
Această carte este un roman inspirat din fapte reale. 
Cu alte cuvinte, autorul a luat ca punct de plecare rea- 
litatea, ceea ce a fost documentat, observat şi relatat, 
şi şi-a lăsat imaginaţia să preia controlul, să umple golu- 
rile şi să amplifice povestea. 

Din respect faţă de cei implicaţi, unele locuri şi nume 
au fost schimbate, unele situaţii au fost adăugate, altele 
înlăturate, şi în astfel de cazuri orice asemănare cu reali- 
tatea e o coincidenţă. 

În toate celelalte cazuri, orice asemănare este inten- 
ționată. 


DECEMBRIE 2008 


Bătrânul ieși din pădure, aplecat deasupra basto- 
nului. Drumul nu era altceva decât două urme de roţi 
peste care crescuse iarba. Bătrânul purta o pereche de 
cizme negre de cauciuc cumpărate de la supermarketul 
Coop Forum din Handen cu câteva săptămâni în urmă 
şi o pelerină maro-închis de la magazinul Tempo din 
Fältöversten. 

Nu prea se pricepea să cumpere haine, nu se pri- 
cepuse niciodată. 

Pământul încă nu era acoperit de zăpadă, dar înghe- 
tul prinsese copacii și tufişurile în strânsoarea lui de 
fier. Era, în sfârșit, o zi cu adevărat rece, și poate că 
pe seară avea să vină și zăpada. 

În pădurea înghețată, unde acele de un verde-închis 
ale brazilor erau cea mai aprinsă culoare dintr-o paletă 
altfel cenuşiu-maronie, un câine negru apăru în fața 
bărbatului. Un labrador retriever. Câinele îşi studie 
stăpânul, plecă nasul în pământ şi fugi. După câţiva 
paşi, alți trei câini negri veniră în goană, toți de ace- 
cași rasă şi mărime. Traversară poteca și dispărură în 
tufișurile de pe partea cealaltă. Bătrânul îi urmă. Auzea 
în spatele lui restul haitei, trei femele și un mascul 

care hoinăreau printre crenguţele îngheţate de afin și 
tufișurile de ferigi. 
Mergeau spre casă. 


Bărbatul locuia într-o căsuţă roșu-închis de la sud 
de Landfjărden, cam la jumătatea drumului dintre 
Nynäshamn şi Stockholm. Iarna putea să vadă, prin 
pădurea deasă de la fereastra bucătăriei, până la insula 
Muskö. De la poartă până la marginea apei erau doar 
câteva sute de metri, iar câinii lui aveau destule locuri 
în care să se bălăcească primăvara şi vara. La urma 
urmei, labradorii sunt o rasă cu degete membranate; 
o rasă pentru recuperat vânatul din apă. 

Cei opt câini adulți locuiau împreună cu bărbatul în 
căsuţa principală, iar cele două anexe erau pentru puii 
proaspăt fătaţi. Bărbatul creştea labradori de aproape 
douăzeci de ani şi prefera câinii oamenilor. De asta 
locuia în căsuţa din pădure. Dat fiind că în zonă nu 
exista nici apă curentă, nici electricitate, era lăsat în 
pace. Vecinii lui păstrau distanța; cei mai apropiaţi 
locuiau în zona urbană care începea la vreo douăzeci 
de kilometri spre sud. 

În primii câţiva ani, bărbatul se dusese el însuşi să 
se întâlnească cu cumpărătorii, dar de fiecare dată își 
ieşea din fire când doamnele bătrâne și grase întrebau 
dacă patrupedele au nevoie de mult exerciţiu fizic şi 
când copiii răsfățaţi trăgeau câinii de urechi. Iar când 
îşi ieşea din fire, întotdeauna ridica vocea şi-i plesnea 
peste mână pe copiii obraznici. 

Nu fusese deloc planul Domnului ca el să se ocupe 
de vânzări. Acum lucra prin intermediari. Oameni de 
la alte canise îi expuneau puii și câinii tineri, gestio- 
nau chiar şi latura contabilă a afacerii. Şi îşi asumau 
întregul merit, nu că bătrânului i-ar fi păsat de asta. 

Era puțin înainte de ora nouă când se întoarse 
acasă după plimbarea de dimineață. Căsuța lui avea 
trei camere şi o bucătărie. De vreme ce câinii aduceau 
întotdeauna cu ei în casă jumătate de pădure, iar de 
câțiva ani bătrânul avea probleme cu spatele, nu prea 
avea rost să facă curat. Nu lăsa câinii să intre în bucă- 
tărie, ceea ce însemna că era singura încăpere în care 
exista o oarecare ordine. Bătrânul porni cafetiera. 

Aştepta oaspeți. 

Îi cunoştea suficient de bine ca să fie sigur că aveau 
să apară atunci când le spusese el să vină. Presupunea 
că se temeau de el, şi că nu erau singurii. 


Sami Farhan sosi primul. 

Bătrânul îl văzu apropiindu-se pe cărarea dinspre 
drumul principal. Autobuzul dinspre Văsterhaninge 
spre Nynäs oprea pe drumul 73, iar căsuţa era la mai 
puțin de zece minute de mers prin pădure. 

Trecuseră ani de când Sami luptase ultima oară în 
ring, dar încă se mișca asemenea unui boxer. În ciuda 
trupului mare și solid, era rapid și agil pe picioare, şi 
avu nevoie de mai puțin de un minut ca să ajungă de 
la poartă la casă. Purta o scurtă gri de lână care părea 
mai potrivită pentru eleganta piață Nytorget într-o zi 
caldă de primăvară, iar în picioare avea adidași albi. 

Bărbatul îi deschise uşa. Cei opt câini negri fură atât 
de entuziasmați de neașteptata vizită a boxerului, încât 
aproape îl doborâră la pământ. Dat fiind că, în mod 
evident, al doilea oaspete al bărbatului nu venise cu 
acelaşi autobuz, mai trebuiau să aștepte încă treizeci 
şi cinci de minute. Acesta era intervalul dintre curse. 
Bătrânul luă cheia anexei dintr-un cui din spatele ușii 
şi ieşiră împreună în curte. 

-Ce mai fac fraţii tăi, Sami? 

- De ce? 

- L-am văzut acum ceva timp pe fratele tău mai 
mare, Ali, dar de mult nu mai am veşti despre cel mai 
mic. Adil, nu? 

- Da, așa îl cheamă. 

- E totul în regulă cu el? 

- Va trebui să-l inviţi şi să-l întrebi pe el, dacă te 
interesează atât de mult. 

Bărbatul încuviinţă din cap și privi în jos. Pe buzele 
lui dansa un zâmbet amuzat. Sensibilitatea lui Sami 
în privinţa fraţilor lui era neschimbată. 

În curtea dintre cele două anexe, bătrânul avea o 
pivniță pentru rădăcinoase care fusese construită în 
anii '50. Era din piatră peste piatră, în stilul tradiţi- 
onal, iar pe acoperişul ei creștea muşchi. După doar 
câteva decenii, construcția părea la fel de veche ca și 
pădurea înconjurătoare. 

Flancaţi de cei opt câini, bărbatul şi Sami se opriră 
la pivnița pentru rădăcinoase ca să scoată mâncare 
pentru pui. Acolo ținea hrana pentru câini, prosoapele 
de bucătărie, hârtia igienică şi toate celelalte lucruri 
care nu încăpeau în cămara din casa principală. Pivniţa 
săpată în stâncile din spatele ei era mult mai mare 
decât părea. 

În capăt de tot, unde era beznă, bătrânul avea vreo 
cincizeci de cutii stivuite. Fiecare era plină cu bancnote, 
sortate în pungi de plastic. Erau bancnote de toate 
valorile, iar suma totală depăşea 300 de milioane de 
coroane. 

După toate probabilitățile, banii erau pe cale să 
putrezească în pivniţa rece şi umedă. 

Dar bătrânul nu-şi făcea griji din cauza asta. La 
urma urmei, nu exista ceva anume pe care ar fi vrut 
să-i cheltuiască. 

Îl rugă pe Sami să care mâncarea pentru câini și se 
duseră în tăcere să hrănească puii mereu înfometați. 


Când se întoarseră în casa principală, bătrânul 
dispăru în dormitorul lui de la etaj, iar Sami se aşeză 
în bucătărie, privind lung apa care trecea pic cu pic 
prin cafetieră. Întotdeauna îi era greu să stea liniştit; 
fără să-şi dea seama măcar, începu să bată în podea 
atât de energic, încât se zgâlțâia cu scaun cu tot. Își 
mută privirea spre fereastră, şi în cele din urmă îl văzu 
pe Michel Maloof apropiindu-se dintre copaci. Exact 
atunci auzi paşi pe scări; se întorcea bătrânul. 

Michel Maloof era mai scund decât Sami. Mergea cu 
umerii uşor aplecaţi, chiar dacă și el se mișca rapid şi 
hotărât. Purta o pereche de ghete mai potrivite pentru 
mersul prin pădure, dar era evident că suferea de frig. 
Când bătrânul deschise ușa, pe faţa lui Maloof apăru 
zâmbetul lui larg caracteristic, lăsând să se vadă două 
şiruri de dinţi care străluceau puternic pe fundalul 
bărbii negre îngrijite. 

- Salut, spuse el. 

Întinse mâna, uitând că bătrânul nu dădea mâna 
niciodată. Graţie câinilor și atmosferei agitate, nu fu 
timp pentru stânjeneală. 

- Sami a ajuns deja, spuse bătrânul. 

- Sami? repetă Maloof. Acel Sami? 

Tonul lui avea o asprime abia perceptibilă. În afară 
de asta, era imposibil să-ți dai seama ce voise de fapt 
să spună prin această întrebare. Capacitatea lui de a-şi 
disimula gândurile şi emoţiile era legendară; nimeni 
nu ar fi jucat poker cu Michel Maloof de bunăvoie. 
Expresiile lui erau imperturbabile, zâmbetul obișnuit 
nu era afectat de nici o circumstanţță externă, iar miş- 
cările îi erau lente, ca şi cum ar fi fost atent cumpănite. 

Îşi trecu mâna prin barbă atunci când Sami apăru 
în uşa bucătăriei. 

- Ce surpriză, spuse boxerul. 

Toată lumea știa că, dacă voiai să lucrezi cu Michel 
Maloof sau cu Sami Farhan, nu puteai să ai de-a face 
și cu drogurile în același timp. 

În ciuda acestui fapt, drumurile lui Maloof şi Farhan 
nu se întâlniseră niciodată altfel decât trecător. 

Asta până acum. 

Se aşezară la masa uzată din bucătărie. Sami și 
Maloof stăteau amândoi cu mâinile împreunate pe 
cănile fierbinţi cu cafea, iar Sami se întrebă cum putea 
să trăiască bătrânul într-un loc atât de rece. Un câine 
începu să urle în faţa bucătăriei şi nu trecu mult până 
ca rudele lui să i se alăture. Bătrânul îi amuţi cu o 
comandă scurtă, fără să aibă nevoie să ridice vocea. 

Sami şi Maloof se uitară unul la celălalt. 

Împărtăşeau respectul câinilor față de bătrân, chiar 
dacă nu puteau pretinde că-l cunoșteau sau îl plăceau. 
Nu era genul de om față de care să simţi prea multă 
afecțiune. Totuși, de fiecare dată când el îi contacta, 
dădeau curs invitaţiei. De ce n-ar fi făcut-o? Bătrânul 
avea adesea idei interesante. 

- Nu eşti îmbrăcat destul de gros, spuse el atunci 
când Sami îl rugă să dea căldura mai tare. 

Sami se abținu să-i spună că se inventaseră radia- 
toarele cu baterii, dacă problema era lipsa electricităţii. 

- Am o sugestie, continuă bătrânul. Sau poate o 
întrebare. 

Sami şi Maloof ascultau. Diferența dintre cei doi 
bărbaţi era foarte clară când stăteau unul lângă celă- 
lalt. Privirea lui Sami era deschisă și încurajatoare, 
invitând gazda să dea mai multe lămuriri. Maloof 
stătea cu fața întoarsă într-o parte, crispat și aparent 

dezinteresat, pierdut în sinea lui. Atunci când îl privi 
fugitiv pe bătrân în ochi, făcu asta cu curiozitatea 
prudentă a unui observator. 

- La Västberga e o clădire pe care o ştiţi bine, zise 
bătrânul. O clădire în care se află o sumă uriașă de 
bani. Şi a apărut o ocazie... 

Câinii mârâiră. Începură să se joace şi în curând 
se auziră bufnituri, ca și cum ar fi răsturnat mobila 
din camera alăturată. Dar jocul lor luă sfârşit fără ca 
bărbatul să trebuiască să spună un cuvânt. 

- Ştiu o femeie, urmă el, care cred că ar putea să... 
ajute. Există cel puţin o şansă. Ea caută... companie. 
E înregistrată pe site-urile acelea. Ştiţi, tipul de site-uri 
unde îţi dai întâlnire. 

Sami şi Maloof încuviinţară din cap. Dacă altcineva 
ar fi spus asta, ar fi râs de cuvintele folosite, de „dat 
întâlnire“. Dar cu acest bătrân nu era de glumă. Cu 
el îți țineai gura şi ascultai. 

În schimb băură din cafea, care era tare şi amară, 
şi așteptară ca el să continue. 

- De asta v-am chemat aici, spuse bătrânul după o 
scurtă pauză. M-am gândit că ar putea fi ceva pentru 
voi. Poate v-ar plăcea s-o cunoaşteţi pe fata asta? E de 
vârsta voastră. Duceţi-vă şi luaţi cina cu ea. Puteţi 
spune că aveţi datele ei din anunț. 

Maloof şi Sami se uitară unul la celălalt. Nici unul 
nu dusese vreodată lipsă de femei. 

- Din păcate eu nu cred că pot, spuse în cele din 
urmă Sami. Ştii că noi o să avem încă un copil, nu-i așa? 

- Ştiu, zise bătrânul. Destul de curând, nu-i așa? Fiul 
tău nu putea să rămână singur? Cum îl cheamă? John? 
L-aţi botezat deja? 

- Nu pot să ies în oraș cu o fată, spuse Sami, fără 
să-i răspundă la întrebări. Bătu din picioare ca să le 

încălzească și explică: Nu pot nici măcar să mă prefac. 
Înţelegi? Plus că eu nu mai fac genul ăsta de chestii. 
Acum mă ocup de altceva. Înţelegi? 

Bătrânul confirmă, însă expresia lui nu sugera c-ar 
fi auzit obiecțiile lui Sami. 

- Dar tu ce spui, Michel? întrebă el. 

- Păi, da, zise Maloof, eu pot să ies cu oricine. 
Adică... fata asta... la două sute de metri de clădirea 
aia din Västberga e o secție de poliție. Ea nu poate... să 
schimbe asta, nu-i aşa? Neprimind răspuns, continuă, 
în acelaşi timp prudent să nu-l contrazică pe bătrân şi 
dornic să-şi împărtășească îndoielile. Pe de altă parte... 
la recepţie au paznici non-stop. O sută de camere. 
E unul din cele mai sigure seifuri din nordul Europei. 
Dar... poate că ea știe toate astea? 

Bătrânul nu păru să sesizeze ironia. 

- Întâlniţi-vă cu femeia, repetă el, întorcându-se 
spre Sami. Ascultaţi-o. Se poate întâmpla să spună 
ceva interesant. 

Sami trase de gulerul bluzei de trening, ca și cum 
ar fi avut nevoie de puţin aer. 

- Nu, mulțumesc, răspunse el politicos, ca şi cum 
i s-ar fi oferit încă un biscuit. 

Bătrânul îl privi lung, fără nici o expresie pe față, 
apoi se întoarse spre Maloof. 

- Michel? 

- Da, spuse el. Apoi se răzgândi: Sau, nu știu? 

- Dacă o scoţi la cină, plătesc eu nota, spuse bătrâ- 
nul. lar dacă asta duce undeva, bănuiesc că pot să 
contribui financiar. 

- Sigur, sigur, zise Maloof. Nu. 

- Nu? 

Maloof făcu un gest atât de vag, încât era imposibil de 
interpretat. Nu voia să pară că are o atitudine negativă. 

Se uită la Sami, care scutură din cap aproape imper- 
ceptibil în timp ce-și freca mâinile ca să le încălzească. 
Amândoi aveau un respect imens față de bărbatul cu 
câinii, dar de data asta el părea să se agaţe de un pai. 

- Asta mă dezamăgește, spuse bătrânul, ridicându-se 
de la masă. Chiar mă dezamăgeşte. 

O tăcere intensă se aşternu asupra bucătăriei. Vizi- 
tatorii se foiră stânjeniţi. 

Bătrânul scoase o bucată de hârtie din buzunar și 
i-o întinse lui Maloof. 

- Poţi măcar să iei asta? Datele personale ale fetei. 
Şi restul datelor ei de contact. În caz că te răzgândești? 

- Mersi, răspunse Maloof luând hârtiuţa şi băgând-o 
în buzunarul gecii. Nu se ştie niciodată. Chiar nu. 

-Cred că tu şi Sami aţi putea realiza ceva cu ade- 
vărat... interesant, dacă ați lucra împreună, adăugă 
bătrânul. 


FEBRUARIE-MAI 2009 


R 


Michel Maloof decisese să facă o plimbare prin 
zona nou construită de pe malul apei, pe Hornsbergs 
Strand. Purta un pardesiu negru peste costumul închis 
la culoare, iar tălpile netede ale pantofilor lui nu fuse- 
seră concepute pentru terenul acela înghețat și alu- 
necos. Într-o mână ducea o servietă neagră. Aceasta 
funcționa ca un fel de contragreutate, ajutându-l să-și 
țină echilibrul atunci când coti către canalul de pe 
cealaltă parte a podului Ekelund. 

Venise mai devreme. Întâlnirea era abia la ora două, 
ceea ce însemna că mai avea douăzeci de minute de 
omorât. Își parcase Seatul Ibiza gri-deschis în faţa 
sediului G4S de pe Warfvinges väg. Mașina era cea 
mai comună din câte condusese vreodată; dacă o lăsa 
într-o parcare mare, putea chiar să treacă pe lângă 
ea. Pentru Maloof era important să nu atragă atenţia 
asupra lui, iar Seatul Ibiza părea să fi fost proiectat 
exact cu această ambiţie în minte. 

Chiar și așa, nu avea răbdare să aştepte în spatele 
volanului atâta vreme. 

Niciodată nu fusese atât de aproape. 

Nu de nervozitate încerca să se dezbare prin această 
plimbare rapidă, ci de însufleţire. 

Vremea rece revenise după un ianuarie cald, dar pe 
canalul îngust nu se zăreau blocuri de gheaţă. Poate 
că primăria se asigurase că toate canalele rămâneau 
deschise? Maloof nu ştia nimic despre Stadshagen, nu 
era cartierul lui. 

Michel Maloof se născuse în Liban. Când avea şase 
ani, familia lui fugise de sângerosul război civil şi-şi 
croise drum de-a lungul țărmului Mediteranei spre 
Italia, însă pentru tatăl lui destinaţia finală fusese 
întotdeauna clară. Aveau să meargă în Scandinavia, 
adevăratul paradis pe pământ. Michel cel mic nu știa 
cum ajunsese tatăl lui să creadă că țările nordice erau 
soluția tuturor problemelor lor, dar fusese educat 
să nu-i pună la îndoială deciziile. Odată ajunși în 
Italia o luaseră spre nord, iar culorile strălucitoare 
şi iernile calde ale Mediteranei fuseseră înlocuite de 
seriozitatea rece a Norrlandului. Amintirea puternică 
a lui Maloof despre acea perioadă a vieţii lui era că în- 
gheța. Tot timpul. 

După primul an petrecut la Åsele, în nordul țării, 
la jumătatea drumului dintre Östersund şi Arvidsjaur, 
până și tatăl lui Maloof decisese că se săturase de 
tăcere, întuneric şi păduri. Îşi pusese familia să-şi 
împacheteze din nou puţinele bunuri. Visul Suediei 
continua să existe, dar viața atât de aproape de Cercul 
Polar reprezenta o încercare extremă. Până la urmă, 
familia se stabilise în suburbia Fittja a Stockholmului, 
loc asociat de mulți cu criminalitatea, sărăcia şi pro- 
blemele sociale. Însă acolo găsiseră, în sfârșit, sigu- 
ranța pe care o căutaseră, în acel loc în care aspectele 
pozitive erau atât de mari, încât cele negative puteau 
fi ignorate. Acolo locuiau şi acum. 

La piciorul podului Essingeleden, Maloof se opri 
şi-o luă înapoi. Un strat fin de zăpadă prăfoasă 

acoperea iarba de pe fiecare parte a cărării, făcând ca 
după-amiaza cenușie să pară puţin mai luminoasă. 

Dintre toate cartierele Stockholmului, izolatul 
Stadshagen era unul din cele mai banale. Districtul 
fusese zonă industrială începând din anii '50, fără altă 
ambiție decât aceea de a oferi teren ieftin şi cheiuri 
accesibile. Abia recent îşi dăduseră seama politicienii 
şi urbaniștii că acel amplasament merita să fie trans- 
format într-un loc atrăgător pentru cetățenii capitalei. 

În timp ce se întorcea pe Hornsbergs Strand şi vedea 
panourile şantierelor care fuseseră închise temporar 
din cauza frigului, Maloof simţi ușurarea familiară de 
a nu locui în centrul Stockholmului. 

Îi plăcea Fittja şi nu simţise niciodată nevoia de 
a se muta în oraş; dimpotrivă, întotdeauna voise să 
fugă de el. 

Se uită la ceas. Două fără zece. 

Maloof inspiră adânc. 


O femeie mai în vârstă, cu părul blond atent coafat 
şi ochelari cu rame negre, stătea la recepţie. Pe pere- 
tele din spatele ei, logo-ul G4S sclipea ca un simbol 
religios, în fața căruia angajaţii trebuiau să se încline 
de fiecare dată când intrau în sediu. 

Femeia îi aruncă o privire severă lui Maloof, care 
urca scările dinspre stradă. 

Maloof îşi potrivi inconștient nodul cravatei, își 
dădu rapid părul lung pe după urechi și-și trecu mâna 
prin barba îngrijită. Apoi zâmbi larg. 

- Am o întâlnire cu Anders Mild la ora două. 

Femeia nu căzu pradă farmecelor lui. Încuviinţă din 
cap reticent şi-i spuse să se aşeze în dreapta recepţiei, 
în timp ce ea o suna pe secretara lui Mild. 

Canapecaua minimalist era încă şi mal puţin con- 
fortabilă decât părea. În timp ce sc așeza, Maloof îşi 
aminti cât de puţin îi plăcea să poarte costum. Croiul 
modern îl strângea la umeri. Cu o zi inainte îşi cumpă- 
rase o cravată roşu-închis şi avusese nevoie de douăzeci 
de minute de enervare crescândă ca să-i facă un nod 
frumos. Cum te puteai simţi plin de succes cu un laţ 
la gât? 

Maloof se aplecă în față și aruncă o privire pe cori- 
dorul cu birouri. Bărbatul cu care urma să se vadă, 
Anders Mild, era director executiv şi şef al G4S Suedia. 
Fără ajutorul lui Zoran Petrovic, Maloof n-ar fi reu- 
şit niciodată să aranjeze această întâlnire; în timp ce 
secretara lui Mild venea pe coridor spre el, îşi dădu 
seama cum reuşise Petrovic. 

Secretara lui Mild era foarte tânără și foarte drăguță. 

Maloof se ridică. Strângea mânerul servietei diplo- 
mat negre mult prea tare, se gândi în timp ce dădea 
mâna cu fata. 

- Pot să vă ofer ceva? îl întrebă ea când intrară 
într-o sală de ședințe spațioasă, cu privelişte asupra 
acoperişurilor înconjurătoare și a copacilor de lângă 
canal. Apă? Cafea? 

- Sigur, spuse Maloof. E foarte bine, mulțumesc. 

Trase un scaun de la mijlocul mesei lungi şi-şi puse 
servieta pe cel de alături. 

- Aveţi nevoie de proiector? întrebă fata, încă neşti- 
ind sigur dacă oaspetele ei acceptase sau refuzase oferta 
de cafea. 

La început, el nu-și dădu seama ce voia să spună. 

- Pentru prezentare, explică ea. Aveţi o prezentare 
pentru Anders, nu? 

Maloof scutură din cap și zâmbi. 

- Sigur, sigur - da, astăzi nu folosim proiectorul, 
spuse el bătând ușor în servietă. Asta e prezentarea mea. 

Fata aprobă printr-un gest indiferent, apoi plecă 
să-şi cheme şeful, lăsând ușa deschisă. 

Maloof era prea surescitat ca să se aşeze. 


Împreună cu Zoran Petrovic, Maloof se documen- 
tase temeinic. G4S era cea mai mare companie de 
securitate din lume, opera în 125 de țări și avea peste 
600 000 de angajaţi pe plan mondial. Umilele origini 
ale companiei puteau fi depistate în Copenhaga, unde, 
în jurul momentului în care artificiile se aprindeau pe 
cerul nopții ca să sărbătorească sosirea secolului XX, 
se născuse o mică firmă care angaja paznici de noapte. 
Câteva decenii mai târziu, compania fusese redenumită 
Group 4 Falck, dar avea să mai treacă o vreme până 
să cunoască o creştere spectaculoasă. 

- E vorba doar de bani, îi explicase Petrovic lui 
Maloof. Poţi să trudești an de an fără să se întâmple 
nimic. Adică, cine n-a avut o companie de securitate? 
Dar fără resurse nu ajungi nicăieri. 

La ceva timp după începutul secolului, investitorii 
îşi îndreptaseră brusc atenţia către domeniul securită- 
ţii. Îşi deschiseseră cuferele, își fluturaseră cravaşele, 
schimbaseră numele companiei în Group 4 Securicor 
şi lansaseră un vast plan de preluare. În Suedia, ABAB, 
cândva deţinută de stat, căzuse pradă firmei aflate în 
expansiune; cuprins brusc de nostalgie, Petrovic îi 
spuse o poveste lungă şi fără sens despre cum îi păcălea 
el pe paznicii ABAB dintr-o zonă industrială. 

Group 4 Securicor sau G4$ crescuse rapid la Bursa 
din Londra şi în cele din urmă se scindase în două zone 
distincte de afaceri: G4S Secure Solutions, care se ocupa 

de supraveghere, și G4S Cash Solutions, care se ocupa de 
transportul în siguranţă al obiectelor de valoare. 


Anders Mild, directorul filialei suedeze a G4S Cash 
Solutions, nu-l lăsă pe Michel Maloof să aştepte mai 
mult de câteva clipe în sala de ședințe. Mild avea ochi 
albaştri şi înălțime medie şi un gât care părea că abia 
îi susține capul. Era îmbrăcat într-un costum gri lucios 
şi o cămașă bleu de lux, descheiată la guler. Ocoli ener- 
gic masa, strânse mâna lui Maloof și făcu semn din 
cap spre bărbatul mai în vârstă care intrase în urma 
lui, dar preferase să rămână de partea cealaltă a mesei. 

- El e Rick Almanza, își prezentă Anders Mild cole- 
gul. Rick e responsabil pentru activitatea noastră euro- 
peană, Michel. E șeful meu. I-am spus despre întâlnirea 
noastră și i s-a părut atât de interesantă, încât a venit 
cu avionul din Londra ca să ni se alăture. E în regulă 
dacă continuăm în engleză? 

Maloof zâmbi și aprobă din cap. 

Era oare adevărat? Ce anume le spusese Zoran 
Petrovic? Anders Mild nu ştia nimic despre Maloof, care 
nici măcar nu-și folosise numele de familie real atunci 
când aranjase întâlnirea, ca să evite orice problemă 
cu Google. Oare oamenii chiar veneau cu avionul din 
Londra din motive atât de vagi? Era oare o capcană? 

Suspiciunea era exact starea de care avea nevoie. 
Simţi cum pulsul accelerat i se calma, nervozitatea 
lăsa locul energiei și această nouă provocare îi ascuţea 
concentrarea. Așa funcţiona el. 

Era nervos doar înaintea misiunii, niciodată în timp 
ce o executa. Strânse entuziast mâna lui Rick Almanza 
peste masă. 

- Engleză. Nici o problemă. Sunt onorat să vă 
cunosc. 

Anders Mild se întoarse de aceeaşi parte a mesei cu 
şeful lui și se aşeză. 

Maloof se gândi dacă să se ducă sau nu la tabla 
albă și decise să n-o facă. Oricum n-ar fi avut ce să 
deseneze pe ea. 

Aruncă o privire spre reverul sacoului lui Mild, unde 
era un mic ecuson cu logo-ul G4S. Michel Maloof 
jefuia din fragedă adolescenţă vehicule de transport 
blindate care purtau același logo. Oare cei doi bărbaţi 
își dădeau seama că tocmai îl lăsaseră pe unul dintre 
cei mai notorii tâlhari din Suedia să intre în sala de 
ședințe a celei mai mari firme de securitate din lume? 


5 


Sami Farhan își legă şireturile ghetelor pe hol și-și 
puse o geacă groasă, verde-închis, peste tricoul polo. 
Era pe punctul de a ieşi pe casa scărilor când îl auzi 
pe John scâncind. 

Se opri în prag, bătând uşor darabana cu degetele 
pe clanţă şi ascultând încordat. Pătuţul era în dormi- 
torul lor, lângă fereastră. Dat fiind că era șase dimi- 
neața, închisese ușa încet ca să nu-și trezească soţia şi 
bebelușul. Rămase complet nemișcat pentru o clipă 
și bolborositul păru să înceteze, dar apoi auzi un gân- 
gurit al cărui volum creștea treptat. 

Categoric, copilul se trezea. 

Sami închise încet ușa de la intrare și se întoarse 
rapid în hol şi apoi în dormitor, încă în geacă şi ghete. 
Karin dormea, dar se întoarse neliniștită în patul 
dublu. Se trezise cel puțin de două-trei ori în timpul 
nopții, Sami nu ştia exact. Ridică trupul minuscul din 
pătuţ și-l ținu pe băiat lipit de geaca moale de puf, 
legănându-l încet și încercând să-l adoarmă. Eforturile 
lui erau însă sortite eșecului. Lui John îi era foame, și 
nici un fel de legănat nu putea să rezolve asta. 

-Cât e ceasul? murmură Karin în pernă. 

Sami aşeză atent bebelușul pe pat, lângă ea. Cum 
mirosul de lapte matern îl făcu pe John să urle, Karin 

dădu așternuturile la o parte, lăsându-și la vedere burta 
mare de gravidă, și îşi descoperi sânul. 

- Unde te duci atât de devreme? întrebă ea, încă 
neştiind cât era ceasul. 

Sami transpira în geaca groasă. Rămase acolo neho- 
tărât, legănându-se agitat, ca și cum ar fi continuat 
să ţină copilul în braţe. Nu-și putea lua ochii de la ei. 
Femeia însărcinată care hrănea bebelușul. Familia lui. 
Mirosul de trupuri umplea încăperea. Piele, apropiere. 

- Te duci la şcoală? întrebă ea. 

Sami mormăi ceva ce putea fi interpretat drept con- 
firmare, fără a fi de fapt asta. 

-Cât e ceasul? 

În clipa în care Karin avea să deschidă ochii şi să 
ridice capul din pernă, avea să vadă ceasul electronic 
de pe noptieră. Sami spuse adevărul. 

- E şase şi cinci. 

- Au început să ţină cursuri în zori? 

Karin zâmbea, dar ochii ei erau în continuare 
închiși. Copilul se îndopa. 

Sami era înscris la şcoala de bucătari Kristineberg, în 
al doilea semestru. Se pricepuse dintotdeauna la gătit, 
dar acum avea să învețe meseria de la zero. Îi promisese 
asta lui Karin. Atunci când rămăsese însărcinată prima 
oară, ea îi dăduse un ultimatum. În stilul ei obişnuit, 
fără menajamente, îi explicase că, dacă exista riscul ca 
tatăl copilului ei să ajungă la închisoare, ea avea să-și 
găsească alt bărbat, unul cu ambiţii de alt gen în viaţă. 
Fie înceta să-şi mai petreacă zilele plănuind jafuri sau 
spargeri spectaculoase, fie pleca imediat, înainte să se 
atașeze emoțional de copil. Şi viceversa. 

Pentru Sami nu existase nici un dubiu. Era dispus 
să facă orice de dragul lui Karin. 

Atunci făcuse cerere de înscriere la Kristineberg. 
Decisese, în sfârşit, să-şi ia o slujbă adevărată. 

- Mergem cu toată clasa la Frihamnen, să aşteptăm 
bărcile care vin cu crustacee, răspunse el, forțând uşor 
adevărul. 

Ca întotdeauna, vorbele îi erau însoţite de gesturi 
ample. Arătă direcția spre Frihamnen, mimă bărcile 
care intrau în port și formă cu degetele conturul unui 
crustaceu. 

- Du-te, şopti Karin zâmbind. Pleacă. Noi poate 
mai dormim puţin. 

Sami încuviință din cap. Bătea din picior, ca şi cum 
ar fi ținut ritmul unei melodii tehno în tempo dublu, 
dar tot nu putea să se miște. John se hrănea zgomotos. 
Karin, simţindu-i ezitarea, deschise ochii și se uită la el. 

- Eşti atât de arătos, zâmbi ea. Nu sta acolo, să mă 
înnebunești cu priveliștea asta. Du-te odată. 

Sami zâmbi afectat și se eliberă de vrajă întorcân- 
du-se brusc şi luând-o spre hol. Cobori în fugă treptele 
inegale ale vechii lor clădiri de pe Högbergsgatan. Miile 
de ore petrecute în ring în adolescenţă își puseseră 
amprenta asupra lui; practic zbura pe scări în jos. 

leși în aerul rece de februarie, îngăduindu-și să se 
umple de mândrie. De-a lungul tuturor întâlnirilor 
și discuțiilor din toamna trecută, Sami păstrase pen- 
tru sine acest sentiment. Existaseră atâtea probleme 
nerezolvate, că-şi interzisese orice speranţă, însă acum 
îndrăznea în sfârşit să creadă că planul avea să fie 
încununat de succes. 

Începu să alerge pe stradă. Zăpada căzută în timpul 
nopții avea să fie spulberată pe măsură ce ziua trecea. 
Când dădu colțul pe Katarina Västra kyrkogata, copa- 
cii goi din curtea bisericii erau ca niște siluete negre 

pe cerul plumburiu. Soarele avea să răsară abia peste 
câteva ore. 

Ideea era să se întoarcă acasă la Karin până la prânz, 
după o oprire scurtă la Systemolaget, de unde să cum- 
pere o sticlă mare de Moët ca să sărbătorească. 

Ajunse la mașină și urcă la volan cu un zâmbet pe 
față. Îşi aminti că, fără Karin şi John, nu ar fi ajuns 
până aici. Fără ei poate că nici n-ar fi încercat vreodată? 

Conduse spre Katarinavăgen, gândindu-se la toate 
avertismentele pe care le primise de-a lungul anilor 
de la foști celibatari înverşunați cărora le era dor de 
viaţa lor fără griji. Cei pățiți îi spuseseră că odată cu 
venirea bebelușului nu mai aveai somn, apoi nu mai 
aveai parte de sex şi, în cele din urmă, nu mai aveai 
viaţă. Sami le dădea dreptate într-o oarecare măsură. 
Dormea prost şi nu se putea lăuda cu viața lui sexuală. 

Dar John era un miracol care compensa totul. 

Schimbarea e întotdeauna dificilă. Oamenii rămân 
an de an la aceeași slujbă pentru că nu îndrăznesc să 
încerce altceva. Îşi petrec timpul cu prieteni din copi- 
lărie de care s-au îndepărtat de mult pentru că e mai 
ușor să-i suni pe ei decât să găseşti alții. Copilăria lui 
Sami fusese un lung periplu de explorare prin subur- 
biile sudice ale Stockholmului. Poate că în total fuse- 
seră douăzeci sau patruzeci de adrese diferite, habar 
n-avea, dar nu conta. Pe vremea lui, segregarea era 
aproape necunoscută. Pe atunci oamenii erau puși pur 
şi simplu laolaltă, musulmani, creştini și evrei. Turci, 
irakieni şi iugoslavi. Sami învățase să se înțeleagă cu 
toată lumea, îi venise ușor să vorbească şi să închege 
relaţii de prietenie cu emigranţi finlandezi și refugiați 
africani. Devenise un cameleon, fusese forțat să înveţe 
cum să se adapteze rapid noilor situaţii. 

Acum se folosea de acest lucru. Se mai gândise și 
până atunci, dar de data asta era ceva real. De dra- 
gul lui Karin şi al copiilor, cel născut și cel nenăscut, 
avea să lase în urmă viaţa de infractor. Avea să lepede 
această piele. Nu avea să şteargă nici unul dintre miile 
de nume din agenda lui, însă avea să adauge unele noi. 

Nu era cea mai ușoară modalitate de a proceda, dar 
asta era modalitatea lui. 


Sami Farhan străbătu Skeppsbron și Blasieholmen. 
Era marți dimineaţă, traficul din centrul Stockholmului 
nu începuse să se aglomereze. Dincolo de apă se vedea 
Chapman, vasul care fusese transformat în hostel pen- 
tru tineri. Coca lui luminată stătea liniştită pe apa 
neagră ca o baltă de cerneală. 

Avea timp destul. Ceea ce el numea prudenţă ar fi 
fost numit de alții nevoie de a deține controlul. 

Chiar mergea la Frihamnen. Dar mergea acolo sin- 
gur, nu cu colegii lui de la Kristineberg. Pentru el, 
orele petrecute în spatele unei bănci luaseră sfârșit, 
nu aveau să mai existe cursuri despre gătit. Niciodată 
n-ar fi putut să le ofere soţiei şi copiilor săi viața pe 
care o meritau feliind castraveți pentru bufeturi reci 
sau turnând sos bearnez peste filé mignon. 

Dimineaţa aceea era prima zi a noilor lor vieți. Şi, 
ca întotdeauna, norocul îl ajutase. Nu-i fusese uşor să 
găsească banii. Investise tot ce avea el, toți banii pe care 
putuse să-i retragă. Plus că adusese alți finanţatori. 
Fraţii săi, în primul şi-n primul rând. Îşi bătuseră joc de 
el, se îndoiseră de el și-l făcuseră „negustor de pește“, 
dar acceptaseră să investească, la fel ca mulţi dintre 
prietenii şi cunoștințele lui. Intrase până şi unchiul 
lui Karin, fără ca ea să prindă de veste. Bani curaţi, 
băgaţi într-o afacere legală. 

Când ajunse în Nybroplan, era evident că orașul se 
trezise. Trecătorii mergeau repede dinspre Strandvägen 
spre Hamngatan şi dinspre Blasieholmen spre 
Östermalm. Cel mai prosper cartier din Stockholm nu-l 
atrăsese niciodată pe Sami, locuitor al Södermalmului. 
În plus, suburbiile păreau mai prezente în centrul ora- 
şului decât acolo unde locuia el, și el se săturase demult 
de suburbii. Karin Flodin se născuse și crescuse pe 
străzile din jurul Nytorgetului, iar școlile de acolo se 
numărau printre cele mai bune din oraș. Copiii lui 
aveau să crească în Södermalm. 

Sami o iubea pe Karin de când se ştia. Crezuse întot- 
deauna că pe fiecare om îl aşteaptă o iubire adevărată, 
iar el fusese norocos. Îşi cunoscuse iubirea pe când era 
încă adolescent. 

În clipa în care Karin se transformase din obsesia 
lui inaccesibilă din adolescenţă în iubita lui reală, dra- 
gostea pe care i-o purta se amplificase într-un mod pe 
care el n-ar fi reușit să-l prevadă niciodată. Visurile 
vagi deveniră realitate fizică. Tuburile stâlcite de pastă 
de dinţi, farfuriile nespălate și lenjeria mototolită de 
pe podeaua băii erau, toate, motive de iritare care nu 
apăruseră niciodată în fanteziile lui. Dar nu-și putuse 
imagina nici cum mirosea pielea pântecului ei dimi- 
neaţa, cum îi sclipeau ochii atunci când îl privea sau 
cum îi lua mâinile de fiecare dată când el spunea o 
poveste, le ținea nemișcate şi privea adânc în sufletul 
lui, scoțând la iveală niște lucruri de care nici măcar 
el nu-și dăduse seama. 

Atunci când ea adăugase un nou rol celor pe care 
le jucase până atunci şi devenise mama copilului său, 
iubirea lui suferise încă o transformare. O simţea cel 
mai pregnant atunci când se gândea cum ar fi fost 

dacă ar fi pierdut-o pe Karin. Asta fusese întotdeauna 
grija lui, însă nu-și mai putea imagina viaţa fără ea. 
Gândul acesta era prea dureros. 

De asta se afla Sami Farhan în maşină, în acea dimi- 
neaţă întunecată de început de februarie. Mergând pe 
Strandvägen spre noua lui viaţă. 


4 


- lat-o, spuse Michel Maloof în engleză. 

Ridică servieta neagră de pe scaunul de lângă el și 
o puse pe masă. 

Directorul Anders Mild și președintele Rick Almanza 
se holbară cu suspiciune la geantă. 

- Servieta dumitale? întrebă Mild. Dar... n-am înţe- 
les eu bine? Credeam că întâlnirea asta se referă la efi- 
cientizarea activității noastre de distribuţie din Suedia. 

- Exact, exact, zâmbi Maloof, arătându-le celor doi 
bărbaţi dinţii lui albi, în contrast deplin cu barba nea- 
gră. Aşa e cel mai bine spus. Eficientizare. În Suedia. 

- Ce vrei să spui? insistă Mild. 

- Vreau să spun că poate... acum că tot vorbim în 
engleză... s-ar putea ca asta să fie de interes şi altun- 
deva decât în Suedia? 

Cea mai bună modalitate de a combate o cacealma 
era să încerci s-o demaști. 

Maloof încă nu avea certitudinea că englezul chiar 
era cine pretindea că este. Ideea că președintele bătuse 
atâta drum anume ca să se întâlnească cu el părea 
absurdă. 

Dar bărbatul mai în vârstă păstră tăcerea, făcându-l 
pe Maloof să se simtă mai degrabă observat decât 
interogat. 

- Daţi-mi voie... să vă vorbesc despre servieta mea, 
continuă el. 

Îi spusese secretarei lui Mild că venise de la Malmö 
cu avionul pentru întâlnirea din Stockholm. 

-Ieri era pe podeaua avionului, sub scaun. lar 
în dimineața aceasta, în timp ce veneam cu mașina 
încoace, era lângă mine. Astfel că... ei... câți oameni 
credeţi că au observat-o? 

Era o întrebare retorică. Servieta neagră de pe masă 
era la fel de comună ca și încăperea în care se aflau. 
Nu arăta nici ieftină, nici scumpă, şi designul era cel 
mai banal cu putință. De la distanță părea să fie din 
piele, dar în realitate era făcută dintr-un plastic tare. 

- Vrei să spui... începu englezul. 

Îşi dăduse seama unde bătea Maloof. 

- Exact, exact, zâmbi şi mai larg acesta. Servieta pe 
care o vedeți nu e doar echivalentul... e mai sigură 
decât orice alt sac antifurt de pe piaţă. Conţine mult 
mai mult. 

Încercă să-și împiedice mândria să se transforme în 
înfumurare, dar adevărul era că servieta de pe masă îl 
fascina chiar şi pe el. 

Anders Mild părea să-și fi dat seama la ce se refe- 
rea întâlnirea din acea zi şi ce căuta Maloof acolo. 
Directorul se foi stânjenit pe scaun și scoase un oftat 
scurt. O grămadă de agenţi de vânzări încercau să 
vândă noi saci antifurt către G4S. O companie sue- 
deză din nordul țării, din Skellefteă, SQS, elaborase 
un astfel de produs şi avea deja mai mulți clienți pe 
continent. Maloof era sigur că SQS încercase, ca toţi 
ceilalți, să obțină o întâlnire. Dar fără Zoran Petrovic 
care să iasă în oraș cu secretara directorului, pentru 
ei ușile rămâneau închise. 

Acum era prea târziu pentru ca Mild să mai facă 
ceva; geanta lui Maloof era deja pe masă. 

-Chiar este posibil? întrebă el pe un ton plin de 
îndoială. Ca geanta să fie atât de mare înăuntru? 

Fără alte preliminarii şi cu un entuziasm contagios, 
Maloof îşi începu demonstraţia detaliată. 


De ani de zile, G4S folosea saci antifurt produși în 
sudul Germaniei. Un cunoscut sârb de-al lui Zoran 
Petrovic fusese în acea fabrică strict secretă, şi acolo 
se născuse ideea. Sacii germani erau mari și greoi, 
ceea ce însemna că paznicii trebuiau să-i transporte 
cu nişte cărucioare. Era imposibil să ridici sau să duci 
bani fără să atragi atenţia. În consecinţă, transforma- 
seră necesitatea în virtute şi făcuseră din sacii mari 
şi albaștri centre de spionaj portabile, dotându-i cu 
un dispozitiv de urmărire prin GPS care bătea pe o 
rază de o sută de kilometri, camere de securitate şi 
microfoane ascunse. Ceea ce însemna că tot ceea ce 
spunea sau făcea un eventual jefuitor era înregistrat. 
Mulţi dintre prietenii lui Maloof aflaseră acest fapt în 
timpul proceselor, atunci când procurorii prezentaseră 
curții probe incontestabile. 

În opinia lui Petrovic, cea mai spectaculoasă carac- 
teristică a genții era sistemul de închidere antifurt. 
În primul rând, era imposibil de descuiat cu un şpera- 
clu obișnuit, dar nici șurubelnițele, levierele sau forța 
brută nu funcționau. Câţiva copii neexperimentați sau 
un drogat oportunist n-ar fi reuşit niciodată să spargă 
broasca. Chiar şi hoţii profesionişti care ar fi dus-o 
la un atelier şi ar fi atacat-o cu unelte serioase ar fi 
eşuat. Geanta avea explozivi ascunși care se declan- 
şau în cazul deschiderii incorecte, făcând să se spargă 

nişte fiole cu vopsea. Banii şi uneori chiar și hainele 
hoțului erau astfel distruse. 

Servieta neagră pe care Maloof o prezenta în acea 
marți după-amiază de februarie diviziei europene a G4S 
dispunea de aceleași caracteristici ca sacul albastru. 
Şi, dat fiind că firma din Skellefteă încă nu reuşise să 
obțină patente pentru produsele sale, geanta lui Maloof 
împrumutase mai multe funcţii şi de acolo. 

În plus față de asta existau două îmbunătăţiri cru- 
ciale. În primul rând, servieta neagră a lui Maloof 
era mai încăpătoare decât sacii albaştri. Elementele 
de securitate, mai compacte, erau amplasate în capac 
şi pe fund, lăsând mai mult spaţiu pentru obiectele 
de valoare care trebuiau transportate. Rezultatul era 
o geantă uşoară și discretă, în comparaţie cu monștrii 
albaștri aflaţi actualmente în uz. 

- Incredibil, spuse Mild. 

- Exact, exact, îl aprobă Maloof. Noi... adică... pro- 
ducţia are loc în Slovenia. Ăsta este motivul... prețului. 

Îi privi pe cei doi bărbaţi drept în ochi. Încă nu 
discutaseră despre prețuri, ei nu întrebaseră şi Maloof 
nu voise să deschidă subiectul până nu era sigur că-i 
convinsese. Însă, judecând după hotărârea cu care 
dăduseră din cap în timpul prezentării, Maloof era de 
un optimism prudent. Englezul era mai greu de citit, 
dar spre final îşi permisese chiar un zâmbet rapid. 

Într-un târziu, şeful îşi drese vocea şi-i spuse direct 
lui Anders Mild: 

- Asta a fost o surpriză. Cu adevărat. 

Vorbea acea engleză de la televizor cu care Maloof 
crescuse la sfârșitul anilor '70, din emisiuni care aveau 
drept cadru castele şi conace englezești de la țară, cu 
bărbaţi în haine de tweed verde care vânau vulpi la 
sfârşit de săptămână şi aveau o armată de servitori. 

Almanza se întoarse spre Maloof. 

- Eu am venit în Suedia pentru o conferință, mă 
întorc acasă abia mâine seară, explică el. Anders m-a 
întrebat dacă aș vrea să particip alături de el la această 
întâlnire şi eu am fost de acord, mai ales că nu aveam 
altceva urgent de făcut. Mă bucur că am acceptat. 

Maloof încercă să-și înăbuşe un zâmbet mulțumit, 
dar reuşi doar pe jumătate. Îşi mângâie barba şi privi 
cu mândrie spre servieta neagră, ca și cum aceasta se 
descurcase perfect. 

- Fireşte, sunt mai multe chestiuni la care va trebui 
să revenim, continuă Almanza. Printre ele, securitatea 
fabricilor din Slovenia. 

- Desigur, răspunse Maloof. 

-Şi mai e şi problema exclusivităţii. Dacă G4S dă 
o comandă... atunci, evident, nici unul dintre concu- 
renții noştri nu va putea să vă cumpere produsul. 

Maloof zâmbi larg. Englezul înclină din cap cu satis- 
facție. Maloof înţelese că prețul era un detaliu minor în 
acest context. Cei doi încă nu aduseseră vorba despre 
asta. El venise cu intenţia de a cere 20000 de coroane 
pe bucată, dar acum își dădu seama că putea la fel 
de bine să spună 30000. Nu ar fi avut absolut nici o 
importanță. Nici nu îndrăznea să se gândească ce sumă 
ar fi însemnat asta pentru piaţa suedeză, dar dacă ar 
fi obținut un contract la nivel european? 

Potrivit lui Zoran Petrovic, producţia fiecărei genţi 
costa 5 000 de coroane. Numărul genţilor de securitate 
folosite pe piața suedeză era undeva în jur de 10000. 

Suma era ameţitoare. 

- Şi vor trebui purtate nişte discuţii la Londra, adă- 
ugă Almanza sec, dar sunt destul de sigur că entuzi- 
asmul meu îi va contamina pe colegii noștri de acolo. 

Ridică încrezător o sprânceană, ca să arate că asta 
era doar o formalitate, iar Anders Mild dădu din cap 
aprobator. 

- Ai putea veni la Londra ca să repeţi această pre- 
zentare? 

Maloof zâmbi și se așeză. 

- Bineînţeles, bineînţeles. Daţi-mi doar câteva ore, 
și voi fi acolo. 

Almanza păru încântat. 

Atunci când Michel Maloof şi familia lui aterizaseră 
pe Arlanda, în urmă cu aproape treizeci de ani, el îşi 
rupsese pașaportul libanez și-l aruncase în closet încă 
dinainte de a ajunge la vamă. Aşa se făcea atunci, ăsta 
era sfatul pe care-l primiseră de la rudele aflate deja 
în Suedia. Fără pașaport, refugiații erau înregistrați ca 
apatrizi, ceea ce minimiza riscul de a fi trimişi îna- 
poi. Unde puteau să-i trimită? Însă de-a lungul anilor 
Maloof ajunsese să regrete gestul făcut în acea dimi- 
neață devreme în separeul din toaleta aeroportului. 
Lui şi familiei sale li se permisese să stea în Suedia, dar 
obținerea unui pașaport suedez în lipsa unuia străin 
pe care acesta să-l înlocuiască se dovedise aproape 
imposibilă. Iar atunci când, după o lungă așteptare, se 
conturase în sfârșit această posibilitate, Maloof fusese 
arestat pentru prima oară. 

Asta însemna că se întorsese de unde plecase. Ace- 
laşi lucru avea să se întâmple iar și iar. Ajuns la trei- 
zeci şi doi de ani, Michel Maloof nu avea paşaport, 
nici libanez, nici suedez. Și, dat fiind că Anglia era în 
afara zonei Schengen, nu avea cum să călătorească la 
Londra. Trebuia să trimită pe altcineva. Putea să meargă 
Petrovic. Nu era o mare problemă. 

Rick Almanza se ridică în picioare, iar Mild făcu 
la fel. 

- Mulţumesc foarte mult, Michel, spuse englezul. 
Va fi o plăcere să facem afaceri împreună. 

Maloof se ridică la rândul lui. Se simţea ameţit şi 
zăpăcit. Dădu mâna cu cei doi bărbaţi aflați de cealaltă 
parte a mesei. 

Tocmai câștigase mai mulți bani decât ar fi putut 
vreodată să viseze. Milioane. Zeci de milioane. 

- Mulţumesc. În ce priveşte preţul... cantitatea... 
termenul de livrare...? 

Almanza râse. 

- O să avem suficient timp să discutăm despre asta. 
Contractul pentru actualii noștri saci antifurt expiră 
abia în 2024. Asta ne oferă cincisprezece ani în care 
să negociem. 

Zâmbetul lui Maloof păli. Auzise bine? Înţelesese 
cumva greşit? 

- Sunt sigur că înţelegi că nu prea avem ce să facem 
atâta timp cât suntem legaţi de contractul nostru 
curent, îi explică Anders Mild în suedeză. Dar noi, 
la G4S, plănuim totul din timp. Sper că şi voi puteţi 
face la fel. 

Anul 2024? 

Oare făceau mişto de el? 


5 


Sami Farhan o luă la stânga pe Tegeluddsvăgen și 
traversă şinele de cale ferată spre birourile și depozitele 
din Frihamnen. Era șase şi jumătate dimineaţa, cerul 
încă nu se luminase, şi nerăbdarea îl făcea să bată 
darabana pe volan. 

În comparaţie cu centrul adormit al orașului, portul 
era ca un stup harnic. Şiruri neîntrerupte de camio- 
nete și camioane treceau pe Frihamnsgatan, în lumina 
orbitoare a reflectoarelor care înlocuiau aici stâlpii de 
iluminat, macaralele ridicau containere de pe vapoare, 
iar gândul că o cutie metalică exact la fel avea să fie 
punctul de plecare al noii lui vieţi îl electriză pe Sami. 

Biroul lui Hassan Kaya era în Depozitul 6. Sami opri 
lângă rampa de încărcare. 

În mai puţin de jumătate de oră avea să sosească 
vasul. 

Sami ţinuse să-l vadă cu ochii lui. Se înțelesese cu 
Ibrahim Bulut, cel care-l atrăsese iniţial în acest pro- 
iect, să se întâlnească pe chei. Avea să fie un moment 
de neuitat. 


În urmă cu patru luni, Sami intrase în biroul înghe- 
suit şi aglomerat al lui Hassan Kaya de pe un coridor 
îngust, fără ferestre, de la etajul unu. 

Ibrahim Bulut făcuse prezentările. 

Sami boxase în adolescenţă cu Bulut la un club 
numit Linnea. Durase numai câteva luni, dar nici nu 
fusese nevoie de mai mult ca cei doi să se împriete- 
nească. Continuaseră să se vadă din când în când 
de-a lungul anilor şi chiar dăduseră câteva lovituri 
împreună la începutul anilor 2000. De atunci, Bulut 
făcuse exact ceea ce urma să facă şi Sami. Trecuse de 
partea cealaltă. Turcul lăsase în urmă viaţa de infrac- 
tor şi acum avea în Årsta o firmă prosperă de import 
de flori. Prin activitatea de import intrase în legătură 
cu Hassan Kaya, toamna trecută, exact când Kaya era 
pe punctul de a lansa o nouă companie. Sami fusese 
invitat să se implice și el pur și simplu pentru că se 
afla în maşină cu Bulut atunci când Kaya îl sunase ca 
să-i vorbească despre planurile lui. 

Peste câteva zile se întâlniseră în biroul lui Kaya din 
Depozitul 6. Încăperea mirosea a igrasie şi era plină de 
dosare şi hârtii. Sami se așezase pe un scaun de lemn 
şi ascultase atent explicaţiile date de Kaya. 

Kaya spusese că el se ocupa de asta de mult și că 
importa crustacee proaspete şi congelate de la mijlo- 
cul anilor '90. Dar acum schimbase tactica și renun- 
tase să se mai lupte cu marile monopoluri - ICA și 
Axfood. De asta avea nevoie de noi parteneri. Cea mai 
mare parte a pescuitului de creveţi și midii avea loc în 
Marea Nordului, dar dacă mergeai mai departe, spre 
Oceanul Arctic, calitatea crustaceelor era mult mai 
bună. Motivul pentru care atât de puţini făceau asta 
era că drumul de întoarcere în Suedia dura adesea 
foarte mult, deoarece marea era foarte agitată. Dar 
Hassan Kaya reușise să găsească un căpitan care con- 
gela crustaceele imediat ce erau urcate pe vas şi care, 
de asemenea, livra produse de calitate superioară la un 

preţ rezonabil. Cu adaosul cuvenit lor ca angrosiști, 
aveau să facă bani uşor și repede. 

Kaya mâzgălise planul pe un șerveţel pe care-l sco- 
sese dintr-o cutie veche de mâncare chinezească de 
la un restaurant din Valhallavăgen. Sami îşi notase 
cifrele, ca să-și poată da seama de unul singur câţi 
bani se puteau face din activitatea de import. 

- Creăm o companie, explicase Kaya. Tu, eu şi Ibra- 
him. Căpitanul meu trebuie să înlocuiască congela- 
toarele de la bord, şi pentru asta e nevoie de capital. 
Ibrahim a promis să intre cu 10 milioane și eu fac la 
fel. Tu cât te gândeai să investești? 

După întâlnire, Sami se simţise copleşit. Nu dis- 
punea de genul ăla de bani. După ce își golise contul 
și frații lui acceptaseră cu reticență să-i împrumute 
majoritatea economiilor lor, reuşise până la urmă să-şi 
convingă nişte prieteni şi pe unchiul lui Karin să se 
implice şi ei. Adunase un total de 5 milioane, sumă 
în schimbul căreia primise 20% din nou înfiinţata 
companie de import. 

Îi spusese lui Karin despre proiect, fără să menţio- 
neze şi cât de mult miza pe el. 

Însă riscurile erau un lucru cu care avusese de-a 
face toată viaţa lui. 


Atunci când Sami Farhan urcă în fugă cele două 
şiruri de trepte ale Depozitului 6, ca să schimbe câteva 
cuvinte cu Hassan Kaya în acea dimineaţă rece de 
februarie, rămase surprins să găsească ușa modestului 
birou încuiată. Kaya îl sfătuise să nu se ducă să aştepte 
vasul; descărcarea unui container plin cu creveţi con- 
gelaţi nu era deloc un eveniment spectaculos pentru 
cineva care mai asistase de nenumărate ori la așa ceva. 

Dar Sami nu mai asistase niciodată. 

Cobori scările în grabă și ieşi din clădire. Apa Mării 
Baltice era încă cu câteva grade mai caldă decât aerul 
friguros al dimineții. Deasupra golfului și a cheiuri- 
lor se aşternea ceața, și Sami simţi cum i se umezeau 
obrajii în timp ce traversa strada. Era şapte fără zece. 
Zâmbi când văzu Mercedesul alb al lui Ibrahim Bulut 
parcat în capătul cheiului. 

Prosperul angrosist se dădu jos din mașină și veni 
înspre el. 

-E timpul să facem nişte bani, fir-ar a naibii, spuse 
Bulut cu un râs răgușit. Din gura lui ieşi un nor de 
aburi, ca şi cum ar fi râs într-o bulă de dialog dintr-o 
bandă desenată. Unde e vasul? întrebă el privind în jur. 

Sami scutură din cap şi arătă vag spre intrarea în 
port. 

-Tu te pricepi la lucrurile astea. Eu habar n-am. 
Vasele sunt ca avioanele? Acostează la o oră stabilită, 
sau cum e? 

- Când a aterizat ultima oară un avion la timp? 
hohoti Bulut. Ai văzut camioanele? 

Hassan Kaya le arătase schiţe cu camioanele care 
urmau să fie inscripționate cu logoul companiei. Ar 
fi trebuit să fie acolo, ca să preia încărcătura, dar nu 
se vedeau nicăieri. Sami țopăia pe loc ca un copil care 
vrea răspunsuri imediate la întrebările lui. 


Ceasul bătu ora șapte. Cei doi prieteni discutară 
despre depozitele Årsta şi despre câți bani aveau să facă 
din crustacee congelate, în tot acest timp încercând 
să se încălzească. Sami privea întruna înspre Baltica, 
sperând să zărească vasul. 

Dar nu se vedea nicăieri nici un vas, și nici cami- 
oanele. 

La şapte şi jumătate, Sami nu-și mai putea ascunde 
frustrarea. Îi spuse lui Bulut să aştepte lângă Mercedes, 
în timp ce el se ducea să vorbească cu câţiva oameni 
care descărcau marfă. 

Sami Farhan nu era un om care să lase lucrurile la 
voia întâmplării. În cele două luni care trecuseră de 
când investise în acest proiect, îi pusese lui Hassan 
Kaya mii de întrebări, iar Kaya îi răspunsese răbdător 
la toate. Graţie acestui lucru, Sami ştia nu doar că 
vasul pe care-l aşteptau naviga sub pavilion estonian, 
ci şi ruta şi unde avea să acosteze. 

Însă nimeni dintre cei care lucrau în port în dimi- 
neaţa aceea nu-i putu oferi vreo informație. 

La opt și un sfert, Sami formă numărul lui Hassan 
Kaya. Telefonul sună, dar nu răspunse nimeni. Măcar 
apelul nu intră în căsuţa vocală. 

- Nu-mi place chestia asta, mormăi Sami când se 
întoarse la Bulut. Înţelegi ce vreau să spun? Am o 
senzație neplăcută. 

Se împunse cu degetul mare în piept, prin geaca 
de puf. 

- Eşti paranoic, zâmbi Bulut, care stătea sprijinit de 
Mercedes și fuma o țigară. Ca de obicei. 

- Nu sunt doar banii mei. Înţelegi asta? Oamenii 
aşteaptă unele lucruri. Din toate direcţiile. 

- Ai mai spus asta de câteva ori. Cam de vreo sută 
de ori. 

- Atunci unde dracu’ e vasul? 

Sami clătina din cap şi bătea darabana cu degetele 
pe coapsă. 

- Nu vrei să stai jos și să aştepţi? îi sugeră Bulut. 

Comportamentul prietenului său începea să-l 
streseze. 

Se urcară în Mercedes și Bulut porni motorul ca 
să dea drumul la radiatoare. Priviră lung, în tăcere, 
intrarea pustie în port, în timp ce Sami continua să 
bată darabana cu mâinile. Pe coapsele lui, pe bord, pe 
portiera mașinii. După câteva minute, nu mai putu 
să suporte. 

- Mă duc să văd dacă a ajuns la birou. 

Ibrahim Bulut încuviinţă din cap. 


Atunci când Sami Farhan reveni pe coridorul 
Depozitului 6, majoritatea uşilor erau în continuare 
închise. Bătu la ușa lui Kaya. La început încet, apoi 
mai tare. Nu se întâmplă nimic. 

Scoase telefonul şi încercă să apeleze numărul la 
care importatorul de crustacee răspunsese întotdeauna 
în trecut, dar suna în gol, la fel ca mai devreme. 

Cu telefonul lipit de ureche, Sami studie ușa închisă. 
Unele birouri de pe coridor aveau uși metalice, dar asta 
era de lemn. Vâri telefonul la loc în buzunar și încercă 
ușa cu umărul. Panoul cedă. Nu mult, dar suficient 
ca el să-și dea seama că mai merită încercat o dată, 
de data asta cu mai multă forță. 

La a cincea încercare, uşa cedă complet. Tocul se 
rupse trosnind, şi Sami se trezi dintr-odată înăuntrul 
biroului minuscul pe care-l vizitase de atâtea ori. 

Era gol. Până şi masa dispăruse. 

Sângele îi bubuia în tâmple. 

Nu avea să existe nici un vas. Nu avea să existe 
nici un camion. 

Se plimba prin cameră ca un tigru într-o cușcă mică. 
Nemernicul le-o trăsese. 

Ibrahim Bulut încă aștepta în mașină. Sami smulse 
portiera. 

- A dispărut! Înţelegi ce-ţi spun? Dispărut! Biroul 
e gol, telefonul e închis. Căcat! Căcat, căcat, căcat! 
Mergem acasă la ticălosul ăsta chiar acum, să avem 
o discuţie. 

- Ce naiba tot spui? 

Faţa lui Bulut îşi pierduse culoarea. 

- Ne-a tras-o. Nu există nici un vas. Mergem acum 
acasă la nemernicul ăla, ca să ne recuperăm banii. 

- Dar... îngăimă Bulut, eu nu ştiu unde stă. 

- Nu ştii unde stă? Ce naiba tot spui? 

Lui Sami nu-i venea să creadă. 

- Undeva la Göteborg, cred, zise Bulut. Sau Lands- 
krona sau undeva pe Coasta de Vest, fir-ar al dracu. 

- Ai spus că-l cunoşti? 

- Da, ce dracu'? Chiar îl cunosc. Am lucrat împre- 
ună. Dar nu atât cât să ştiu unde stă, fir-ar al naibii! 
Stă undeva cu creveții lui nenorociţi, asta e tot ce ştiu. 

Sami se gândea la bani. Se gândea la Karin, la burta 
ei cea mare şi la cum îl alăptase pe John. Se gândea la 
fratele lui mai mare, care-l numise Lordul Creveţilor 
şi râsese. 

Se gândi cum, în doar câteva clipe, trecuse de la 
statutul de om de afaceri de succes la cel de ucenic de 
bucătar plin de datorii şi cu cazier. 

- Căcat, strigă el, lovind cu mâinile în tabla groasă 
a maşinii germane. Căcat, căcat, căcat! 

Nu acolo ar fi trebuit să se întâmple. 

Muzica bubuia din nişte boxe invizibile, atât de 
tare, încât Alexandra Svensson nu-şi mai auzea nici 
respirația gâfâită. 

Eşti caldă şi apoi rece, cânta Katy Perry. Spui da şi 
apoi nu. 

De ce, se întrebă ea în timp ce o imita pe energica 
instructoare cu o serie de sărituri rapide în ghemuit, 
viața ei putea fi rezumată în trei minute scurte ale 
unei melodii pop? Ea nu voia să fie previzibilă. Eşti de 
acord, apoi te răzgândeşti. Dar nu era vina ei. Măcar 
de data asta, nu era vina ei. Procedase bine dându-i 
un ultimatum. El nu putea să le aibă pe toate. 

În acea după-amiază de joi existau vreo douăzeci 
de oameni care făceau gimnastică în sala Friskis & 
Svettis din Ringen. Alexandra se dusese acolo direct de 
la muncă, iar în încăpere erau doar doi bărbaţi. Unul 
din ei era gay. Celălalt era disperat. Nici unul nu era 
un candidat valabil. 

Genunchii sus. 

Rotit din braţe. 

Alexandra Svensson venea la sală de două ori pe 
săptămână şi învățase toate mișcările, dar nu acela 


52 | JONAS BONNIER 


era locul în care ar fi putut să cunoască pe cineva cu 
care să-şi împartă viaţa. 


În şirul din faţa ei, la dreapta, era Lena Hall. 

Alexandra își studie prietena în oglindă. Lena avea 
siluetă de clepsidră, şi când se opreau la o cafea după 
gimnastică îşi comanda întotdeauna niște produse 
de patiserie pe care le înfuleca din câteva înghiţituri 
pe nerăsuflate, fără să-i pese. Şi totuşi nu părea să 
transpire niciodată, deși genunchii ei ajungeau mai 
sus decât ai instructoarei. 

Viaţa era complet nedreaptă, iar Lena Hall era 
dovada acestui lucru. 

Prietenia dintre Lena şi Alexandra era una impro- 
babilă. Nu se cunoșteau de foarte multă vreme, însă 
Lena era genul de persoană pe care toată lumea avea 
impresia că o cunoaşte, chiar dacă abia o întâlnise. 
Atunci când se așezau după curs la Espresso House 
pentru obișnuita lor cafea - însoţită de produse de 
patiserie -, Alexandra vorbea despre muncă, iar Lena, 
despre haine. Acestea erau rolurile pe care și le atri- 
buiseră. Alexandra spunea o poveste nouă despre șeful 
ei, iar Lena vorbea jumătate de oră despre o rochie pe 
care o văzuse pe internet, una pe care voia s-o cum- 
pere, chiar dacă era prea scumpă şi încă n-o probase. 

- Dar ar trebui s-o iau, nu? întrebă ea. 

- Eu nu cumpăr prea multe haine, răspunse 
Alexandra. 

Se uita la telefon să vadă cât e ceasul la intervale 
regulate. Nu se grăbea de fapt să se întoarcă în apar- 
tamentul ei din Hammarby sjöstad, nu avea de gând 
să facă altceva decât să treacă pe la supermarketul de 
pe Hammarby allé ca să-și cumpere ceva pentru cină. 
Alexandra privi pofticios spre produsele de patiserie 

ale Lenei și decise că avea să pună în coş şi un baton 
Lindt de ciocolată neagră cu mentă. Avea nevoie de 
ceva care să o reconforteze în timp ce se uita la tele- 
vizor în seara aceea. 

Nu trebuia să se gândească întruna la bărbatul pe 
care probabil că nu avea să-l mai vadă niciodată, ştia 
că nu era o mare pierdere, că el era doar un placebo. 

Dar nu se putea abține. 

Avea capacitatea de a se îndrăgosti de speranţă, se 
îndrăgostea de iubirea însăși, fără ca obiectul concret 
al sentimentelor ei să fie foarte important. Cel puţin 
nu pentru început. Însă, mai devreme sau mai târziu, 
realitatea ajungea s-o copleşească. lar bărbatul care 
dormea în patul ei se transforma, dintr-un magician 
arătos care-i înlăturase singurătatea ca prin farmec, 
într-un porc sforăitor care, la micul dejun, vorbea des- 
pre el însuşi cu gura plină. 

Cu toate acestea, nu era făcută pentru celibat, se 
gândi ea oftând zgomotos. 

- Ce-i? o întrebă Lena. 

- Nu e nimic. 

- Înţelegi ce vreau să spun, nu-i așa? 

Adevărul era că Alexandra n-o ascultase, așa că 
aprobă din cap cu speranţa că nu aveau să urmeze şi 
alte întrebări. 

Lena, care își terminase produsele de patiserie, ceru 
nota. 

- Ne vedem marţi? 

Alexandra încuviință din cap. Mersul la sală deve- 
nise mai amuzant de când Lena era acolo, dar de două 
ori pe săptămână era suficient. 

- Poate încercăm și un curs de yoga? sugeră Lena. 
Ai primit invitaţia? 

- Ce invitaţie? 


54 | JONAS BONNIER 


- Când a fost, ieri? Nu, în weekend? Nu, stai așa, 
era pe grupul de Facebook. 

Alexandra dădu din umeri. Era pe Facebook de ceva 
vreme, dar existau atât de multe Alexandra Svensson, 
că toţi cei care luau legătura cu ea păreau să caute pe 
altcineva. Era mai simplu să se țină deoparte. 

- Nu, răspunse ea. N-am văzut-o. 

-Părea absolut rezonabil. Patru cursuri cu 200 de 
coroane, ceva de genul ăsta. Mergem? 

În timp ce Lena se lansa într-o peroraţie entuziastă 
despre grupurile de yoga, Alexandra se trezi că gându- 
rile ei o luau din nou razna. 

Cu puţin înainte să moară de cancer, într-o zi întu- 
necoasă de noiembrie din urmă cu șapte ani, mama 
ei îi spusese că viaţa e ca o petrecere. Dacă vrei, poţi 
să stai la bar şi să bei până ajungi într-un asemenea 
hal, că trebuie să te duci la toaletă să vomiţi. Sau poți 
să te furișezi acasă după cină pentru că ți se pare că 
toți ceilalți sunt niște proşti. Poate că încerci să ai o 
conversație profundă cu un tip depresiv care se crede 
artist. Sau poate dansezi toată noaptea. Viaţa e ce faci 
tu din ea, dar rareori e mai bună de atât. 

Alexandra crescuse cu mama ei. Doar ele două. Nu 
trecuseră mai mult de patru luni între diagnostic şi 
moartea ei şi, chiar dacă asta fusese deja în urmă cu 
şapte ani, Alexandra încă o vedea uneori când se uita 
în oglindă. 


Ajunse acasă înainte de ora şapte. Luă o cină fru- 
gală, se spălă, îşi puse un halat și se aşeză pe canapea 
cu batonul de ciocolată. La televizor era un film despre 
o avocată care se lupta cu mafia. Alexandra Svensson 
încă se mai gândea dacă să se facă sau nu avocată. 
Îi plăceau regulile. 

Oricât de anxioasă ar fi fost din cauza singurătăţii, 
era mulțumită de slujba pe care o avea. Lucra la G4$, 
în Västberga, o multinațională imensă unde se simţea 
foarte bine. Presupunea că într-o zi avea să găsească 
altceva, poate în centrul orașului, dar nu se grăbea 
deloc. La douăzeci și patru de ani, avea toată viața 
înaintea ei. 

Mai întâi trebuia să cunoască un tip. 

Existau momente în care ar fi putut să aducă acasă 
pe absolut oricine de la muncă, să-i gătească cina și 
să-i maseze umerii, doar ca să evite confruntarea cu 
singurătatea care o pândea. 

Existau momente când se trezea noaptea singură 
în pat, ghemuită în poziţie fetală și strângând în braţe 
o pernă. 

Existau dimineața momente când îi venea să ţipe, 
ca să întrerupă tăcerea din bucătăria ei înghesuită și 
practică de pe Hammarby sjöstad. 

Era ora zece dimineaţa când Sami Farhan băgă căru- 
ciorul în lift. În primele şase luni îl lăsaseră lângă 
uşa de la intrare, dar într-o zi fusese furat. De atunci, 
căruciorul cel nou pe care Karin îl cumpărase cu banii 
de asigurare îi urmase până în apartament. „Ce-o fi în 
mintea cuiva care fură un cărucior“, se întrebă Sami, 
înjurând de unul singur liftul înghesuit. 

Pe stradă, lumina era neașteptat de strălucitoare. 
Sami o luă încet pe Skânegatan, iar copilul adormi 
înainte să ajungă în vârful dealului. 

Sami intră în Vitabergsparken, împingând cărucio- 
rul în sus pe panta spre Biserica Sofia. Vedea silueta 
unui bărbat cu geacă albastră care-l aștepta în fața 
intrării în casa Domnului. Bărbatul era ras în cap, iar 
împrejurul țestei avea o cicatrice uimitor de lată. Ca și 
cum aureola îi căzuse și-l însemnase pe viață. 

Toomas Mandel. 

- O treabă de tot rahatul, fu primul lucru pe care 
i-l spuse Mandel după ce se salutară. De tot rahatul. 

Sami oftă. Tot orașul ştia ce se întâmplase. Sami nu 
avea habar cum se răspândise zvonul, nu el îl lansase. 
Dar acum era prea târziu să mai facă ceva în privința 
asta. Toată lumea ştia că i-o trăsese turcul care acum 

părea să fi dispărut în ceaţă; toată lumea ştia că aface- 
rea cu crustacee congelate se dusese pe apa Sâmbetei. 

Sami dădu din umeri. Continuă să împingă în 
fața lui căruciorul, ca pe un plug, iar Mandel intră 
în cadență. Cei doi bărbaţi o luară prin parc spre Nytorget. 

- Te-ai gândit? întrebă Mandel. 

Sami încuviinţă din cap. 

- Nu ştiu, spuse el. Chiar nu ştiu, crede-mă. Am 
mii de întrebări. Sau cel puțin sute. 

- Pune-le. Nu știu dacă am acum toate răspunsurile, 
zise Mandel prudent, dar lucrez la asta. 

- Mai spune-mi o dată despre porți. Se închid atunci 
când se declanșează alarma, nu-i aşa? Şi câți paznici 
erau...? 

- Şaisprezece paznici noaptea, răspunse Mandel. 

- Dar asta înseamnă şaisprezece oameni care 
cheamă întăriri. Înţelegi? Dacă fiecare paznic cheamă 
întăriri şi apare o mașină per paznic... Asta înseamnă 
vreo sută de gabori. Cât timp avem? 

Era o întrebare bună. Să jefuiești Hipodromul Täby 
era o chestiune de viteză. Banii erau ținuți într-o 
cameră încuiată, în aşteptarea paznicilor care să vină 
să-i ridice la miezul nopții. Dacă să intre în camera 
aceea nu era o problemă, pentru ieșire nu găsiseră 
încă o soluţie. 

În timp ce Mandel îi explica planul, o luară la 
dreapta pe Malmgârdsvăgen. Sami ascultă cu atenţie 
și puse întrebări. 


Se scurseseră zece zile de când Sami stătuse pe cheiul 
din Frihamnen, așteptând un vas cu creveţi care nu 
avea să mai sosească. Se întorsese acasă în dimineaţa 
aceea fără şampania la care se gândise, dar cu o dez- 
nădejde pe care o putea ascunde. 

Karin era in bucatarie şi mânca prune uscate lipi- 
cioase direct din punga. Pereţii exteriori ai clădirii lor 
de pe Högbergsgatan crau crăpaţi, şi peste podea trecea 
un curent rece. Karin purta un halat lung și alb din 
pluș pe care Sami i-l dăduse de Crăciun, strâns bine 
în jurul corpului. 

- Ţi se pare scârbos, nu-i așa? îl întrebă ea. 

- M-am obişnuit, răspunse el. 

Sami încă nu-şi scosese haina. 

- Ce? Şi data trecută am mâncat prune uscate? 

- Da. 

Nici atunci Karin nu-şi putuse controla pofta de 
prune. Această nouă sarcină trecuse cu puţin de șapte 
luni, copilul trebuia să se nască la începutul lui aprilie, 
ceea ce însemna că pe cei doi frați avea să-i despartă 
mai puţin de un an. 

- Ar trebui să existe o lege care să nu-ţi dea voie să 
ai copii la intervale atât de scurte, spuse ea. 

Privi cu furie prunele. După fiecare pungă trebuia 
să petreacă o oră la toaletă. Îi spusese lui Sami s-o 
împiedice să mănânce prea multe, dar când îi vedea 
ochii lacomi aţintiţi asupra pungii, Sami nu se simţea 
în stare să spună nimic. 

- De ce nu mi-e poftă de ceva sănătos? bombăni 
ea. Unii oameni vor pur şi simplu broccoli. Sami nu 
răspunse, şi abia atunci Karin ridică privirea. Ce e? 
Ce s-a întâmplat? 

Tonul jucăuș dispăruse, înlocuit de un rid de îngri- 
jorare şi o privire în care nu exista nici un pic de 
afecțiune. 

Sami tocmai împlinise cincisprezece ani atunci când 
se îndrăgostise de Karin. Ea era inaccesibilă şi el nu 
avea idee cum se întâmplase să ajungă în aceeași clasă. 
Karin era din centrul orașului, pe când Sami era din 

suburbii, ea era din clasa de mijloc, în timp ce el venea 
de la baza scării sociale. Trecuseră luni întregi până 
ca el să se încumete măcar să-i vorbească şi mult mai 
mult până să-şi adune curajul de a o invita în oraş. 
Sami și frații lui vorbiseră întotdeauna pe față despre 
fete, dar el nu îndrăznise să spună nici un cuvânt 
despre Karin, îngrozit că fraţii lui ar fi putut să i-o ia 
înainte şi s-o abordeze. 

El avea şaptesprezece ani atunci când în sfârşit se 
cuplaseră. Timp de câteva luni trăise ca în filmele ame- 
ricane cu adolescenţi, în acea perioadă absolut fiecare 
melodie de la radio părea să fi fost scrisă special pen- 
tru el şi Karin. Apoi, într-o seară, se întâmplase să-i 
povestească despre ceva ce făcuse, o spargere. Sau se 
întâmplase... să se laude cu asta. Se simţea dur, matur; 
săvârşise fapta împreună cu fratele lui mai mare. Acum 
nici măcar nu-și mai amintea ce furaseră. Karin se 
despărțise de el câteva minute mai târziu. Așa, pur 
şi simplu. Sami obținuse efectul exact contrar celui 
dorit. Dar explicaţia ei fusese clară. Nu voia să fie cu 
un infractor - niciodată. 

Sami avusese nevoie de câţiva ani ca s-o recâștige, 
însă de atunci tiparul se repetase. Iar şi iar. Înainte ca 
ea să fie de acord să aibă un copil, Sami îi promisese 
o dată pentru totdeauna că o rupsese cu vechile lui 
obiceiuri. Aveau un viitor împreună, o viaţă în care 
ea nu trebuia să-și facă griji că poliția o să apară într-o 
zi să-l ia şi să-l închidă pentru ani grei. Faptul că prefera 
să-l creadă, îi explicase Karin ferm, era dovada iubirii ei. 
Totuși, de atunci credinţa îi fusese pusă la încercare de 
mai multe ori, iar încruntarea de pe fruntea ei era un 
semn clar că acum se aflau într-o asemenea situație. 

Când Sami îi explică ce se întâmplase, că fusese tras 
pe sfoară şi că creveţii congelaţi fuseseră o minciună, 
Karin respiră ușurată. 

- Afacerile pot fi oricând rezolvate, îl consolă ea. 

Sami nu-și dădea seama de unde avea atâta putere. 

Reacţia fraților săi fusese foarte diferită. Strigaseră 
şi înjuraseră și petrecuseră douăzeci și patru de ore 
foarte intense căutându-l pe Hassan Kaya. Dar turcul 
intrase în pământ, sau poate se ascunsese împreună 
cu banii lor în Munţii Taurus. Nu era nici urmă de el. 
Odată ce-și dăduseră seama de asta, fraţii lui oftaseră, 
mai înjuraseră puţin şi-i spuseseră lui Sami că nu tre- 
buia să aibă o expresie atât de vinovată. Investiseră în 
acea afacere împreună și fuseseră trași pe sfoară toți 
trei. Asta era situaţia. Nu era vina nimănui în afară 
de Hassan Kaya, iar dacă nemernicul ăla avea să mai 
apară vreodată... 

Sami le spusese acelaşi lucru, iar şi iar, prietenilor 
care investiseră bani şi care luaseră legătura cu el pe 
rând, pe măsură ce zvonurile începeau să se răspân- 
dească. Avea să rezolve situația. Avea să facă ce trebuia. 
Le promisese o investiţie bună, le promisese dobândă, 
şi ei aveau s-o obțină. Nu sub forma câștigurilor de pe 
urma crustaceelor congelate, ci altfel. 

Le spunea același lucru tuturor celor cu care se întâl- 
nea, oameni care-i luau înfrângerea ca pe un semn de 
slăbiciune şi credulitate. Planul lui rămăsese același: 
să fie corect, să-şi asume rolul de tată. Avea să lase în 
urma lui viața de infractor. 

Diferenţa era că mai întâi trebuia să dea o ultimă 
lovitură importantă ca să-și revină. Şi cu cât mai repede 
se întâmpla asta, cu atât mai bine. 

- Îmi dau seama cum sună, îi spusese Sami lui 
Mandel atunci când luase legătura cu el, deoarece 
auzise că estonianul avea ceva pe ţeavă. Înțelegi ce vreau 
să zic? Nu că nu mi-aş da seama cum sună, o „ultimă“ 

lovitură, dar vorbesc serios. Chiar vreau să mai dau 
încă o lovitură, iar faptul că o dau împreună cu tine 
sau cu altcineva depinde de cine o să apară primul. 


Sami se opri brusc. 

-Ce e? întrebă Toomas Mandel neliniștit. 

- Taci. 

Sami încremenise, ascultând concentrat. Mandel 
făcu la fel. Nu auzea nimic. 

- Sunt gaborii? 

Sami se aplecă spre cărucior și-l scoase pe John de sub 
straturile de pături și așternuturi. Ceea ce începuse ca 
un fornăit uşor se transformase în plâns. Așa se întâm- 
pla uneori atunci când se trezea dintr-un somn adânc. 
Sami presupunea că visele erau cele care-l speriau. 

- Ce naiba... ăsta e un copil adevărat? bolborosi 
Mandel uimit. 

- Tu eşti prost, sau ce ai? 

- Credeam că faza cu căruciorul e de decor. 

- De decor? 

- Ca să-i păcălim pe gabori. 

- Eşti nebun. Sami legănă copilul în braţe până când 
se linişti și adormi iar, sub privirea uimită a estonia- 
nului. Nu-ţi face griji, spuse el aşezând bebeluşul încet 
în cărucior. N-o să ne toarne. 

Celălalt îşi dădu ochii peste cap. În timp ce mergeau 
prin parc, Mandel trecu în revistă echipa și modul în 
care avea de gând să împartă banii. 

- Eu am nevoie de şase milioane, spuse Sami. Poţi 
să-i împarți cum vrei, dar asta e suma mea minimă. 
Ai înţeles? Dacă nu-mi poți garanta asta, nu mă bag. 

-O să fie mai mult, îl asigură Mandel. Mult mai 
mult. 

Urcară dealul înapoi. Silueta maiestuoasă a bise- 
ricii era întunecată pe fondul cerului de un albastru 
strălucitor. 

- Ideea e, explică Toomas Mandel, că e la doar trei 
minute distanță de clubul de iahting. Nimeni n-o să 
creadă că mergem acolo. Ajungem la barcă, suntem 
practic acasă. Poliţia e tocmai la Vaxholm, iar noi o 
să fim la Bergshamra în mai puțin de zece minute. 
Poliţiştii n-au cum să ajungă la timp. Până atunci noi 
o să fim plecați de mult, avansul e prea mare. 

- Dar asta înseamnă că va trebui să călărim până 
la clubul de iahting? Nu știu ce să zic... Eu nu m-am 
suit niciodată pe cal... 

În loc să fie o idee care să pară din ce în ce mai bună 
cu cât se gândea mai mult la ea, era exact dimpotrivă. 

- E o posibilitate, răspunse Mandel. 

- Dar tot hipodromul ăla afurisit de la Täby e plin 
de călăreţi, ştii? Pe care n-avem cum să-i întrecem. 
Sunt profesioniști. 

- Nu spun decât că e o posibilitate, repetă estoni- 
anul. S-ar putea să fie o idee proastă, dar dacă eşti pe 
cal, poți să ajungi de la hipodrom la clubul de iahting 
fără să fii prins de vreo dubă a poliției sau unitate de 
reacție rapidă. 

Sami scutură din cap. 

- Nu ştiu. Restul îl cred. Mare parte din plan e 
în regulă. Dar trebuie să găsești altă cale de ieşire. 
Înţelegi? 

-O să mă ocup de asta. 

Michel Maloof era în McDonald's-ul din Hallunda, 
așteptând să achite meniul bogat pe care şi-l luase, 
când din buzunarul lui ieși, în urma unui pumn de 
mărunţiș, bucăţica mototolită de hârtie pe care erau 
numele și numărul de telefon al Alexandrei Svensson. 
La început nu-și aminti de unde provenea; trecuseră 
opt săptămâni de când se întâlnise cu bărbatul cu câi- 
nii. În timp ce-și aştepta cheeseburgerul, tot răsuci şi 
întoarse între degete hârtiuța. Apoi zări adresa site-ului 
de întâlniri. Asta îi stimulă memoria. 

Îşi luă tava şi se așeză la o masă de la fereastră, pri- 
vind spre un magazin Bauhaus. El nu folosise niciodată 
vreun site de întâlniri, nu avusese niciodată dificul- 
tăți să cunoască femei. Dar presupunea că altora li se 
potrivea asta, oamenii erau diferiţi. 

Ridică biletul şi sorbi prin pai din coca-cola. 

Să o sune? 

După întâlnirea de la G4S, Maloof aruncase ser- 
vieta neagră în maşină şi plecase demoralizat şi stors 
de puteri. Trecerea în doar câteva minute de la con- 
vingerea c-o să câştige milioane la înţelegerea faptului 
că-l așteptau cincisprezece ani de negocieri și discuții 
fusese o adevărată lovitură. 

Avea senzația că fusese supus unei farse ieftine, ca 
şi cum cei doi directori îl lăsaseră în mod deliberat 
să înţeleagă greșit situaţia și apoi sporiseră presiunea 
prin „înțelegerile lor contractuale“. 

Din Stadshagen se dusese cu mașina direct pe 
Upplandsgatan, ca să-i spună lui Zoran Petrovic ce 
se întâmplase. Maloof nu era un mare pasionat de 
mașini, dar să conduci un Seat când erai furios era 
frustrant. Orice frână bruscă devenea lină, iar acce- 
lerările bruște nu aveau nici o energie. Deși poate că 
avea un efect liniştitor, pentru că atunci când ajunse 
la Cafe Stolen, furia lui trecuse de punctul culminant. 

Petrovic îl aşteptase într-un separeu. Trunchiul lui 
lung și zvelt ieșea ca o rămurică deasupra mesei. Avea 
în faţa lui un pahar cu apă călduță. Era trei și jumă- 
tate după-amiaza și, în afară de personal, cafeneaua 
era goală. O chelneriță nouă, pe care Maloof n-o mai 
văzuse niciodată, venise să-i ia comanda. 

- l-am dat o slujbă mai mult ca să-mi testez eu 
autocontrolul, spusese Petrovic după ce fata cu fustă 
strâmtă se întorsese la bucătărie ca să aducă o ceașcă 
cu cafea. 

Pe Maloof nu-l mai surprindea de ani buni atitudinea 
lui Zoran Petrovic față de femei. Ignorându-i remarca, 
îi povestise despre întâlnirea de la care venea. Chiar 
dacă Petrovic era unul dintre cei mai vechi prieteni ai 
săi, iugoslavului îi era imposibil să depisteze ceva din 
furia sau frustrarea pe care Maloof tocmai le resimțţise. 
În loc de asta, se trezise în faţa unui Maloof calm şi 
indiferent, mereu zâmbitor, care-i relatase fără patimă 
conversaţia absurdă din sala de şedinţe de la G4$. 

- Dar asta e perfect, răspunsese Petrovic cu obiş- 
nuitul lui entuziasm. Te-ai prezentat, ei ştiu cine ești 
şi ce ai de oferit. Nici nu putea să meargă mai bine. 

- Sigur, sigur, râsese Maloof. Adică nu. Ar fi putut 
să cumpere gențţile? 

- Lasă asta. Ăsta e doar începutul. Dacă mergem mai 
departe, la naiba, ar putea să iasă o grămadă de bani. 

După câteva minute, Maloof îşi îngăduise să se lase 
contaminat de entuziasmul prietenului său. Amândoi 
erau profund optimişti; dacă lucrurile ar fi stat altfel, 
nu ar fi ajuns niciodată atât de departe. 

Maloof puse bucăţica de hârtie pe tavă, continu- 
ând s-o privească în timp ce scotea cheeseburgerul 
din cutie. 

Poate că Petrovic avea dreptate și totul avea să 
meargă conform planului, dar era la fel de probabil 
ca acesta să se înșele. Şi ce se putea întâmpla rău dacă 
o suna? Nu spusese bărbatul cu câinii că Alexandra 
Svensson arăta bine? 

Îşi luă telefonul. 


O invită la un restaurant numit Mandolin. 

Se înţeleseră să se întâlnească vineri la ora șapte. 
Maloof ţinea să fie punctual; prin urmare, când clo- 
potele de la biserica Adolf Fredriks bătură ora exactă, 
el aştepta pe trotuarul de pe Upplandsgatan. Îşi trăsese 
gluga ca să se protejeze de ploaia măruntă. Cum iarna 
epocii contemporane prinsese capitala în strânsoarea 
ei lejeră, probabil că galoşii ar fi fost cel mai potrivit 
tip de încălțăminte pentru acea perioadă a anului. 

Când, după zece minute, văzu o femeie apropi- 
indu-se dinspre parcul Tegnerlunden, își dădu seama 
imediat că ea era. 

Alexandra Svensson purta o pereche de cizme prac- 
tice din cauciuc, cu un tiv îngust de blană deasupra, și 
o haină lungă de puf albastru-deschis. În descrierea ei, 
cea pe care Maloof o găsise pe match.com, Alexandra 

scrisese că era o persoană care voia „să dea o mică notă 
de lux vieții“. Maloof era sigur că blana de pe cizmele 
ei şi culoarea hainei făceau parte din acest proiect. 

Când trecu pe sub stâlpul de iluminat de la inter- 
secția cu Kammakargatan, Maloof o văzu mai clar. 
Alexandra scrisese pe internet că „vârsta biologică e 
lipsită de importanţă“, dar Maloof ar fi ghicit că avea 
în jur de douăzeci și cinci de ani. O femeie cu păr blond, 
ochi albaştri şi obraji rotunzi, o bărbie proeminentă 
și distinctivă și o gură ţuguiată, mică și roșie, ca şi 
cum ar fi vrut să fie sărutată. Maloof îi făcu semn cu 
mâna. Alexandra făcu câțiva pași vioi și țopăiți spre 
el şi îl îmbrăţișă impulsiv. 

Poate că experiența o învățase că bărbaţii cu care iei 
legătura pe internet nu apar întotdeauna la întâlnire? 

Intrară împreună în restaurant și fură conduși la 
o masă izolată. Se uitară puțin la meniu, dar atunci 
când chelnerul se întoarse ca să le ia comanda, le spuse 
că bucătarul restaurantului voia să le facă o surpriză. 

- Promit că n-o să fiți dezamăgijţi. 

Alexandra îi aruncă lui Maloof o privire între- 
bătoare, iar el îi explică zâmbind că îl cunoştea pe 
proprietar. 

Zoran Petrovic deținea mai multe localuri pe 
Upplandsgatan. 


Petrecură o noapte frumoasă împreună. Nu exista 
alt mod de a o descrie. Maloof decisese dinainte să nu 
întrebe despre Västberga sau G4S. Dacă ea voia să vor- 
bească despre transportul banilor, atunci el avea să 
asculte. Cu interes. Dar dacă prefera să nu facă asta, 
ceea ce se şi întâmplase în mare parte a cinei, el nu 
avea să insiste. Era convins că mai întâi trebuia să-i 

câştige încrederea, și abia atunci putea să abordeze 
chestiunile care-l interesau. Era nevoie de răbdare. 

Întâmplător, Alexandra Svensson nu era o persoană 
deosebit de secretoasă. Şi nici tăcută. Vorbea deschis 
despre ea şi despre viața ei. Copilărise în Nacka, studi- 
ase economia la Universitatea din Stockholm și aban- 
donase facultatea înainte de absolvire, ca să înceapă să 
lucreze. Îi plăcea să aibă un venit constant în fiecare 
lună, asta o făcea să se simtă protejată. Subînchiria o 
garsonieră din Hammarby sjöstad, sau poate subînchi- 
ria o garsonieră subînchiriată, și spuse câteva cuvinte 
despre compania de transport de valori la care lucra 
de aproape doi ani, inclusiv că-i plăcea acolo. 

- Dar practic jumătate din salariu îl dau pe flori, 
mărturisi ea. 

- Flori? 

- Îmi plac foarte mult florile. Când ajungi acasă 
și ai, gen, flori pe masă, când miroase a trandafiri și 
zambile... Există ceva mai frumos? 

- Da, spuse Maloof. Nu. 

-Şi am o mică grădină de ierburi aromatice în bucă- 
tărie. Nimic exotic, busuioc, rozmarin şi coriandru, 
gen. Şi mai e și balconul. Nu ştiu ce m-aș face fără el. 

- Nu, zise Maloof. 

-În perioada asta a anului nu poţi face altceva decât 
să plănuiești, nu? Dar am la subsol ghivece cu mușcate, 
şi cum se face puțin mai cald le aduc sus și le scot iar 
pe balcon. Habar n-aveam că pot supravieţui peste 
iarnă, gen, dar așa e. 

- Sigur, sigur, râse Maloof. 

Alexandra deveni dintr-odată serioasă și-l privi 
direct în ochii căprui. 

- Mi-e atât de ușor să vorbesc cu tine! Chiar cred 
asta, gen. Serios. 

- Sigur, răspunse el cu un zâmbet larg care-i dezveli 
toți dinţii. E... Așa cred și eu. 

- Noroc, Michel. 

Alexandra ridică paharul şi sorbiră amândoi din 
vinul roșu. 

Erau la a doua sticlă. 

Tânăra femeie continuă. Nu avea nevoie de nici o 
încurajare, se simţea înțeleasă, în largul ei, şi seara 
trecu fără ca Maloof să trebuiască să-i ofere altceva 
decât atenţia lui. 

Ceea ce el era foarte dispus să-i ofere. 


Porniră spre apartamentul lui printr-un Stockholm 
umed, pustiu și întunecat. Michel nici nu avu timp să 
scoată ceșştile de ceai, că Alexandra îl lipise de perete, 
cu limba în gura lui. Era puțin mai scund decât ea, dar 
fu surprins de forța ei. Îl împinse pe podeaua camerei 
de zi şi luă pătura făcută de mama lui Maloof, cea de 
pe canapea, ca să nu fie goi pe parchet. 

După această partidă neașteptată și intensă de sex 
în care abia dacă-și scoseseră hainele, se așezară la 
masa din bucătărie și fumară - el avea un pachet de 
Marlboro ascuns lângă condimentele din dulăpiorul 
de deasupra poliţei -, apoi se duseră în dormitor și 
făcură dragoste din nou. De data asta mai blând. 

La final, Maloof ar fi vrut doar să doarmă. Era ora 
patru noaptea, şi el era obosit de la prea mult vin 
roşu și prea multe monologuri. Însă, chiar când era pe 
punctul de a adormi pe perna moale de puf, ea începu 
să vorbească despre clădirea din Västberga. 

Se forță să rămână treaz. 

Câteva minute mai târziu, Maloof înţelese în sfârșit 
de ce bătrânul din pădure îi sugerase să se întâlnească 
cu Alexandra Svensson. 

- Poate e mai bine ca polițiștii în uniformă să aștepte 
afară, spuse Kant în liftul care urca în a treia din cele 
cinci clădiri Hötorget din centrul Stockholmului. 

Björn Kant, directorul Procuraturii Regionale, avea 
puțin peste șaizeci de ani și era unul din cei mai expe- 
rimentaţi procurori criminaliști din Suedia. Să-l vezi 
mergând pe străzile capitalei ca un cetățean obișnuit, 
în loc să stea la birou, era ceva normal. Ultima oară 
când participase personal la o arestare trebuie să fi fost 
undeva în anii '70, se gândi în sinea ei Caroline Thurn. 

Costumul boţit, maro-închis al procurorului părea 
încă şi mai șifonat decât de obicei. 

- Vrei să rămână afară? întrebă ea. De ce? 

- Nu, doar că... asta nu e o arestare obişnuită. Adică, 
nu e nevoie să-l punem într-o situaţie stânjenitoare, 
zise Kant. Nu știu ce fel de întâlnire are și... 

- Stânjenitoare? repetă Thurn surprinsă. Am venit 
aici ca să-l arestăm. Poate că asta ar trebui să-l facă 
să se simtă stânjenit? 

Thurn era cu adevărat uimită. Deşi avea doar jumă- 
tate din vârsta lui Kant, condusese timp de patru ani 
o unitate specială din Departamentul de Anchete 
Criminalistice al Autorităţii Naţionale a Poliţiei și, în 

această perioadă, avusese deseori de-a face cu procu- 
rorul. Nu l-ar fi descris niciodată pe Kant altfel decât 
eficient, obiectiv şi hotărât. 

Acum stătea lângă ea în liftul scăldat în penumbră 
din cauza unui bec ars. Thurn avea un trup vânjos și 
tare, pe cât de înalt pe atât de zvelt, trăsături ascuţite 
și părul blond strâns în creștet într-o coadă neîngrijită, 
al cărei unic scop era să-i provoace cât mai puţină 
bătaie de cap. 

- De asta ai venit personal? îl întrebă. Ca să te asi- 
guri că nu-l „stânjenesc“ pe suspectul nostru? 

Lucraseră la acea anchetă împreună cu Interpolul 
timp de aproape două luni deja, şi nu exista nici o în- 
doială că directorul Henrik Nilsson, cu părul lui des și 
grizonant, pieptănat pe spate, și cu bronzul lui sănătos, 
aflat în prezent într-o întâlnire la etajul optsprezece 
al zgârie-noriului, era mult mai mult decât un simplu 
evazionist. Thurn avea convingerea că mâinile bărbatu- 
lui erau pătate de sânge. Chiar dacă el se asigurase că 
nu vor fi decât niște stropi, împroșcaţi de la distanță. 
Era un criminal şi avea să fie adus în faţa justiţiei. 

În timpul anchetei, Björn Kant nu fusese atât de 
convins ca Thurn de amploarea activităţii lui Nilsson, 
dar erau amândoi de acord că acesta se făcea vinovat 
de mai multe infracțiuni financiare. 

- Știu că ţie ți se pare irelevant, Caroline, mur- 
mură Kant fără să ridice privirea din podea. Dar știi 
că Nilsson vânează fazani cu ministrul Dezvoltării? 

- Asta nu are nici o importanţă! izbucni Thurn. 

Cu ei în lift erau doi poliţişti în uniformă pe care 
Thurn îi agăţase mai mult sau mai puțin din mers. 
Amândoi priveau lung în pământ, prefăcându-se că 
nu auzeau conversaţia din cabină. 

- Nu vreau să spun altceva decât că ar trebui s-o 
luăm uşor, zise Kant. 

Ştia că firea lui pragmatică nu avea să fie apreciată 
de tânăra şi șocant de naiva şefă de unitate specială. 

Unii poliţişti deveneau cinici după prima săptămână 
de muncă, dar alții erau mai rezistenți. Faptul că Thurn 
reuşise să-şi păstreze an de an încrederea în colegii ei, 
în ciuda tuturor lucrurilor prin care trecuse, era în sine 
o realizare. Kant o respecta foarte mult pentru asta, 
dar ştia şi că, dacă busola morală funcționa, acțiunea 
prudentă era de preferat celei agresive. 

Liftul scoase un bip şi uşile se deschiseră. 

Cei patru funcţionari publici coborâră şi o luară 
rapid pe coridor spre sala de conferinţe din partea de 
sud a clădirii. Coridorul avea un aspect la fel de obosit 
precum cele de la Sediul Central al Poliţiei, se gândi 
Thurn în sinea ei. Chiar miroseau a aceleaşi produse 
de curăţat. 

- Sigur pe aici e drumul? întrebă ea. 

- Am mai fost aici, răspunse Kant. 

Thurn nu puse întrebarea care ar fi urmat în mod 
firesc. Se temea că Bjorn Kant făcea şi el parte din 
suita de vânători a ministrului și că, dacă era întrebat, 
ar fi fost silit s-o recunoască. „Mai bine să nu știu“, 
se gândi ea. 

Ajunseră la o ușă cu geam mat din spatele căreia se 
auzeau voci. Kant bătu cu degetul în sticlă. 

- Puteţi aștepta lângă lift, le spuse celor doi poliţişti, 
care încuviinţară docil din cap. 

Thurn oftă. 

Intrară în încăpere. 


Era mai mică decât se așteptase Thurn. Perdelele 
trase ascundeau ceea ce trebuia să fie o priveliște fan- 
tastică asupra capitalei, cu Primăria și poate chiar și 
Riddarfjärden în depărtare. La masa de ședințe albă 

stăteau cinci bărbaţi, toți în costume sobre, cămașă 
albă și cravată. În mod evident, directorul Henrik 
Nilsson, omul pe care-l căuta poliția, susținea un fel 
de prezentare, stând în picioare lângă tabla albă. Se opri 
ca să se întoarcă spre ei. 

- Björn? exclamă el surprins. 

- Bună, Henrik, răspunse Kant. 

Henrik Nilsson scutură din cap nedumerit. 

-Ce faci aici? Eu... Björn, ai putea să mă aștepți în 
birou? Vin imediat ce termin aici. Cincisprezece, două- 
zeci de minute? Eu sunt... puțin ocupat, cum se vede. 

Făcu un gest către bărbaţii de la masă. Toţi păreau 
la fel de surprinși şi-i priveau fix pe procuror şi pe 
drăguţa lui însoţitoare. 

Kant ezită. 

- Nu, mă tem că nu e atât de simplu, Henrik. Pot 
să-ți explic... dacă îmi acorzi câteva minute, pot să... 

Procurorul făcu semn cu capul spre coridor. 

-Câteva minute? zise suspectul cu un râs forțat. 
Acum? Cum am spus, Björn, sunt în mijlocul unei, 
ăăă, să zicem... al unui fel de prezentare. Şi trebuie 
neapărat să termin. 

Se întoarse spre bărbaţii din jurul mesei căutându-le 
sprijinul, dar ei nu spuseră nimic. 

- Îmi pare rău, Henrik, e ceva ce nu suferă amânare, 
insistă Kant, încercând să-şi adune curajul. 

- Uite ce e, zise Nilsson, de data asta cu o notă de 
asprime şi iritare în glas. Ţi-o cer pentru ultima oară. 
Te rog, du-te în biroul meu şi aşteaptă acolo, iar eu o 
să vin imediat ce termin aici. 

Caroline Thurn, care până atunci stătuse în spatele 
procurorului Kant, își pierduse deja răbdarea după 
primul schimb de replici. Încercase să-i dea de înţeles 

procurorului folosind limbajul trupului, dar acum păşi 
în față și spuse tare: 

- Henrik Nilsson, eşti arestat. Vei veni cu noi la 
Sediul Central al Poliției, unde îţi vom lua un intero- 
gatoriu preliminar. 

Nilsson rămase cu gura căscată. 

- Asta e cea mai ridicolă şi afurisită... 

Apoi scutură din cap. Rămăsese fără cuvinte. 

- Henrik, spuse Kant, încercând să îndulcească lipsa 
de tact a lui Thurn, chiar trebuie să... 

- leșiți afară! strigă Nilsson, recăpătându-şi din- 
tr-odată darul vorbirii. Avocaţii mei o să... 

Însă Thurn nu mai suporta să-l asculte. 

După aceea procurorul nu avea să-şi poată explica 
de unde apăruseră cătuşele, dar Thurn trecu pe lângă 
el și prinse o cătușă de încheietura mâinii lui Henrik 
Nilsson. Totul se întâmplă atât de rapid, că directorul 
abia avu timp să-și dea seama ce se petrecea. 

Caroline Thurn legă rapid a doua cătușă de înche- 
ietura procurorului Björn Kant. 

Apoi îi privi pe cei doi prieteni cu un zâmbet larg. 

- Eu mă întorc acum la Sediul Central al Poliţiei. 
lar cheia merge unde merg eu. Treceţi pe la noi şi 
faceţi-ne o vizită. 

Și cu asta ieşi din sală. O luă spre lifturi și spre cei 
doi poliţişti care așteptau. 

-Ceilalți vin şi ei, le zise. Putem să-i așteptăm aici. 

Michel Maloof alesese ca loc de întâlnire terenul 
de fotbal din Fittja. Terenurile de fotbal, ca şi orice 
spațiu deschis, îți ofereau posibilitatea de a fi sigur 
că nu trage nimeni cu urechea din spatele unui tufiş. 
Maloof spusese la telefon că urmase pontul omului 
cu câinii şi că era ceva ce Sami ar fi trebuit să audă cu 
urechile lui, însă nu dăduse nici un detaliu. 

Acesta era motivul pentru care Sami Farhan aştepta 
într-o parcare din Fittja, în umbra din spatele unui 
garaj. Una câte una, luminile se stinseseră la ferestrele 
turnului mătăhălos de pe deal, blocul de apartamente 
imens care fusese construit ca parte a unui experi- 
ment politic al statului, un amplu program de locuinţe 
publice cunoscut drept Proiectul Milion din timpul 
anilor '50 şi '60. De fiecare dată când mergea în locuri 
precum Bredäng, Botkyrka sau Flemingsberg, Sami 
îşi amintea exact motivul pentru care acum locuia 
în Södermalm. 

Aici era trecutul, nu viitorul lui. 

Era zece şi jumătate seara. Deşi avea două pulovere 
pe sub geacă, hainele nu-l protejau de frig. Martie 
sosise, însă mercurul continua să atingă noi minime. 

Michel Maloof spusese că avea să sosească la zece și 
un sfert şi, ca întotdeauna, Sami venise mai devreme. 

Aştepta deja de aproape jumătate de oră. Nerăbdarea 
îl chinuia mai rău decât frigul. O moştenise de la 
taică-său, spunea mereu mama lui. O alergare scurtă 
în jurul parcului avea să-l încălzească şi să-l scape 
de agitație, dar cine ştie ce ochi îl urmăreau din blo- 
cul-turn de sus. 


Trecură încă cinci minute până când un Seat cenu- 
şiu intră în parcare. Sami oftă încet. Voia să ajungă 
acasă înainte de miezul nopţii, Karin era întotdeauna 
suspicioasă când îi spunea că trebuia să lucreze la bufe- 
tul rece pentru a doua seară la rând. Nu era o min- 
ciună că lucra ture suplimentare la localul unchiului 
său din Leljeholmen, iar banii câștigați până acum 
dovedeau asta. Însă veniturile de la bufetul rece abia 
acopereau chiria, scutecele şi terciul de ovăz. Karin 
era cea care ținea familia laolaltă, atât din punct de 
vedere financiar, cât și social. Era unul dintre nume- 
roşii mici întreprinzători din Stockholm; împreună cu 
o prietenă, deschisese un atelier de croitorie pe Maria 
Prăstgărdsgata. Avuseseră suficient noroc și pricepere 
încât să câştige câțiva clienți mari și constanțţi, ceea 
ce le ajutase să-și ofere un anumit nivel de stabilitate 
şi succes. Dar lucrurile variau, bineînţeles, unele săp- 
tămâni erau mai bune decât altele. Cu toate acestea, 
în majoritatea lunilor atelierul aducea un venit con- 
siderabil mai mare decât ceea ce câștiga Sami. 

Seatul banal parcă lângă un Audi aflat la o anumită 
distanță de garaj, și Sami recunoscu imediat silueta 
scundă și compactă a lui Maloof atunci când acesta 
ocoli mașina şi deschise portiera din dreapta. Femeia 
care cobori purta o haină de puf albastră şi volumi- 
noasă și un fes alb. Sami nu reuși să distingă mai mult 
de atât din locul în care se afla. 

leşi din umbră ca să poată fi văzut. Maloof îi făcu 
semn cu mâna, iar peste câteva clipe stăteau față în față. 

- Alexandra, el e Sami, o prezentă Maloof. Sami, 
Alexandra Svensson. 

Sami îşi scoase o mănușşă şi-i strânse mâna. Ea 
întoarse privirea. Dacă ar fi fost lumină, Maloof era 
convins că ar fi văzut-o roşind. 

-© - Deci... bun... ne poţi ţine companie o vreme? 
sugeră Maloof, ca și cum dăduseră unul de altul din 
întâmplare. 

Sami încuviință din cap și zâmbi afectat. 

- Ce coincidenţă! Să dau aici peste voi doi. Mergeţi 
acasă la tine, Michel? 

- Sigur, sigur, ne facem niște ceai fierbinte... cu 
miere, răspunse Maloof, fără urmă de ironie. 

Alexandra râse de parcă ar fi fost o glumă, ca să nu 
creadă nimeni că ea marșase la ideea ceaiului cu miere. 

Sami ştia că familia lui Maloof prinsese rădăcini 
în Fittja şi că apoi lăsase aceste rădăcini să se întindă 
mult în lumea suburbiei suedeze. Sami nu avea deloc 
un astfel de sentiment al apartenenţei față de un loc 
sau un cartier, nici măcar față de Södermalm. 


Porniră la pas. Maloof îi duse pe terenul de fotbal, 
care la acel moment era scăldat în întuneric. Zăpada 
le scrâşnea sub tălpi. Alexandra nu spunea nimic, 
iar Sami aşteptă ca Maloof să înceapă conversaţia. 
Luminile de pe autostradă cădeau pe teren în dungi 
înguste; în timp ce traversau una dintre ele, Sami pro- 
fită de ocazie ca să se uite mai atent la Alexandra 
Svensson. 

Ar fi descris-o ca fiind mai degrabă comună decât 
drăguță. Umbrele şuviţelor lungi cădeau pe obrajii 
rotunzi care deveniseră roşii din cauza aerului rece al 

nopții. Tânăra femeie, simțindu-i privirea, întoarse 
capul. Licărul din ochii ei îi dezvălui lui Sami că era 
puţin beată, dar că nu era proastă. 

Îşi notă asta în minte. 

- Da, deci, începu Maloof, am fost în oraş să luăm 
cina. Într-un restaurant din Kungsholmen... ei... da... 
Ştiai că Sami e bucătar? 

- Eşti bucătar? întrebă Alexandra cu interes. Mie îmi 
place foarte mult mâncarea. Şi gătitul. Dar nu sunt 
foarte bună la asta, gen. N-aş putea nicicum să merg 
la MasterChef sau ceva de genul ăsta. Sau poate că aş 
putea? Mă pricep să fac spumă de ciocolată. 

- Sigur, zise Maloof, chiar dacă nu era limpede la 
ce se referea. 

- Mie îmi place să fac aluaturi, mărturisi Sami. 

- Da? 

Alexandra părea entuziasmată. 

- Mai ales biscuiţi. Cum ea se opri şi se uită la 
el surprinsă, Sami adăugă: Da, fursecuri cu zmeură, 
sărăţele finlandeze... Ştii? 

Părea să vorbească serios, dar ideea că acel bărbat 
mare și solid ar fi stat aplecat deasupra unei tăvi de 
copt şi ar fi pus gem de zmeură pe fursecuri era neve- 
rosimilă. Alexandra râse scurt, aprobator. 

- Unde lucrezi? îl întrebă. 

Sami îi spuse numele restaurantului din Liljeholmen. 

- Dar tu? vru el să ştie. Cu ce te ocupi? 

- Eu număr bani, spuse ea, chicotind iar. 

Maloof era impresionat. Sami o făcuse să aducă 
subiectul în discuţie mult mai rapid decât el. Se aştep- 
tase la aşa ceva, acesta era motivul pentru care voise 
ca Sami s-o audă din gura ei, în loc să-i repete el. N-ar 
fi fost nici pe departe atât de convingător. 

- Numeri bani? 

- Lucrez la G4S, explică ea. Apoi adăugă, fără să 
fie nevoie: E o companie care se ocupă cu transportul 
valorilor. Colectăm bani de la magazine și alte chestii 
de genul ăsta. 

- Uau, făcu Sami inexpresiv. Și-ţi place? 

- E în regulă, dar, gen, eu ştiu...? Programul e puţin 
cam... două zile pe săptămână trebuie să lucrezi noaptea. 
Apoi ziua următoare e distrusă, te trezești după-amiaza 
târziu şi în noaptea aia nu mai poţi dormi, pentru că 
nu eşti obosită. E greu. 

- Seamănă puţin cu munca de bucătar, observă 
Sami. 

- Nu m-am gândit niciodată la asta. 

Vocea Alexandrei se însufleţise când îşi dăduse 
seama că avea ceva în comun cu acel necunoscut. 

Maloof se opri lângă stâlpul porţii. O briză blândă 
sufla peste terenul deschis, aducând cu ea miros de gaze 
de eșapament şi o răcoare glacială care-i înțepa pielea. 

Fără să se gândească la asta, se întoarseră toți trei 
cu spatele spre vânt și cu faţa în jos. Nu auzeau decât 
zgomotul mașinilor solitare care treceau cu un vaiet 
încet pe autostradă. Sami bătu tare din picioare în 
zăpada care acopera iarba ca o pătură subţire şi albă. 

- Sigur, sigur, spuse Maloof. Şi... n-ai spus că ţi se 
pare o muncă grea... să mergi la Västberga în fiecare zi? 

Maloof ar fi vrut ca ea să revină la subiectul princi- 
pal. Alexandra era un om care se adapta rapid la tipul 
acesta de solicitare. 

- Da, asta e chestia, îl aprobă ea din toată inima. 
E super-greu. Adică, Văstberga. Ce e de fapt locul ăla? 
Eu am o locuinţă subînchiriată în Hammarby sjöstad, 
aşa că poţi să mergi direct prin Årsta, dar... Mai ales 
seara și noaptea, e ca şi cum ai călători în străinătate. 

Trenuri, metrouri și autobuze. Mi-am depus dosarul 
pentru o slujbă la Lugnet, şcoala de lângă mine, dar 
n-am obținut-o. Erau cam o mie de solicitanțţi, gen. 

- Ai putea să-l rogi pe noul tău iubit să te ducă cu 
mașina, glumi Sami, dându-i un cot lui Maloof. Şi el 
lucrează uneori noaptea. 

- Noul meu iubit? îngăimă Alexandra surprinsă, 
dându-și seama peste o clipă la cine se referea Sami. 
Da, adică... nu ştiu... 

Pe Maloof nu-l amuză gluma. Mult mai important 
era ca ea să continue. 

- Şi, zise el blând, ai spus că nu ai nici cei mai buni 
colegi? 

- Asta e adevărat, răspunse Alexandra, chiar dacă 
în vocea ei apăruse o notă de ezitare. 

Maloof era îngrijorat. Oare Alexandra începuse să-și 
dea seama cât de ciudată era situaţia, că fusese adusă 
pe un teren de fotbal friguros din Fittja ca să discute 
cu un om complet necunoscut despre slujba ei inutilă? 
Dar conta pe faptul că nevoia ei de a se face plăcută 
era mai puternică decât anxietatea. 

- Nu, nu e ca şi cum aș prefera să socializez cu ei 
în afara locului de muncă, continuă ea, dar presupun 
că așa e întotdeauna, nu? Plus că nu am de gând să 
rămân acolo şi să număr bani tot restul vieţii... 

- Nu, spuse Sami. Pari inteligentă, ai putea să faci 
orice vrei tu. 

- Sigur, sigur, îl susținu Maloof. 

- Eu am îngheţat, Michel, spuse ea. N-am putea să... 

- Plecăm, promise el. Dar... adică... dacă tot vorbim 
despre slujba ta... Maloof se întoarse spre Sami. Când 
Alexandra mi-a povestit ultima oară despre Văstberga... 
ai spus... că ți se pare inconfortabil? Uneori? Pentru că 

sunt nişte oameni care... ştii, au de gând să jefuiască 
compania? 

- E destul de greu să fim jefuiți, gen, zise ea. 

- Sigur, sigur, spuse Maloof. Dar e totuşi posibil? 
Era atent să nu facă nici o pauză care ar fi putut să 
sporească importanţa subiectului în ochii fetei. Pentru 
că ție ţi-a venit o idee...? continuă el. 

Alexandra râse, inhibată, şi privi în jur. Ca şi cum 
ar fi fost urmăriţi. Însă terenul de fotbal era pustiu în 
acea seară întunecoasă, iar dacă s-ar fi apropiat cineva, 
l-ar fi văzut de la un kilometru distanţă. 

- Nu e neapărat ideea mea, spuse în cele din urmă. 
Toată lumea vorbeşte în pauze despre lucruri de felul 
ăsta, ştii. Despre faptul că oamenii care lucrează la 
seif au impresia că sunt speciali, pentru că e imposibil 
să intri acolo. Şi după aia noi, restul, care numărăm 
banii, ne întrebăm de ce ar încerca cineva să intre în 
seif. Există o mie de uși, lacăte și camere de suprave- 
ghere, gen. Dar sus, la Numerar, avem sute de mili- 
oane de coroane și nici pe departe la fel de multe 
sisteme de securitate. 

- Nu înţeleg, spuse Sami. 

-Pur şi simplu, dacă ai fi hoţ, n-ar trebui să încerci 
să pătrunzi în seif, îi explică Alexandra. Ar trebui să 
intri prin acoperiş. Nu trebuie decât să dai o gaură, 
și apoi ajungi în departamentul nostru. 

-O gaură în acoperiş? 

- Sigur, aprobă Maloof, încercând să-şi stăpâneas- 
că entuziasmul. Departamentul Alexandrei e la ulti- 
mul etaj. 

- Deci tu ai intra prin acoperiș? repetă Sami, încer- 
când să înţeleagă. 

- E foarte ușor, zise ea. 

- Nu-i aşa? râse Maloof. 

Exact la asta se gândea. Ani de zile, nici nu-şi mai 
amintea de când, Michel Maloof căutase o cale de a 
pătrunde în depozitul de bani din Västberga. Nicăieri 
în Suedia nu erau atât de mulţi bani cash ca acolo. 
Întotdeauna păruse ceva imposibil, iar sistemul lor de 
securitate era legendar. 

Acum însă, se dovedea a fi ceva foarte uşor. 

Chiar sub acoperiş exista o încăpere nepăzită plină 
de sute de milioane, bani cash. 

Cei trei rămaseră tăcuți timp de câteva clipe. 

- Mi-au îngheţat picioarele, Michel, gemu Alexandra. 

- Sigur, sigur, răspunse el. Hai să mergem. 

O cuprinse cu braţul, ca să-i transmită o parte din 
căldura pe care o simţea în interiorul lui. 

Porniră spre scurtătura care ducea către unul din 
tunelurile pietonale. 

-Prin acoperiş? repetă Sami, încuviințând din cap 
ca pentru sine. În regulă. Ne vedem, Michel. Mă bucur 
că te-am cunoscut, Alexandra. 

Maloof și noua lui iubită dispărură în întuneric. 

Karin intră în travaliu acasă, în Högbergsgatan, 
pe 2 aprilie. 

Era foarte diferit de prima oară. 

Atunci, Karin şi Sami se duseseră la spital prea 
devreme. Nu existau saloane libere şi trebuiseră să 
aștepte pe coridorul maternității șase ore, de la două 
noaptea până la opt. Când lucrurile se puseseră în 
sfârşit în mișcare, fusese nevoie de încă douăsprezece 
ore. În după-amiaza aceea, Sami adormise pe patul 
din camera lor, în timp ce Karin se plimba în jurul 
lui, încercând să-şi stăpânească durerea. 

El ştia că somnul e modalitatea corpului de a ges- 
tiona o situaţie care nu poate fi gestionată, dar tot se 
simțise rușşinat la trezire. Să fii atât de aproape din 
punct de vedere fizic de persoana iubită și totuși izolat 
şi neputincios era groaznic. Cum nu putea să aline ori 
să împărtășească durerea lui Karin, singura lui scăpare 
era să se țină departe. 

Tensiunea din salonul de nașteri crescuse pe măsură 
ce travaliul ei se prelungea, asistentele începuseră să se 
agite, şi la ora cinei Sami le auzise cum șopteau despre 
o cezariană. Totuși, lui Karin îi venise sorocul până la 
urmă, şi John se născuse în seara aceea. 

A doua oară era altfel. 

Când sosiseră la maternitate, contracţiile ei erau 
atât de aproape una de cealaltă, că asistentele şi moașa 
îi duseseră imediat într-o sală de nașteri. La mai puţin 
de o oră după aceea se născuse fratele mai mic al 
lui John, iar peste încă două ore Sami era acasă, pe 
Hogsbergsgatan. 

În luna care urmă, familia Farhan - Sami, Karin, 
John și bebelușul - își duse viața ca într-un cocon. Ei și 
restul Stockholmului erau prinși sub o pătură cenuşie 
de ploaie neîncetată. Erau zile în care nici măcar nu 
se dădeau jos din pat, zile în care nu se mai îmbrăcau. 
Nou-născutul și fratele lui de un an aveau amândoi 
nevoie de apropiere, căldură, mâncare și îngrijire. Nu 
părea în regulă să-i lase cu o bonă, nici măcar cu 
bunica lor. 

Abia când aprilie dădu brusc spre mai, tinerii părinţi 
simţiră că izolarea începea să-i râcâie. leșeau din apar- 
tament pe rând, luând legătura cu rudele și prietenii 
şi recâştigându-şi identitățile, dincolo de aceea de 
părinte. 

Pe Karin o aşteptau un început de primăvară, ceruri 
albastre şi vânturi blânde, prieteni loiali și o bunică 
plină de dor. Pe Sami îl aşteptau datoriile care nu se 
plătiseră singure în timpul concediului de paternitate 
de o lună. 

Şi, pe lângă toate astea, un mare număr de apeluri 
nepreluate de la Michel Maloof. 

Planificarea diferitelor spargeri comporta mai multe 
faze şi trebuia să ai ușa deschisă, pentru că nu ştiai 
niciodată ce se întâmplă. Lucrurile se îndreptau tot 
mai clar către spargerea din Văstberga, dar Sami tot nu 
voia să elimine de pe listă Hipodromul Täby. 

Ultimul lucru pe care-l făcuse înainte de a intra 
în nebuloasa legată de noul copil fusese să promită că 
avea să verifice povestea Alexandrei Svensson. Ideea de 
a intra direct prin acoperiş în încăperea de la etajul şase 
unde se numărau banii părea aproape prea frumoasă 
ca să fie adevărată. Oare Alexandra o inventase pen- 
tru că voia să-i impresioneze? Sami găsi o modalitate 
să-i verifice afirmaţiile. Şi astfel, într-o zi de început 
de mai, se duse la Pro Gym de pe Högbergsgatan ca să 
se vadă cu Ezra Ray. 


- Aici! 

Ezra strigase din celălalt capăt al sălii. Era sâmbătă 
dimineața, abia trecut de ora zece, dar sala era plină. 
Ca de fiecare dată, interesul pentru exerciţii fizice creş- 
tea odată cu venirea primăverii; ideea de a se expune 
în slip sau în bikini îi îngrozea pe oameni şi-i făcea să 
revină la bicicletele medicinale și la steppere. 

Sami se îndreptă spre colţul greutăților, unde Ezra 
îşi făcea de lucru. Recunoscu mirosul familiar de 
sală de sport: transpiraţie și metal, deodorant și pro- 
duse de curăţenie. 

- Dumnezeule! strigă Ezra. Arăţi ca dracu’! 

Toţi cei care-l auziră se întoarseră automat ca să 
vadă cine anume arăta ca dracu’. Sami Farhan simţi 
cum ochii lor îi sfredeleau necruţător puloverul, sco- 
țând la iveală excesul de grăsime pe care-l pusese pe 
burtă în timpul iernii. 

În ultimii câțiva ani îi fusese greu să revină la exer- 
cițiile fizice; asocia acest tip de disciplină cu rutina 
închisorii, iar după ce fusese eliberat, ridicarea greu- 
tăților era ultimul lucru pe care ar fi vrut să-l facă. 

- Dar tu? îi spuse prietenului său. Eşti atât de slăbă- 
nog, că arăţi ca o plevuşcă. Trebuie să pui ceva greutate 
în spatele pumnilor. 

Ezra ridica ganterele, dar le lăsă pe saltea cu un 
zăngănit. Cu capul lui ras, pomeţii înalți, obrajii supți, 
nasul fracturat şi trupul vânjos, cu muşchi proemi- 
nenți, Ezra Ray arăta de-a dreptul ameninţător. 

- Ce-ai spus?! răcni el. Ce-ai spus? 

Întreaga încăpere amuţi. 

Ezra își încleştă pumnii şi adoptă poziţia clasică de 
box. În jurul lor oamenii se holbau cu gura căscată. Fără 
să piardă timpul, Sami copie postura prietenului său. 

- Foarte bine, nemernicule, spuse Ezra, o să-ți arăt 
eu cât de plevuşcă sunt! 

Peste o secundă izbucni în râs. Dezamăgiţi, adepţii 
fitnessului însetaţi de scandal nu avură altceva de făcut 
decât să-și reia activitățile. 

-Serios acum, Sami, spuse Ezra după ce luă iar gan- 
terele ca să-şi termine ultimele exerciţii, arăţi de parcă 
ţi-ai pierdut cumva forma. 

Sami încuviință din cap. Nu aveai cum să negi asta. 

Cei doi bărbaţi se cunoscuseră în adolescenţă. Din 
când în când se antrenaseră împreună, însă lui Ezra 
Ray boxul i se păruse prea tradițional, prea reglementat. 
Începuse cu karate şi jiujitsu, dar îi venise greu să ia în 
serios toată chestia cu plecăciunile și meditaţia. Atunci 
când apăruse UFC-ul!, parcă acest sport fusese făcut 
pentru el. Acum probabil că era cam bătrân, dar atâta 
timp cât câştiga meciuri, vârsta nu era o problemă. În 
ultimii zece ani, Ezra Ray se antrenase constant pentru 
un campionat sau altul, iar acea sâmbătă de mai nu 
era o excepţie. 

Zilele astea ajungea rareori pe podium, dar nici nu 
ieșea ultimul. 


1 Ultimate Fighting Championship - cea mai importantă 
ligă mondială pentru artele marțiale mixte (n.red.) 

- Termin imediat, zise el, apoi putem merge să bem 
o delicioasă băutură proteică și să vorbim serios. 


- Am vorbit cu soră-mea, spuse Ezra Ray la barul 
improvizat din capătul încăperii, unde îl aștepta un 
shake de proteine cu ciocolată albă şi căpşuni. Nu i-am 
zis exact despre ce e vorba, dar am întrebat-o cum ai 
putea face rost de planurile unor clădiri, dacă ar putea 
să rezolve genul ăsta de chestie. Ea a zis că nu trebuie 
decât să te duci la biroul de urbanism. 

Sora lui Ezra Ray, Katinka, lucra la un birou de 
arhitectură. Ea era cea la care se gândise Sami atunci 
când îi promisese lui Maloof că avea să verifice poves- 
tea Alexandrei Svensson. 

- Biroul de urbanism? 

- Am verificat. Acolo se poate duce oricine. Nici 
măcar nu trebuie să fii arhitect. E pe Fleminggatan. 
Ăla e teritoriul tău, Sami. Lângă secția de poliţie și 
închisoare. 

Ezra râse. 

- Super, spuse Sami, dar fără să zâmbească. 

- În sfârșit, asta e. Ezra sorbi din shake și rămase cu 
o mustață proteică roz-deschis. Cumva, asta se potrivea 
cu aspectul lui feroce. La naiba, ce bun e! 

- Ştiu şi eu? făcu Sami. Să te duci pur şi simplu 
la biroul de urbanism și să ceri proiectul celui mai 
mare depozit de bani din oraș nu pare prea inteligent. 
Înţelegi ce vreau să spun? 

Deși stătea pe un scaun de bar, reușea să-și țină 
glezna în mișcare, astfel că piciorul îi sălta întruna. 

- Katinka a spus că aşa funcționează lucrurile. Nu 
poți sta liniştit? 

- Dar e un depozit de bani, insistă Sami, continuând 
să miște piciorul în același ritm. 


JAF CU ELICOPTERUL | 87 


- Da. 

- Poate că glumea? Sigur nu-ți dau proiectul. Înţe- 
legi? Poţi să obţii proiectul unei case obișnuite, asta 
cred, dar o bancă? Bineînţeles că nu poți. 

Ezra dădu din umeri. 

- Soră-mea a spus că toate proiectele sunt la biroul 
de urbanism. Eu habar n-am. Bănuiesc că putem 
încerca. 

- Eşti nebun, declară Sami. 

- Poţi fi sigur, râse Ezra, înghițind restul de lichid 
din pahar şi rămânând cu o bucăţică de căpșună pe 
nas. Aş putea încerca eu, dacă vrei. 

Sami zâmbi afectat. Ezra Ray fusese lovit la cap de 
prea multe ori. 


Luni dimineața parcară pe Scheelegatan. Sami 
aşteptă în mașină, ca un fel de sprijin moral, în timp 
ce Ezra cobora dealul către biroul de urbanism. 

Traversă Fleminggatan în stilul lui caracteristic, 
imposibil de imitat. Braţele lui nu doar se legănau 
pe lângă trup, erau ca nişte mici elice. Ezra era foarte 
crăcănat încă din copilărie, ceea ce însemna că fie- 
care pas în față semăna mai mult cu o înclinare spre 
dreapta sau spre stânga. 

Urcă în fugă scările clădirii imense de cărămidă 
şi se folosi de panoul cu informaţii de la intrare ca să-și 
dea seama unde era amplasat biroul de urbanism. Era 
puţin înainte de ora unsprezece; nu văzu picior de 
om în drumul lui pe coridoarele lungi care, în cele 
din urmă, se sfârși în fața unei uși frumoase de sticlă. 

Apăsă pe sonerie. Când uşa se deschise cu un zum- 
zet, intră înăuntru și, fără ezitare, nici măcar pentru 
o fracțiune de secundă, se îndreptă spre bărbatul în 
vârstă care stătea la recepţie. 

- Bună, spuse el voios. Aș vrea să mă uit la proiectul 
unei clădiri de pe Västberga. Västberga allé numărul 11. 

Bărbatul de la recepţie îl studie pe luptătorul relativ 
tânăr care purta o pereche de blugi sfâşiați și o geacă 
neagră de piele şi care-i zâmbea larg. Dădu din cap și 
tastă adresa la computer. 

- Aha, spuse el fără să ridice privirea. Vreten numă- 
rul 17, vrei să spui? De Georg Scherman. Pe colțul 
dintre Västberga allé numărul 11 și Vretensborgsvăgen 
numărul 32? 

- Exact, răspunse Ezra, fără să aibă cea mai mică 
idee despre ce vorbea funcţionarul. 

Bărbatul citea de pe ecran. 

- Ultima oară când cineva a cerut proiectul ăsta a 
fost în octombrie 1979. 

Ezra dădu din umeri. Celălalt părea să citească cu 
voce tare însemnările din arhivă. 

- Dacă intri acolo, continuă funcţionarul făcând 
semn din cap spre o încăpere mică plină de birouri 
și scaune, o să-ți aduc tot ce avem. Cunoști regulile? 

Ezra nu îndrăzni să răspundă afirmativ. Ezitarea lui 
îl făcu pe bătrân să-i explice. 

- Poţi studia planurile aici, poți să faci fotografii 
dacă vrei, dar originalele nu ies din această clădire. 
Ai înţeles? 

Ezra Ray aprobă din cap. 

- Bine atunci. 

Funcţionarul vârstnic îi făcu semn să se ducă în 
camera alăturată și părăsi recepţia. Ezra presupuse că 
se ducea într-o arhivă din vreun subsol întunecos ca să 
dezeroape proiectul. 

Nu era câtuși de puţin surprins. Sora lui mai mare, 
Katinka, spusese că aşa avea să se întâmple, şi ea nu 
se înşela niciodată. 

Bătrânul avu nevoie de douăzeci de minute ca să se 
întoarcă cu un teanc imens de hârtii pe care le trânti 
pe masa din faţa vizitatorului. 

- Asta e tot ce avem, spuse el. Distracţie plăcută. 

Ezra se uită la mormanul de hârtii şi le răsfoi la 
întâmplare. Înțelegerea acelor linii și cifre necesita 
nişte cunoștințe care lui îi lipseau. 

- Mulţumesc, spuse el, prefăcându-se absorbit de 
unul dintre originalele albăstrii. 

Dar bătrânul era deja în drum spre recepţie, fără 
pic de interes pentru activitatea lui Ezra Ray. 

Ezra rămase în cămăruță timp de aproape o oră. 
Atâta dură până când apăru următorul vizitator. Şi 
de data asta avu loc o scurtă discuţie la recepţie, apoi 
bătrânul se ridică și dispăru în arhiva lui. 

Sami, care aştepta în mașină, tot mai neliniștit că 
nu avea să se întoarcă la Karin până la douăsprezece, 
cum promisese, văzu dintr-odată un nebun care alerga 
pe Scheelegatan cu braţele pline de hârtii. Auzi prin 
geamul deschis vocea triumfătoare a lui Ezra: 

- Am reuşit! Vezi, prostănacule? Am reușit! 


18 


Cel dintâi pod modern din suburbia Lidingö 
din Stockholm a fost terminat după Primul Război 
Mondial, iar când a luat sfârşit următorul război, poli- 
ticienii țării au decis să transforme acea enclavă de 
vile într-o comunitate modernă, aşa că au planificat și 
construit cartiere cu blocuri funcționaliste în Rudboda, 
Käppala şi Larsberg. Acestea erau tușele finale ale unei 
suburbii care avea să oglindească marele oraș. Mai 
rămâneau câteva ferme şi câmpuri, urme ale vechii 
societăţi rurale, precum şi minunatele vile ale negus- 
torilor din secolul al XIX-lea. Câteva dintre zonele 
industriale şi magnificele fabrici de cărămidă au reuşit 
chiar să supraviețuiască modei ulterioare de a demola 
orice, în timp ce aspiraţiile la solidaritate ale statului 
suedez al bunăstării din anii '50 erau abandonate pe 
acea insulă, ca şi pretutindeni altundeva. 

Astăzi, Lidingö e departe de a fi o enclavă bogată 
omogenă, dar clasa de mijloc îşi păstrează majoritatea 
în consiliul local. 


Hersby a fost una dintre cele câteva zone din Lidingö 
pomenite încă din epoca vikingilor, dar cimitirul de 
mașini de lângă Vasavăgen nu e numit pe nici o pia- 
tră cu rune. Pentru câteva bancnote de douăzeci de 

coroane sau poate o sută, Svenne Gustafsson oferea o 
soluţie orășenilor ocupați care nu ştiau ce să facă cu 
o mașină care nu mai merita reparată. 

Tracta vehiculele ruginite după colţ, în spatele micii 
clădiri de lemn care-i servea drept birou. La adăpostul 
gardului înalt cu sârmă ghimpată, cu ajutorul unei 
macarale staționare stivuia scheletele mașinilor, cât 
aştepta să le vândă piesele de schimb unice, dintre 
care fiecare valora mai mult decât plătise el pentru 
mașina ca atare. 

Stivele de mașini formau alei înguste, iar la capă- 
tul uneia dintre ele era un container mare, ascuns 
pe jumătate în pădure. De afară tabla ondulată verde 
părea modestă și ruginită, dar când Zoran Petrovic 
deschise ușa de pe una din laturi, intră direct într-un 
atelier modern. Pereţii fuseseră îmbrăcați în folie de 
aluminiu, sub un perete interior de oţel, iar plafonul 
era izolat fonic. 

Petrovic era partenerul de afaceri și finanțatorul 
lui Svenne Gustafsson, dar nimeni nu știa asta. Aşa 
dorea Petrovic. Era implicat în același mod în mai 
multe afaceri: o rețea de curățătorii, câteva restaurante, 
o mână de saloane cosmetice, o firmă de construcţii 
din Tallinn şi una din Muntenegru. 

Printre altele. 

Când iugoslavul înalt și zvelt, care se născuse la 
Lund cu aproape patruzeci de ani în urmă, închise uşa 
containerului în urma lui, cei şase oameni dinăuntru 
ridicară privirea de la bancurile lor de lucru. Fiecare 
purta, peste haine, o vestă antiglonțţ, și toți aveau căști 
cu vizor. Era ca şi cum te-ai fi aflat pe platoul de fil- 
mare al unui film SF unde recuzita fusese cumpărată 
de la un magazin de bricolaj. 

- Nu, nu, lucraţi mai departe, lucraţi, îi îndemnă 
Petrovic. 

Pe fiecare din cele șase bancuri de lucru se afla un 
sac de siguranță albastru furat recent dintr-un vehicul 
de transport sau de la un paznic. Fără codul şi cheia 
potrivite, fiola cu vopsea ar fi explodat dacă încercau 
să deschidă sacii cu forța. Petrovic îi plătea pe cei șase 
ingineri amatori să găsească o modalitate de a deschide 
sacii fără să declanşeze explozivii. Tinerii, toţi şase erau 
tineri, aveau metode diferite de abordare a proble- 
mei. Unul folosea un aparat de sudură, altul, un mic 
fierăstrău circular. Unul încerca să descuie broasca cu 
un şperaclu, iar altul ataca sacul pe dedesubt. Fiecare 
avea o cameră digitală montată pe un trepied în fața 
lui, care îi filma toate mişcările. Ceea ce aveau în 
comun toţi şase era că, de săptămâni de zile, nici unul 
nu făcuse nici un progres. 

Zoran Petrovic pierduse socoteala sacilor pe care-i 
sacrificase până acum, în tentativa lui de a-i deschide 
fără să declanșeze explozivii. 

Se apropie încet de tinerii lucrători şi schimbă 
câteva cuvinte cu ei. Lui Petrovic îi era la fel de ușor 
să discute cu un puști emo de nouăsprezece ani ca 
şi cu ministrul Infrastructurii din Muntenegru. Aşa 
fusese întotdeauna. 

- Bine, bine, îi spuse el unei fete de douăzeci şi ceva 
de ani. 

Fata găurea cu aparatul de sudură colțul din dreapta 
jos al sacului. 

Petrovic îşi întinse braţul lung și, cu o eleganţă 
leneșă, desenă un model în aerul de deasupra. 

- Aşa trebuie făcut, exact. E ca şi cum ai picta un 
tablou, mişti flacăra înainte și înapoi, ca Monet. Sau 
Manet. Am o cunoştinţă care e şeful muzeului din 

Lyon, e obsedat de tușele de pensulă, și-a umplut gră- 
dina cu nisip şi şi-a cumpărat o greblă specială, mai fină 
decât una obișnuită, ca s-o poată trage prin nisip și... 

- Zoran? 

Era asistentul lui Svenne Gustafsson, care scosese 
capul de după ușă. lugoslavul se întoarse enervat. 

-Ce e? 

- Ai un vizitator. A venit Maloof. 

- Bine. Bine. O să termin povestea mai târziu. Daţi-i 
înainte. Şi nu uitaţi, nu ne grăbim. Nu ne grăbim 
niciodată, din grabă nu iese nimic bun. 

Declaraţia lui fu întâmpinată cu o anumită recu- 
noştință, dar Zoran Petrovic abia parcursese jumătate 
din drumul de întoarcere prin labirintul cimitirului de 
mașini spre biroul lui Gustafsson când auzi un bubuit 
înfundat, un zgomot atât de familiar, că nici măcar 
nu tresări. Încă un sac fusese declanșat, aveau să fie 
obligaţi să ardă încă un teanc de bancnote vopsite. 
Încercaseră să curețe bancnotele de vopsea în toate 
modurile posibile, dar nici măcar fierberea, băgarea 
într-o mașină de spălat cu hipoclorit sau frecatul de 
mână nu reușiseră să scoată culoarea. Era pur şi sim- 
plu imposibil. 

Petrovic se lăsă în jos ca să nu se lovească la cap 
şi intră în clădire pe ușa din spate. Michel Maloof 
aștepta pe un scaun în bucătăria din spatele biroului 
lui Svenne Gustafsson. Gustafsson era plecat acum, 
ceea ce avea grijă să facă de fiecare dată când Maloof 
trecea pe acolo. 

- Doar un pahar de apă călduţă, spuse Petrovic. 

- Poftim? 

- Nu vreau nimic altceva. 

Maloof îl privi cu uimire pe înaltul său prieten, în 
timp ce acesta se aşeza la masă. 

- Apă? întrebă el. Vrei să-ți aduc niște apă? 

Petrovic făcu un gest care arăta în mod clar că 
Maloof ar fi trebuit să-i servească apa. Maloof râse și 
scutură din cap. 

- Sigur, sigur, spuse el ridicându-se în picioare. Da, 
mă rog, e€... apa ta călduţă. 

Se duse la chiuvetă și umplu un pahar cu apă de la 
robinet. Se întoarse la masă cu o nonşalanţă exagerată 
și-l puse în faţa lui Zoran Petrovic, care dădu din cap 
îngăduitor. 

Cei doi bărbați se cunoșteau de mult timp, dar 
relația lor avea să fie întotdeauna modelată de faptul 
că Petrovic fusese șeful terenului de joacă pe care-și 
petrecuse anii de școală Maloof. Dintre toate modelele 
pe care libanezul le avusese în viață, Zoran Petrovic era 
singurul care nu juca fotbal. Şi, dat fiind că Petrovic 
ştiuse cum să-și cheltuie banii chiar și pe vremea 
aceea - garderoba lui era plină doar cu Armani, iar el 
nu pleca niciodată de acasă vineri seara fără cardul 
American Express - asta îl ajutase pe Maloof să-şi 
definească obiectivele pe termen lung. 

-O să fiu milionar, declarase tânărul Maloof, stâr- 
nindu-i un hohot de râs lui Petrovic. 

- Eu fac un milion într-o lună, răspunsese el. 


- Prin acoperiș? 

- Exact, exact, explică Maloof zâmbind. Prin aco- 
periş. 

Era două și jumătate după-amiaza. Teancurile de 
farfurii şi căni din chiuvetă erau acolo de luni de zile. 
Svenne Gustafsson nu era genul pedant, și atât Maloof, 
cât şi Petrovic se străduiau să se poarte ca şi cum 
conducta spartă de la veceu nu puţea. De obicei pur- 
tau genul acesta de conversaţie în timp ce umblau 

pe ur;deva pe afară, dar cerul se rupsese brusc şi nici 
unul dintre ei nu voia să se ude. După ce discutară 
despre toți acei bani pe care i-ar fi câștigat de pe urma 
genţilor de siguranţă negre, Maloof aduse vorba despre 
Alexandra Svensson. 

- Vechiul tău vis, râse Petrovic. Îi dai înainte cu 
Västberga de ani de zile. 

- Aşa e, confirmă Maloof zâmbind. 

- Bun, dar cum dracu' ajungi pe acoperiș? 

-Trebuie să existe o cale. 

- Papuci zburători? spuse Petrovic batjocoritor. Sau 
cum îi zice... un jet pack? Cu un jet pack, ca la cere- 
monia de deschidere a Olimpiadei. Asta ai plănuit? 

- Sigur, sigur, zâmbi Maloof. Ca la Olimpiadă. 
Exact. Nu. 

- Poate că ai putea folosi o platformă de lucru 
la înălțime? Am un prieten care are o companie în 
Monaco. Spală geamuri, ştii, treizeci de etaje. Monaco e 
o imensă fereastră. Îşi trimite muncitorii sus într-o 
cutie. E suficient de mare pentru cinci-şase oameni. 
Am stat o dată în una din platformele lui la o cursă de 
Formula 1. Ştii, la etajul cincisprezece, chiar deasupra 
pistei. Maşinile treceau pe sub picioarele noastre. Beam 
cocktailuri, şi fetei i-a căzut o sanda. Am crezut că mă 
cac pe mine. Ştii? O sanda direct pe pistă. Dumnezeule. 

- O platformă de lucru la înălţime? E montată pe 
un camion? 

- Le-a montat pe mașini, zise Petrovic. 

- Sigur, făcu Maloof, gândind cu voce tare. O ma- 
cara? Pe faţadă? O macara de construcţii. Una pe care 
s-o poţi deplasa noaptea. 

Petrovic întinse mâna după paharul cu apă de pe 
masă şi luă o gură. 

- Ar putea funcționa, spuse el gânditor. Ar putea 
funcționa. Să pui mâna pe o macara nu e foarte greu... 

- Sau... un balon cu aer cald. 

-Tu vorbeşti serios? 

- Un elicopter? 

-E loc pentru ca un elicopter să poată ateriza pe 
acoperiș? Ai zburat vreodată cu un elicopter, Michel? 
E zgomotos ca naiba. 

- Nu... Dar cu un elicopter ai putea să și fugi. 

- Eu prefer macaraua, zise Petrovic. 

Maloof încuviință din cap și zâmbi larg. 

- Exact. Pare cel mai plauzibil, nu? Dar... atunci 
cum fugi? 

Auziră cum uşa de la intrare se deschise și se închise. 
Gustafsson se întorsese de la treaba lui inventată, aşa 
că Maloof se ridică în picioare. Era timpul să plece. 

- Bine, zise el. Păi... gândeşte-te la asta. 

- O macara, spuse Petrovic. O să mă gândesc la asta. 

- Cum merge treaba în container? O să se aleagă 
ceva în curând? Sau nu? 

Petrovic se foi, deloc în largul său. 

- la-o ușor, replică el pe un ton acru. O să se rezolve. 

- Crezi? 

-Tu nu vrei să aștepți cincisprezece ani, nici eu nu 
vreau să aştept cincisprezece ani. Aşa că o să se rezolve 
pentru că trebuie să se rezolve. 

- Sigur, sigur, aprobă Maloof. 

- Am ceva în lucru. Am comandat ceva din Franţa. 
Sosește săptămâna viitoare. O chestie dementă, dar o să 
rezolve problema. Nici n-o să-ți spun cât costă. Când se 
auzi încă un bubuit slab din interiorul containerului, 
Petrovic se ridică în picioare și adăugă iritat: O să le 
spun să înceteze. Nu vreau să fim obligați să găsim alți 
saci. O să se rezolve. Săptămâna viitoare. În sfârşit. 


JAF CU ELICOPTERUL | 97 


Maloof zâmbi larg. 

-Ce fel de chestie? îl întrebă pe Petrovic, care era 
în drum spre ieşire. 

Ploaia se mai potolise, dar continua să cadă. 

-O să vezi, spuse iugoslavul peste umăr. Deocamdată 
nu e nevoie să ştii altceva decât c-o să te facă un om bogat. 


15 


Jack Kluger stătea în restaurantul Wasahof din 
Dalagatan, aşteptându-l pe Basir Balik. Era două- 
sprezece și jumătate; cu toate că se înţeleseseră să se 
întâlnească la douăsprezece, Balik întârzia întotdeauna 
la prânz. Pe Kluger nu-l deranja asta, nu se grăbea. 

La masa de alături, două femei mâncau salată de 
creveţi. Kluger estima că aveau treizeci şi ceva de ani şi 
că era posibil să lucreze la spitalul de pe strada aceea. 
Amândouă erau blonde şi bine îmbrăcate, iar Jack nu 
se putu abține să zâmbească și să-i facă un semn amical 
uneia din ele. Cea care stătea cel mai aproape de el 
spuse ceva în suedeză. Jack nu înţelese, dar expresia 
ei era cât se poate de clară. 

Nu era deloc amuzată. 

- Îmi cer scuze, spuse el, dar în zona din Texas în 
care stau eu nu vorbește nimeni suedeza. 

Apoi zâmbi iar, expunându-şi albeaţa orbitoare a 
dinţilor pe care i-o plătise armata americană. 

Funcționa de fiecare dată. Accentul lui american 
era ca un şperaclu, putea să descuie orice ușă. Expresia 
iritată a femeii fu înlocuită de un zâmbet stânjenit, iar 
peste doar câteva minute stăteau toţi trei împreună și 
discutau. Oamenilor din acest oraş nu le plăcea nimic 

mai mult decât să vorbească în engleză cu texan. Kluger 
începuse chiar să se îmbrace ca un cowboy, cu cămăși 
grosiere cu pătrăţele și cizme tradiționale. Haine pe 
care nu le purtase niciodată când locuise în Texas. 

- Deci, dacă am de petrecut câteva zile în oraş, ce 
mi-aţi sugera să fac? întrebă el. 


Jack Kluger nu era un om de oraş, dar în clipa în 
care deschidea gura și spunea orice cu accentul lui 
sudist pronunţat, era identificat imediat drept „ame- 
rican“ şi, prin urmare, un tip care considera Suedia 
şi Stockholmul mici și provinciale. 

Nimic nu putea fi mai departe de adevăr. 

În comparaţie cu Goldsboro, Texas, Stockholmul 
era o metropolă exotică, plină de pericole şi ispite. 
Mai ales ispite. Pretutindeni erau femei frumoase. În 
parcuri, pe străzi, în restaurante. lar adevăratul mira- 
col era că toate păreau dornice să stea de vorbă cu el, 
tocmai cu el. Acasă, în Texas, Kluger fusese unul dintre 
numeroșii băieți bine făcuți care jucau fotbal american 
şi aveau maxilare pătrate ca o cutie de prăjituri. Dar 
în Scandinavia devenea exotic şi unic. 

Îşi pierduse mai demult încrederea de sine în ceea ce 
priveşte sexul opus, nu în ultimul rând din cauză că nu 
era prea vorbăreţ. Îi fusese mai uşor să se bată pentru 
opiniile lui decât să le apere prin cuvinte. Moștenise 
asta de la taică-său, nici unul dintre fraţii lui nu era 
prea iute de gândire. 

Dar în Europa, şi mai ales în Suedia, nimeni nu-i 
spunea lui Jack Kluger că e prost. Obstacolul limba- 
jului devenise acolo un mecanism natural de apărare. 
Deşi toți se uitau la filme americane, nimeni nu-și 
dădea seama că vocabularul lui era la fel de limitat 
ca şi educația. 

-Gamla stan? spuse el, pronunțând acea zonă a 
orașului cu accentul lui foarte puternic. Din ce îmi 
spuneţi, am nevoie de un ghid. V-ar interesa cumva 
pe vreuna dintre voi? 

Femeile râseră, dar el îşi dădea seama că amândouă 
erau dispuse să-l conducă pe străduţele înguste ale 
principalei artere pentru turiști din capitală. 

Kluger aruncă o privire spre ceas. Unu fără un sfert. 
Unde era Balik? 


Goldsboro era un orăşel de câteva sute de locuitori 
aflat imediat la sud de Abilene, şi acesta cu nu mai 
mult de o sută de mii de rezidenţi, aflat la câteva ore 
vest de Dallas. Kluger tot plănuise să se întoarcă de 
ani de zile, dar găsea mereu pretexte ca să nu se urce 
în avion. 

Ocolul prin Stockholm nu fusese planificat, însă 
Kluger reuşise să rămână acolo. Întotdeauna crezuse că 
Suedia e țara în care se fac ceasuri cu cuc și ciocolată, 
dar acum ştia că o confundase cu Elveţia. Geografia 
nu fusese niciodată una din materiile lui preferate. 
De fapt, nu avusese nici un fel de materii preferate. 

Era al treilea din cinci copii. Nu păstra legătura cu 
fraţii lui, dar credea că sora lui mai mare, singura lui 
soră, stătea încă acasă. În ce-l privea, el se lăsase de şcoa- 
lă și se înrolase în armată la începutul războiului din 
Afganistan, și din ziua aceea nu-şi mai văzuse rudele. 

Înrolarea nu fusese o decizie patriotică, chiar dacă 
simţul lui patriotic crescuse în timpul serviciului mili- 
tar. Era doar o modalitate de a scăpa de acasă, de a 
face rost de o slujbă şi de o asigurare de sănătate şi 
de a evita să se gândească la ce avea să facă în viaţă. 

Jack Kluger nu era cine ştie ce gânditor. 

Nu voia să se gândească la război sau la Afganistan. 
Era sătul de toate filmele cu Rambo şi cu veterani de 
război care se întorc acasă plini de regrete și cu ner- 
vii praf; bărbaţi care nu mai puteau dormi noaptea și 
care se apucau de băut sau de prizat cocaină, care-și 
pierdeau slujba, asta dacă aveau aşa ceva. Jack Kluger 
era deasupra lor. Nu era neajutorat, nu era o victimă, 
nu avea să înnebunească și să se sinucidă ori să fie 
obsedat de amintirile cu oameni sfârtecați în bucăţi 
sau copii rămaşi fără picioare. Era puternic. Îşi putea 
controla gândurile. Putea să ţină la distanţă tot ce 
trebuia ţinut la distanţă și putea să-și îndrepte mintea 
către lucruri frumoase, relaxante și amuzante. 

Uneori însă, atunci când îşi slăbea pentru câteva 
clipe mecanismele de apărare, îndoiala scotea capul. 
Era ca şi cum începea să fie confuz, şi asta se întâmpla 
întotdeauna fără avertisment. În mijlocul conversaţiei, 
la casă atunci când era la supermarket sau în timpul 
prânzului, când ar fi trebuit să discute despre muncă. 

Sau ca acum, când încerca să farmece două femei 
la restaurant. 

Îşi pierdea concentrarea, dintr-odată nu mai ştia 
unde era sau ce căuta acolo. 

Şi atâta timp cât aceste momente de confuzie con- 
tinuau să-l afecteze, amâna cumpărarea unui bilet 
pentru Goldsboro, Texas. 

Voia să fie din nou complet normal atunci când 
se întorcea. 

Tocmai era pe punctul de a o întreba pe una dintre 
femei, cea cu buze mari, ce program avea în seara aceea 
și dacă voia să meargă la un restaurant care-i fusese 
recomandat, când Balik intră pe ușă. 

Vederea lui Balik îl făcu pe Kluger să pună capăt 
conversaţiei rapid. Se ridică în picioare ca să-și întâm- 
pine prietenul. Când femeile plecară, câteva minute 
mai târziu, cea cu buze mari îşi scrise numărul de 
telefon pe un șervețel de pe masă. Kluger îl lăsă acolo. 
Existau destule alte numere de telefon din Stockholm. 


14 


Pe Michel Maloof îl surprinsese nepăsarea Alexan- 
drei Svensson față de propria-i goliciune. Fără un fir 
de aţă pe ea, se dăduse jos din pat, se dusese la toa- 
letă și lăsase ușa deschisă. După ce terminase trăsese 
apa şi se dusese, tot dezbrăcată, în bucătărie, unde 
mai întâi dăduse drumul la cafetieră, apoi începuse 
să felieze portocale. 

Era duminică dimineaţa devreme, la începutul lui 
mai. Alexandra dormise iar la Maloof; aproape că deve- 
nea un obicei, era a treia oară în două săptămâni. În 
comparaţie cu garsoniera ei minusculă, cu mobile de 
împrumut, locuinţa lui era un castel. Storurile nu erau 
trase complet, şi Maloof simţea pe piele căldura soare- 
lui. Stătea întins în patul moale, trezindu-se încet pe 
fundalul sunetelor făcute de Alexandra în bucătărie. 
În stomac avea un ghem crescând de anxietate, și el 
ştia exact de ce. 

Îi plăcea asta mult prea mult. 

Se întoarse încet pe spate, cu capul pe pernă. 
Deschise ochii. Soarele scânteia pe oglinda de pe 
perete. De ce dormitorul lui părea dintr-odată mult 
mai confortabil? Privi în jur şi-şi dădu seama că era 
din cauza tuturor acelor noi tuşe feminine; pernele pe 

care Alexandra le adusese de acasă, noile aşternuturi 
în dungi cumpărate de ea, borcănașele cu creme și 
parfumuri de pe comodă, toate hainele pe care ea le 
împrăștiase peste tot şi care miroseau a femeie. 

Telefonul era pe noptieră, dar Maloof nu întinse 
mâna după el. Era unul din privilegiile dimineţilor 
de duminică. 

Îşi dădu seama că trebuia să fie atent, chiar dacă 
tânjea să se întoarcă în pat după micul dejun. De 
preferință, împreună cu Alexandra. Gândul îl făcu 
să zâmbească. În acel moment nu se afla propriu-zis 
într-o relație, chiar dacă știa câteva femei care şi-ar 
fi dorit asta. Dacă nu se opunea prea mult, putea 
să ajungă uşor într-o relaţie cu Alexandra Svensson. 
Doar pentru că era plăcut să ştii cu cine aveai să-ţi 
petreci noaptea și era mai simplu decât să le dai cheia 
mai multor femei deodată. Bineînţeles, acesta nu era 
un motiv suficient ca să te muţi împreună cu cineva; 
prin urmare, trebuia să încerce s-o ţină pe Alexandra 
Svensson la distanţă. O lăsa să doarmă la el din motive 
profesionale, şi nu trebuia să uite asta. 

Se dădu jos din pat. După vizita obligatorie la baie, 
îşi luă tricoul şi chiloţii din ajun. Era departe de a se 
simți la fel de confortabil cu propria goliciune ca 
Alexandra. 

O găsi lângă blatul din bucătărie. Stătea cu spatele 
la uşă, apăsând cu amândouă mâinile o portocală pe 
storcătorul de fructe. Fundul ei rotund tremura din 
cauza vibraţiilor pe care motorul le transmitea trupului 
ei. Maloof râse încet. 

- Pot să te ajut? o întrebă. 

- Foarte viril din partea ta, Michel, răspunse ea 
fără să se întoarcă, dar cred că reușesc să fac nişte suc 

de portocale și fără ajutorul tău. Ai putea totuși să 
scoţi nişte cești de cafea. Vrei şi altceva? Să fac niște 
pâine prăjită? 

- Nu, nu-ţi bate capul, spuse el. 

Cafeaua și sucul erau un mic dejun perfect. 

Alexandra se mișca prin bucătăria lui ca şi cum ar 
fi fost acasă; îi mutase şi mobila. Maloof scoase două 
ceşti şi două pahare și le puse pe blat. Nu se putu 
abține să se uite la sânii ei mici în timp ce făcea asta. 

- Încetează, spuse ea zâmbind atunci când îşi dădu 
seama. 

Maloof încercă, dar nu se putea abţine. 


- Diseară lucrezi? o întrebă. 

Stăteau la masa din bucătărie. Alexandra îşi luase 
un capot, ca să nu mai distragă atenţia iubitului ei, 
unul din mătase care părea să-şi fi găsit domiciliu 
permanent în dulapul lui Maloof. 

- Da, răspunse ea. Pentru luna mai am încercat 
să-mi fac un program în care să nu mă intersectez 
cu Claude, dar orice aş face, el apare oricum. Până la 
urmă, nu contează, nu? N-ar îndrăzni să facă ceva. 
Dar nu ştiu, omul e sinistru. 

Maloof încuviință din cap. Bucătăria mirosea a scor- 
țişoară, aşa cum nu mirosise niciodată până să vină 
Alexandra acolo. Nu ştia de ce, poate era parfumul ei? 

- Înţelegi, nu-i aşa? continuă ea, fără să-l aştepte să 
răspundă. Claude are impresia că e, gen, cel mai bun 
șef din lume. A făcut cursuri de management. Și prac- 
tic mi-a promis o carieră. Adică, ce crede el? Suntem 
paisprezece care lucrăm noaptea, când suntem toţi la 
serviciu, ceea ce se întâmplă doar marţea și joia. Ce 
fel de carieră o să fie asta, mai exact? 

- Sigur, sigur, spuse Maloof. Marţea şi joia e... mai 
mult de lucru, sau cum? 

- înâm. Atunci primim mai mulți bani. Dar în tura 
de zi de vineri nu sunt mai mult de șapte-opt oameni. 
Ce crede el? Ar trebui să fiu şefă peste trei oameni, și 
el peste ceilalți patru? 

Alexandra râse. Maloof făcu la fel. 

-Ar fi bine să-și bage minţile în cap, înţelegi? zise ea. 

- Sigur, sigur. 

- Nu vreau să merg direct acasă, oftă Alexandra 
schimbând subiectul. O să fie o zi superbă. Dacă vrei, 
am putea să mergem la picnic. 

Aşa sporeau cunoştinţele lui Maloof despre depo- 
zitul de bani din Văstberga. De fiecare dată când se 
întâlnea cu Alexandra, ea îi mai dezvăluia ceva care 
se putea dovedi util. În dimineaţa aceea, de pildă, aflase 
că trebuiau să atace în dimineața de după o marți 
sau joi. 

Era o modalitate ocolită de a planifica o lovitură, 
dar așa lucra el. Meticulos. 

Când Alexandra se răsuci să închidă fereastra, capo- 
tul i se desfăcu. Maloof nu se putu opune dorinţei şi 
întinse mâna ca să-şi treacă vârfurile degetelor peste 
sfârcul ei mic, care se întări imediat la atingerea lui. 

- Sau, spuse ea înfiorându-se, am putea renunța la 
picnic și să facem altceva? 


Descrierea făcută de Alexandra Svensson depar- 
tamentului de numărat bani fu cea care-l convinse 
în cele din urmă pe Maloof că Ezra Ray furase docu- 
mentele potrivite de la biroul de urbanism. Tânăra 
descrisese deja de mai multe ori încăperea cea mare de 
la etajul şase ca având „forma unei banane“. Ce voia 
să spună era că biroul în plan deschis în care lucra ea, 

acoperind ultimul nivel al clădirii, amintea de un arc, 
având o uşoară curbură. 

În după-amiaza în care Sami îi dăduse proiectul, 
Maloof era în cafeneaua unei săli de bowling din Heron 
City. Tunetul bilelor și reuşitele ocazionale înecau 
muzica de fundal. Comandaseră fiecare o ceaşcă de 
cafea neagră, iar Maloof se apucase să răsfoiască hârtiile 
pe care Sami le adusese într-o pungă de plastic H&M. 

- Dar faptul că le-a furat nu e ca şi cum... practic 
i-am anunţa că plănuim ceva? întrebase Maloof. 

-Ştii când a solicitat ultima oară cineva documen- 
tele astea? 

Maloof scuturase din cap. Piciorul lui Sami sălta 
nerăbdător sub masă. 

- Octombrie 1979. Atunci a fost ultima oară. Şi, 
înainte de asta, în 1970. Aşa scrie pe un bilet care era 
atașat dosarului. Ca un fel de fişă de bibliotecă. 

- Sigur, sigur, spusese Maloof, chiar dacă el nu luase 
în viața lui o carte de la bibliotecă. 

- Dacă cineva cere proiectul ăsta doar o dată la 
treizeci de ani, nu e cine ştie ce risc să le împrumutăm 
pentru câteva luni, nu-i așa? 

- Nu, nu, bineînţeles. 

După ce frunzări teancul de hârtii, Maloof înţelese 
de ce nimeni nu era interesat de ele. Planurile erau 
indescifrabile. Era imposibil să-ți dai seama măcar 
dacă clădirea de pe Vreten numărul 17 era cu adevărat 
depozitul de bani al G4$. 

În ziua aceea, când se întorsese acasă din Heron 
City, Maloof întinsese planurile pe podea şi începuse 
să le parcurgă metodic. Ceea ce le făcea deosebit de 
greu de interpretat era atriumul mare, deschis, care 
se întindea până la cupola de sticlă de forma unei 
piramide ascuţite, sub care se deschidea un spaţiu 

imens. Etajele erau construite în jurul golului pătrat 
din centru. 

După aproximativ o oră, Maloof reuși să găsească 
încăperea despre care vorbise Alexandra, căci forma ei 
curbată era singura de acest fel din întreaga clădire. 
Folosind acea încăpere ca punct de plecare, putu să 
înțeleagă mult mai multe de-a lungul următoarelor zile. 

Nu-l îngrijora faptul că încă nu era sigur cum ară- 
tau etajele inferioare ale clădirii. Găsi ceea ce el pre- 
supunea că era trezoreria, împărţită pe două etaje, 
dar n-avea nici un rost să încerce să pătrundă acolo. 
Nu doar pentru că Alexandra vorbise despre legenda- 
rul sistem de securitate, ci şi pentru că auzise poveşti 
despre oficiali ai Băncii Centrale Suedeze care vizitau 
periodic locul respectiv ca să înveţe cum să-şi aducă 
la zi propriul sistem de securitate. 

Trezoreria avea unul dintre cele mai scumpe sisteme 
de securitate din Suedia. Dacă dispuneai de o mică 
armată, probabil că puteai să pătrunzi înăuntru, dar 
altfel era mai bine nici să nu încerci. 

În fiecare seară, Maloof îl suna pe Sami şi-i oferea 
noutăți despre progresele făcute. Epuizatul tată era 
mai degrabă entuziast decât util. 

- Bun, spuse el, dar o să meargă? Tu ce crezi? 

- Da, îi replică Maloof. Exact cum a spus ea. Dai o 
gaură în acoperiș, şi asta te duce direct în încăperea 
plină de bani. Ar trebui să dureze cinci-șase minute. 
Nu mai mult. 

Exista o regulă generală potrivit căreia, dacă dura 
mai mult de cincisprezece minute ca să intri într-o 
bancă sau oficiu poştal, poliţia avea timp să sosească. 
Dar între cinci şi zece minute era în regulă. 

- Bun, spuse Sami. Dar cum naiba ajungi de fapt 
pe acoperiş? Şi cum cobori după aia? 


15 


Nu era ca-n filme. 

Sami Farhan nu mai fusese niciodată la hipodrom, 
dar avea impresia că văzuse sute de filme de Hollywood 
pline de oameni care încheiau tranzacţii dubioase în 
timp ce se plimbau în jurul pistelor de trap sau își 
aclamau favoriţii din tribune. 

Atmosfera de la Hipodromul Täby nu era deloc așa. 

La intrare erau mult mai multe padocuri și boxe 
decât se așteptase el, dar după ce intraseră în clădirea 
principală, nu-și putu ascunde dezamăgirea. Abia dacă 
era cineva prin preajmă, și întreaga clădire era părăgi- 
nită. Era un decor sumbru, lăsând impresia de abandon. 

- Unde e toată lumea? întrebă Sami. 

- Acasă, în fața calculatorului, răspunse Toomas 
Mandel. Tribunele astea au fost construite înainte să 
poți juca online. S-au gândit că la curse o să vină mii 
de oameni. Zeci de mii. Dar acum ai noroc dacă vezi 
câteva sute. 

Părea incredibil. Dacă te uitai la emisiunile suedeze 
din timpul zilei, cursele de trap şi cele tradiţionale 
păreau a fi două dintre principalele interese ale țării. 
De câte ori nu văzuse Sami fetițe drăguţe cu micro- 
foane imense care întrebau bărbați scunzi cu haine în 

culori vii dacă pista e dificilă sau nu? Unde erau azi 
toate acele camere de televiziune? 

Intrară în restaurant. Sami avu nevoie de o clipă ca 
să-și dea seama că restaurantul era chiar hipodromul 
Täby. Nu exista nimic altceva pentru spectatori. 

- Nu ştiu, spuse el în timp ce comandau amândoi 
câte o salată de roşii unui chelner bătrân şi plictisit. 
Dacă e atât de pustiu, probabil că nu e nici un ban 
aici? Înţelegi ce vreau să spun? 

- Nu, zise Mandel. Nu sunt. Trei sute șaizeci și patru 
de zile pe an ai obține doar mărunțţiș. De asta au redus 
numărul paznicilor şi s-au descotorosit de poliție. 
Zilele astea au supraveghere doar în jurul pistelor şi 
boxelor. Nu sunt îngrijoraţi că cineva ar putea fura 
banii, doar că ar putea să le facă ceva cailor. 

Sami încuviință din cap. Ştia oameni care făcuseră 
bani cu cursele de trap. Oameni cu care crescuse el, dar 
şi alții. Oameni de la crâșmă. Semicelebrități. Mafia. 

- Bun. Atunci îmi mai spui o dată planul? 

- Cursa Diana e excepţia. E în aceeaşi zi cu Cursa 
Jubiliară a Jockey Clubului. Întotdeauna la începutul 
verii. Atunci aş bănui că o să fie zece milioane bani 
cash aici. Poate mai mult? Dar tot fără poliţie și paznici. 

- Zece milioane? repetă Sami.. 

Era dezamăgit. Ca de fiecare dată înaintea unei lovi- 
turi, oamenii aveau tendința să exagereze mult. Toomas 
Mandel încerca să-l convingă de această șansă, și era 
clar că exagera. Ceea ce însemna că cele zece milioane 
erau, probabil, mai degrabă cinci. Care aveau să fie 
împărțite între mai mulți parteneri. 

- Nu e foarte mult, recunoscu Mandel, dar și riscul 
e scăzut. 

- Să călărim după aceea până la clubul de iahting? 
Risc scăzut? Ásta nu e risc scăzut. 

- Ţi-am spus, chestia cu călăritul e doar o idee prin- 
tre multe altele, răspunse iritat estonianul. Las-o baltă. 
O să mă gândesc la altceva. 

Sosiră salatele. Sami își dădu seama că nu bucătă- 
ria restaurantului de la Hipodromul Tâby reprezenta 
viitorul curselor de cai. Și că, deși avusese mai multe 
săptămâni la dispoziție, Mandel tot nu găsise ceva mai 
bun decât să plece călare cu banii. Ca niște cowboy. 


Sami îl sună pe Michel Maloof în aceeaşi după-a- 
miază şi se înţeleseră să se întâlnească a doua zi în 
Skărholmen. Se gândise că va putea să dispară câteva 
ore în jurul prânzului, dar Karin se trezi cu o migrenă, 
aşa că fu obligat să ia copilul cu el. Încă nu aleseseră 
un nume, dar şi data trecută durase destul de mult. 
Karin se simți ușurată când îl văzu ieşind pe uşă. Asta 
însemna că putea să coboare jaluzelele din dormitor şi 
să se înfăşoare în întuneric; era singura modalitate de 
a atenua durerea. Mama ei avea grijă de John. 

Sami lăsă căruciorul acasă, căci n-ar fi putut să 
se descurce cu el în metrou. Și astfel, cu un bebeluș 
îmbrăcat călduros în braţe - chiar dacă era a doua săp- 
tămână a lui mai, temperatura încă nu depăşise zece 
grade - cobori pe Slussen și luă magistrala roșie până 
în Skärholmen. Sami nu ştia ce putea să vadă bebeluşul 
prin ferestrele întunecoase, dar trebuie să fi fost un 
tablou fascinant, de vreme ce-l captivă tot drumul. 
Când ajunseră, observă că micuțul, epuizat, adormise. 

Se întâlniră în faţa unui magazin Foot Locker. 

În timp ce ţinea bebelușul ca pe un balot pe umăr, 
Sami strânse încet mâna prietenului său. 

Maloof izbucni în râs. 

- E viu... sau ce? 

- Poţi fi sigur, spuse Sami. 

Maloof râse iar. 

- Sigur, sigur. Dar, ştii... probabil că Pacino n-ar... 

- Eu nu sunt Al Pacino, îl întrerupse Sami. 

- Nu, nu, nici măcar Al Pacino nu mai e zilele astea, 
aprobă Maloof. 

Începură să se plimbe. Era într-o joi, chiar înaintea 
prânzului, şi centrul comercial nu avea să stabilească 
nici un nou record de vânzări în ziua aceea. Dar tot 
erau suficient de mulți oameni în preajmă ca să nu dea 
nimeni atenţie perechii nepotrivite, libanezul scund 
şi irakianul solid cu un copil pe umăr. 

Sami desfăcuse straturile exterioare ale hainelor 
copilului ca pe o coajă de banană. Acum acestea îi 
atârnau de picioare. 

- M-am tot gândit, spuse el. 

Maloof încuviință din cap. Şi el se gândise. Nu 
era sigur că voia să numească asta un plan. Era mai 
degrabă ca nişte piese de puzzle împrăștiate prin capul 
lui, pe care trebuia să le asambleze. 

- Da? 

- Despre ce sumă e vorba? întrebă Sami. Ştii asta? 

- Da, da. Mai mult decât în orice bancă din Suedia. 
Vrei cifra exactă? 

- Aproximativ? 

-Jumătate de miliard, zise Maloof. 

Sami pipăi absent scutecul bebelușului prin panta- 
lon. Era așa cum crezuse. Nu se compara cu lovitura 
de la Hipodromul Täby. 

- Cum avansăm de aici? întrebă el. 

- Primul pas... e să găsim un elicopter. 

Pentru că, dacă urmau să dea lovitura din Văstberga, 
aveau nevoie de un elicopter. 

Existau mai multe modalităţi de a ajunge pe aco- 
periș, dar o singură modalitate realistă de a cobori de 

pe el. De la conversaţia cu Petrovic încoace, Maloof 
se interesase cât de repede se putea deplasa o macara 
şi alungase acea idee. Aflase chiar şi cum se utilizează 
echipamentul de cățărare, pitoanele și frânghiile. Dura 
prea mult. Soluţiile elegante precum baloanele cu aer 
cald sau planoarele arătau captivant în filme, dar în 
realitate erau de neconceput. Jetpack-urile, pe de altă 
parte, acele mici motoare zburătoare pe care le purtai 
în spate, constituiau o posibilitate. Dar dacă îţi per- 
miteai să cumperi câteva jetpack-uri nu aveai nevoie 
să jefuiești un depozit de bani. 

Nu, trebuiau să recurgă la un elicopter, altfel puteau 
să lase baltă toată ideea. 

- Bine, spuse Sami. Un elicopter. 

Merseră mai departe prin centrul comercial. De-a 
lungul anilor, cei doi perfecţionaseră arta plimbării. 
Știau cum să pășească încet, fără să atragă atenţia 
asupra lor. Se opreau la fiecare a treia vitrină şi se 
uitau cu mintea absentă la gecile de primăvară, la 
căști, biciclete și canapele. 

Graţie acestui mod de a se întâlni, puteau să vor- 
bească liber, fără grija de a fi ascultați. 

- Nu ştiu, continuă Sami, pe cine cunoaştem noi 
cu elicopter? Cine are un elicopter în garaj? 

- E... Nu e mai greu decât să faci rost de o barcă. 

- Ba e mai greu. Plus că o barcă poate s-o piloteze 
oricine. Și eu pot să pilotez o barcă. Tu poți să pilotezi 
o barcă. Înţelegi ce vreau să spun? Nici unul dintre 
noi nu poate să piloteze un elicopter. Poate că reuşim 
să furăm unul, dar n-o să-l putem ridica în aer. 

Bebelușul de pe umărul lui se trezea încet. Sami pre- 
supuse că Maloof nu ar fi vrut să stea jos cu biberonul, 
aşa că începură să meargă iar, Sami cu o mișcare legă- 
nată care, spera el, avea să-l adoarmă la loc pe copil. 

- Sigur, sigur, spuse Maloof. Va trebui să găsim pe 
cineva. Un pilot. 

- Da, dar ştim pe cineva? 

- Eu nu ştiu pe nimeni, zise Maloof cu o fermitate 
neașteptată. Apoi râse scurt. Sau, de fapt... știu pe 
cineva care ar putea să ne ajute. 

- Prietenul tău? Cel înalt? Petrovic? 

- Exact, exact, zâmbi Maloof. 

- Pare dificil. Și ea, fata... 

- Alexandra. 

- Acum ești complet sigur în privința ei? 

- Categoric. 

- Eu ştiu? De ce ţi-ar spune atât de multe? Înţelegi? 
Probabil că se întreabă și ea. 

- Nu, răspunse Maloof. Discutăm câte-n lună și-n 
stele, eu nu pun întrebări. Vorbeşte ea pur și simplu. 

- Bine... poate, spuse Sami ezitant. Deci ce facem 
după ce elicopterul aterizează pe acoperiș? 

Maloof zâmbi. 

- Avem cinci minute... La două străzi distanţă e o 
secție de poliție. Poate zece minute? Cel mult. Dăm 
o gaură în acoperiș... găsim pe cineva care poate să 
dea o gaură în acoperiş. Dedesubt e încăperea în care 
lucrează Alexandra. Numerar. Numărat bani. Ea îi 
spune în mai multe feluri. Marţea și joia primesc... 
câteva sute de milioane în bani cash. 

Stăteau în faţa unui magazin second-hand, exa- 
minând obiectele stranii din vitrină. Sami se legăna 
încet, ca să nu-și trezească bebeluşul. 

- Banii în saci, continuă Maloof, apoi urcăm la loc 
pe acoperiş pe o scară. După care decolăm. 

- Şi elicopterele poliției? întrebă Sami. Ele unde 
sunt? Înţelegi ce vreau să spun? Dacă noi suntem pe 

acoperiş şi un roi de elicoptere ale poliției ne așteaptă 
pur şi simplu deasupra? 

- Sigur, sigur, zise Maloof. Nu. Va trebui să ne asi- 
gurăm că elicopterele poliției nu decolează deloc. 

- Cum facem asta? 

- Găsim noi ceva, râse Maloof încrezător. 

Sami dădu din cap în sus şi-n jos. Apoi dintr-o parte 
în alta. Simţea cum trupul micuţ de pe umărul lui se 
trezea şi se întindea, preludiul unui protest zgomotos 
care nu putea fi oprit decât oferindu-i ceva să sugă. 

- Ce spui tu, încercă Sami să rezume rapid, e că tre- 
buie să găsim un elicopter. Şi un pilot. Apoi o să dăm 
o gaură prin acoperiş ca să putem intra şi coborâm 
pe o scară ca să luăm banii. Și că toate astea pot dura 
maximum zece minute. Și, în același timp, trebuie 
să ne asigurăm că elicopterele poliției nu pot decola. 

- Exact, exact, confirmă Maloof. 

Era, în mare, ceea ce preconizase el. 

- Sună... ştii cum sună, nu-i aşa? zise Sami. Înţelegi 
ce vreau să spun? 

Maloof râse, dar cu mândrie. Planul i se părea plin 
de posibilități, provocări şi măreție. 

„Oamenii sunt nebuni, se gândi Sami. Cai şi eli- 
coptere.“ 

Îşi luă la revedere rapid de la prietenul lui și intră 
într-o Espresso House, unde putea să-i roage pe anga- 
jați să-i încălzească un biberon cu lapte matern. 

„Sună nebuneşte, se gândi el cu un zâmbet crispat. 
Sute de milioane?“ 


IUNIE-IULIE 


16 


Zoran Petrovic, căruia prietenii îi spuneau uneori 
Lunganul, stătea în Cafe Stolen de pe Upplandsgatan. 
Restaurantul era doar la o aruncătură sănătoasă 
de băț de clădirea în care locuia el. Comandase un 
pahar cu apă călduţă, care stătea pe masă în faţa lui. 
Restaurantul era aproape gol, dar el alesese totuși o 
masă suficient de retrasă încât să nu poată fi văzut 
din stradă. 

Vorbea la telefon în muntenegreană. 

Era o conversaţie agitată, şi Petrovic descrise un arc 
de cerc larg cu mâna stângă în aer, în timp ce cuvin- 
tele i se revărsau din gură. Mâna dreaptă strângea 
tare paharul cu apă. Zoran Petrovic era un povesti- 
tor. Vorbea atât în timp ce inspira, cât şi în timp ce 
expira; nu avea de gând să lase limbajul, obiecțiile sau 
realitatea să-i stea în cale. Cuvintele erau cele care-i 
aduseseră succesul. 

De-a lungul anilor, Petrovic cumpărase toate locu- 
rile pe care-i plăcea să le viziteze, de la clădirea în care 
stătea până la Norra Bantorget. Asta îi adusese o mână 
de restaurante, printre care Café Stolen şi Mandolin, 
un salon de cosmetică unde îi plăcea să stea în fotoliile 
confortabile pentru manichiură și pedichiură - Petrovic 

îşi afişa vanitatea, cra cea mai bună cale de a evita să 
fie acuzat de aşa ceva - şi intervenise de asemenea ca 
finanţator al unui atelier de înrămat și al unui magazin 
de haine second-hand. 

Zoran Petrovic se născuse la Lund, dar abia avusese 
timp să învețe să meargă înainte ca o camionetă de 
transport să aducă întreaga familie în capitală. Ajunși 
la Stockholm, soții Petrovic cumpăraseră vechea casă 
a lui Benny Andersson din Tumba. Asta era în 1970 și 
ceva şi bineînțeles că, pe măsură ce popularitatea trupei 
creştea, devenea tot mai interesant să-l amintească pe 
fostul proprietar. La câțiva ani după succesul obținut 
de ABBA cu „Waterloo“, părinţii lui Petrovic divorța- 
seră. Zoran și fratele lui se mutaseră cu mama lor la 
Hallunda și mai târziu la Norsborg; atunci când înce- 
puse şcoala, Petrovic locuise deja la șase adrese diferite. 

După ce fusese dat afară de la prima lui școală 
chiar de Crăciun, iar de la următoarea, în timpul cla- 
sei a doua, părinţii lui Petrovic deciseseră să-l trimită 
în Muntenegru, unde disciplina și respectul pentru 
adulţi erau încorporate în sistem. Însă speranţele lor 
că un sistem școlar mai dur avea să-l îmblânzească 
se dovediseră zadarnice. 

În prima zi de şcoală, pe terenul de joacă, Petrovic 
gustase din fructele interzise de care mai târziu nu 
avea să se poată sătura niciodată: puterea manipu- 
lării şi forța provocării. Îşi dăduse seama că putea să-i 
determine pe oameni să facă ce voia el, uneori fără să 
le ofere altceva în schimb decât măgulire, laude sau 
un zâmbet. Alteori folosea ca mijloc de convingere 
amenințarea cu violența. Oamenii reacționau diferit, 
şi descoperirea metodei care dădea rezultate pentru 
un individ anume era o provocare cu care el își putea 
petrece zile, săptămâni sau luni întregi. 

Până când învățase să-i controleze pe toţi. 

Din nefericire, asta se întâmpla aproximativ în ace- 
eaşi perioadă în care școala decisese să-l exmatriculeze. 
Norsborg sau Podgorica, nu era nici o diferenţă. 

Cel mai bun lucru din cei doi ani petrecuţi la bunicii 
lui materni din Muntenegru fusese că învățase o nouă 
limbă. Plus că își făcuse prieteni pe viață. Se întorsese 
în Suedia şi-şi continuase educaţia la Fittja, dar în 
momentul acela mai degrabă școala se adaptase la 
Zoran Petrovic decât invers. 

Mama lui învinovăţea adesea sistemul școlar pen- 
tru cariera pe care fiul ei o alesese ulterior. Însă ceea 
ce-i înverşuna cel mai tare pe părinţii lui, amândoi 
comuniști inveteraţi, era să vadă că fiul lor devenea la 
maturitate un capitalist în toată puterea cuvântului. 

Banii fuseseră prima mare iubire a lui Zoran Petrovic. 

Și era o iubire care nu avea să pălească niciodată. 


Noua chelneriță schimbă postul la radio și-l dădu 
mai tare. Petrovic îi ceru printr-un gest să-l dea mai 
încet. Lucra. Era imediat după prânz, iar clientela de 
după-amiază, care de obicei stătea și se juca cu supor- 
turile pentru halbe, încă nu apăruse. 

Petrovic abia terminase convorbirea cu interlo- 
cutorul din Muntenegru când telefonul îi sună iar. 
O zi tipică pentru el. Un flux nesfârşit de convorbiri 
telefonice. 

- Da? spuse el la telefon. 

- Sunt Svenne, zise Gustafsson, aflat în cimitirul de 
mașini in Lidingö. A sosit ceva pentru tine. O chestie 
al naibii de ciudată. Mare ca dracu’. Să încercăm s-o 
montăm? Are tot felul de schiţe și chestii. 

Pe Petrovic îl cuprinse o bucurie imensă. În sfârşit. 


122 | JONAS BONNIER 


- Da, da, spuse el cu răsuflarea tăiată. Montaţi-o! 
Puneţi-o în container. Lăsaţi baltă celelalte lucruri și 
asamblaţi şmecheria asta. Ajung într-un sfert de oră! 

Fără vreun alt cuvânt, Petrovic se ridică în picioare, 
din grabă lovindu-se de masă şi răsturnându-şi paha- 
rul. Apa se scurse pe blat şi începu să picure pe podea, 
dar el nu observă. 

În sfârşit, urma să le vină de hac acelor saci afurisiţi. 

Zoran Petrovic simţea mirosul banilor. 


Ideea nu era nici originală, nici dificilă, şi, ca de 
obicei, implementarea ei era cea care punea probleme. 
Petrovic făcu la dreapta pe lângă parcul Tegnérlunden 
şi trecu de Sveavăgen exact când semaforul devenea 
roşu. Conducea un BMW împrumutat de la un prieten 
care-i datora bani, o mașină rapidă construită pentru 
nemți cu picioare lungi. Nici Ferrari, nici Maserati nu 
păreau să-și dea seama că oamenii puteau să fie mai 
înalți de doi metri. 

Planul era să filmeze cum se putea sparge un sac 
antifurt G4S fără ca fiolele de vopsea să explodeze. 
Puţină editare video elementară, niște muzică potrivită, 
şi apoi filmul putea fi încărcat pe YouTube. Jefuitorii 
potenţiali din întreaga Europă - și restul lumii - aveau 
să-l poată vedea, ceea ce însemna că G4S avea să fie 
obligată să se debaraseze de sacii albaștri în câteva ore. 
Cu tot contractul lor constrângător. Atunci, Maloof 
avea să se întoarcă la sediul central al firmei de secu- 
ritate ca să le aducă aminte că exista un sac mai bun 
pe care-l puteau comanda pe loc, de vreme ce secretele 
sacului albastru fuseseră dezvăluite. 

Dacă Petrovic calculase corect costurile de produc- 
ție şi distribuție și impozitul, o companie care avea 
un contract exclusiv cu G4S pentru livrarea sacilor 

antifurt putea să facă un profit de aproximativ un 
milion chiar din primul an. După asta, probabil că 
puteai menţine un nivel sustenabil al câștigurilor de 
câteva milioane doar în Suedia. 

BMW-ul zbură peste podul Lidingö. 


Petrovic parcă neglijent în faţa cimitirului de 
mașini, apoi alergă pe picioarele lui lungi prin clădire, 
ieși prin spate și trecu prin labirintul de hârburi până 
la container. Înăuntru erau trei bărbaţi. Toţi studiau 
capodopera care fusese trimisă din Franţa şi pe care 
tocmai reușiseră s-o monteze conform instrucțiunilor. 

- Daţi-vă la o parte! le ceru Petrovic. 

Aparatul merita venerație. 

Era o ghilotină. 

Ce putea fi mai francez? O ghilotină cu lame imense 
din titan, atât de ascuţite, că puteau să taie un fir de 
păr. Sau o cărămidă. 

Sau un sac din oţel. 

Secretul era însă altul. Lamele, două la număr, nu se 
bazau doar pe gravitație. Producătorii ajutaseră natura 
instalându-le pe două bare de oţel, iar pe fiecare con- 
solă era un motor-rachetă termochimic. Scurta depla- 
sare a lamelor către obiectivul lor era una explozivă. 
Petrovic văzuse de câteva ori aparatul la lucru, iar forța 
era incredibilă. 

Zoran Petrovic le ceruse producătorilor magnificei 
ghilotine cu rachete să construiască două lame din 
titan care se abăteau asupra unei plăci rectangulare. 
Măsurile plăcii erau aceleaşi cu cele ale sacilor albaştri, 
minus şapte milimetri pe laturile scurte. 

Cu alte cuvinte, ghilotina avea să fie capabilă să 
separe fiolele cu vopsea de sac printr-o lovitură de 
o precizie fantastică. 

- E minunată, oftă Petrovic holbându-se la aparatul 
ireal, fericit ca un copil mic. 

- Ce naiba e? întrebă Svenne Gustafsson. 

Petrovic îi trimise afară pe Gustafsson şi pe oame- 
nii acestuia. Inginerii lui amatori aveau să sosească 
în curând, doi dintre puștii care lucrau de obicei în 
container şi în care Petrovic ajunsese să aibă mare 
încredere. 

Se plimba în jurul ghilotinei, admirându-i lamele 
ascuţite ca briciul şi structura de oţel strălucitor. 
Se scălda în propriul lui geniu. 


După-amiază aflară că, înainte ca totul să func- 
ționeze aşa cum trebuia, mai aveau nevoie de niște 
cabluri şi conexiuni. Abia la nouă seara, sub lumina 
puternică a becurilor din plafonul containerului, fură 
în sfârşit pregătiţi să efectueze primul test. 

Cele şase camere video care înainte fuseseră puse 
pe trepiede, aţintite asupra fiecăruia din bancurile de 
lucru, erau îndreptate acum spre ghilotină. Ele aveau 
să surprindă, din șase unghiuri diferite, momentul în 
care sacul albastru de la G48 era eliberat de marginile 
lui, iar viitorul financiar al lui Petrovic era asigurat. 

Ideea de a vinde firmei de securitate genţile negre 
prin intermediul unei noi companii, un PFA care 
depunea declaraţii anuale la Biroul pentru Patente și 
Mărci Înregistrate, i se părea deosebit de atrăgătoare lui 
Petrovic. Profiturile ar fi fost suficient de mari pentru 
ca el şi Maloof să le împartă și cu statul. Așa cum doar 
oamenii bogaţi își permiteau să facă. 

Petrovic porni el însuși fiecare din cele șase camere, 
apoi făcu câțiva paşi spre ușă, înclină grav din cap, iar 
unul din cei doi asistenți puse un sac pe placă. La un 
nou semn, celălalt asistent apăsă pe buton. 


JAF CU ELICOPTERUL | 125 


Motoarele ghilotinei se treziră exploziv la viaţă. 

Lamele de titan ascuţite ca briciul se abătură cu 
viteza unei rachete asupra sacului antifurt, dar în ochii 
lui Petrovic totul se petrecu cu încetinitorul. Acesta 
văzu cum lamele alunecară în jos pe cei doi stâlpi, iar 
camerele surprinseră fiecare zecime de secundă. 

Titanul se înfipse în marginea sacului şi-şi croi 
drum prin oţel. Petrovic rânji. 

Apoi lama se opri. 

Totul se opri. 

Ceva opunea rezistenţă. 

Şi, după doar o secundă, auziră zgomotul fiolei cu 
vopsea explodând în interiorul sacului. 

Petrovic și inginerii lui tresăriră la acest sunet fami- 
liar, apoi se lăsară cuprinși de o dezamăgire mută. 
Timpul păru să se oprească. 

- CE NAIBA? 

Tinerii porniră spre ieşirea din container înainte ca 
Petrovic să apuce să continue. Ştiau că nonșalanța rela- 
xată pe care o emana bărbatul cel înalt, acele torente 
de cuvinte cu care-i întreținea de obicei, ascundeau 
altceva. 

Ceva dur şi primejdios. 

Şi nu aveau deloc intenţia să rămână pentru a asista 
la asta. 

- Căcat, murmură Petrovic, fără să observe măcar 
că era singur sub neoanele puternice. 

Aparatul scump și stricat stătea în faţa lui, o spe- 
ranță care-l costase luni de zile ca timp și sute de mii 
de coroane ca bani, și care se dovedise lipsită de orice 
valoare. 

Era gata. 

Ideea de a înlocui sacii antifurt albaştri cu servieta 
neagră din Slovenia trăise aproape cinci ani. Dar în 

seara aceea murise. Petrovic încercă să calculeze cât 
îl costase, însă cifrele ajunseră rapid atât de mari, că 
renunţă. Era mult prea deprimant. 

Ar fi putut oare să vândă containerul lui Gustafsson 
şi cimitirului de mașini? 

Poate că lamele de titan ar fi valorat ceva dacă le 
demonta? 

Petrovic se prăbuși pe un taburet de lângă unul 
din cele şase bancuri de lucru. Îşi pescui telefonul din 
buzunarul interior şi apelă numărul lui Michel Maloof. 

Maloof răspunse imediat. 

- Ai spus că ai nevoie de ajutor? întrebă Petrovic. 

- Sigur, sigur. Era chestia aia despre care am discutat 
ultima oară... decolarea? 

Petrovic se gândi o clipă. Era obișnuit cu ghicitorile 
de tipul acesta, la telefon nu puteai discuta nicio- 
dată pe faţă. După câteva secunde, își aminti ce voia 
să spună Maloof. Depozitul de bani din Văstberga, 
elicopterul. 

- Sigur, spuse el. Îmi amintesc. 

- Ştii pe cineva care... are un aparat din ăsta? întrebă 
Maloof. 

-E ca şi rezolvat, răspunse Petrovic. 

Băgă telefonul la loc în buzunar. Îşi găsise un nou 
proiect. Dar cum făceai rost de un elicopter? 

-Închideai, Niklas? 

Carsten Hansen stătea în uşa deschisă şi, fără să 
aştepte răspunsul lui Niklas Nordgren, o lăsă să se 
închidă în spatele lui. 

Nordgren continuă să sudeze. Era obişnuit să încuie 
şi să pună alarma, și de obicei reușea să lucreze mai 
mult după ce plecau ceilalți. Electricienii aveau un 
program de lucru flexibil. Carsten, care era proprieta- 
rul companiei, prefera să sosească și să plece devreme. 
Mai bine aşa, se gândea Nordgren, decât să stea și să 
răsfoiască paginile tabloidelor, în loc să se ducă acasă 
la familia lui. 

Motivul pentru care Nordgren rămânea adesea 
până seara târziu era acela că partenera lui, Annika 
Skott, ajungea rareori acasă înainte de ora şapte. Asta 
însemna că el putea foarte bine să mai facă nişte ore 
suplimentare înainte de a pune capăt zilei de lucru. 
Accepta fără rezerve posibilitatea ca orele suplimentare 
să nu se reflecte întotdeauna în salariul său lunar. 
Într-un fel, el avea o slujbă permanentă, însă compania 
avea doar patru angajaţi, iar dacă nu era prea mult de 
muncă nu te puteai aştepta la vreo plată suplimentară. 
Indiferent câte ore lucrai. 

Totul începuse ca o simplă reparaţie a câtorva cir- 
cuite electrice de la un robot de bucătărie din anii '60, 
dar în curând Nordgren demontase întregul aparat. Nu 
se putea abține. Oamenii aduceau la reparat tot felul 
de obiecte stranii și, de nouă ori din zece, ar fi fost mai 
bine să refuze de la bun început. Dar lui Nordgren îi 
plăcea să repare lucruri vechi. Mixerele moderne nu 
puteau concura cu calitatea trecutului; zilele acestea, 
un aluat prea vârtos putea să ardă siguranţele, o nucă 
tare putea să întrerupă curentul în întreaga casă. Dar 
robotul de bucătărie mătăhălos care zăcea demontat în 
fața lui fusese cândva capabil să frământe lut pentru 
ceramică fără să se supraîncălzească. 

Era evident că Nordgren ar fi renunţat la plata 
câtorva ore suplimentare ca să repare un astfel de aparat. 


La șase şi jumătate, Nordgren luă autobuzul spre 
casă. Se oprise pe drum la supermarket, ca să cumpere 
mâncare pentru cină. Cerul gri părea să nu ia în calcul 
faptul că potrivit calendarului era iunie, așa că bărbatul 
intră sub refugiul din staţia de autobuz ca să se ferească 
de ploaia măruntă care începuse să cadă în dimineaţa 
precedentă. Purta o geacă bleumarin matlasată pe care 
o cumpărase de la H&M toamna trecută și niște ghete 
pe care le găsise la reducere în Naturkompaniet, iar 
într-o mână ducea o pungă de plastic de la supermar- 
ketul Ica. Îşi trăsese în jos căciula albastru cu negru, 
şi nimeni dintre cei care-l văzură în autobuz nu avea 
să și-l amintească după aceea. 

În sfera publică, Niklas Nordgren era bărbatul ano- 
nim care traversa cadrul în timp ce reporterii de la ști- 
rile de seară instalau o cameră în Sergels Torg, filmând 
aleator oamenii care coborau la metrou. Era întruchi- 
parea obișnuitului, visul erotic al oricărui statistician. 


JAF CU ELICOPTERUL | 129 


Părinţii lui Niklas Nordgren fuseseră căsătoriţi 
timp de aproape patruzeci de ani, iar povestea lor de 
dragoste era o adevărată legendă a familiei. Faptul că 
Lars Nordgren, care la momentul acela lucra pentru 
compania de construcţii PEAB, călătorise în Polonia 
ca să construiască apartamente, și în timp ce era acolo 
o cunoscuse pe Ewa - care mai târziu avea să devină 
mama lui Nordgren. După ce locuiseră un an nu de- 
parte de Cracovia, cei doi se mutaseră în Suedia, unde 
cumpăraseră o căsuță în Vårby gård. 

Exact la timp pentru ca Niklas să înceapă liceul, 
familia se mutase la Skärholmen, unde sora lui, cu trei 
ani mai mare, nu reușise niciodată să se simtă în largul 
ei. Niklas suportase şcoala protestând în tăcere. Astăzi 
se gândea că modul în care profesorii și programa izbu- 
teau să elimine setea de cunoaştere dintr-un adolescent 
atât de curios era un miracol. Abia avusese timp să 
înceapă şcoala la Botkyrka când părinţii lui se mutaseră 
iar, de data asta în nord, la Solna. Sora lui se mutase 
odată cu ei şi-şi găsise un apartament în Sundbyberg, 
unde locuia până în ziua de azi, dar el se folosise de 
această ocazie pentru a-şi lua zborul din cuib. 

Asemenea multor tineri de vârsta lui, se aventurase 
în lume. Acum, anii petrecuţi în Asia și Europa i se 
păreau un vis al altei persoane. lar când se întorsese 
în Suedia, ajunsese la Lidingö. Totul se rezumase la 
noroc, ca majoritatea lucrurilor bune din viaţa lui. 

Niklas Nordgren cobori din autobuz în staţia din 
Larsberg și o luă anevoie spre est, pe trotuarele pustii. 
Blocurile anonime care se înălţau din stânci fuseseră 
construite la sfârşitul anilor '60, cu o estetică, o am- 
biție şi o cumpătare similare rău famatelor suburbii 
Tensta și Akalla. Însă în seara aceea aproape toate fe- 
restrele străluceau prietenos, iar priveliştile de dincolo 

de Norra Djurgården erau spectaculos de frumoase în 
lumina amurgului timpuriu. Pentru Nordgren, zona 
de blocuri-turn anonime și mari era perfectă. Nu era 
un om căruia să-i placă să fie în centrul atenţiei. Nu 
era un om care să considere că viața înseamnă să co- 
lecționezi prieteni și cunoștințe. 

Existase o vreme, imediat după întoarcerea lui din 
Asia, când încercase să-şi asume rolul cuiva care este 
atât văzut, cât şi ascultat. Făcuse efortul de a deveni 
o persoană pe care oamenii o arată cu degetul, despre 
care vorbesc. 

Asta nu dusese la nimic bun. 

La intrarea în clădirea lui, Nordgren tastă codul 
de siguranţă şi deschise ușa cu umărul. Strada pustie 
și clădirile anonime, siluetele zonei industriale: exact 
asta îşi dorea el. 


Atunci când Annika ajunse acasă, puțin după șapte, 
Nordgren începuse deja să pregătească cina. Nu era un 
bucătar foarte priceput. Atunci când gătesc, bărbaţilor 
le vine adesea greu să nu-şi condimenteze reprezenta- 
ţia cu puţin testosteron, dar Nordgren gătea mâncare 
obișnuită. Astăzi făcea paste cu sos bolognez. Prăji 
morcovi, ceapă și usturoi, apoi adăugă jumătate de 
borcan de sos de roşii gata preparat, ca să facă pastele 
mai savuroase. 

Amesteca sosul atunci când auzi uşa de la intrare 
deschizându-se. Annika își scoase haina pe hol, intră 
în dormitor și se schimbă. Puse la locul ei, pe umeraș, 
rochia gri pe care o purta în timpul zilei la firma de 
contabilitate la care lucra și în locul ei își luă nişte 
blugi și un pulover. Intră în bucătărie, îl îmbrățișă 
rapid şi apoi se apucă să radă parmezanul, în timp ce 
Nordgren scurgea pastele de apa clocotită. 

- A fost o zi bună? întrebă ea. 

- Da, răspunse el. Şi tu? 

Annika dădu din umeri. 

- Diseară e Parfum de femeie. 

- Pe ce post? 

- Patru. 

- Hmm, răspunse el fără entuziasm. 

Nu ştia dacă era în stare să-l suporte pe Bengt 
Magnusson transmițând un buletin de știri de jumă- 
tate de oră la mijlocul filmului. 

- Eu cred că o să mă uit, spuse Annika. 

El încuviință din cap. Ca să n-o supere, avea să 
stea lângă ea şi să se uite la începutul filmului, dar 
amândoi ştiau că imediat ce începeau știrile el avea să 
dispară în camera lui de recreere și probabil nu avea 
să se întoarcă atunci când se relua filmul. 

În ultimele câteva zile, situaţia fusese mai proastă 
decât de obicei. 

- Lucrezi la ceva special? întrebă ea cu suspiciune, 
după ce se aşezară la masa din bucătărie și începură 
să mănânce. 

- Da, spuse el. 

Reputația lui Niklas Nordgren nu era construită pe 
abilitatea de a face conversaţie. 


Seara se derulă ca de obicei. Annika se folosi de 
pauza de ştiri pentru a se pregăti de culcare, iar când 
se întoarse în camera de zi în capot, constată că Niklas 
dispăruse. Se lăsă pe canapea cu un suspin resemnat, 
însă când pleoapele începură să-i cadă, în timpul pri- 
mei pauze de reclame, își dădu seama că nici ea nu 
avea se reziste în seara aceea până la sfârșitul filmului. 

Atractivitatea pe care o emanase Nordgren atunci 
când se cunoscuseră era legată de caracterul lui miste- 
rios. Ca mulţi alţii, Annika fusese izbită de contrastul 
dintre trecutul lui infracţional și onestitatea lui prag- 
matică. Dar lucrurile care o atrăseseră cândva o lăsau 
rece acum. Nordgren nu era mai mult decât pretindea 
că este. Asta fusese o surpriză pentru ea, chiar dacă 
n-ar fi trebuit să fie. 

Într-o dovadă de mare generozitate, Annika îl lă- 
sase să ocupe camera de lângă camera de zi, pe care el 
o transformase într-un spațiu pentru hobby-urile lui. 
Nu putea să înțeleagă cum reușise să strângă atâtea 
lucruri. Nordgren era un om ordonat, dar era impo- 
sibil să organizezi haosul atunci când anvergura lui 
creștea constant. Era ca și cum lucrurile ar fi fost 
atrase de el, scule de toate tipurile, tuburi de lemn și 
de plastic, telefoane mobile vechi, roboți vechi de bu- 
cătărie, munți de piulițe și şuruburi, sârme de cupru și 
detonatoare. În grupul lor de prieteni, toţi ştiau că, în 
loc să arunce casetofonul uzat sau vechiul robinet 
de duș, puteau să i le dea pur și simplu lui Nordgren. 
El le era recunoscător. 

În consecință, grămezile de nimicuri din camera 
lui de recreere creșteau fără încetare. 

Era aproape douăsprezece şi jumătate când Nordgren 
îşi dădu seama că avea nevoie de şurubelniţa cu mâner 
scurt ca să termine sarcina pe care şi-o stabilise singur 
pentru seara aceea; să instaleze un ceas într-o mașinuță 
controlată prin unde radio. Dar dusese şurubelnița şi 
alte scule la subsol săptămâna trecută. 

Era oare un semn că trebuia să pună capăt mește- 
ritului din seara aceea? 

Se uită la mașinuţa de pe masă. Un Opel, poate? 
Era ponosită şi albastră, nu ştia de unde o căpătase. 


JAF CU ELICOPTERUL | 133 


În cele din urmă se gândi că avea să doarmă mai bine 
dacă termina, în loc s-o lase pe mâine. Așa că se ridică, 
deschise uşa camerei de zi şi ieși în tăcere pe hol, 
trecând pe lângă Annika, care adormise la televizor. 


Găsi şurubelnița acolo unde o lăsase, în cutia de 
scule. Când să stingă lumina, Nordgren zări ceva negru 
pe podea, lângă rafturi. Pentru o clipă se gândi că era 
un şobolan, dar apoi îşi dădu seama ce era. Roca vul- 
canică. Se întoarse şi se aplecă s-o ridice. Era uscată 
şi poroasă. O băgase cândva în rucsac pur şi simplu 
pentru că nu cântărea aproape nimic. 

Ochii lui căutară cutia de transport maro-închis în 
care ar fi trebuit să fie roca. Bineînţeles, era în stiva cel 
mai aproape de perete, sub alte câteva cutii. De asta, îşi 
aminti el acum, nu mai pusese roca vulcanică la loc. 

Se uită la ceas. 

Decise să-și învingă lenea. Nu avea să-i ia mai mult 
de câteva minute ca să dea celelalte cutii la o parte. 
Însă nu efortul fizic era problema. Nordgren ştia ce se 
întâmpla atunci când deschidea poarta către trecutul 
său, și tocmai permisese ca acest lucru să se întâmple. 

În cutia maro în care ar fi trebuit să fie roca vulcanică 
erau patru albume cu fotografii. Erau şi un skateboard, 
o pungă cu rotițe de rezervă și câteva șasiuri care nu 
fuseseră folosite niciodată. Erau două pedale de BMX 
pe care le comandase cândva din Germania şi o sticluță 
de lac special pentru tratarea lemnului de surfboard. 
Alături era altă cutie, conținând mănușile, ochelarii 
şi hamurile de căţărat pe care le folosise în Thailanda. 

Nordgren privi lung aceste rămășițe ascunse ale 
unei vieți uitate și se trezi încremenit în acel loc, cu 
cutia deschisă pe podea, în fața lui. 

Ce se întâmplase? 

De ce renunţțase la skateboard, surfboard şi bicicletă? 

De ce schimbase acel tip de adrenalină pe unul mai 
tenebros şi mai distructiv? 

Se aşeză pe podeaua rece de piatră și-și lăsă capul 
între genunchi. Viaţa, îşi aminti el, era ceea ce mergea 
mai departe în timp ce el repara mașinuţe cu teleco- 
mandă și roboți de bucătărie din anii '60. Zilele treceau 
una după alta. Se transformau în săptămâni și luni. 

Trecuseră şase luni deja de când ieşise din închi- 
soare. Ce făcuse cu libertatea lui? Se trezea sub un 
cer negru ca smoala, se îmbrăca, lua micul dejun, se 
ducea la muncă și apoi se întorcea acasă în timp ce 
întunericul se aşternea din nou deasupra LidingO-ului. 
Dar asta nu era viață, era un mod de a face timpul 
să treacă. 

Se uită în cutie şi închise ochii. Acestea erau amin- 
tirile vieţii pe care o începuse cândva. 

Valurile înspumate care se spărgeau pe plajele din 
Bali, felul în care i se încorda trupul atunci când apa 
îi ajungea la piept, cu mâinile pe surfboard și privind 
spre orizont ca să depisteze valurile spre care merita 
să vâslească. 

Silueta vârfului spectaculos al Matterhornului; aerul 
rarefiat şi limpede al Alpilor și modul în care ochii lui 
căutaseră cel mai bun drum de urcare pe munte, în 
timp ce își întindea mușchii dureroși dându-și degetele 
pe spate după etapele de dimineaţă. 

Durerea de la noadă atunci când ratase o rotație 
completă și skateboardul se dusese înainte, lăsându-l 
cu o julitură usturătoare de la genunchi până la jumă- 
tatea gambei. Mai avea şi acum cicatricea îngustă 
și albă. 

Nu-şi mai putea explica de ce abandonase viaţa 
aceea. 

Îi plăcuse la nebunie. 

Dar intervenise ceva, găsise un tip de emoție care 
era încă și mai intensă. Infracționalitatea lui fusese o 
dependență. Oare putea să se desprindă și să se elibe- 
reze de ea prin căutarea unui viitor în trecut, urmând 
pistele trasate de conţinutul cutiei maro de carton? 

Nordgren puse roca vulcanică în cutie și-i închise 
clapele. Apoi împinse cutia la loc spre perete şi le aşeză 
pe celelalte două deasupra ei, astfel ca totul să arate 
exact ca înainte. 

- Ce... adică... ce e aici? 

Michel Maloof privi în jur. Se afla într-un club de 
noapte de lângă Stureplan, în centrul Stockholmului, 
era trei şi jumătate noaptea şi oamenii frumoși fuse- 
seră încă și mai frumoși cu câteva ore mai devreme. 
Muzica house bubuitoare se revărsa peste canapelele 
scunde pe care bărbaţii se lăudau cu realizările lor în 
fața unor femei care râdeau fals şi-şi arătau dinţii. 
Buzele sclipeau, paharele cu băutură erau golite, pielea 
transpira, mâinile fluturau și Maloof agoniza. 

- Dă-ţi drumul, Michel! îl îndemnă râzând Zoran 
Petrovic. Ar trebui să ieşi mai mult în oraș. Să-ţi lărgești 
orizonturile. E grozav la Fittja, dar, ştii, există oameni 
şi în alte locuri. 

lugoslavul înalt porni spre bar, urmat îndeaproape 
de Michel. Cluburile de noapte erau fieful lui Petrovic 
încă de la sfârşitul anilor '90. Îmbrăcat într-un costum 
Armani şi cu un pistol în toc la subsuoară, Petrovic 
fusese regele acestor locuri. Buzunarele sacoului său 
fuseseră pline cu teancuri de bancnote prinse cu elas- 
tice, ca în filme. În unele luni, probabil că Petrovic 
cheltuise mai mulţi bani în restaurantele şi barurile 
din jurul Stureplanului decât PIB-ul Muntenegrului. 

Îşi croiră drum către barul lung şi alb, unde oamenii 
se îngrămădeau laolaltă, încercând să acopere bubuitul 
muzicii cu propoziţii scurte şi pline de miez. Când se 
apropie Petrovic, un spaţiu păru să se deschidă brusc 
pentru ei, ceea ce nu s-ar fi întâmplat niciodată dacă 
Maloof ar fi fost singur. 

-Ce bei? îl întrebă iugoslavul înalt. 

- Apă minerală. 

Petrovic încuviință din cap, dar peste o clipă ochii 
lui trecură în diagonală peste umărul lui Maloof. 
Acesta se întoarse şi se trezi holbându-se drept în 
decolteul unei blonde. Când ridică privirea şi-i zări 
buzele de un roșu strălucitor, înţelese de ce Petrovic 
îşi pierduse temporar interesul pentru băutura coman- 
dată; buzele acelea reprezentau exact caracteristica de 
care era el interesat. 

- Pot să-ți ofer ceva de băut? o întrebă Petrovic. 

Blonda înaltă era îmbrăcată într-o rochie albă pe 
care cu siguranţă o purta doar vara. Iunie tocmai 
sosise, chiar dacă aerul părea mai degrabă de martie. 

- Șampanie, răspunse ea. 

- În acest caz, din 1988, spuse Petrovic. Să nu bei 
din nici un alt an, nu merită efortul. 

Cu asta reuși să-i stârnească interesul. 

- Ai fost vreodată la vânătoare cu șoimi? o întrebă. 

Deopotrivă derutată şi impresionată, blonda scu- 
tură din cap. 

Petrovic îi spuse o scurtă poveste despre cum erau 
antrenați șoimii în podgoriile din regiunea Champagne 
din Franța ca să elimine dăunătorii care ar fi putut să 
producă stricăciuni viţei-de-vie, apoi își aplecă tru- 
pul lung peste bar. Prin asta încălcă linia invizibilă, 
dar absolută dintre clienţi și angajaţii aflaţi de cea- 
laltă parte a tejghelei. Barmanul veni imediat în fugă. 

Petrovic comandă două pahare de șampanie. Îşi aminti 
chiar și de apa minerală a lui Maloof. 

În timp ce-şi aşteptau băuturile și Petrovic o între- 
ținea pe blondă cu o poveste despre motivul pentru 
care recolta de struguri din 1988 fusese atât de bună, 
Maloof observă un bărbat scund, cu ochi mari, undeva 
la începutul vârstei mijlocii, care venea drept spre 
ei prin mulțime. Purta o pereche de blugi uzaţi şi o 
cămașă cu pătrăţele, cu pete imense de transpiraţie 
sub braţ. 

Maloof îl înghionti pe înaltul său prieten. 

- El e? 

Petrovic se întoarse și-și pierdu instantaneu inte- 
resul față de blondă. 

- Manne! strigă el. Vino, vino. 

Invitația nu era necesară. Manne Lagerström era 
deja lângă ei. Mirosea groaznic. 

- Mergem? întrebă el. 

Se uită lung la Petrovic, fără să-i bage în seamă pe 
Maloof sau pe blondă. 

- Sigur, spuse Petrovic. Poartă-te frumos, Manne. 
El e Michel. Cred că nu v-ați cunoscut. 

Maloof întinse mâna. Manne i-o strânse cu o mână 
inertă şi umedă. 

- Urăsc cluburile astea, murmură el. 

Apoi se aplecă în faţă ca să mai spună ceva, dar 
muzica era atât de tare, încât Maloof auzi doar jumă- 
tate din cuvinte. 

-Ce spune? întrebă Petrovic. 

-Cere bani. 

Petrovic scutură din cap cu o expresie de exasperare. 

- Să mergem, zise el. 

Blonda cea drăguță părea să-i fi dispărut complet 
din minte. 

- Sigur, sigur, aprobă Maloof. 

Barmanul tocmai se întorsese cu două pahare de 
șampanie și o sticlă de apă minerală. Petrovic scormoni 
în buzunar și pescui câteva bancnote de cinci sute de 
coroane. Le aruncă pe bar, puse mâna pe umărul lui 
Manne şi-l îndrumă spre ieşire. 

- Data viitoare, îi strigă el peste umăr blondei. Data 
viitoare. 

Femeia își luă paharul de șampanie şi le întoarse 
spatele. 


Când ieşiră în stradă, Manne începu iar să pro- 
testeze. 

- Asta înseamnă plată în avans, ştii? Bani. Acum. 

Vocea îi era slabă și ascuţită. Era ca și cum trupul 
transpirat al lui Lagerström ar fi conținut prea multă 
energie, iar o parte din aceasta îşi găsise debușşeu prin 
gura lui. 

Petrovic clătină din cap. Mergeau spre vest, pe Birger 
Jarlsgatan, iar pe trotuare păreau să fie la fel de mulţi 
oameni beţi ca şi înăuntrul cluburilor din ferestrele 
cărora se scurgea muzica tehno. Taxiurile erau parcate 
în şiruri paralele de câte trei, așteptând clienţii să urce 
împleticit pe bancheta din spate, în timp ce poliția 
plasase o maşină pe Biblioteksgatan, ca un memento 
al existenţei sale. 

- Ţine-ţi gura, Manne. Ai promis că ne arăţi ce ai. 
Atunci o să-ți arăt și eu ce am. 

- E patru noaptea, fir-ar a naibii de treabă, se văită 
Manne. N-o să merg până acolo doar de distracție. 
Pentru că nu e nici o distracţie. 

Ajunseseră la mașină. Petrovic deschise portiera 
pentru bărbatul cel slab, al cărui întreg trup părea să 
tremure, însă el scutură din cap şi refuză să urce. 

- Jur, spuse el cu o voce care ajunsese la falset, că 
nu lucrez pentru Crucea Roșie. Nu sunt o aplicaţie 
gratuită. 

Petrovic oftă, vâri mâna în buzunar și scoase un 
rotocol de bancnote legate cu un elastic. Aruncă banii 
pe bancheta din spate, iar Manne sări după ei. Petrovic 
închise portiera în urma lui. 

- E ca un câine, doar că e mai uşor de dresat, îi 
spuse el lui Maloof, aruncându-i o privire dezgustată 
bărbatului din maşină. 


Petrovic mergea spre Roslagstull. Schimbase banc- 
notele de cinci sute de coroane în bancnote de două- 
zeci, pentru ca rotocolul să pară mai gros, iar Manne 
le număra pe bancheta din spate, foarte concentrat. 
După ce termină, o luă de la capăt. Asta îl ţinu ocupat 
până ajunseră la Podul Stocksund. În acel moment era 
deja satisfăcut că rotocolul conţinea suma pe care o 
conveniseră. Vâri banii în buzunar și-și strecură capul 
printre cele două locuri din față. Energia care mai 
devreme îl făcuse să tremure de anxietate părea să fi 
suferit o transformare, fiind acum îndreptată către cei 
doi bărbaţi din faţa lui. 

- Bine, prieteni, zise el. Dat fiind faptul că o să facem 
împreună această mică călătorie, trebuie să profităm 
cât mai mult de situaţie. Vrea careva din voi să-mi 
cânte o melodie? Manne Lagerström râse de propria-i 
glumă, ca şi cum ar fi fost cel mai amuzant lucru pe 
care-l auzise vreodată. Avea un râs vesel și pătrunzător; 
când se potoli, continuă: Nu, nu, serios, în seara asta 
nu cântăm nimic. Dar, Dumnezeule, când eram mic 
maică-mea și taică-meu nu făceau altceva când mer- 
geam cu maşina în vacanţă. Cântau cântece vechi şi 

fumau ţigări mentolate. Dar voi nu sunteţi cântăreţi. 
Sau fumători. Nu-i așa, băieţi? 

Hohotul de râs care urmă era ca o mică explozie, 
chiar dacă nici Petrovic, nici Maloof nu știau care 
parte a monologului său ar fi trebuit să fie amuzantă. 
Însă Manne Lagerström nu era un interpret care se 
baza pe reacţiile publicului; faptul că avea un public 
era suficient. Vorbi fără întrerupere tot drumul până 
la Norrtälje. Râdea necontrolat la propriile lui glume, 
îi dădeau lacrimile când recunoștea ceva şi le spuse 
povestea întregii lui vieți - totul, de la primii ani din 
Sollentuna până la bărbatul singuratic care era astăzi. 

Manne lucra ca îngrijitor la hangarul de elicoptere 
din Roslagen. Avea slujba aceea deja de zece ani şi o 
detesta. Nu-i vedea aproape niciodată pe proprietarii 
elicopterelor, în afara momentelor în care apăreau ca 
să țipe la el că făcuse ceva greşit. Piloții erau, invariabil, 
nişte zbiri care se credeau mai buni decât toți ceilalţi 
doar pentru că puteau să tragă de o manetă şi să apese 
pe o pedală în același timp. 

- Nu-i greu să pilotezi un elicopter, fir-ar a naibii, 
explică Manne. 

lar posesia unui amărât de permis nu dădea nimă- 
nui dreptul de a se purta ca un dobitoc. Să nu se 
deranjeze să salute, să-și strivească ţigara pe podea şi 
să lipească gumă de mestecat sub scaune. 

-Tu ştii să pilotezi? îl întrebă Maloof. 

- Bineînţeles că ştiu! răspunse Manne. 

Era ca un copil, se bâţâia încontinuu. Apăsă pe 
butoanele pentru aer condiţionat până când își dădu 
seama că locurile din spate puteau fi urcate sau cobo- 
râte. Asta îl ținu ocupat o vreme, dar în tot acest timp 
continuă să vorbească. 

- Da? repetă Petrovic. Chiar ştii să pilotezi? 

- Bineînţeles că ştiu! ţipă Manne. Dar cine naiba 
îşi permite să dea examenul? Cine naiba are acces la 
un elicopter? 

Asta era încă o glumă care păru să-l surprindă prin 
fineţea ei. Izbucni într-un hohot zgomotos. 

- Sigur, sigur, zise Maloof. Apoi, încercând să clari- 
fice chestiunea, îl întrebă: Dar nu ai... pilotat efectiv 
niciodată? 

- Nu, n-am pilotat niciodată un elicopter, strigă 
Manne Lagerström. Pot să pilotez, dar n-am pilotat 
niciodată. Dar lasă asta. Las-o baltă. V-am povestit 
când taică-meu a fugărit bursucul ăla blestemat care 
trăia în pivnița noastră? 

-Taci din gură, Manne, îi ordonă Petrovic în timp 
ce pădurea de pe marginile drumului părea să se întu- 
nece și mai tare. Nu ne interesează taică-tău. Taci 
odată din gură. 

Povestea despre bursuc dură aproape tot drumul 
până la Osthamra. 


Când ajunseră, Manne sări jos din mașină şi-i dădu 
ocol ca să-i deschidă portiera lui Petrovic. Apoi tra- 
versă parcarea în fugă, ca să ajungă primul la hangarul 
pentru elicoptere. 

- Manne pare... un om foarte special, zise Maloof. 

- Nu există suficiente litere în alfabet ca să descrii 
amestecul din care e făcut, oftă Petrovic. Dar calul de 
dar nu se caută la dinți. 

Pe laturile terenului deschis din faţa clădirii erau 
mai mulți pini înalți, care formau o alee largă către 
lacul Limmaren. Parcul industrial aflat de cealaltă 
parte a drumului principal era tăcut și pustiu, însă 
briza purta cu ea miros de cauciuc și lemn arse. 

Pe drumul spre hangar, Petrovic îi explică lui Maloof 
despre ce e vorba. 

La Roslagen existau aproximativ cincisprezece eli- 
coptere, aparținând fie direct unor multinaționale, fie 
unor indivizi privați care-şi recuperau costurile prin 
închirierea aparatelor către multinaționale. Manne 
era îngrijitorul și singurul angajat al clubului. Slujba 
lui era să asigure ordinea și curăţenia. Dacă unele 
grupuri făceau excursii mai scurte de o zi, aparatele 
trebuiau să fie pregătite, rezervoarele pline și toate 
hârtiile în regulă. Manne putea să le asigure chiar şi 
o mentenanţă elementară, dacă era nevoie. 

Atunci când secretarele directorilor sunau ca să 
rezerve un elicopter pentru șefii lor, Manne era cel 
care se ocupa de calendar. Zoran Petrovic cunoştea 
multe secretare de la nivelul acela. 

Prea entuziastul îngrijitor aştepta plin de nerăbdare 
lângă ușile descuiate ale hangarului. 

- Haideţi, haideţi! strigă el. 


Înăuntrul hangarului se simțea un miros puternic 
de benzină şi metal. Elicopterele erau aliniate în şiruri, 
în întuneric. Ca niște cai adormiţi, se gândi Maloof, 
nu că el ar fi văzut vreodată un cal adormit. Scena 
avea ceva solemn. Puternic. Excesiv. Bogat. lar faptul 
că Manne alerga de colo colo, trăncănind întruna, era 
extrem de enervant. 

- lată-l, strigă el, făcându-le semn să vină. lată-l, 
ăsta e cel la care mă gândeam pentru voi. Un Bell 206 
Ranger. E drăguţ, nu? 

Cu excepția faptului că era alb, lui Maloof i se părea 
că arată exact ca toate celelalte. 

Manne umbla în jurul lui, explicându-i caracteris- 
ticile şi istorisind povești din ce în ce mai incoerente. 

- Îl împrumutaţi, îl aduceţi înapoi. Eu sunt plătit în 
avans. Tu ştii asta, Zoran, eu sunt plătit întotdeauna 
în avans. Așa merg lucrurile. Mai întâi banii. 

- Mi se pare că ai fost deja plătit, îi replică Petrovic. 

- Sigur, sigur, întări Maloof. 

- Fără glume, băieţi, îi imploră Manne cu o expre- 
sie plângăreaţă. Eu o să-mi primesc banii. Și o să țin 
elicopterul pregătit, cu rezervorul plin, oricând aveţi 
nevoie de el. Dar faceţi în așa fel încât să pară că l-aţi 
furat. Şi toată lumea e mulțumită. Bine? 

Fără un cuvânt, Maloof aprobă din cap. 

Găsiseră un elicopter. Acum mai trebuiau să găseas- 
că pe cineva care să-l piloteze. 


19 


Se vărsase sânge. 

Cuţitul, a cărui lamă ascuţită ca briciul tăiase antri- 
cotul fâşii, zăcea în continuare lângă tocătorul de pe 
blatul din bucătărie. Sami Farhan nu făcea niciodată 
curat în timp ce gătea. Carnea maronie fierbea în 
tocană de peste o oră deja, dar pe blat încă era sânge. 
Pe masă erau castroane murdare, în chiuvetă, oale una 
peste alta; cuțite, linguri de lemn și teluri pretutindeni, 
revărsându-se pe podea și pe blat. Dacă după aceea 
i s-ar fi cerut să refacă întregul proces, să explice la 
ce folosise fiecare instrument, i-ar fi fost imposibil. 
Sami gătea aşa cum făcea toate celelalte lucruri din 
viața lui: cu o energie fizică neobosită. 

Aromele umpleau bucătăria. Sami își începuse ziua 
prin a face o supă de legume. Cubuleţele erau exce- 
lente, dar dacă aveai timp, bulionul adevărat era mai 
bun. 

Adăugă în tocană nişte ardei iute, scorţişoară şi 
sambal oelek. Ceapa și usturoiul se prăjeau într-o tigaie 
de alături. Mai târziu avea să amestece ceapa înmuiată 
cu cuscusul cu caise şi portocale. 

Karin se dusese cu copiii la mama ei, care locuia la 
câteva străzi distanță, pe Sankt Paulsgatan. Ideea era 

să-l lase o după-amiază liber pe Sami, cu tocana lui. 
Era cel mai frumos cadou pe care i-l putea face. Existau 
oameni care-şi goleau mintea alergând kilometri în şir 
pe banda de alergat. Alţii făceau sex sau se îmbătau. 
Dar metoda preferată a lui Sami de a-și alina sufletul 
și de a-și împrospăta ideile era gătitul. 

Când gustă bulionul cu lingura, nu se gândi deloc la 
neliniștea recurentă pe care o simţea în ultimul timp 
noaptea. Zvonurile despre cum fusese tras în piept cu 
creveții congelaţi păreau să se răspândească iute ca 
fulgerul, și în curând nu avea să mai rămână nimeni 
în întreg Stockholmul - inclusiv suburbiile - care să 
nu știe deja povestea. De fiecare dată când dădea la 
supermarket peste oameni pe care nu-i văzuse de ani 
de zile, aceștia coborau vocea şi-l întrebau cu compa- 
siune câţi bani împrumutase de fapt de la fraţii lui. 
De asemenea, tinerii din suburbii care, cu doar câteva 
luni în urmă, nu ar fi îndrăznit să-l privească în ochi 
râdeau acum pe la spatele lui. 

În sertar nu mai era nici un cuţit curat, dar Sami 
găsi unul pe pervazul ferestrei, fără să aibă habar ce 
căuta acolo. Îl clăti, apoi mărunți caisele. Asta nece- 
sita întreaga lui concentrare, ceea ce însemna că se 
putea descotorosi o vreme de toate întrebările pentru 
care avea în continuare nevoie de răspunsuri, chiar 
dacă Maloof şi prietenul lui spuseseră că rezolvaseră 
cu elicopterul. 

Sami curăță pielița portocalelor cu un cuțit la fel 
de ascuţit precum cel pe care-l folosise la carne și 
continuă să lucreze în același ritm susținut. Karin 
şi băieții aveau să se întoarcă la cinci, dar el termină de 
pregătit mâncarea la două. Tocana putea să mai fiarbă 
o vreme sub capac. Sami avea de gând să amestece 
cuscusul abia în ultima clipă. 

Se uită prin bucătărie. 

Trebuia să facă curăţenie, dar acum se impunea 
să-și folosească timpul pentru ceva mai valoros decât 
spălatul castroanelor. Îşi dădu jos şorţul, îl aruncă pe 
masă şi se duse în camera de zi. 


Cu mai mulţi ani în urmă, Sami Farhan citise un 
lung articol despre amprentele online, iar de atunci 
încoace nu-şi putuse alunga îngrijorarea cu privire la 
ceea ce puteau să dezvăluie despre el Google și Face- 
book. Cu cât folosea mai puţin computerele şi telefoa- 
nele, cu atât mai bine. Epitetul disprețuitor de tehnofob 
era un preț mic în schimbul siguranţei. 

Se duse la bibliotecă şi scoase vechea şi fidela carte 
de telefon. Copiii lui nu ar fi înţeles niciodată, Sami 
ştia asta, de ce aceste teancuri enorme de hârtie fuse- 
seră tipărite şi distribuite în fiecare casă din Suedia, 
cu atât mai puţin de ce le-ar fi deschis cineva. 

Primele pagini ale secțiunii galbene conţineau hărţi 
cu suburbiile Stockholmului, inclusiv Văstberga. 

Sami deschise pagina pliată respectivă şi studie 
harta. Puse degetul pe clădirea de la intersecția dintre 
Västberga allé şi Vretensborgsvăgen. Vreten numă- 
rul 17, depozitul de bani al G4S. Trase cu un creion 
câte o linie subțire pe fiecare rută de acces. 

Planul era să stea mai puţin de zece minute în inte- 
riorul clădirii. 

Cu alte cuvinte, trebuiau să țină la distanţă poliția 
acelaşi interval de timp. 

Abordarea obişnuită era de a presăra pe drum cuie 
ascuţite din oțel care se înfigeau în cauciucurile maşi- 
nilor. Problema cu această metodă era că, odată des- 
coperite, cuiele puteau fi măturate pur şi simplu la 

o parte. Ele aveau să furnizeze o întârziere de câteva 
minute, dar nu mai mult. 

Michel Maloof îi spusese că sârbii procedau altfel. 
Sudau cuiele pe un lanţ pe care-l întindeau bine peste 
drum și-l legau de ambele părți. Cauciucurile erau 
sfâșiate în bucăți, fără să ia ghimpii cu ele, ceea ce 
însemna că acestea găureau şi cauciucurile mașinii 
următoare. Nu puteai să le mături la o parte, ci trebuia 
să tai lanţul cu cleştele. 

În loc să întârzie poliția cu două-trei minute, lan- 
țurile adăugau încă un interval similar. Presupunând 
că dura câteva minute după ce se declanşa alarma și 
încă câteva înainte ca poliția să ajungă la capcană, era 
exact timpul de care aveau ei nevoie. 

Sami însemnă ruta de acces dinspre nord, de pe 
autostradă, prin Västberga allé. Apoi mai trase o linie 
pe Elektravăgen, dat fiind că acesta era drumul pe care 
l-ar fi urmat poliţia de la secție. Pentru siguranţă, trase 
o a treia linie pe Västberga allé, prin Drivhjulsvăgen, 
în caz că cineva încerca să se apropie dinspre sud. 
Întrebarea era dacă aveau nevoie de lanţuri şi pe 
Karusellvăgen și Vretensborgsvăgen. Probabilitatea 
era destul de mică, decise Sami, plus că acelea erau 
ocoluri care, în sine, ar fi durat mai mult. 

Apoi încercă să stabilească exact cât de late erau 
drumurile pe care le marcase. Dat fiind că nici el, nici 
Maloof nu îndrăzneau să se ducă în zona industrială 
Västberga și să riște să fie văzuţi în apropierea depo- 
zitului de bani, nu avea altă variantă decât estimarea. 

Decise că aveau să folosească trei, poate patru 
lanțuri de cincisprezece metri, cu cuie sudate pe ele. 
Părea mult, dar, deși calculă iar și iar, ajunse la ace- 
eaşi concluzie. 

Cincizeci de metri de lanţ aveau să coste bani buni. 

Locul exact în care puteau să fixeze lanţurile de 
fiecare parte a drumului depindea de creativitatea per- 
soanei care le monta. O misiune de recunoaștere ar fi 
fost mult prea riscantă. 


Era ora trei când Sami se simti în sfârșit satisfăcut 
de munca din după-amiaza aceea. Puse cartea de tele- 
fon la loc în bibliotecă, încrezător că nimeni nu avea 
să vadă liniile cu creionul pe care, pentru siguranţă, 
le ştersese cu guma. Se întoarse în bucătărie, unde-l 
întâmpinară nişte arome fantastice şi un haos absolut. 

Inspiră adânc şi dădu drumul la radioul de pe per- 
vaz. Acesta emitea non-stop o muzică pe care el nu o 
recunoștea. Se apucă să facă curat. Tocmai reușise să 
şteargă masa și mare parte a blatului când începură 
știrile locale, care-l făcură să se oprească. 

„leri, cu puţin înaintea miezului nopții, hoţii au dat 
lovitura la Hipodromul Tăby, jaful având legătură cu 
Cursa Diana... “, spuse prezentatorul. 

Sami căscă gura. 

Nebunul ăla. Până la urmă o făcuse. 

„... dar după o tentativă eşuată de a fugi călare, hoţii 
au fost prinşi înainte să ajungă la poartă. Acum ne îndrep- 
tăm către reporterul nostru de la locul faptei... “ 

Şi dăduse greş. 


RO 


Zoran Petrovic ajunsese mai devreme. 

Mergea pe jos pe străzile din Podgorica, în timp ce 
înserarea cădea asupra văii şi luminile orașului tri- 
miteau pe cerul înnorat o sclipire caldă şi galbenă. 
Petrovic se îndrepta spre vest. Făcu la dreapta pe largul 
bulevard Svetog Petra Cetinjskog, care mărginea Parcul 
Kraljev. Copacii erau complet înfrunziţi, ca și cum n-ar 
fi îndrăznit să creadă într-o vară lungă şi considerau 
că era mai bine să dea tot ce puteau înainte ca iunie 
să se termine. Primăvara şi începutul verii fuseseră 
neobișnuit de friguroase în Muntenegru, iar scurta 
bleumarin pe care Petrovic și-o făcuse la comandă la 
Gâtrich din Stockholm nu era suficientă ca să-l apere 
de frig. Drept rezultat, pasul lui lung era şi mai lung 
decât de obicei. 

Podgorica era un oraș care primise multe nume de-a 
lungul timpului. Era un loc care atrăsese întotdeauna 
colonişti, punctul în care două mari râuri se uneau, 
în drumul lor prin Europa spre Mediterana. 

Traversă podul urât al noii autostrăzi peste râul 
Moraca. De acolo vedea rămășițele vechiului pod de 
piatră peste Ribnica, una dintre puținele construcţii 
istorice care supraviețuiseră bombelor din al Doilea 

Război Mondial. Hotelul Podgorica, spre care se în- 
drepta acum, era de cealaltă parte. La barul de dincolo 
de recepţie, unul dintre cei mai buni barmani ai capi- 
talei trudea din greu. 

Petrovic se aşeză la o masă de la geam, care dădea 
spre albia luxuriantă a râului, și comandă măsline şi 
un pahar cu apă călduţă. 

Era doar opt fără un sfert, ajunsese cu un sfert de 
oră prea devreme. Scoase telefonul pe care-l folosea 
de fiecare dată când venea în Muntenegru. Trecuseră 
două săptămâni de când fusese aici ultima oară, și avea 
43 de mesaje noi. Le derulă pe toate, după care reveni 
la începutul listei, ca să răspundă celor care meritau 
un răspuns. Cele mai importante cunoștințe de afa- 
ceri ale lui foloseau numărul suedez dacă trebuiau să 
ia legătura cu el, aşa că acestea erau doar contactele 
secundare. 

Deşi nu venea în Muntenegru mai des de o dată 
sau de două ori pe lună, se simţea aici la fel de con- 
fortabil ca în Suedia. Generaţii de Petrovic își lăsaseră 
amprenta asupra capitalei, făcând din ea o parte a 
istoriei lor comune. Reușiseră să supraviețuiască seco- 
lelor de război și distrugere numai grație rădăcinilor lor 
adânci. Puteai să găseşti oricând o legătură de familie, 
dacă te uitai suficient de departe în timp. 

Petrovic îşi crease în Stockholm propriul lui univers. 
Acolo toți păreau să fie nou-sosiţi, fie că erau din nor- 
dul Suediei, Finlanda sau Istanbul. Suburbiile fremătau 
de energie, o nervozitate suspectă care provenea din 
efortul de integrare sau de menținere la distanţă. 

Petrovic nu voia să trăiască fără vreunul din aceste 
două orașe. 

Barul și restaurantul începură încet să se umple cu 
clienţi. În comparaţie cu Stockholmul, la Podgorica 
activitățile se desfășurau târziu; ritmul vieţii cotidiene 
din țările mediteraneene era adaptat unui alt fel de 
climat. Petrovic se uită, prin ferestrele imense care 
dădeau spre râu, cum cerul gri-închis se întuneca dea- 
supra liniei munților. De obicei aștepta atât doar femei 
frumoase sau oameni bogaţi. 

Filip Zivic nu aparținea nici uneia din aceste două 
categorii. 

Totul era de dragul lui Michel Maloof. 

Petrovic se considera în aceeași măsură protectorul 
şi admiratorul lui Maloof. Fusese un sentiment ciu- 
dat să-l vadă pe micul Michel crescând și îndurând 
loviturile care făcuseră din el bărbatul care era astăzi. 
Petrovic nu mai avea nici un motiv să adopte o astfel 
de atitudine protectoare, dar după atât de mulţi ani îi 
venea greu să n-o facă. 

În acest caz anume, existau două motive pentru care 
i se părea deosebit de important să-și ajute prietenul 
mai tânăr. În primul rând, ştia de cât timp pusese 
Maloof ochii pe depozitul de bani din Văstberga. Era 
o şansă ca acesta să-și împlinească un vis de-o viaţă. 
Pe de altă parte, se simţea vinovat pentru că-l făcuse 
să-și piardă timpul cu sacii antifurt albaștri. 

Avusese nevoie de ceva timp ca să-l găsească pe 
Manne Lagerström, dar faptul că în Muntenegru exis- 
tau piloţi de elicopter păruse evident de la bun început. 

Teribilul război civil din Balcani făcuse ravagii de-a 
lungul ultimului deceniu din secolul XX. Nedreptăţile 
istorice fuseseră ispășite sau amplificate, iar lumea 
largă fusese luată prin surprindere de ura pe care foștii 
vecini o manifestau unii față de ceilalți. Încă de la înce- 
put, unul dintre unchii lui Zoran Petrovic îl sfătuise: 

„Câte zile ai, să te ţii departe de politică“, şi exact 
asta fusese atitudinea pe care o adoptase. Încercase 
cât mai mult timp posibil să nu aibă nici o poziţie 
în chestiunile care nu aveau răspuns. Continua să se 
prezinte drept „iugoslav“ și, cu timpul, devenise un 
diplomat abil într-un conflict care cerea ca toată lumea 
să aleagă o tabără. 

În timpul războiului din anii '90 intrase în contact 
cu niște oameni care acum aveau funcții înalte atât în 
Serbia, cât şi în Muntenegru. Oamenii care, pe vremea 
aceea, își făcuseră de cap în pădurile bosniace erau 
acum însărcinaţi cu cheltuielile pentru infrastructură, 
acordarea de autorizații de construcţie și repartizarea 
bugetului. Pe vremea aceea minaseră pilonii poduri- 
lor, îmbrăcaţi în uniforme zdrenţuite. Astăzi purtau 
costume și cravate, erau înconjurați de avocaţi şi eco- 
nomișşti și le întindeau capcane politice adversarilor. 

Zoran Petrovic îi sunase pe mai mulți dintre aceşti 
oameni ca să le ceară ajutorul, şi aşa aflase despre 
Filip Zivic - un om care chiar atunci, în clipa în care 
ceasul bătu ora opt, intră în încăpere. 

Petrovic îşi dădu seama imediat că el era. 

Zivic era un bărbat scund, cu părul des şi o barbă 
compactă şi neagră. Purta un costum bine croit, și 
nimic din aspectul lui nu trăda pilotul sau fostul sol- 
dat. Unchiul lui Petrovic îl cunoscuse pe tatăl lui Zivic, 
și un prieten de-al lui din copilărie era căsătorit cu 
una din surorile lui Zivic. 

Bărbatul avea o prezență calmă. Făcu câțiva paşi 
spre bar și privi în jur. Când Petrovic ridică mâna, 
Zivic se apropie de masă și se așeză. Se uită la paharul 
lui Petrovic. 

- Apă, sau votcă? întrebă el. 

- Apă, răspunse Petrovic. Călduţă. 

Zivic râse. 

- Am auzit că ăsta e semnul tău distinctiv. 

- M-ai verificat? întrebă Petrovic. 

- Bineînţeles, zâmbi muntenegreanul. Și presupun 
că tu ai făcut la fel cu mine. 

Petrovic aprobă din cap. 

- Am primit rezumatul, continuă Zivic, şi mi se pare 
interesant. Poți conta pe mine. 

Petrovic simţi o încredere imediată față de pilotul 
de elicopter, care comandă şi el un pahar cu apă, de 
data asta carbogazoasă, cu gheaţă și lămâie. 

- Dar am câteva întrebări, adăugă acesta. 


Seara se prelungi, şi Zoran Petrovic spuse, cu reti- 
cență, mai mult decât avusese de gând. Filip Zivic 
supraviețuise războaielor din Balcani deoarece nu 
lăsase nimic la voia întâmplării. Puse întrebări şi apoi 
alte întrebări rezultate din acestea - atât așteptate, cât 
și neașteptate. Petrovic le răspunse cât de bine putu. 

Potrivit lui Zivic, aterizarea pe acoperișul unei clă- 
diri la miezul nopții nu era deloc o problemă. Putea să 
pară dificil, însă chiar şi în cazurile normale, elicopte- 
rele aterizau pe ceva numit „cărucior“, o placă de metal 
pe roți care nu era mult mai mare decât elicopterul 
însuşi, și considerabil mai mică decât acoperişul unui 
depozit de bani. 

Nu, Zivic era mai preocupat de alte lucruri. Era 
Petrovic sigur că poliția suedeză nu avea să-şi ridice 
elicopterele în aer? Era cu adevărat posibil ca jaful să 
fie întreprins în zece minute? Şi nu exista riscul ca 
poliția să deschidă focul? 

Zivic nu fu mulţumit decât după ce Petrovic îi oferi 
răspunsuri lungi și detaliate. 

La miezul nopții, cei doi bărbaţi reușiseră în sfârşit 
să acopere toate detaliile, iar Zivic înţelesese exact ce 
i se cerea. 

- Bine, spuse el. Şi când trebuie să fac asta? 

- Discutam despre cincisprezece septembrie, cel 
târziu, răspunse Petrovic. 

- De ce atunci? 

Curiozitatea pilotului îl făcu să ofteze. 

- În parte, din cauza zilei din săptămână. Trebuie să 
fie o anume zi de lucru. Şi în parte, ca să avem sufi- 
cient timp să pregătim totul. În iulie şi jumătate din 
august, Suedia încetează să funcţioneze... 

- E mult până în septembrie. Pot să fiu sigur că n-o 
să vă răzgândiți? 

- Chestia asta o să aibă loc, îl asigură Petrovic. 

- Îmi dai cuvântul tău? 

- Pot să-ți dau ceva mai mult de atât. 

Petrovic își scoase carnetul de cecuri muntenegrean. 
Găsi un stilou în buzunarul interior și completă un 
cec de 20000 de euro. Îl rupse şi i-l întinse lui Zivic, 
care privi uimit foiţa de hârtie. 

- Nu e nevoie de asta, dacă îmi dai cuvântul tău, 
spuse pilotul. 

-Cele două nu se exclud, zâmbi Petrovic. 

Se ridicară şi-şi strânseră mâinile. 


Ql 


Antena de pe turnul radio Kaknäs sclipea leneş în 
depărtare. Licărul ei alb şi difuz dispărea în noapte, 
estompându-se pe cerul albicios. Căprioarele care în 
timpul zilei se ascundeau printre copacii din Djur- 
garden cutreierau noaptea pe câmpurile uscate, încre- 
zătoare că nu vor fi găsite nici de câini, nici de oamenii 
ieșiți la plimbare. lar pe plajele de lângă Hundudden, 
lebedele se odihneau la marginea apei, în vreme ce 
gâştele canadiene cu piept alb moțăiau pe lângă poteci. 

Explozia sfâşie aerul liniștit. 

Maşina era în parcarea ascunsă în spatele fostei 
școli de echitație de lângă Djurgârdsbrunn. În timpul 
iernii, zona era folosită mai mult ca loc de depozitare 
pentru plugurile de zăpadă, iar vara, doar de câte un 
taximetrist care trebuia să dea curs unei nevoi subite. 

Parbrizul zbură din ramă și zeci de mii de cioburi 
de sticlă ca nişte cristale se abătură asupra betonului 
şi pădurii. O flacără roşu cu galben țâșni în sus atunci 
când benzina din motor se aprinse, iar capota smulsă 
din balamale zbură peste parcare într-un larg arc de cerc. 
Ateriză câțiva metri mai încolo, cu un zăngănit jalnic. 

- Căcat, bombăni Michel Maloof trecându-şi mâna 
prin barbă. 

- Aşteaptă, spuse Niklas Nordgren. 

Stăteau la marginea pădurii, la vreo cincizeci de 
metri distanţă, privind cum benzina aprinsă se scurgea 
de sub mașină, formând un şir de flăcări care încălzeau 
combustibilul din rezervor. Peste câteva clipe, focul 
de la motor se stinse la fel de brusc pe cât izbucnise. 

- Aşteaptă, repetă Nordgren. 

Cuvintele lui fură urmate de o a doua explozie, mai 
puternică, atunci când flăcările ajunseră în sfârșit 
la rezervor, probabil prin ţeava de eşapament sau pe 
dedesubt. 

Maloof se lăsă instinctiv în genunchi. Bucăţi de 
maşină zburau prin aer, aterizând peste tot în jurul lor: 
rame de parbriz, piese electronice, numere de înma- 
triculare şi piese din metal. După ce totul luă sfârşit 
și reveni tăcerea, umplutura de spumă a scaunelor 
continuă să plutească încet prin aer. 

- Căcat, spuse Maloof din nou. 

Nordgren îşi scoase telefonul și-i explică: 

-Chestia interesantă atunci când foloseşti un tele- 
fon e că poți fi absolut oriunde. De cealaltă parte a 
lumii, dacă aşa vrei. Nu trebuie decât ca cineva să 
pună al doilea telefon lângă accelerator sau, mai bine, 
în compartimentul motorului, apoi apelezi numărul 
respectiv de pe primul telefon, astfel comandând deto- 
narea. În secunda următoare explodează. 

- Căcat, spuse Maloof a treia oară. 

Era sincer impresionat. 

-La ceva de genul ăsta te gândeai? întrebă Nordgren. 

Încă nu ştia exact ce plănuia Maloof. Începea să 
suspecteze o lovitură de amploare, dar învățase să nu 
pună întrebări, nici măcar prietenilor lui apropiaţi. 
Până acum, Maloof voise doar să afle cum se puteau 
folosi telefoanele mobile pentru detonarea bombe- 
lor de la distanţă. Asta era motivul călătoriei lor la 
Djurgården. 

Din perspectiva lui Maloof, păstrarea secretului nu 
avea legătură nici măcar cu neîncrederea, ci cu respec- 
tul. Jaful din Văstberga era încă în etapa planificării, 
iar a-i crea așteptări lui Niklas Nordgren însemna 
să-i facă un deserviciu. Existau puţini oameni în care 
Maloof avea atât de multă încredere. 

- Așa e mai bine, răspunse Maloof. Mult mai bine. 

Nordgren zâmbi. 

Cei doi bărbați priviră lung mașina distrusă. Semăna 
mai mult cu un schelet în flăcări. 

- Mergem? 

- Mai întâi trebuie să stingem focul, spuse Nordgren. 

Se duse să ia un extinctor din mașina pe care Maloof 
o parcase lângă fostele grajduri. 


În timp ce traversau podul Lidingö, atât soarele, cât 
şi luna se vedeau pe cerul albicios de vară. Maloof se 
simţea satisfăcut. Excursia lor la Djurgården demon- 
strase încă o dată competenţa excepțională a lui Niklas 
Nordgren. Tipul se ridica întotdeauna la înălțimea 
așteptărilor. Nu ieşea în evidenţă, dar știa mai multe 
decât majoritatea oamenilor despre aproape orice. 
Maloof nu regretase niciodată că-l înregistrase în lista 
lui de contacte drept „100%“. Se cunoscuseră cu cinci 
ani în urmă, atunci când fuseseră arestați amândoi 
pentru comiterea aceluiași jaf. 

În momentul acela, Maloof deja nu mai ştia de 
câte ori fusese aruncat într-o celulă strâmtă a ares- 
tului din Kronoberg. Pentru Nordgren fusese prima 
oară. Îl arestaseră la muncă. Îl duseseră cu maşina la 
Kungsholmen, încătușat, îi făcuseră formalităţile, îi 
luaseră mostre de ADN și amprentele, apoi îl lăsaseră 
să petreacă câteva nopţi pe un pat rahitic cu saltea 
de paie, înainte de a-l trimite acasă. Se dovedise că 

Nordgren nu avusese nimic de-a face cu jaful pentru 
care Michel Maloof fusese condamnat la doar câteva 
luni după aceea. 

Astfel că, atunci când doi polițiști în uniformă bătu- 
seră la ușa lui Niklas Nordgren din Lidingö, câteva zile 
mai târziu, el presupusese că era o simplă neînțelegere. 

- Nu, protestase el. Am fost deja exonerat în ancheta 
aia. Poate că nu v-aţi adus la zi informaţiile? 

- Bineînţeles, rânjiseră poliţiştii. 

În timp ce Nordgren o liniştea pe Annika, spu- 
nându-i că avea să se întoarcă până la ştirile de seară, 
agenții îl aşteptaseră în hol. 

Aveau să treacă cinci ani până ca Nordgren să stea 
din nou pe canapeaua din faţa televizorului. 

În Suedia, tot ADN-ul găsit la locul comiterii unor 
infracţiuni este înregistrat și arhivat, iar procedura 
standard presupune verificarea bazei de date la orice 
nouă investigaţie. Întâmplător, mostrele genetice ale 
lui Nicklas Nordgren făcuseră computerele de la secția 
de poliție să pâlpâie ca niște automate de jocuri atunci 
când se câștigă potul cel mare. 

Se dovedise că ADN-ul lui Nordgren corespundea 
cu acela găsit la scena unui jaf bancar comis în urmă 
cu patru ani la Sollentuna. Corespundea de asemenea 
unui jaf de la Mörby, din urmă cu doi ani. Și unui atac 
asupra unui oficiu poştal din Sundbyberg din 2001. 
Ca şi unui jaf de la o bijuterie din Ostermalm, la un 
an după aceea. 

Hazardul făcuse ca Niklas Nordgren să primească 
tot atâția ani de închisoare ca și Michel Maloof. După 
eliberare, era aproape ca şi cum fuseseră prinşi împre- 
ună. Începuseră să se întâlnească din ce în ce mai des. 

Contagioasa atitudine pozitivă față de viaţă a lui 
Maloof, bonomia și loialitatea lui evidentă se potriveau 

bine cu curiozitatea meditativă a lui Nordgren. Pe dea- 
supra, împărtășeau o trăsătură de caracter fundamen- 
tală: amândoi priveau mereu înainte, niciodată înapoi. 


Maloof coti la dreapta după pod şi merse mai 
departe pe Södra Kungsvägen, spre Larsberg. Parcă la 
două străzi distanță de locuinţa lui Nordgren, apoi 
o luară pe jos prin noaptea caldă de vară. Era puțin 
înainte de miezul nopţii, nu se zărea nici un trecător. 

- Ştii... dacă vrei, spuse Maloof, ai putea să te bagi 
și tu. Așa am fi patru. Am împărți totul la patru. 

- Da? făcu Nordgren. Cât de mare e treaba asta? 

- Păi... Maloof ştia că, oricât l-ar fi înflorit, planul 
tot părea nebunesc. Avem de gând să... aterizăm cu 
un elicopter pe un depozit de bani de lângă o secţie de 
poliție și să luăm câteva sute de milioane. 

Apoi râse. 

- Serios? 

- Da, da. 

Nordgren își privi prietenul în ochi. 

- Mă bag. 

- De asta avem nevoie de telefoanele tale cu explo- 
ziv, zise Maloof. Ca să împiedicăm elicopterele poliției 
să decoleze. 


RR 


La nouă dimineața, Sami deschise încet ușa de la 
dormitor. Karin se trezise de la cinci. 

- leşim afară puțin, îi șopti, referindu-se la el şi la 
John. 

Copilul adormise cu sânul lui Karin în gură. Ea se 
desprinse încet. | 

- Nu e o problemă, nu-i așa? 

În vocea ei se simțea o uşurare inconfundabilă. 

- Dormi câteva ore, spuse Sami blând. 

- Pentru ca laptele să aibă timp să se îngroașe şi 
să-l adoarmă după-amiază, şopti ea ironic, fără să 
deschidă ochii. 

- Copiii sunt minunați, răspunse el cu un zâmbet 
strâmb. 

Închise ușa la loc, încet. 

John aştepta pe podeaua din hol. Când Sami îl 
ridică, puştiul râse. Era un copil fericit. Potrivit părin- 
ților lui, vorbea deja, chiar dacă nici măcar bunica lui 
nu înţelegea zgomotele pe care Sami le interpreta drept 
„mami“, „tati“, „pat“ şi „om“. 

De fapt, era cam greu ca să mai poată fi purtat 
în braţe, dar lui îi plăcea asta, şi Sami se simţea mai 
liber fără cărucior. În plasa atârnată pe umăr pusese 

terci de ovăz și scutece de rezervă, la care adăugase 
şi o pătură. În ajun, vara îşi întinsese îmbrăţișarea 
caldă deasupra Stockholmului, însă buletinul meteo- 
rologic de dimineaţă anunţase că frontul de aer cald 
avea să se întrerupă timp de câteva zile. Cel puţin nu 
aveau nevoie de salopetă, iar pentru asta Sami era 
recunoscător. 

Merse pe Högbergsgatan cu John în braţe, dar în 
timp ce cotea pe Götgatan îl copleşi pe neașteptate 
senzaţia că era urmărit. 

Trotuarele erau aglomerate. Trecuse o săptămână 
din iulie, oamenii încă nu plecaseră în vacanţa de vară. 
Sau poate că ăsta era motivul pentru care toată lumea 
părea atât de stresată, se gândi Sami. De-a lungul a 
patru săptămâni de vară pline de ploaie măruntă, pasi- 
unile trebuiau să se reaprindă, relaţiile cu copiii să fie 
refăcute, cărțile să fie citite, prietenii să se întâlnească, 
iar gardul să fie răzuit şi apoi vopsit. În august, când 
venea în sfârşit vremea întoarcerii la lucru, aveai sen- 
zaţia că ieși anevoie pe uscat după ce ai înotat prin 
apele agitate ale concediului. 

Ajunseră în Medborgarplatsen. Sami o luă rapid spre 
stația de metrou și cobori scările în fugă. Odată ajuns 
în subteran, întoarse capul. Cel puţin câțiva oameni 
din spate păreau să se grăbească la fel de tare ca el. 

De pe peron urcă în metroul de Hagsătra, care toc- 
mai oprise în staţie. Însă, chiar înainte ca uşile să se 
închidă, sări înapoi pe peron. John, aflat în braţele 
lui, râse fericit. Saltul din vagon i se păruse probabil 
o aventură extraordinară. 

Nimeni altcineva nu urmă exemplul lui Sami. 

Traversă peronul. Potrivit ecranelor, până la metroul 
spre Akeshov mai erau două minute. Când acesta opri 
în stație, Sami repetă manevra. Urcă înăuntru, aşteptă 

câteva secunde și apoi sări iar pe peron. Nevăzând pe 
nimeni care să facă la fel, urcă la loc. John râse tare 
și gâlgâit. 

Luară un metrou spre gara centrală. Sami urcă în 
goană până în stradă, doar pentru a lua scara rulantă 
înapoi spre magistrala albastră. 

Era destul de sigur că se înșelase. 

Nu-l urmărea nimeni. 

Totuşi, spre amuzamentul fiului său, repetă trucul 
cu saltul pe peron în metroul spre Hjulsta. 


Sami Farhan umblase prin suburbiile sudice ale 
Stockholmului în copilărie, dar cele din nord îi erau 
mai puțin familiare. Când ieşi în sfârşit din staţia 
Rissne, între Sunbyberg şi Rinkeby, la început o luă 
în direcția greșită. Mergea spre clădirea Shurgard, un 
depozit unde particularii puteau să închirieze o maga- 
zie întunecoasă în care să încuie ceea ce nu voiau să 
folosească, să arunce sau să vândă. 

Copilul de un an aproape adormise în timpul călăto- 
riei cu metroul, dar când ieșiră la aer proaspăt deschise 
ochii, părând pe punctul de a începe să protesteze. Însă 
atâta timp cât era dus în braţe nu avea mari motive de 
nemulțumire, așa că își păstră buna dispoziţie. 

Ar fi trebuit să ajungă în cinci minute, dar Sami avu 
nevoie de cincisprezece. În cele din urmă găsi locul. 
Îl depistă de la distanță pe albanezul care stătea pe 
un taburet în fața intrării în clădirea cea nouă. Era un 
bărbat destul de masiv care, sub toată acea grăsime, era 
mai musculos decât majoritatea oamenilor. Mâinile 
şi brațele îi erau pline de tatuaje, iar pe gât, deasupra 
gulerului tricoului, nişte flăcări verzi se întindeau spre 
vârfurile urechilor. 

La apropierea lui Sami, albanezul se ridică alene de 
pe taburet. Nu aruncă nici o privire către copil. 

- Poți intra, spuse el. 

Clădirea era întunecoasă, dar printr-o uşă din capăt 
intra nişte lumină. Sami văzu în birou alți doi oameni. 
Arătau exact ca bărbatul care fusese pus de pază afară, 
ceea ce nu era de mirare, se gândi el, pentru că erau 
frați. Nu mai făcuse afaceri cu ei, dar tocmai asta era 
ideea. Să nu folosească nici una din cunoştinţele lui 
obișnuite. Încăperea era aglomerată și murdară, iar 
calculatoarele semănau cu cele produse de IBM în 
anii '90. 

- Pe aici, spuse unul dintre ei. 

Se ridică greoi de pe un fotoliu de catifea verde-închis 
din care ieșea căptușşeala. 

Sami îl urmă pe coridor, pe nişte scări întunecoase 
şi pe lângă un lung şir de uşi încuiate. Nu se vedea nici 
țipenie de om. Poate că fraţii închiriau întreaga clădire? 

Albanezul se opri în fața penultimei uşi, o descuie 
şi aprinse lumina. 

- Uită-te pe aici şi spune-mi ce vrei. 

Sami intră în cameră. Semăna atât cu o sală de 
expoziții, cât şi cu o cămară. Puşti-mitraliere şi arme 
de foc mai mici erau expuse pe nişte cutii de lemn, în 
același mod în care vedeai tenişii la ofertă de la ICA 
Maxi. Sami atinse absent câteva arme cu mâna stângă; 
cu dreapta îl ţinea pe John. 

Albanezul se apropie de el. 

- Aici avem și câteva noi, dacă vrei... Dar... ce naiba 
e mirosul ăsta? 

- Ce vrei să spui? întrebă Sami indiferent. 

- Nu simţi? se răsti albanezul. Miroase a căcat. 

În timp ce urcau scările, Sami auzise succesiunea 
de pârțuri şi simţise căldura pe braţ. Se gândise că asta 
mai putea aştepta. 

- Aşteaptă-mă o clipă, zise el. Trebuie să fac ceva. 
Repede. 

Înainte ca albanezul să apuce să răspundă, Sami o 
luase spre ieşire. Cobori scările în fugă, ieși din clădire 
şi dădu colţul. Îl puse pe John pe spate în iarbă, scoase 
pătura şi șervețelele umede din plasă și schimbă scute- 
cul cu îndemânare. Pe drumul de întoarcere spre alba- 
nez şi spre armele automate, găsi un coș de gunoi de 
lângă un automat de bilete și aruncă scutecul folosit. 

Băiatul râse în timp ce tatăl lui urca scările în fugă. 

Sami alese un Kalaşnikov tradițional pe care știa 
că era în stare să-l mânuiască, apoi arătă spre câteva 
pistoale şi citi de pe lista pe care i-o dăduse Maloof, 
conținând cerinţele lui Niklas Nordgren. 

- Hai să facem aşa, spuse albanezul. Data viitoare 
când vii aici, aduci mălaiul. Îți dăm cheia de la una din 
magazii. Lucrurile pe care le-ai cerut o să fie înăuntru. 
Poţi să le ridici când vrei, apoi laşi cheia în broască 
după ce termini. Bine? 


AUGUST 


RÓ 


Într-o luni de la începutul lui august, Niklas Nord- 
gren instală un aparat de aer condiționat la un magazin 
din Sigtuna, apoi o luă spre aeroportul Arlanda, care 
era la doar cincisprezece minute de mers cu mașina. 

Aeroporturile erau ținte sensibile, cu un grad înalt 
de securitate şi păzite non-stop. Poliția îşi avea sediul 
într-una din clădirile de lângă terminalele principale, 
dar indicatoarele şi clădirea însăşi erau mai impresio- 
nante decât personalul efectiv. Reprezentanţii legii de 
la Arlanda nu se remarcau nici prin nivelul pregătirii, 
nici prin armamentul pe care-l dețineau; munca lor 
implica de obicei doar prinderea sau evacuarea scan- 
dalagiilor în vacanță care încercau să-și înece frica 
de zbor în alcool. Ameninţările teroriste şi ponturile 
despre traficanţii de droguri erau gestionate de alte 
unități ale poliției din Arlanda. 

Nordgren găsi un loc în parcarea multietajată de 
lângă Terminalul 5, apoi străbătu pasarela de sticlă 
spre şirul de taxiuri în așteptare. O luă la stânga spre 
Sky City, care făcea legătura dintre terminalele inter- 
naţionale şi cele interne. Aici găsi biroul de informaţii. 

O femeie tânără care mesteca gumă își ridică iritată 
privirea din carte. Avea părul vopsit roșu şi un piercing 
într-o sprânceană. 

- Scuzaţi-mă, spuse Nordgren, privind-o din umbra 
cozorocului şepcii. Doar o întrebare rapidă. Unde pot 
găsi baza elicopterelor poliţiei? 

- Baza de elicoptere? murmură femeia, căutând cu 
degetul mijlociu în tabelul de pe ecranul computerului 
din faţa ei. 

Atât Michel Maloof, cât și Niklas Nordgren folosi- 
seră, fiecare în felul lui, internetul, site-urile poliţiei, 
Flashback și alte forumuri ca să afle unde-şi aveau 
baza elicopterele poliţiei. 

Nu avuseseră succes, nu găsiseră un singur pai de 
care să se poată agăța. 

Nordgren știa foarte bine că îndrăzneala e ceva ce 
un infractor trebuie să folosească cu chibzuinţă. Însă 
uneori e cea mai bună metodă, iar în clipa aceasta el 
era dispus să meargă mai departe ca de obicei. 

- Nu, nu o găsesc, îi spuse în cele din urmă femeia. 
Dacă mă lăsaţi o secundă, sun la poliție să întreb. 

Nordgren încuviinţă din cap recunoscător. 

- Bună, zise ea în receptor. Sunt Sophie de la biroul 
de informații din Sky City. Am o întrebare des- 
pre elicopterele poliţiei. Au baza aici pe undeva? La 
Terminalul 3? 

Continuă să mestece gumă în timp ce asculta răs- 
punsul. Apoi îi mulțumi persoanei de la celălalt capăt 
al firului, închise și-l privi pe Nordgren. 

- Nu, poliția n-a avut niciodată elicoptere aici. De 
fapt, la Arlanda sunt foarte puţine elicoptere. Mi-au zis 
că nu-s siguri, dar că ar trebui să încercaţi la Tullinge. 

- La Tullinge? Așa a spus poliţia? 

- Asta au spus, confirmă femeia. 

Apoi își pierdu orice interes şi reveni la cartea ei. 


* 

Trei zile mai târziu, Michel Maloof stătea pe locul 
din dreapta al maşinii lui Niklas Nordgren, privind 
cum cădea ploaia peste Tumba. Muzica non-stop de 
la radio oferea acompaniamentul perfect. 

- Mie tot nu-mi vine să cred, spuse Maloof. 

- A fost o surpriză, aprobă Nordgreen. Dar una 
bună. 

- Eu tot nu pot să cred. Eşti sigur? Absolut sigur? 

Nordgren era cât se poate de sigur. Avea mai multe 
cunoștințe în poliția din Stockholm, şi nici una din 
ele nu putuse să-i spună unde se afla hangarul elicop- 
terelor poliției. Însă cu toţii susțineau că în capitală 
era postat un singur elicopter. 

- Au un elicopter în Norrland, îi explică Nordgren 
lui Maloof, unul la Malmö, unul la Göteborg şi unul 
la Stockholm. Pare ciudat, dar... Atunci când zboară 
pe deasupra orașului îl vede toată lumea, și ei îl învârt 
de câteva ori pe zi, ca noi să credem că sunt mai multe. 
Se pare că uneori împrumută unul din Goteborg. Dacă 
au nevoie de el pentru un motiv anume. Dacă avem 
ghinion. 

Maloof încuviință din cap. Dacă așa spunea Nord- 
gren, atunci aşa era. 

- Doar un elicopter... totuşi, e foarte ciudat. 

Ajunseră la Tullingen și cotiră spre singura pistă a 
vechiului aeroport, ca să arunce o privire în jur. 

- Dar tu nu crezi că e aici, nu? întrebă Maloof. 

- Nu, spuse Nordgren. Sunt destul de sigur că nu. 
Dar nu știi niciodată. Se pare că de ani de zile poliţia 
mută elicopterul dintr-o parte în alta. Nu ca să fie 
deştepţi; pur şi simplu se pare că nu-l vrea nimeni. 

- De ce nu-l vrea nimeni? se miră Maloof. 

- Habar n-am, zise Nordgren. Dar asta nu ne ajută. 

În aparență, cei doi bărbați erau foarte diferiți: 
libanezul, prietenos și mereu zâmbitor, cu părul des 
pomădat și barbă perfect îngrijită, și suedezul, intro- 
vertit, posac şi spân. Copilăriseră aproape unul de 
celălalt, între Vårby gård, unde trăia familia Nordgren, 
şi Fittja lui Maloof nu era mai mult de un şut bun pe 
poartă, şi nici unuia nu-i prea plăcuse școala. Dar 
în timp ce Nordgren își descoperise pasiunea pentru 
sporturile extreme, Maloof rămăsese la postul lui de 
fundaș central în echipa de fotbal, ceea ce reflecta bine 
personalităţile lor. 

Nevoia de companie a lui Niklas Nordgreen era 
limitată. Mai interesat de circuitele electronice decât 
de relaţiile umane, studia lumea din jurul lui cu o pri- 
vire întrebătoare de la adăpostul șepcii pe care o purta 
permanent. Nu voia să se eticheteze singur drept pesi- 
mist, însă ideea de fericire nu i se păruse niciodată 
limpede. Uneori părea să nu se împace cu imaginea 
de sine, şi activitatea pe care şi-o alesese nu era dintre 
cele mai constructive. 

Michel Maloof era altfel. Îi plăcea mai mult soarele 
decât ploaia, fotbalul decât hocheiul, prefera soluţia 
problemei. Nu era genul de om care să-și îngreuneze 
singur viaţa. Părinţii lui Maloof erau amândoi creştini 
şi-şi obligaseră copiii să meargă la biserică la intervale 
regulate. Însă credinţa creştină nu reuşise niciodată 
să prindă rădăcini în inima lui Maloof, iar fraţii lui 
erau convinși că asta se datora orientării lui budiste. 
Capacitatea lui de a suporta nedreptatea, de a rămâne 
indiferent la provocări, de a zâmbi în faţa prostiei, în 
loc să se enerveze, era de-a dreptul miraculoasă. Dalai 
Lama susținea că drumul spre fericire se parcurge prin 
înlocuirea fiecărui gând înverşunat sau negativ cu unul 

pozitiv sau frumos. Exact acesta era modul în care își 
ducea viaţa Maloof. 

Singura lui problemă erau banii. 

Nu avea destui. 

Însă el n-ar fi putut să spună ce însemna acest 
cuvânt - „destui“. 


Familia lui Maloof, cei patru frați şi părinţii care 
aveau o căsnicie fericită, erau temelia trainică a vieţii 
sale. Graţie puterii însumate a familiei, copiii reușiseră 
să treacă doar cu vânătăi uşoare prin sistemul şcolar 
suedez și să se afirme în societatea pe care părinţii 
lor și acum o înțelegeau adesea greșit. Toţi în afară de 
el. lar motivul era acela că nu reuşise să definească 
niciodată cuvântul „destui“. 

Până şi căsnicia de aproape patruzeci de ani a părin- 
ților lui Niklas Nordgren supraviețuise presiunilor sub 
care se prăbuşiseră multe din relațiile prietenilor lor. 
Niklas nu nutrea același sentiment de apartenenţă la 
turmă ca Maloof; avea doar o soră, dar şi ea, și părinţii 
lui se ținuseră mereu departe de viața pe care ajunsese 
el s-o ducă. 

Infracţionalitatea fiului lor îi şocase pe soții Nord- 
gren, după cum isprăvile lui Michel descumpăniseră 
întregul clan Maloof. Cu toate acestea, cei doi primi- 
seră tot sprijinul, atât la prima arestare, când sunaseră 
disperaţi din arest ca să ceară ajutor, cât şi atunci 
când, încălcându-și promisiunile de a se cuminţi și 
ajunseseră să sune a doua, a treia și a patra oară. 
Mamele lor zdrobite și taţii îngânduraţi așteptaseră 
credincioși în fața penitenciarului în ziua eliberării, 
pe când frații furioși se dezlănţuiseră asupra lor când 
ajunseseră acasă. 

Atunci când luminile albastre ale poliţiei apăreau 
în oglinda retrovizoare, şi mai rău decât perspectiva 
întoarcerii în celula strâmtă era gândul că urmau să-și 
dezamăgească iarăşi familiile. 

Spre deosebire de majoritatea infractorilor pe care-i 
cunoscuseră de-a lungul timpului, Nordgren şi Maloof 
reprezentau excepții în familiile lor. 

lar faptul că prietenia lor se întărise odată cu trece- 
rea timpului avea o explicație simplă: fiecare se putea 
identifica cu izolarea autodesemnată a celuilalt. 


Ploaia continua să cadă atunci când ajunseră ei; 
ar fi fost dificil să găsească un loc mai pustiu şi mai 
mohorât. Ideea că pe această fâşie minusculă de teren 
decolaseră şi aterizaseră cândva avioane era greu de 
imaginat. Dădură ocol cu mașina de câteva ori, însă 
nu zăriră nici un suflet de om şi nici urmă de hangar 
pentru elicoptere. 

Maloof oftă și-și trecu mâna prin barbă. 

- E puţin... altfel. 

Nordgren râse. 

- Unii oameni merg la pescuit în arhipelag. Noi 
suntem într-un safari de elicoptere, în suburbiile 
Stockholmului. 

Dar la Tullingen nu exista nici un elicopter de poliţie. 

Înainte să se despartă, îşi împărţiră sarcinile pe 
Google Earth. Nordgren printase districtul Stockholm 
şi trăsese o linie drept prin mijlocul lui. El avea să ia 
jumătatea de est, Maloof, pe cea de vest. 

-Şi ce anume căutăm? întrebă Maloof. 

- Un hangar. Într-o pădure. Suficient de mare pen- 
tru câteva elicoptere. Cu asfalt în față. Nu trebuie să 
fie la fel de mare ca o pistă de aterizare pentru avioane. 

- Sigur, sigur, zâmbi Maloof. Pare mai degrabă ca 
un hangar în carul cu fân. 

- Nu avem de ales, nu-i așa? replică Nordgren ferm. 

Ploaia, care se îndesise, răpăia pe parbriz în timp 
ce străbăteau Hâăgelbyvăgen înspre Fittja. 


R4 


Era trei şi jumătate noaptea, şi nimeni nu avea să 
iasă pe ușa pe care o supravegheaseră începând de 
la miezul nopţii. Caroline Thurn, şefa unității speci- 
ale de la Departamentul de Anchete Criminalistice al 
Autorității Naţionale a Poliţiei, renunțase deja de o oră 
să mai spere. Totuși, decisese să mai rămână. 

Parcaseră pe Karlavăgen, aproape în Karlaplan. 
Clădirea de vizavi funcționa ca bordel secret pentru 
ambasadorii străini din Stockholm, dar în noaptea 
aceea nivelul de testosteron al diplomaților părea să 
fie scăzut. 

Thurn se uită spre detectivul inspector-șef Mats 
Berggren, colegul ei din ultimele trei săptămâni, care 
dormea pe locul din dreapta. Avea să-i fie greu să se 
deprindă cu şuieratul care-i ieșea din gât şi cu vibrația 
sonoră a obrajilor lui cărnoși. Dar până acum Thurn 
reușise să lucreze bine cu toți colegii cu care avusese 
de-a face şi nu avea nici o intenţie să dea greș cu Berg- 
gren. Respect şi răceală, acesta era secretul. 

Thurn nu se împrietenise cu nimeni şi nici nu-şi 
făcuse duşmani. Totul se reducea la profesionalism. 
Sarcina ei nu era să-și facă prieteni, ci să menţină și 
să apere societatea democratică suedeză. 

- Mats, șopti ea, scuturându-l ca să-l trezească. Hai 
să renunțăm în noaptea asta. 

Până atunci nu mai întâlnise pe cineva atât de 
masiv ca Berggren. Avea în jur de 150 de kilograme, 
și Thurn auzise că se lupta mereu cu o dietă sau alta. 
În mod evident, era o luptă inegală. Ea cântărea doar 
61 de kilograme, deși avea 1,75 metri. Se abţinea să 
mănânce dulciuri şi pâine albă încă din adolescenţă, 
chiar dacă acum nu se mai gândea să se joace cu mân- 
carea în farfurie ca să evite întrebările curioşilor. 

Thurn nu era genul misionar. Fiecare putea să facă 
ce dorea, iar dacă noul ei coleg nu reușea să slăbească 
deloc, ea nu avea nici o opinie despre asta. 

- Poate că n-am nimerit noaptea potrivită, zise 
Berggren. 

Avea o voce aspră pe care somnolenţa o îngroşa şi 
mai mult. 

- Nu e noaptea potrivită, încuviință ea. Sau ziua, 
sau data, sau ora? Sau poate că pur și simplu s-au 
mutat altundeva. 

Berggren murmură ceva nedeslușit, apoi adăugă: 

- Dumnezeule, ce obosit sunt. Doar gândul să mă 
târăsc până acasă... 

Era genul plângăcios, Thurn își dăduse seama de 
asta încă din prima zi. 

- Eu stau după colț, răspunse ea. Dacă vrei, poţi 
să dormi câteva ore pe canapeaua mea, înainte să te 
duci la Hăgersten. 

În lumea lui Caroline Thurn era firesc să facă o 
asemenea propunere. Curtoazia îi fusese întipărită 
încă de când era mică; era un reflex, ca respiraţia. 
În plus, aceste oferte amabile nu implicau nici un risc, 
deoarece răspunsul era întotdeauna nu. 

- Da, sigur, spuse Berggren, care nu crescuse în ace- 
lași mediu social. 

Intrară într-un garaj de pe Văpnargatan, după colţul 
cu Strandvăgen, şi luară liftul până la ultimul etaj, 
unde locuia Caroline Thurn. Când intră în hol şi privi 
în jur, Mats Berggren trebui să facă eforturi ca să-şi 
ascundă surprinderea. 

Cuvintele care-i apăreau în cap păreau desprinse 
dintr-o reclamă a unei agenţii imobiliare: apartament 
somptuos, în cea mai exclusivistă zonă a orașului. 

Lumina zorilor arunca un licăr cald prin ferestre, 
iar podeaua cu parchet în zigzag părea să nu se mai 
termine. Totuși, în timp ce privea în jur, Berggren văzu 
că apartamentul avea nevoie de renovare. Pe tavan erau 
crăpături, deşi era de sperat că se limitau la zugrăveală. 
Cineva începuse să dea jos tapetul galben din hol, 
însă renunțase înainte de a termina, iar parchetul 
era aproape negru pe alocuri. Ceea ce-l impresionă 
cel mai tare pe Berggren fu faptul că apartamentul 
era aproape complet gol. 

- Ai o locuinţă frumoasă, murmură el, fără să ştie 
ce altceva să spună. 

Berggren lucra la Poliția Criminalistică Naţională 
doar de o săptămână când i se propusese să devină 
noul partener al lui Thurn. Fusese deopotrivă îngrozit 
și curios. Thurn avea o reputaţie. Păstra distanţa. Era 
respectată din cauză că rareori dădea greş, era aborda- 
bilă şi îndatoritoare, şi totuşi despre nici unul dintre 
colegii ei nu s-ar fi putut spune că-i era prieten. 

Înaintea primei lor întâlniri, Mats Berggren se docu- 
mentase cu privire la noua sa parteneră. Baza de date 
a poliţiei îi oferise suficiente informaţii. 

Caroline Thurn se născuse pe 16 februarie 1977, 
deci avea treizeci şi doi de ani. Berggren nu desco- 
peri unde crescuse sau unde mersese la școală, dar 

trebuia să se fi înscris la Academia de Poliţie imediat 
după liceu, deoarece primise un post în poliția din 
Stockholm încă din toamna lui 1998. După primul 
an de patrulare, fusese recrutată de un grup care pe 
vremea aceea se bucurase de multă atenție din partea 
presei şi care făcea parte dintr-un schimb internațio- 
nal. Berggren și-l amintea foarte bine; cererea lui de 
a se înscrie în acel program fusese respinsă. 

Acel prim an petrecut în străinătate se transformase 
pentru Caroline Thurn în mai mulți, dar în 2005 se 
întorsese la Poliţia Criminalistică Naţională. După 
asta nu mai existau informaţii despre activitatea ei. 
Berggren nu trebuise decât să-i întrebe pe noii lui colegi 
de departament ca să-şi facă o imagine. Caroline Thurn 
era un om care lucra zi-lumină şi care nu suporta 
eşecul. Totuși, toți cei cu care stătuse de vorbă îl feli- 
citaseră. Thurn era genul de persoană pe care vrei s-o 
ai de partea ta. 

Prima oară când se întâlniseră, Berggren fusese 
şocat. După tot ceea ce auzise şi citise despre ea, femeia 
înaltă și zveltă nu corespundea deloc așteptărilor lui. 
Profilul ei, cu acel nas îngust ca un cioc și pomeţii aceia 
înalți, era fără îndoială ascuţit ca o lamă, dar Thurn se 
dovedi a fi deopotrivă caldă și empatică. Berggren ar fi 
mers chiar până la a o descrie drept blândă. 


Berggren făcu un pas din hol în cameră. 

-Te-ai mutat de curând? o întrebă. 

Apartamentul de cinci camere se întindea de-a lun- 
gul străzii Strandvägen, căminul oamenilor bogaţi și 
puternici din Stockholm, cu panoramă asupra golfului 
Nybroviken și a cartierului Blasieholmen, de cealaltă 
parte a apei. Nu existau piese de mobilier, covoare, 
fotografii sau perdele, doar podele de lemn scârțâitoare. 

- Hmm, spuse ea în cele din urmă, părinţii mei.au 
cumpărat apartamentul ăsta după război. Eu... încă 
n-am apucat să-l amenajez. 

- N-ai apucat? făcu Berggren ducându-se la fereas- 
tră. Despre care război e vorba? 

- Am o canapea pe care poţi dormi, răspunse ea 
făcându-i semn să se desprindă de priveliştea apelor 
calme. 

Trecură prin încă două încăperi goale până la o 
cameră mai mică. Înăuntru era o canapea adâncă 
și uzată. 

- Locuieşti singură? vru să ştie Berggren. 

Trecuse mult timp de când bărbaţii îşi terminaseră 
de jucat rolul în viaţa lui Caroline Thurn. Nu era o 
constatare amară, Thurn presupunea că experienţa ei 
în materie de relaţii nu era diferită de a altora. Totuşi, 
luase decizia de a locui de una singură. Nu-i plăcea 
să vorbească despre asta. În ochii celorlalţi, a prefera 
să locuiești singur dobândea întotdeauna dimensiuni 
politice sau filosofice. 

Acum, în loc să-i răspundă partenerului ei, îl în- 
demnă: 

- Dormi câteva ore. Ai nevoie de asta. 

- Pare confortabilă, spuse Berggren arătând din cap 
spre canapea și amintindu-și brusc cât de obosit era. 

Ea zâmbi. 

-Când te trezești poţi să faci cafea în bucătărie. Nu 
am prea multe vase, dar dacă nu găseşti nimic poți să 
speli o ceaşcă din mașina de spălat vase. 

„Dacă o să găsesc bucătăria“, se gândi Berggren. 

El crescuse împreună cu părinţii lui într-un apar- 
tament mic de pe Hantverkargatan, în Stockholmul 
anilor '50 şi '60, pe vremea când oraşul era plin de 
speranţă faţă de viitor şi de ceea ce mai târziu avea să 

se numească „muncă grea şi cinstită“. Copilăria lui 
fusese o luptă. Faptul că era gras însemnase că era 
întotdeauna un intrus. Nu făcea nici un sport, nu 
era invitat niciodată la petreceri. Cum ambițiile lui 
fuseseră întotdeauna mai mari decât aptitudinile, învă- 
țatul fusese un chin îndelungat. Îşi moştenise înflă- 
cărarea şi pasiunea pentru solidaritate şi dreptate de 
la tatăl lui, un muncitor metalurgist care se mutase 
la Stockholm din Falun. De la mama lui, profesoara 
din Kungsholmen, învățase că o societate dreaptă și 
democratică trebuie să fie construită pe principiul 
egalității în fața legii. De la amândoi învățase să nu 
se creadă mai bun decât ceilalți. Ştiuse dintotdeauna 
că avea să devină poliţist, iar cele câteva luni dina- 
intea examenului de admitere la Academia de Poliţie 
fuseseră singura perioadă din viaţa lui când reuşise să 
slăbească puţin. 

Însă nu stătuse niciodată într-o locuință mai mare 
decât apartamentul copilăriei. 

- Câţi metri pătraţi are? nu se putu abține să întrebe. 

- Mai mult decât am eu nevoie, răspunse Thurn. 
Te descurci? 

- Poftim? făcu el. Pleci...? 

- Tocmai mi-am amintit ceva. Vreau să verific 
dacă există vreo altă cale de acces în clădirea de pe 
Karlavăgen. Prin clădirea de alături sau prin garaj. 
N-am verificat asta. 

- Acum? 

Berggren era şocat. 

- Eu n-am nevoie de prea mult somn. Dar tu 
culcă-te puţin. 

Berggren ştia că ar fi trebuit să protesteze, dar era 
stors de vlagă. În loc de asta, încuviinţă din cap şi se 
lungi pe canapea, care era încă și mai confortabilă 
decât își imaginase. Adormi imediat. 


RO 


În timpul celui de-al Doilea Război Mondial, capi- 
tala Muntenegrului fusese rasă de cele peste şaizeci 
de raiduri aeriene care se năpustiseră asupra oraşului. 
Părea absurd, un fel de exagerare grotescă a importan- 
ței Podgoricei, însă de atâtea ori se abătuseră bombar- 
dierele asupra acelei văi minunate pentru a-şi elibera 
încărcătura, ca o ploaie malefică, asupra orașului 
cândva frumos unde se întâlneau cele două râuri. 

La sfârşitul războiului nu mai rămăsese nimic. 

Atunci când partidul comunist se apucase să 
reconstruiască orașul, în anii '50 şi '60, urmase ace- 
lași model de pretutindeni din Europa de Est, creând 
un fel de variantă ieftină a modernismului brutalist. 
Asemenea Stockholmului, Podgorica devenise un oraş 
în care clădirilor nu li se permitea niciodată să se înalțe 
mai mult de cinci sau șase etaje. Dar, spre deosebire de 
Stockholm, Podgorica devenise omogenă, planificată, 
ieftină şi aseptică. 

Filip Zivic, pilotul de elicopter, iubea Podgorica, dar 
nu din cauza frumuseții orașului. Aspectul lui general 
suferise multe modificări pozitive în ultimii douăzeci 
de ani, însă Zivic nu avea să joace nici un rol în dez- 
voltarea capitalei din următoarele câteva decenii. 

Abătut, Zivic îşi puse bagajele în portbagajul mașinii. 

- Mergem? îl întrebă soţia lui, care se așezase deja 
pe locul din dreapta. 

Fiul lor era în spate, concentrat asupra unui joc de 
pe telefon. Din punctul de vedere al băiatului, între 
Muntenegru și Serbia nu exista nici o diferenţă reală, 
iar gândul acesta îl deprima și mai tare pe Filip Zivic. 

- Da, spuse el. Să mergem. 


Ministrul Justiţiei din Serbia, Nebojsa Have, presu- 
punea că întâlnirea de după prânz avea să implice o 
nouă negociere de un tip sau altul. Dar, spre deosebire 
de celelalte întâlniri pe care trebuise să le suporte în 
timpul lungilor zile petrecute în birourile guvernamen- 
tale de pe Nemajina numărul 11, o clădire minunată de 
pe colț, acum nu mai trebuia să se ascundă. Era minis- 
tru într-un guvern sârb care, dincolo de suprafaţă, se 
întindea în toate direcţiile şi se baza pe compromisuri. 

Auzi o bătaie la ușă, iar peste o clipă apăru unul 
dintre consilierii lui, un tânăr cu spatele drept și ochii 
plini de ambiţie. 

- Filip Zivic vrea să vă vadă, spuse el. 

- Bine, spuse Have. Roagă-l să intre. 

Have ştia ce fel de impresie lăsa biroul lui cuiva 
care-l vizita prima oară. Plafon de aproape patru metri 
înălțime, cu stucaturi din ipsos, ferestre înalte care 
dădeau spre stradă și perdele grele de catifea, deschise 
la culoare. Avea un set de fotolii vechi și un candelabru 
sclipitor de cristal deasupra măsuţei de cafea, iar pereţii 
erau plini de tablouri cu sârbi celebri. Era imposibil să 
nu fii impresionat. 

Filip Zivic îşi făcu apariţia. Prietenia celor doi băr- 
baţi era atât de veche, că suporturile pentru stilouri din 
aur și covoarele persane nu ar fi trebuit s-o influenţeze; 

totuşi, eleganța biroului îi stârni lui Zivic o reacţie 
de uimire. 

- Putem sta aici, sugeră ministrul, arătând spre un 
set de fotolii mai moderne de lângă fereastră. 

Se așezară unul în faţa celuilalt. 

- Am fost puţin surprins de telefonul tău, Filip, 
începu Have. Nici nu știam că eşti la Belgrad. 

- Nimeni nu ştie că sunt aici, răspunse Zivic. Dar 
cred că am ceva care ar putea, în sfârşit, să pună capăt 
negocierilor noastre. 

Ministrul Justiţiei încuviință din cap fără să spună 
nimic. 

Have era sigur că în încăpere fuseseră instalate 
microfoane şi presupunea că cel care-l asculta îi dorea 
binele. În acelaşi timp, îşi făcuse obiceiul de a nu rosti 
nici un cuvânt care să poată fi înregistrat şi eventual 
folosit împotriva lui în viitor. La urma urmei, regimu- 
rile se răsturnau unele pe altele, era practic o tradiţie 
naţională. 

- Am informaţii despre un jaf, continuă Zivic. Cei 
implicați sunt din Muntenegru. Și toată chestia e... 
spectaculoasă. 

Nebojsa Have îşi repetă gestul de aprobare. 

- Nu pot să folosesc informaţii bazate pe zvonuri, 
explică el. Am discutat deja despre asta, nu-i așa, Filip? 

-E ceva mai mult decât zvonuri. 

- Şi jaful ăsta o să aibă loc aici, la Belgrad? 

- Nu. 

-În Muntenegru? 

- Nu, o să aibă loc în Suedia, spuse Zivic. 

- Serios? 

- Nu voiai o țară UE? 

- Suedia e bună, confirmă Have. Suedia e foarte 
bună. 

Ministrul Justiţiei era dornic ca ţara lui să se implice 
în cooperarea polițienească la nivel european, însă 
mereu se punea problema să și dai, nu doar să primeşti. 
Ultima oară când vorbise cu Zivic despre asta fusese cu 
peste un an în urmă. La momentul respectiv avusese 
grijă să sublinieze că trebuia să fie o tranzacţie de un 
fel sau altul. 

- Pot să-ți ofer informaţii detaliate, continuă Zivic. 
Nu am multe nume, dar am tot restul. Cu ajutorul lor, 
poliția suedeză ar trebui să-și dea seama unde, când și 
cum o să aibă loc jaful. Judecând după plan, o să fie 
cel mai mare jaf din istoria Suediei. 

Have oftă. 

-Toți plănuiesc cel mai mare jaf din istorie. Așa se 
întâmplă mereu. 

- Dar am nevoie de garanţii c-o să-ți ţii promisiunea. 

Cu un an în urmă, Have îi făcuse o promisiune pri- 
etenului său din copilărie. Era singurul motiv pentru 
care pilotul se afla astăzi în biroul lui. 

În timpul războiului, Filip Zivic luase parte la unele 
evenimente care-i aduseseră dușmani pe viaţă. Vreme 
de câţiva ani păruse că totul fusese uitat, dar apoi 
vechile ranchiune explodaseră dintr-odată. Nu știa de 
ce, dar, de un an și jumătate, el și familia lui trăiau sub 
amenințări permanente cu moartea. Zivic îşi obliga 
soția și fiul să se mute cel puţin o dată pe săptămână, 
iar el dormea cu o armă pe noptieră. De asemenea, 
întrerupsese toate legăturile cu majoritatea prietenilor 
şi rudelor. Era mai degrabă o modalitate de a-i proteja 
pe ei decât pe sine însuşi. 

Însă acest tip de existență nu putea fi susținut pe 
termen lung. 

În paralel cu asta, ministrul Justiţiei din Serbia - 
care încerca să producă o schimbare reală într-o ţară 

măcinată de corupţie şi de crima organizată - crease 
primul program credibil de protecţie a martorilor. 
Un program în care oamenii puteau avea încredere. 
În schimbul informaţiilor, statul putea să furnizeze o 
nouă identitate, o viață nouă sub un nou nume, şi, 
într-adevăr, părea că toate scurgerile din administraţie 
fuseseră stopate pentru moment. 

Deoarece urmărise cariera lui Nebojsa Have încă 
de când intrase în politică, Filip Zivic ştia că asta era 
şansa lui. Ambiţiile și moralitatea lui Have erau mai 
mari decât ale oricărui alt politician. 

- Nu pot să garantez nimic, spuse acesta acum, cu 
o prudenţă deliberată. Mai ales în condiţiile în care 
toată lumea ştie că suntem prieteni de ani de zile. 

- Vreau să-ți spun ceva, răspunse pilotul. Dacă eu 
aș avea informaţii atât de unice şi de relevante încât 
ar putea fi folosite ca monedă de schimb în dialogul 
cu poliția suedeză și europeană, asta mi-ar asigura un 
loc în programul tău? 

- Bineînţeles, zise ministrul. Nu ai fi tratat altfel 
decât ceilalți. 

- Bine atunci, spuse Filip Zivic. Omul care plănu- 
ieşte jaful se numeşte Zoran Petrovic şi locuieşte la 
Stockholm. Să păstrez detaliile pentru poliția suedeză? 


R6 


Era zece și jumătate atunci când numele Comisarului 
Poliției Naționale apăru pe telefonul lui Caroline 
Thurn. În momentul acela, Thurn bea o cafea la Villa 
Källhagen din Djurgården. Cu câteva ore mai devreme 
descoperise o uşă care ducea din garaj în imobilul de pe 
Karlavägen, dar nu conta, deoarece garajul era ampla- 
sat de așa manieră, încât ea ṣi cu Berggren, fără să ştie, 
îi supravegheaseră intrarea în noaptea precedentă. 

Thurn se întorsese acasă ca să descopere că Berggren 
continua să sforăie pe canapeaua ei. Își luase hainele de 
alergat şi decisese să dea o tură în jurul Dijurgârdenului. 
Pe drumul de întoarcere se oprise pentru un mic dejun 
lichid şi negru. 

Therese Olsson, Comisarul Poliţiei Naţionale, părea 
agitată. 

-Am primit un pont, spuse ea la telefon. Ni se 
pare extrem de interesant. Vino în fața Ministerului 
Afacerilor Externe peste o jumătate de oră. 

Thurn confirmă și închise. 

După asta îl sună pe Berggren, care părea că abia 
se trezise. Îi transmise ordinele Comisarului Poliţiei 
Naţionale. 

- Ne vedem acolo, zise Berggren. Și mulţumesc că 
m-ai lăsat să dorm pe canapea. 

Cum auzea în fundal mașini, Thurn presupuse că 
Berggren plecase deja din apartamentul ei. 


Nu era ceva neobișnuit ca Thurn să fie chemată 
la întâlniri la Ministerul Afacerilor Externe, care-și 
avea sediul în una dintre cele mai vechi clădiri din 
Gustav Adolfs torg, chiar în centrul Stockholmului. 
Unul din motivele pentru care se constituise Poliţia 
Criminalistică Naţională era acela de a facilita coopera- 
rea cu autorităţile de resort din alte țări; drept rezultat, 
exista o conexiune firească între cele două instituţii. 

În timp ce-și parca Volvo-ul de serviciu care miro- 
sea a nou pe unul din locurile rezervate chiar în fața 
intrării în clădire, Thurn îi văzu pe cei doi așteptând 
pe trotuar. 

Olsson era în uniformă, iar Berggren în aceleaşi 
haine pe care le purtase în ajun. 

Era 20 august, şi de câteva zile căldura verii reve- 
nise pe Coasta de Est. Cerul era albastru-deschis, sub 
ceața uşoară a unui nor, și familii de plimbăreţi cu 
teniși urâţi se sprijineau de balustradele de lângă apă, 
făcându-și fotografii cu telefonul, cu Norrbron în fun- 
dal. Era abia ora unsprezece. Stockholmul de sfârşit 
de vară era un paradis al turiştilor, cu mașini ezitante 
pe străzi, excursioniști cu rucsac la metrou și hoţi de 
buzunare omniprezențţi. 

Thurn se dădu jos din maşină. 

- M-ai întrecut, îi spuse lui Berggren cu un zâmbet. 

- Eram imediat după colţ, replică el spăsit, ca şi cum 
i s-ar fi părut neloial să ajungă înaintea ci. 

Berggren ar fi vrut s-o întrebe despre dormitorul ei, 
dar își dădu seama că nu era momentul. 

Când se trezise în dimineaţa aceea, o căutase pe 
Thurn prin apartament şi-şi dăduse seama că în nici 

una din camere nu exista un pat. În afara unei uși 
încuiate din bucătărie, se uitase peste tot. Nu exista 
nici un dormitor. 


Îşi arătară actele de identitate la recepţie, şi consili- 
erul ministrului Afacerilor Externe apăru peste câteva 
minute. 

- Cărui fapt îi datorăm interesul domnului minis- 
tru? întrebă Thurn în timp ce urcau pe scările late de 
piatră către etajul unu. 

Olsson făcu un gest nepăsător care indica faptul 
că ar fi vrut să-i explice, dar nu chiar în clipa aceea. 
Therese Olsson, intrată pe deplin în rolul ei profesio- 
nal, prefera să fie acuzată că era plictisitoare decât că 
nu era clară. Nu prin francheţe şi jovialitate reușeai 
să ajungi la rangurile superioare, demne de invidiat, 
ale ierarhiei poliției. 

Ofițerii de poliție fură conduși în camera minis- 
trului, în urma consilierului, iar acolo se aşezară pe 
canapea, așteptând în tăcere. Când apăru oficialul se 
ridicară în picioare. 

Energicul ministru îi salută pe fiecare, strângându-le 
mâna puternic, și îi rugă să se aşeze. 

- Înţeleg că vom continua cooperarea cu Belgradul? 
spuse el, în timp ce Thurn se întreba dacă dialectul lui 
grosier era motivul pentru care suedeza care-i ieşea din 
gură părea întotdeauna atât de forțată. 

- Aşa e, răspunse Olsson. 

- După cum știți, continuă ministrul, am încă relații 
bune cu majoritatea decidenţilor din Balcani. Voiam 
doar să vă spun că dacă aveţi cumva nevoie de ajutor, 
vă stau la dispoziţie. 

- Sunteţi foarte amabil, domnule ministru, răs- 
punse Olsson, dar eu cred că stăpânim situaţia. Deşi 

contactul iniţial a fost la nivel ministerial, colegii noș- 
tri sârbi i-au oferit și ofițerului nostru de legătură din 
Belgrad informaţii extrem de detaliate peste care se 
pare că au dat din întâmplare. 

- Păi, de obicei când dai peste ceva o faci din întâm- 
plare, nu-i aşa? spuse ministrul. 

Berggren râse, şi ministrul îi aruncă o privire recu- 
noscătoare. Caroline Thurn zâmbi din reflex. Nu era o 
admiratoare a vorbelor de duh. Cuprinsă brusc de un 
val de oboseală, închise ochii și ațipi. Deschise ochii 
peste câteva secunde, fără ca cineva din cameră să-i 
fi observat picoteala. 

Somnul era cel mai mare dușman și cea mai mare 
provocare a ei. Dormise prost dintotdeauna, dar nu-și 
mai amintea exact când anume nopțile ei se transfor- 
maseră în coșmaruri prelungite. La un anumit moment 
de la sfârşitul adolescenţei, bănuia ea. Începuse ca 
insomnie, incapacitatea de a se odihni. Nopțile deve- 
niseră un lung chin, iar zilele, o luptă neclară pentru 
a rămâne trează, până când venea momentul să repete 
întregul proces. 

Încercase tot ce-i trecuse prin cap. Să mănânce 
mult sau foarte puţin seara, să facă exercițiu fizic sau 
să evite să facă exerciţiu fizic după o anumită oră. 
Cumpărase saltele de diverse durități, umidificatoare 
și efecte sonore - ploaie și vânt. Începuse să mediteze și 
luase o lungă listă de poțiuni și medicamente prescrise 
atât de doctorii obișnuiți, cât şi de psihoterapeuți. 
Situația nu făcuse decât să se agraveze. 

Abia după câţiva ani, după ce încetase să se mai 
lupte cu asta și reușise să găsească doza potrivită de 
medicamente, zilele ei deveniseră iar suportabile; acum 
nu-şi mai bătea capul să se ducă noaptea la culcare. 
În loc de asta, stătea în întuneric şi-şi lăsa gândurile 

să vină şi să plece fără nici o opoziţie, cu scopul de a 
economisi cât mai multă energie posibilă pentru ziua 
următoare, când venea momentul să funcționeze iar 
într-un context social. 

Microsomnul pe care-l detestase în trecut - deoarece 
reprezenta o promisiune mereu încălcată - devenise 
cel mai bun prieten al ei. 

Pe de altă parte, ştia că era diferită şi că această 
diferență nu era una bună. Atunci când Mats Berggren 
avea s-o întrebe mai târziu unde era dormitorul ei, 
avea să mintă ca de obicei şi să vorbească despre un 
pat rabatabil ascuns în perete. 


Peste treizeci de minute, când ieşiră din biroul 
ministrului Afacerilor Externe, Caroline Thurn şi Mats 
Berggren nu știau mult mai multe. Comisarul Olsson 
repetase la nesfârşit că primiseră un pont de mare 
importanţă. Folosise chiar cuvântul „unic“, acesta 
fiind motivul pentru care ministrul de Externe sârb 
luase legătura cu omologul lui suedez. Ca să câștige 
apreciere politică la cel mai înalt nivel. 

Infracțiunea planificată avea să fie cel mai mare jaf 
din istoria Suediei. Şi graţie colegilor din Serbia, poliția 
suedeză avea dintr-odată o pistă reală, spusese Olsson. 

Dar atunci când Caroline Thurn încercase să afle 
mai multe despre această pistă, Comisarul nu-i răs- 
punsese. Nu știa detaliile, îi spusese ea. Dar ştia că era 
o şansă unică de a arăta crimei organizate din Balcani 
ce putea să facă Poliția Criminalistică Suedeză, ce putea 
să realizeze cooperarea internațională. Pentru minis- 
trul Afacerilor Externe și pentru guvern, asta însemna 
recunoașterea unei datorii de onoare față de sârbi. 

-Când mă întorc îl sun pe Björn Kant, spuse Thurn 
în timp ce ieșeau din clădire. Poate c-o să mă pună 
el la curent. 

Nu-l mai văzuse pe Kant de la arestarea lui Henrik 
Nilsson din una dintre clădirile Hötorget, din urmă 
cu câteva luni. Imediat ce Nilsson ajunsese la Sediul 
Central al Poliţiei, avocaţii și relaţiile lui se asigura- 
seră că putea să plece liber. Când auzise asta, Thurn 
se dusese la Djurgărden și alergase trei ture de canal, ca 
să-şi consume furia. Oameni precum Nilsson scăpau 
întotdeauna, chiar dacă la cazul lui lucrase cel mai 
bun procuror suedez. Dacă Henrik Nilsson avea să-i 
mai iasă vreodată în cale, Thurn jurase să-l distrugă. 

- Bjorn Kant nu era disponibil, spuse Comisarul 
Poliţiei pe un ton neutru. Departamentul Internaţio- 
nal al Procuraturii a numit pe altcineva în cazul ăsta. 
Lars Hertz. 

- Lars Hertz? repetă Thurn, scormonindu-şi memo- 
ria. E din Goteborg? Nu cred că ştiu cine... 

- Ăsta o să fie primul caz penal al lui Hertz, răspunse 
Therese Olsson. 

Caroline Thurn se opri brusc. 

- Îmi pare rău, dar nu cred că înțeleg. Va trebui să 
cooperăm cu un procuror care nu a mai lucrat nicio- 
dată la un caz penal? 

- Am auzit că e foarte competent, spuse Comisarul. 

O maşină neagră trase lângă trotuar. Olsson des- 
chise portiera neagră și urcă înăuntru, fără să mai 
spună nimic. Thurn și Berggren rămaseră în faţa 
Ministerului Afacerilor Externe. 

Thurn era furioasă, dar reuși să zâmbească uşor. 

- Bănuiesc că rămâne în seama noastră să-i oferim 
lui Lars Hertz un curs scurt de infracționalitate inter- 
națională, spuse ea. 


RT 


Michel Maloof vedea printre perdelele pe jumătate 
trase până la terenul de fotbal, autostradă și, mai în 
depărtare, pădurea deasă. Părea să existe întotdeauna 
la îndemână o cutie deschisă de pizza din ajun, aşa că 
luă una din feliile rămase cărora reuşise să le reziste 
de la prânz încoace. 

Nu ştia de cât timp se holba la ecranul calculatoru- 
lui. Ura Google Earth. După-amiaza se apropia încet 
de sfârşit, iar el îşi petrecea timpul cu asta. Căuta ceva 
ce nu avea să găsească niciodată. Pe masă, sub cutia 
de pizza, era harta printată pe care i-o dăduse Niklas 
Nordgren. Maloof o împărțise metodic în pătrăţele, însă 
mai avea de parcurs din ea tot atât cât verificase deja. 

Singura lui consolare era gândul că în nordul ora- 
șului, în Lidingö, Niklas Nordgren făcea exact același 
lucru. 


Era șase și jumătate seara, trei zile mai târziu, când 
Michel Maloof găsi căruciorul, în timp ce privea lung 
varianta pixelată a realității oferită de Google. De-a 
lungul săptămânii trecute, lumina ecranului și rezoluția 
groaznică a imaginilor îi dăduseră dureri de cap, așa că 

atunci când îl zări prima oară lângă două clădiri mici 
din mijlocul pădurii Värmdö fu sigur că era o vedenie. 

Se lăsă pe spate şi se tot holbă, dar nu putu ajunge 
la nici o altă concluzie: fotografia făcută aleator de un 
satelit american chiar era ceea ce căuta el. 

Elicopterele nu aveau roţi, acesta fiind motivul 
pentru care aterizau pe o placă de metal cu roți - 
aşa-numitul cărucior - cu ajutorul căruia puteau 
fi trase, fie cu mâna, fie cu ajutorul unui vehicul, şi 
băgate sau scoase din hangar. Obiectul din imaginea 
neclară din faţa lui semăna perfect cu aşa ceva. 

Deschise o nouă fereastră, găsi o imagine cu un 
cărucior şi o puse lângă cea din Google Earth. 

Îl sună pe Nordgren în timp ce se holba la ecran. 

- Hei, ascultă... probabil că poţi să închizi compu- 
terul. 

Nordgren nu spuse nimic, dar Maloof îl auzea cum 
respiră. 

-Vrei să spui că l-ai găsit? 

- Sigur, sigur. 

- Glumeşti. 

- Nu. Da. Nouăzeci şi nouă la sută. 

- Incredibil. 

- Mai verific mâine o dată. Bun. Somn ușor. 

- În sfârşit, oftă Nordgren. 


Myttinge se afla la nord de Värmdö. 

Maloof îl luă pe Sami Farhan din Slussen, puțin 
înaintea prânzului, și porniră spre Gustavsberg cu 
Seatul lui gri-argintiu. Graţie autostrăzii, avură nevoie 
doar de puţin peste jumătate de oră ca să ajungă la 
Värmdö, dar apoi drumul pe lângă Angsvik şi Siggesta 
gard era îngust și șerpuit. Nu existau alte mașini, şi 
totuși era greu să ajungă la limita de viteză. 

Apoi, dintr-odată, îl văzură. 

Hangarul. 

Era pe marginea drumului, modest și fără nici un fel 
de aparatură de supraveghere. Gardul din jurul lui era 
din plasă împletită obișnuită. La o curbă a drumului 
găsiră o mică potecă prin pădure; parcară acolo mașina 
și se întoarseră la hangar, ca să se asigure că găsiseră 
cu adevărat locul căutat. 

Poliţia pusese panouri de semnalizare atât pe clă- 
diri, cât şi pe porţi. Existau două hangare mici, și pe 
fereastra laterală a unuia din ele văzură un elicopter. 

Pe drumul de întoarcere spre oraș, Sami era 
binedispus. 

-Parcă l-ar ţine într-o căsuţă de păpuși. 

- Exact, exact, spuse Maloof. 

-O să fie floare la ureche să pătrundem înăuntru 
cu bombele lui Nicke. 

Trecură pe Danvikstull, apoi merseră mai departe pe 
Stadsgârdsleden, unde feriboturile imense îşi aşteptau 
clienţii participanţi la conferinţe. 

- Pot să te duc acasă, spuse Maloof. Nu trebuie să 
ajung nicăieri înainte de ora două. 

- Ai putea să mă lași mai bine la Sergels torg? întrebă 
Sami. l-am promis lui Karin că trec pe la magazinul de 
cărucioare pentru copii ca să văd dacă au roți de schimb. 

În timp ce Sami îi explica foarte detaliat funcţia de 
blocare a roții de la căruciorul pentru copii, Maloof o 
luă pe Skeppsbron, pe lângă urâtul castel al Regelui, iar 
după pod merse drept înainte. Parcul Kungstrădgârden 
era de un verde luxuriant, frumos chiar şi fără nici 
un ulm, iar oamenii stăteau pe iarba din jurul statuii 
lui Karl al XII-lea, bucurându-se de căldură. Școlile 
începuseră deja, însă n-ai fi putut să-ți dai seama de 
asta; vacanța de vară părea să continue. 

- Dumnezeule, ce plăcut, remarcă Sami privindu-i 
pe adoratorii soarelui care ieșiseră la picnic îmbrăcaţi 
sumar. 

Coborî geamul de pe partea lui. 

Maloof opri încet în spatele unui autobuz care tră- 
sese în staţie. 

- Ce NAIBA! 

Sami era cel care strigase. Complet din senin, iar 
Maloof, care fusese pe punctul de a reporni, călcă frâna. 

- Uite! Ce naiba, UITE! 

-Ce naiba e? 

Maloof simţi un val de frig, urmat rapid de unul 
de adrenalină. 

-El e! strigă Sami, arătând pe fereastră. Turcul! 
Hassan Kaya! E hoţul de creveţi, fir-ar al dracu'! 

Înainte ca Maloof să-și dea seama ce se întâmpla, 
Sami deschise portiera şi sprintă spre trotuarul celălalt. 
Un Porsche roșu frână scrâşnit, oamenii care tocmai 
coborâseră din autobuz se opriră, arătând cu degetul, 
dar Sami alergă mai departe. 

- NEMERNICULE! răcni el. 

- STAI! strigă Maloof. 


RO 


A doua zi, dimineața devreme, după întâlnirea de la 
Ministerul Afacerilor Externe, Thurn și Berggren fură 
convocați la procuratura de pe Östermalmsgatan. Se 
întâlniră la un magazin 7-Eleven din apropiere, la nouă 
fără un sfert. Fiecare îşi adusese o cafea, iar Berggren 
nu se putu abține să nu plătească încă cinci coroane 
pe o brioșşă. Ca să atenueze această înfrângere, termină 
brioşa înainte să iasă din magazin. Lui Thurn îi veni 
greu să nu întoarcă privirea în timp ce el se mânjea 
tot. Berggren se simțea rușinat, o înţelegea perfect. 

- Vrei un șerveţel? îl întrebă ea. 

El scutură din cap și-și linse degetele lipicioase. 

- Hai să mergem. Sunt curios. Am auzit că e ceva cu 
adevărat impresionant. Ştii, la acelaşi nivel cu Muzeul 
Naţional. 

Berggren se referea la unul dintre cele mai teme- 
rare jafuri din istoria infracțională a Suediei. Hoţii 
loviseră cu două zile înainte de Crăciun, într-o vineri, 
exact înaintea închiderii, când muzeul era practic gol. 
Înşfăcaseră trei tablouri nepreţuite, nu mai mari decât 
nişte cărți poştale, două Renoir și un Rembrandt, și 
le îndesaseră sub haine. Apoi alergaseră douăzeci de 
metri până la o barcă aflată în aşteptare și dispăruseră 

cu ea în întunericul ca smoala de pe apele întinse ale 
Stockholmului. 

Caroline Thurn murmură ceva inaudibil. 

- Ai lucrat la asta, nu-i aşa? o întrebă Berggren. 

Nu voia să pară prea curios. 

- Da. Ali Farhan i-a trimis pe fraţii lui mai mici 
înăuntru ca să fure tablourile. Am lucrat o grămadă 
de oameni la cazul ăsta. N-am fi reușit niciodată fără 
FBI. Dar până la urmă i-am prins. Şi nu doar pe frații 
Farhan, mai erau mulți alții implicaţi. Până la urmă 
au fost condamnaţi pentru tăinuire de bunuri furate. 

- Sigur, spuse Berggren, prefăcându-se că-şi amintea 
informaţiile pe care el şi toți ceilalți polițiști le ştiau 
deja în detaliu, dat fiind faptul că despre ancheta ulte- 
rioară se scrisese aproape la fel de mult ca despre jaful 
însuși. Nu, să fluturi o armă automată prin aere una, 
dar e mai complicat să faci afaceri după aia. 

Caroline Thurn nu răspunse. Nu era sigură că e de 
acord. Pentru afaceri era nevoie de abilităţi diferite, 
bineînţeles, dar ce legătură avea asta cu nivelul de 
dificultate? Şi cum ar fi trebuit să evaluezi riscurile? 
Atunci când infractorii își riscau viața, o făceau adesea 
pentru o sumă mult mai mică decât impozitele pe care 
directorul Henrik Nilsson le sustrăgea statului suedez. 
Şi singurul risc pe care și-l asuma Nilsson erau câteva 
amenzi mărunte. În lumea tradițională a delincvenţei, 
riscul nu mai era legat de răsplată; în sfera infracțio- 
nală mai nouă din lumea bancară și financiară erau 
puse la bătaie sumele importante. 

„Totuși, o infracţiune e o infracțiune, se gândi Thurn, 
indiferent dacă are loc într-un birou sau pe stradă.“ 


Procurorul Lars Hertz era în una din încăperile ame- 
najate impersonal de pe coridorul lung și întunecos al 
sediului Procuraturii Suedeze. 

Atunci când cei doi polițiști intrară înăuntru, sări în 
picioare și-i întâmpină cu o strângere de mână fermă 
și entuziastă. Hertz era un bărbat în floarea vârstei, 
aparent în bună formă fizică şi preocupat de modă, cu 
o cămașă albă strâmtă și bine călcată. Părea amabil, 
cu o frunte încreţită care sugera o contemplare mereu 
preocupată a lumii din jur, o claie deasă de păr blond şi 
nişte ochi albaștri care transmiteau energie şi tinereţe. 

Berggren, care începuse să gâfâie în timp ce urca 
scările, scoase un şerveţel din buzunar și se şterse pe 
frunte în timp ce se așeza pe scaunul auster de lemn 
din faţa biroului procurorului. Thurn luă loc lângă el. 

- Deci, începu Hertz, din câte înţeleg e o poveste 
senzaţională. 

Berggren scoase un carneţel și un pix. Era un obicei 
al lui, gândea mai clar dacă avea un carneţel şi un pix 
în mână, chiar dacă rareori îşi citea notițele după aceea. 

- Ce e senzațional? întrebă Thurn. 

Detesta acest cuvânt. Suna ca un titlu vulgar de 
tabloid şi nu avea ce căuta în munca serioasă de poliţie. 

- Păi, vreau să spun, aspectul senzaţional constă în 
informaţiile detaliate pe care le-am primit, răspunse 
Hertz şovăielnic. 

- Noi am primit cazul abia ieri, zise Mats Berggren, 
deci, evident, suntem curioşi în privinţa detaliilor. 

- Bineînţeles, spuse Hertz. Bineînţeles. Păi... după cum 
poate că aţi auzit, ăsta o să fie primul meu caz penal. 

- Sunt sigură că o să fie bine, îl încurajă Thurn. 

- Am nevoie de ajutorul vostru, răspunse procuro- 
rul. Voi aveţi experiența care-mi lipseşte mie. Îmi dau 
seama foarte bine de limitările mele. 

Se uită de la Thurn la Berggren şi înapoi. De-a lun- 
gul carierei, învățase să nu-și piardă timpul cu pesi- 
miștii şi apostolii dezastrului. Coridoarele şi sălile 

tribunalelor şi procuraturilor din ţară erau pline de 
profesionişti mohorâţi care se baricadau în camerele 
lor întunecoase şi respingeau orice posibilitate ca fiind 
lipsită de sens. 

Cei doi polițiști din faţa lui păreau dificil de încadrat 
într-o categorie anume. Păreau diferiţi; femeia înaltă, 
care era mai frumoasă decât pretindea ea că e, încă îi 
zâmbea încurajator. Până atunci nu mai întâlnise o 
condescendenţă atât de fermecătoare. Iar alături de 
ea, bărbatul gras şi transpirat pe care nimeni nu l-ar fi 
numit niciodată frumos, care-şi nota fiecare cuvânt și își 
asuma rolul de subordonat ca pe ceva de la sine înţeles. 

- Informaţiile provin de la poliția sârbă, zise Hertz. 
Nu avem numele sursei lor, dar e cineva care a cerut 
și a fost inclus în programul de protecție a martorilor 
din Serbia. 

Procurorul îşi dădu la o parte bretonul, o șuviţă 
serioasă de păr. 

- Protecția martorilor? repetă Thurn. În Serbia? Asta 
e ca și cum te-ai ascunde după un stâlp de iluminat. 

- Nu, nu e, obiectă Hertz, ofensat în numele statului 
care se dovedise atât de cooperant. E vorba de colegii 
noștri de acolo, nu-i aşa, doamnă detectiv inspector-șef? 
În plus, e în interesul Europei ca sistemele noastre de 
protecţie a martorilor să funcționeze cu adevărat. 

- Ai spus că sursa iniţială a fost inclusă în progra- 
mul de protecție a martorilor, interveni Berggren. Asta 
înseamnă că mai sunt și alții? 

Procurorul aprobă din cap. 

- După pontul iniţial, sârbii au ascultat mai multe 
telefoane. Unul dintre ele, cel mai activ, a luat constant 
legătura cu un individ din Suedia. 

- Cine? întrebă Berggren. Avem numele? Trebuie să 
ne spui tot ce ştii. 

- Ştim că plănuiesc un jaf la un depozit de bani din 
Stockholm, spuse Hertz. Nu un vehicul blindat, nu un 
curier, ci depozitul însuși. Sursa iniţială e unul dintre 
oamenii care ar trebui să ia parte la jaf. E demn de 
toată încrederea, afirmă omologii noștri, e un pilot de 
elicopter care a acumulat o experiență impresionantă 
în războiul civil de acolo. 

- Un pilot de elicopter? repetă Berggren, ridicând 
privirea din carneţel. Hoţii o să zboare cu elicopterul? 

Râse, ca şi cum ar fi spus o glumă, dar amuţi când 
văzu expresia procurorului. 

- Da, spuse acesta. Potrivit informaţiilor pe care 
le avem, hoţii plănuiesc să se deplaseze cu un elicop- 
ter către un depozit de bani din zona Stockholmului. 
Se pare că acesta e într-o clădire cu patru etaje. O să 
dea o gaură în acoperiş. De asemenea, au de gând 
să saboteze şi să neutralizeze elicopterul poliţiei, ca să 
poată fugi netulburați. 

În încăpere se aşternu tăcerea. Nici măcar Caroline 
Thurn nu știa ce să spună. Nu primeau prea des acest 
gen de informaţii detaliate dintr-o sursă de încredere. 

Hertz zâmbi. Ştia că obținuse o victorie parțială. Își 
dădu iar bretonul într-o parte. 

- Care depozit de bani din Stockholm... începu 
Berggren. 

Dar nu avu timp să termine propoziţia, pentru că 
Hertz îl întrerupse. Procurorul știa cum să dozeze infor- 
maţiile. Mai avea și altele de dezvăluit. 

- Prin intermediul canalelor noastre speciale, con- 
tinuă el, părând că vorbea mai degrabă în fața unui 
public larg, am reușit să confirmăm indiciile infor- 
matorului. Drept rezultat, ştim că jaful va avea loc pe 
15 septembrie. 

- Peste doar trei săptămâni? gâfâi Berggren. 

- Da, aşa e. Ceva mai mult de trei săptămâni. 
Informaţia asta e proaspătă, dar ne lasă timp să ne 
pregătim. 

- Incredibil! exclamă Thurn. 

Era dispusă să recunoască faptul că acest pont putea 
fi descris într-adevăr drept „senzațional“. Dar Hertz 
încă nu terminase. 

- Ştim că elicopterul pe care jefuitorii îl vor folosi 
ca să ajungă la depozitul de bani şi să plece de acolo 
va fi, probabil, un Bell 206 JetRanger, urmă el, în fața 
poliţiştilor uluiţi. 

- Probabil că nu e greu de găsit aşa ceva, îl întrerupse 
Thurn. Tu ce crezi, Mats? Trebuie să existe un fel de 
registru cu elicopterele din Suedia, nu? 

Înainte ca Berggren să apuce să deschidă gura, Hertz 
ridică vocea puţin ca să răspundă la întrebare și să-și 
încheie monologul. 

- Registrul n-o să ne ajute. Tipul acesta de aparat e 
foarte răspândit, iar cumpărarea unui elicopter pentru 
uz privat nu a necesitat niciodată o autorizaţie specială. 
În plus, e foarte posibil ca elicopterul pe care au ei de 
gând să-l folosească să fi fost adus dintr-una din țările 
învecinate sau din Germania. Pentru că jaful ăsta e 
colosal. Noi credem că deja sunt douăzeci de oameni 
implicați în pregătirea lui şi că prada e estimată la cel 
puțin zece milioane de euro. 

Thurn şi Berggren se uitară lung la procuror. 

- Bun, asta e tot, spuse acesta înclinându-și scurt 
capul. 


Asupra biroului anonim al procurorului Lars Hertz 
se așternu o nouă tăcere. Mats Berggren era cu gura 
căscată. Thurn zâmbea larg. 

- Ai noroc, Lars, zise ea. 

- Da. Sau, mai degrabă, ce vrei să spui? 

- Şansele ca primul tău caz penal să fie o reușită sunt 
destul de bune. Thurn se ridică, urmată de Berggren. 
Știm ce o să facă hoţii, rezumă ea. Ştim când o să facă 
asta. Așa că tot ce mai rămâne e să descoperim unde 
o s-o facă. Nu sunt foarte multe variante. De când ai 
această informaţie? 

- De alaltăseară, răspunse Hertz. Poliția sârbă ne-a 
abordat la Belgrad, dar după întâlnirea miniștrilor 
a existat o întârziere. 

- Am pierdut câteva zile? întrebă Thurn. 

- Poliţia sârbă a continuat să preseze, o asigură 
Hertz. 

- Şi suspectul nostru suedez? zise Berggren. Ai spus 
că sârbii au interceptat un suedez? 

- Așa e, confirmă Hertz. 

- Avem numele? vru să ştie Thurn. 

- Zoran Petrovic, răspunse Lars Hertz. El e cel care 
o să întreprindă jaful. 

- În mai puţin de o oră, cineva o să-l urmărească 
pe Petrovic, spuse răspicat Thurn în timp ce stătea 
în picioare în fața biroului imens al procurorului. 
Non-stop. Aş vrea să-i plantăm şi microfoane. Vreau 
să aud tot ce spune. Vreau microfoane în mașina lui, 
acolo unde lucrează, în dormitor. Înţelegi, Lars? Vreau 
să ştiu pe cine sună, de unde e maică-sa, cu cine a fost 
la școală. Totul. Bine, Lars? 

Lars Hertz aprobă din cap. Înţelegea. Ceea ce nu 
spusese era că ceruse deja informaţiile relevante despre 
trecutul lui Zoran Petrovic, dar că acesta nu se afla în 
baza de date cu infractori a poliţiei, nici în celelalte 
registre. Nu le spuse asta. Dorea ca prima lor întâlnire 
să se termine pe o notă optimistă. 

-Mă ocup de asta, spuse el. O să primiţi toate 
informaţiile. 


R9 


Michel Maloof trase la marginea trotuarului şi 
urmări, de pe locul șoferului, agitația de pe marginea 
sudică a Kungstrădgârdenului. 

Sami traversă strada de-a dreptul. Maşinile frânau 
brusc şi claxonau, oamenii ridicau pumnii, dar boxe- 
rul nu vedea nimic din toate acestea, alerga ca şi cum 
viața lui ar fi depins de asta. 

La o masă a unei cafenele aglomerate din parc era 
Hassan Kaya, turcul care-l escrocase în afacerea cu 
crustacee. Omul care dispăruse fără urmă. Era acolo. 
În carne și oase. 

Sami nu gândea, nu putea să gândească; câte nopți 
nu visase că-l găsea pe Hassan Kaya? Și, în sfârșit, 
iată-l aici. 

- NEMERNICULE! răcni, alergând drept spre el cu 
pumnii încleştați şi ochii negri de ură. 

Când Sami ajunse la şirul de mese cel mai aproape 
de drum, Kaya își dădu seama în sfârşit ce se întâmpla. 
Se holbă îngrozit la Sami Farhan, care sprinta furios 
spre el, şi se ridică brusc în picioare. Masa la care stătea 
se răsturnă și căzu, farfuria lui de mâncare se sparse de 
pietriș. Apoi Kaya fugi cât de repede putea, răsturnând 
alte câteva mese în drum. Alergă spre Hamnagatan, 
departe de pericol. 


JAF CU ELICOPTERUL | 205 


Silueta masivă a lui Sami își croi drum printre mese. 
În loc să ocolească pe aleea asfaltată pe care ar fi putut 
să alerge cu ușurință, se transformă într-o rachetă 
autoghidată. Arunca mesele într-o parte, împingea 
din calea lui oamenii care se ridicau să protesteze. Era 
ca şi cum te-ai uita la o combină uriașă care străbate 
un câmp nearat, lăsând în urma ei un șir de mese și 
scaune răsturnate, copii plângând şi clienți derutați. 

Kaya alerga mai repede decât era în stare trupul lui 
bătrân şi greoi. 

- Stai, nemernic ce eşti! strigă Sami. 

Însă cuvintele lui nu reuşiră decât să-l facă pe turc 
să accelereze. Acesta o luă la dreapta, pe după colţul 
cafenelei cu terasă, şi traversă strada. 

Maloof aştepta în continuare pe trotuar, cu moto- 
rul pornit. Kaya se năpusti pe lângă el. Era la doar 
cinci-şase metri distanţă, așa că, dacă ar fi vrut, ar fi 
putut să bage mașina în viteză şi să intre în turc. 

Dar ăsta era ultimul lucru pe care și l-ar fi dorit. 

Nu. 

După săptămâni de căutare, găsise în sfârșit elicop- 
terul poliției. Să atragă atenția asupra lui era ultimul 
lucru de care avea nevoie. lar Sami ar fi trebuit să 
gândească la fel. Totuşi, când Maloof îl văzu pe boxe- 
rul furios venind în fugă după turc, care o luase mai 
departe pe Arsenalgatan, își dădu seama că nu judecata 
era cea care-i controla mișcările. 


Hassan Kaya ajunse la intrarea staţiei de metrou 
Kungsträdgården, cu Sami imediat pe urmele lui. Sami 
își dăduse seama că turcul obosea. Că explozia de ener- 
gie intensă trezită de frică se consumase. 

Sami câştiga teren. 


206 | JONAS BONNIER 


În interiorul staţiei erau mai multe scări rulante 
scurte către casele de bilete. Kaya o luă, în schimb, pe 
scările din dreapta, apoi sări peste turnichetul înalt. 
Aproape că reuși să treacă, însă un picior i se agăță 
de el, făcându-l să se împiedice şi să cadă pe podea de 
partea cealaltă. Sări înapoi în picioare și se repezi spre 
scările rulante către peroane. Era evident că începea 
să-şi piardă puterile. 

Asta îi oferi lui Sami o explozie reînnoită de ener- 
gie. Stația era ultima oprire a magistralei albastre, și 
în mijlocul zilei era practic pustie. Avu timp să vali- 
deze cartela ca să treacă de turnichet, apoi continuă 
să alerge. 

„Acum e-acum, nemernicule.“ 

Kaya ajunsese deja la scările rulante, dar dacă exista 
un lucru la care Sami se pricepea, acesta era să coboare 
scările în fugă. Kungsträdgården era cea mai adâncă 
stație de metrou a orașului, fiind la aproape treizeci de 
metri sub nivelul solului, şi scările rulante erau nesfâr- 
şit de lungi şi de abrupte. Sami simţi cum încrederea 
îi sporea. Nemernicul cu creveţii se arsese. Gonea de 
parcă el era un taur și Kaya steagul lui roşu, astfel 
că distanța dintre ei se micşoră. 

Spre surpriza lui Sami, Kaya trecu de primul şir de 
scări rulante şi o luă spre ultima. Acum era atât 
de aproape, că mai că putea să-l atingă. 

Turcul ajunse împleticindu-se în capul scărilor. Pe 
peretele îndepărtat, făcut din plasă roșie, existau mai 
multe panouri publicitare, şi Kaya smulse disperat 
unul, un afiș care-i încuraja pe oameni să bea suc. 

Sami nu-și dădea seama ce intenţii avea escrocul. 
Nici nu-i păsa. Se repezi spre el în timp ce Kaya se 
arunca în faţă, cu panoul sub el ca un fel de sanie. 
Începu să alunece în jos, pe suprafaţa metalică dintre 

scările rulante. Nici măcar monturile care apăreau la 
intervale regulate nu-l puteau opri; acestea scoteau 
un clinchet clar la trecerea lui, dar turcul prindea 
rapid viteză. 

- Ce naiba...? 

Sami se repezi pe scări, fără să-l scape din vedere 
pe escroc. Sania metalică prindea viteză de parcă ar 
fi fost lansată cu o catapultă. Kaya zbura în jos. În 
curând, turcul n-avea să mai poată încetini. Mergea 
prea repede. 

- Căcat, înjură Sami, neștiind exact ce voia să spună. 
Căcat! 

Picioarele lui pistonau ca cele două ace ale mașinii 
de cusut în timp ce el gonea în jos pe scara rulantă. 

- Căcat! 

Sub el, jos de tot, Kaya dispăru din câmpul lui vizual. 

Oare îl pierduse iar? 


Când ajunse pe peronul pustiu, după unul sau două 
minute, Sami îl găsi pe Hassan Kaya, un morman 
însângerat pe podeaua de beton. Era la câțiva metri 
depărtare de scara rulantă, sub reproducerea unei sta- 
tui antice grecești. Nu se vedea nicăieri sania metalică, 
ceea ce spunea foarte multe despre deplasarea prin aer 
care trebuia să fi pus capăt călătoriei lui. 

Se opri şi privi în jur. Nu era nimeni altcineva. Se 
apropie încet, se lăsă pe vine şi-l întoarse cu grijă pe turc. 

- Nu-i am, murmură Kaya. 

Acestea fură primele lui cuvinte. Avea faţa toată o 
rană şi ochii închişi. Când deschise gura, pe bărbie 
i se prelinse niște sânge. 

- Tu ai pierdut cinci, dar eu am pierdut zece, gemu 
el. Blestematul de căpitan şi-a cumpărat congelatoarele 
alea afurisite și apoi a dispărut. Ne-a tras-o la toți. 

Vocea turcului devenea din ce în ce mai slabă. Sami 
se apropie mai mult ca să-i poată auzi ultimele cuvinte, 
doar o şoaptă chinuită. 

- N-am îndrăznit... am crezut c-o să mă omori... 
îmi pare rău... 

Apoi își pierdu cunoștința. 


În timp ce urca înapoi cu scara rulantă, Sami văzu 
cum pieptul lui Kaya urca și cobora. Avea să supra- 
viețuiască. Pe Kungstrădgârdsgatan, Maloof aștepta în 
mașină. Sami urcă înăuntru. 

- Şi asta chiar a fost necesar, nu-i așa? se răsti 
Maloof. Tocmai azi? 


80 


- Pari îngrijorat? spuse Zoran Petrovic batjocoritor. 

Zâmbetul lui Michel Maloof era la fel de larg ca de 
obicei, dar Petrovic detectase în ochii scundului său 
prieten o rară sclipire de şovăială. 

- Sigur, sigur, răspunse Maloof, trecându-și rapid 
mâna prin barbă. Nu... doar că... nu-ţi face griji. Sigur 
că o s-o facem. Și pilotul tău... 

- Zivic. 

- Zivic. E bun. Nu? 

Petrovic zâmbi. 

Stăteau lângă heliportul de la hangarul din Ros- 
langen, imediat la sud de Norrtälje. Maloof nu-i spu- 
sese lui Petrovic despre Sami şi despre faptul că acesta 
îl fugărise pe Hassan Kaya. Impulsivitatea acestui gest 
continua să-l deranjeze; nu era ceva ce Petrovic trebuia 
să afle. 

Era o duminică minunată. Briza făcea ca apele 
Lacului Limmaren să scânteieze atrăgător, cerul era 
albastru-deschis și norii albi se țineau la o distanță 
rezonabilă, departe, deasupra Balticii. Totuşi, diferența 
dintre astăzi și ultima oară când fuseseră acolo noaptea, 
cu Manne Lagerström, era mai mică decât şi-ar fi putut 
imagina oricine. Între cele două dăţi exista o întreagă 
vară, dar locul își păstrase frumuseţea și liniștea. 

Atâta timp cât stăteai cu spatele la zona industrială 
de pe cealaltă parte a drumului. 

- Am putea să zburăm până la nişte prieteni de-ai 
mei din Blidö, sugeră Petrovic. Ştiu un tip care are o 
fermă de nurci pe insulă. Cred că a început să crească 
şi dihori. Scoate patruzeci de mii pe un animal. L-am 
ajutat să ducă acolo prima pereche. Acum mult timp. 
l-am ascuns în furtunurile de cauciuc pe care le-am 
folosit ca să construim duşurile pentru zona aia din 
Nacka, știi? Nurcile pot fi subțiri ca niște viermi. 
Bănuiesc că şi dihorii. 

Maloof dădu din cap și Petrovic se pierdu într-o 
poveste lungă despre ce se întâmplase atunci când un 
transport de materiale de construcții trecuse granița 
dintre Uniunea Sovietică şi Finlanda şi unul dintre 
animale începuse să țipe. Fără să asculte prea atent, 
Maloof afişa un zâmbet foarte larg de fiecare dată când 
i se părea că e cazul. 


La heliport se observa o oarecare agitație. După 
câteva săptămâni vântoase de la începutul lui august, 
meteorologii fuseseră în sfârşit în măsură să promită 
un weekend liniştit și frumos. Câţiva dintre proprie- 
tarii elicopterelor parcate în hangar se folosiseră de 
această ocazie ca să se bucure în sfârşit de zbor, după 
o lungă pauză de vară. 

Petrovic şi Maloof erau la câțiva metri depărtare de 
gura hangarului, la marginea pădurii, uitându-se la 
mașina de tractare care scotea imensele aparate de zbor 
din hangar. Elicopterele semănau cu nişte albine furi- 
oase, cu antenele plecate spre pământ. 

-Jucării pentru cei care au deja totul, mormăi 
Petrovic. 

- Sigur, sigur, aprobă Maloof. 

- Eu aş prefera să cumpăr un Bentley, ştii? 

- Sigur, zise Maloof, chiar dacă nu era absolut deloc 
interesat de mașini. 

Michel Maloof nu mai urcase până atunci într-un 
elicopter şi se gândise că trebuia să zboare cel puțin 
o dată înainte de ziua Z. Cât de spaţios era interio- 
rul unui elicopter? Cum arăta spațiul de depozitare? 
Navigarea pe timpul nopţii nu părea să fie o problemă, 
dar cu sistemele normale de comunicaţii închise, pen- 
tru a reduce riscul de a fi detectați de radar, cât de 
bine ar fi funcționat un sistem GPS obişnuit în aer? 

Maloof nu era singurul care se gândise că excursia 
din ziua aceea era necesară. Filip Zivic, pilotul mili- 
tar sârb pe care Petrovic îl plătise deja, insistase şi el 
să întreprindă câteva zboruri de probă de-a lungul 
verii. Nu era nimic ciudat în asta. Fiecare aeronavă 
avea capriciile ei, explicase Zivic, şi atât Maloof cât şi 
Petrovic apreciaseră ceea ce ei considerau a fi dedicare 
și sârguință din partea pilotului. 

Petrovic luase legătura cu Manne, care promisese 
că puteau să împrumute elicopterul alb pentru câteva 
ore fără nici un fel de problemă. Manne putea să scrie 
în registru numele pilotului obișnuit și, dacă întreba 
cineva - ceea ce era improbabil -, putea să spună că 
făcuse o greşeală. Aşa ceva se mai întâmplase. 

De asemenea, Maloof era nerăbdător să-l cunoască 
pe pilot şi să-l privească drept în ochi. În definitiv, 
lovitura aceasta avea să reușească sau să eşueze în 
funcție de abilitatea celui aflat la manșă. 

- Dacă poți să pilotezi cu 150 de kilometri pe oră 
pe sub podurile din Croaţia, şi vreau să spun pe sub 
poduri, îţi garantez că poți să aterizezi cu elicopterul 
pe un acoperiş din Văstberga, spusese Petrovic. 

- Sigur, sigur, răspunsese Maloof. Dar... nu... de 
fapt nu ştii sigur asta? 

Acum, Maloof se uită la ceas. 

- E două şi douăzeci. 

Râse scurt, aproape ca pentru a-și cere scuze că spu- 
nea asta, dar apoi își scărpină barba nervos. 

- E într-adevăr ciudat, recunoscu Petrovic. Când 
ne-am întâlnit în Muntenegru, a venit exact la ora 
fixată. 

- Bine, spuse Maloof. 

- Sun să văd. 

Petrovic îşi salvase numărul lui Zivic în telefon la 
litera „P“ de la „Pilot“. Dar legătura nu se făcu, tele- 
fonul lui Zivic era închis. 

Petrovic nu doar îi cumpărase lui Zivic biletul de 
avion spre Suedia, ci îi rezervase şi o cameră la Hotelul 
August Strindberg din Tegnérgatan. Petrovic îl cunoştea 
pe portarul de noapte și, în schimbul anumitor servicii, 
putea să obţină o cameră gratis oricând voia. 

Sună la hotel. 

- Cum ați spus că-l cheamă? întrebă recepționerul. 

- Filip Zivic, răspunse Petrovic cu o claritate exage- 
rată. S-a cazat ieri, la sfârşitul după-amiezii. 

La celălalt capăt al firului urmă un moment de 
tăcere, apoi vocea recepționerului reveni. 

- Îmi pare rău, dar acest client nu s-a cazat deloc. 

- Ce? 

Petrovic se întoarse instinctiv cu spatele la Maloof, 
ca să-și ascundă reacţia. 

-Văd că aşteptam un client cu acest nume, conti- 
nuă recepționerul, dar nu s-a cazat nimeni cu numele 
Zivic. Eu... nu ştiu ce să zic. 


* 

Michel Maloof nu putu să zboare cu elicopterul în 
după-amiaza aceea. 

În loc de asta, cei doi bărbaţi se întoarseră la 
Stockholm cu Seatul. Zoran Petrovic găsi cel puţin o 
duzină de explicaţii rezonabile despre ce s-ar fi putut 
întâmpla pe drum. Poate că Filip Zivic era bolnav. 
Intoxicaţie alimentară de la mâncarea din avionul 
din Croaţia, una atât de gravă, că nici nu putea să se 
ridice din pat ca să sune şi să contramandeze întâlni- 
rea? Sau poate că se întâmplase ceva pe drumul spre 
aeroportul din Dubrovnik? Petrovic făcuse rezervare 
de acolo deoarece voia un zbor direct. Poate că Zivic 
căzuse într-o ambuscadă pe drum, fusese doborât și 
jefuit de telefon, pașaport şi bani. Poate zăcea într-o 
crevasă stâncoasă, undeva de-a lungul coastei croate, 
fără să aibă cum să comunice? 

- Sigur, sigur, încuviință Maloof. Sau... altceva? 

-Când ajung acasă o să-mi ia cinci minute ca să 
verific, declară Petrovic. Cinci minute. 

- Sigur, sigur. Cinci minute. 

Maloof îl lăsă pe înaltul iugoslav în Upplandsgatan. 
Petrovic traversă strada nonșalant, încercând să se 
folosească de limbajul trupului ca să arate că ținea 
situația sub control, dar în clipa în care ușa se închise 
în urma lui începu să urce scările în fugă. 

Găsi telefonul muntenegrean pe birou și-l sună 
pe unchiul lui din Podgorica. Trecu direct la subiect, 
expunându-i situaţia. 

Era responsabilitatea unchiului său să dea de Filip 
Zivic, dat fiind faptul că, de fapt, pilotul fusese înrolat 
prin intermediul cunoştinţelor lui. 

Unchiul lui promise că avea să se intereseze. Când 
Petrovic îi spuse că avea nevoie de nişte răspunsuri 
chiar în seara aceea, unchiul lui îi replică râzând că 


214 | JONAS BONNIER 


aşa ceva nu avea să se întâmple. Se ducea la un meci de 
fotbal și avea de gând să iasă la o bere. Era duminică. 

Petrovic nu avea energia să se certe. În schimb, mai 
dădu câteva telefoane în Muntenegru. Când veni seara, 
cinci oameni diferiți încercau să afle ce se întâmplase 
cu Filip Zivic. 


Dar nici unul dintre cei cărora le dăduse această 
sarcină nu reuşi să dea de Zivic în seara aceea. Petrovic 
deveni din ce în ce mai neliniștit. Nu era o senzaţie 
obișnuită pentru el. 

Adormi în zori, însă fu trezit în scurt timp de sone- 
ria telefonului muntenegrean. 

Fără să se ridice din pat, bâjbâi după telefon şi răs- 
punse fără să deschidă ochii. 

- Hmm? 

- A dispărut. 

La telefon era unchiul lui. 

Petrovic se ridică în capul oaselor. Era complet treaz. 

- Ai auzit ce-am spus? 

- Da. 

- A dispărut. Filip nu mai e aici. El și familia lui, 
soția și băiatul, au dispărut toți. 

Petrovic abia își putu stăpâni furia. Privea fix drept 
în fața lui, în timp ce sângele îi bubuia în tâmple. 

- Cum adică, a dispărut? 

- Locuinţa lor e goală. Nimeni nu i-a văzut plecând. 
Nimeni nu ştie unde sunt. Sunt deja câteva săptămâni 
de când i-a văzut cineva ultima oară. 

Zoran Petrovic aruncă telefonul în celălalt capăt al 
camerei, iar aparatul se sparse într-o mie de bucățele 
de caloriferul de sub fereastră. Strigătul lui îi trezi pe 
cei care locuiau în apartamentul de deasupra. 


ól 


Era cinci dimineața atunci când Niklas Nordgren și 
Sami Farhan se dădură jos din maşina pe care Michel 
Maloof o parcase pe Malmskillnadsgatan, imediat după 
colț de Mäster Samuelsgatan. Se aflau doar la o arun- 
cătură de băț de centrul absolut al Stockholmului, dar 
era atât de linişte, că-şi auzeau respirația. 

Maloof nu le spusese încă lui Nordgren și lui Sami 
despre dispariția pilotului de elicopter. Petrovic zisese 
că mai exista o şansă ca el să apară şi, în lipsa unor 
răspunsuri categorice, Maloof nu voia să-i îngrijoreze 
pe ceilalți. 

Centrul oraşului era pustiu. În afara câte unui sta- 
giar angajat pe timpul verii, clădirile de birouri din 
jurul lui Sergels torg erau goale toată ziua. Suedia se 
adaptase treptat la practica europeană, și august era 
acum o lungă şi tărăgănată perioadă pregătitoare a 
toamnei. În timpul verii, locuitorii get-beget ai capitalei 
fugeau din centru: dacă îți permiteai să locuieşti acolo 
îți permiteai și o casă de vacanţă în arhipelag sau o 
ultimă vacanţă cu un zbor privat în Grecia. În urma 
lor rămâneau străzi închise și excavate, autoritățile 
folosindu-se de această ocazie pentru a le repara atunci 
când nu era nimeni care să fie deranjat de ambuteiaje 

şi haos în afară de turiştii germani veniți cu rulota sau 
de cei americani veniți cu vasele de croazieră și familiile 
cu copii mici din sudul Suediei. Peste o săptămână avea 
să se revină la normalitate, lucrările stradale aveau să 
ia sfârşit şi stagiarii urmau să fie trimiși acasă, dar 
deocamdată calmul verii încă domnea asupra capitalei. 

Nordgren se duse să aducă rucsacul imens din 
portbagaj. 

Rucsacul era plin cu explozivi plastici, baterii şi 
cabluri pentru detonare. Ca întotdeauna, Nordgren 
ținea detonatoarele în buzunarele vestei. 

Se îndreptară împreună spre Jakobsbergsgatan. 
Soarele răsărise, dar era mascat de pâcla unui nor 
alb. Mirosul de clor şi bere stătută plutea în aer, iar un 
pescărușş derutat zbura printre clădirile de pe Oxtorget, 
însă cei trei nu auzeau deloc viaţa de noapte care pro- 
babil continua să se desfăşoare în jurul Stureplanului. 
O maşină de măturat trecu pe lângă ei, iar foşnetul 
harnic al periilor rotitoare se stinse după ce vehiculul 
dădu colțul. 

Zăriră maşina de poliție în aceeaşi clipă. 

Venea direct spre ei, cu cel mult zece kilometri pe oră. 

Poliția căuta pe cineva sau ceva. 

Fără să fi discutat dinainte cum să trateze o astfel 
de situaţie, Niklas Nordgren se opri şi se lăsă jos pe 
trotuar, prefăcându-se că-și lega şireturile. Sami Farhan 
acceleră și se furișă după colț, pe Jakobsbergsgatan, iar 
Michel Maloof merse mai departe drept spre maşina 
de poliţie. 

În loc să fie un grup de trei bărbaţi pe Malmskillnads- 
gatan la ora cinci dimineaţa, acum păreau trei necunos- 
cuţi cu agende diferite. Păreau mai puțin ameninţători. 


je 

Motivul pentru care Maloof, Nordgren și Sami erau 
pe Malmskillnadsgatan în acea dimineață devreme 
de august era îngrijorarea lui Nordgren. Planul era 
să dea o gaură drept în acoperișul departamentului 
Numerar unde lucra Alexandra Svensson. Aveau la 
dispoziție zece minute în total, iar Nordgren promisese 
că explozia nu avea să dureze mai mult de două din 
acele prețioase minute. 

La începutul acelei săptămâni însă, Nordgren aflase 
de la Katinka, sora lui Ezra, că acoperișul depozitului 
de bani din Văstberga era alcătuit din trei straturi. 
Beton deasupra, dedesubtul lui grinzi și apoi o foaie 
de metal care proteja plafonul interior. Era posibil să 
dea o gaură cu ajutorul explozivilor în foaia metalică 
îmbinată. Stratul grinzilor era doar lemn şi izolaţie, îl 
puteau rezolva cu un fierăstrău și o rangă. 

Întrebarea era cât de gros e betonul. 

Pentru a evita orice surpriză, Nordgren începuse 
să caute clădiri care fuseseră construite în același 
mod, ca să poată întreprinde un test. Clădirea par- 
tial terminată de la colțul dintre Jakobsbergsgatan și 
Regeringsgatan din centrul Stockholmului era rezul- 
tatul acestei căutări. 

Acoperişul ei era construit în exact acelaşi mod 
ca şi cel din Västberga. În timpul verii, constructorii 
reușiseră să facă fundaţia, să ridice pereţii interiori și 
exteriori de rezistență și să instaleze plafoanele fiecă- 
ruia dintre cele opt etaje. Nordgren avea la dispoziţie 
un întreg schelet pe care să exerseze, fără nici un risc 
de a răni pe cineva. Dar, dat fiind că clădirea era încă 
în construcţie, fuseseră obligaţi să se trezească în zori, 
ca să ajungă pe şantier înaintea muncitorilor. 


Maloof mai avea doar câțiva pași până să dea colțul 
spre Jakobsbergsgatan, o stradă pietonală, când mașina 

de poliție ajunse în dreptul lui. Nordgren era la zece 
metri distanţă, încă ocupat cu legarea șireturilor. Era 
cel mai atent nod pe care-l făcuse vreodată. 

După o clipă, zări cu colţul ochiului cum mașina 
albastru cu alb trecu încet mai departe. Nu se ridică 
nici acum. În timp ce Maloof dispărea după colț, unde 
nu mai putea fi văzut, Nordgren se folosi de această 
ocazie ca să-şi lege şiretul de la celălalt pantof, apoi 
se ridică. 

Rezistă impulsului de a se întoarce ca să se uite dacă 
poliția se oprise la intersecția cu Măster Samuelsgatan. 
În schimb, se grăbi să-şi ajungă din urmă prietenii, 
care coborâseră deja destul de mult pe panta abruptă 
a străzii pietonale. 

- Aşa ceva îţi întinde nervii la maximum, bombăni 
Sami. 

- Cu un rucsac plin cu explozivi în mijlocul orașului, 
avem și motive, adăugă Nordgren. 

Ajunseră pe Regeringsgatan fără să se mai întâl- 
nească cu nimeni. Mai încolo, pe stradă, se vedea un 
cuplu care se mozolea cu patimă; fata era lipită de 
perete și practic se cățărase pe piciorul bărbatului. 
Auzeau în depărtare zgomotul mașinii de curățenie. 


Poarta de fier din fața clădirii era încuiată cu un 
lanţ cu lacăt. Nordgren scoase un cleşte. Nu avu nevoie 
de altceva ca să taie lanţul. Deschise poarta și se furi- 
şară înăuntru. Nordgren puse lanţul la loc, cu partea 
tăiată atârnând înăuntru. Pentru un trecător, totul 
părea normal. 

- Să folosim liftul? 

Simpla idee că puteau rămâne toți trei blocaţi în 
liftul lent, scârțâitor și şubred al clădirii, care se vedea 
perfect din toate direcţiile, și cu un rucsac plin cu 
explozivi era absolut stupidă. 

lar când păşiră înăuntrul lui, peste aproximativ un 
minut, nu păru cu nimic mai bună. 

-E o nebunie, oftă Sami. 

- Sigur, sigur, aprobă Maloof. 

Nordgren nu spuse nimic. Peste doar câteva minute 
avea să încerce să dea o gaură într-un acoperiş de beton 
din centrul Stockholmului cu ajutorul explozivilor. 
Nu voia să recunoască, dar ideea începea să i se pară 
suspectă. Pe de altă parte, alternativa era și mai rea: 
să nu-şi facă temele și să descopere într-un moment 
crucial că misiunea era imposibilă. 

Călătoria cu liftul păru să dureze la nesfârșit, iar 
când ajunseră în cele din urmă pe acoperiș nu găsiră 
priveliștea la care se așteptaseră. Discutaseră despre 
asta în maşină, cum o să poată admira întregul oraş, 
dar clădirile din vecinătate le blocau vederea. Pâcla de 
pe cer sugera că avea să fie o zi călduroasă. 

Nordgren privi în jur și arătă spre o grămadă mare 
de cherestea. 

- Putem să ne adăpostim după aia, spuse el. 

Și cu asta începu să pregătească explozivii. Ca întot- 
deauna, pentru început avea să folosească o încărcă- 
tură mică. 

Sami îi citi gândurile. 

- Nu putem face asta acum, zise el. Înţelegi ce vreau 
să spun? Suntem pe un acoperiş. În mijlocul oraşului. 
Poliția umblă cu mașina exact sub noi. Ştii? Nu putem 
să testăm și iar să testăm. Nu mai suntem în pădure. 

- Nu... făcu Nordgren ezitant. 

Prudenţa era o virtute la care renunța cu greu. 

- Bine, bine, spuse Maloof. Doar o dată. Nu mai 
mult. O încărcătură, ca să vedem dacă funcționează. 
Apoi fugim. 

Nordgren pricepu. 

- Bine, murmură el, aplecându-se ca să caute mai 
adânc în rucsac. 

Cei doi aveau dreptate, bineînţeles. Peste câteva 
săptămâni, când aveau să stea pe acoperişul depozi- 
tului de bani, nu trebuiau să fie discreți sau precișşi, 
misiunea lor era să dea o gaură suficient de mare ca 
să poată ajunge la nivelul grinzilor. Şi asta era sarcina 
acelei dimineţi. Să vadă dacă era posibil. 


Niklas Nordgren scoase un con de plastic mic şi 
galben din rucsac. Era tipul de con pe care echipele 
de fotbal îl folosesc ca să exerseze deplasarea laterală. 
Forma era perfectă, dat fiind faptul că scopul lui era 
să direcționeze explozia drept în jos. 

Nordgren umplu conul cu explozivi. Folosea explo- 
zivi plastici roşii, cu o viteză de detonare de 7 800 de 
metri pe secundă. Voia să creeze o explozie concen- 
trată, astfel încât să poată garanta crearea unei găuri. 
Semtex-ul ar fi îndeplinit aceeaşi sarcină, dar explo- 
zivii folosiți de armată erau deopotrivă mai scumpi şi 
mai greu de procurat. Nordgren înfipse un detonator 
într-o margine. 

- Bun, spuse el. O încercare. Nici mai mult, nici 
mai puțin. 

Prinse cablul de sârmele libere ale detonatorului, 
și cei trei alergară în spatele grămezii de lemne și se 
lăsară în jos. 

-O să bubuie al naibii de tare, comentă Nordgren 
prozaic. 

Maloof și Sami se lăsară în genunchi, ținându-șşi 
capul în mâini. Nordgren atinse metalul dezgolit al 
cablului de detonare de polii bateriei de motocicletă. 

Explozia fu asurzitoare. 

Dar ce urmă fu şi mai rău. 

Întreaga clădire se cutremură. Se ridicară, însă peste 
o clipă simțiră că pământul le fugea de sub picioare. 
Nordgren nu era pregătit pentru asta. Grămada de 
cherestea în spatele căreia stăteau se prăbuși într-o 
parte cu un zgomot incredibil, încă și mai tare decât 
explozia inițială. Maloof căzu. 

- Căcat! strigă Sami. 

Plafonul pe care stăteau ghemuiţi se prăbuși pe cel 
de dedesubt. Două sau trei alarme începură să sune 
simultan. 

- Sami! răcni Maloof. 

Nu vedea nimic. 

-Sunt aici. Unde e Nicke? 

- Aici! strigă o voce dintr-un nor de praf. 

Se auzeau unul pe celălalt, dar trecură câteva se- 
cunde până când să poată vedea ceva. 

- Trebuie să plecăm! 

Nordgren începu să alerge spre liftul care, în mod 
incredibil, părea să fi supraviețuit nevătămat exploziei. 
Sami și Maloof îl urmară. În timp ce praful începea 
să se așeze, studiară stricăciunile din jur. 

În depărtare se auzeau sirenele vehiculelor de inter- 
venţie. 

Alergară în lift, și Nordgren apăsă butonul. Motorul 
porni cu o smucitură, coborându-i încet spre pământ. 
În stradă se strânsese deja o mulţime de oameni. 

-Ce dracu’ s-a întâmplat? întrebă Sami. 

Fruntea lui era umedă, ochii, strălucitori. Îşi scutură 
puloverul, fluturându-l din loc în loc. 

- Lucrare proastă, răspunse Nordgren. Am doborât 
întregul acoperiş. 

- Căcat! 

Maloof începu să râdă. Lui Sami îi zvâcnea gura. 

-Voi doi sunteți nebuni, se răsti Nordgren. Nu e 
amuzant. Imediat o să fie plin de gabori pe aici. 

După o vreme care li se păru o eternitate, ajunseră 
jos. Acolo, alarmele de pe şantier răsunau și mai tare. 
O dubă de televiziune opri lângă trotuar cam în același 
timp cu sosirea primului camion de pompieri de la 
stația de pe Malmskillnadsgatan. Explozia declanşase 
până și trei-patru alarme de mașină. 

Oamenii se îngrămădeau din toate direcțiile. 

Cei trei bărbaţi responsabili pentru acest haos ieşiră 
discret din fosta clădire cu opt etaje, în timp ce pompi- 
erii se năpusteau înăuntru. Nordgren, Sami și Maloof 
se furişară rapid pe lângă spectatorii de pe trotuar, toţi 
disperaţi să întrezărească măcar ce se întâmpla. 

- E o nebunie, spuse Sami în timp ce mergeau rapid 
pe Jakobsbergsgatan. 

Nici unul dintre ei nu se întoarse atunci când mași- 
nile de poliție îşi făcură apariția pe stradă, cu sirenele 
urlând. O luară spre mașină fără să spună un cuvânt; 
abia după ce urcară înăuntru și închiseră portierele, 
Nordgren rupse tăcerea: 

- La dracu”, nici măcar n-am făcut gaura. N-o să 
putem intra prin acoperiș. 


58 


Pe Karlavägen, imediat după colțul cu Skeppargatan, 
era un magazin elegant de dulciuri numit Karla frukt. 
Era acolo de la mijlocul anilor '60, alimentându-i cu 
delicatese pe amatorii de praline din cartier și pe stu- 
denţii lacomi de dulce. Firma frumoasă din neon, în 
formă de portocală decojită, lumina fațada clădirii. 
Vitrinele magazinului formau un unghi spre interiorul 
clădirii, oferindu-i lui Caroline Thurn un spaţiu în 
care să poată sta în umbra acoperișului de deasupra 
intrării. Ascunsă acolo era complet invizibilă, în ciuda 
stâlpului care ilumina trotuarul la doar câțiva metri 
distanță. Era două şi jumătate într-o noapte senină de 
vară, și pe Karlavägen domnea liniștea. 

Karla frukt era vizavi, în diagonală, față de ușa pe 
care Thurn și Berggren o ținuseră sub supraveghere: 
ușa presupusului bordel. Thurn ştia că ar fi trebuit să 
renunţe la acel caz, dar nu voia s-o facă. Poliția Cri- 
minalistică Naţională fusese sesizată deoarece cazul 
implica ambasadori, cetățeni străini care comiteau 
infracțiuni pe teritoriu suedez. Informaţiile pe care 
le aveau erau dintr-o sursă credibilă, iar unitatea de 
moravuri susținea şi ea teoria bordelului. 

Traficul de pe Karlavăgen era despărţit de o alee 
largă din mijlocul străzii. Gazon, copaci frunzoși și 

tufișuri dese fuseseră plantate de-a lungul aleii de pie- 
triş pe care câinii erau plimbaţi seara, iar copiii, duși 
la şcoală dimineaţa. Thurn stătea în intrarea la Karla 
frukt de la miezul nopții, însă nimic nu se întâmplase. 
Nimeni nu intrase sau ieşise din clădirea de vizavi. 

Nu se deranjase să-l întrebe pe Berggren dacă voia 
să vină cu ea. În clipa aceasta, Berggren era complet 
concentrat asupra jafului de la depozitul de bani, așa 
că i-ar fi spus să dea cazul colegilor de la moravuri. 
După toate probabilitățile, presupusul bordel putea să 
primească la fel de multe vizite din partea demnitarilor 
suedezi ca şi din partea celor străini, iar detectivii de 
la Poliţia din Stockholm trebuiau și ei să facă ceva. 

Thurn zâmbi de una singură. Parcă auzea argumen- 
taţia lui Berggren. 

Apoi îl văzu. 

De cealaltă parte a lui Karlavăgen, un bărbat singu- 
ratic mergea pe stradă. Thurn îl observase în timp ce 
trecea pe Artillerigatan în drum spre Karlaplan și reți- 
nuse felul lui neobișnuit de a merge. Șchiopăta, ca și 
cum un picior ar fi fost mai scurt decât celălalt, şi fie- 
care pas pe care-l făcea necesita împingerea șoldului 
drept în faţă, cu o răsucire uşoară. 

Thurn avu nevoie de câteva secunde ca să recupereze 
informaţia relevantă din bogata arhivă a subconști- 
entului ei. Ştia exact cine era bărbatul care șchiopăta. 

Pe trotuarul de vizavi, la ora două și jumătate noap- 
tea, în mijlocul unuia dintre cele mai adormite cartiere 
al Stockholmului, un director de liceu recent pensio- 
nat din cele mai adânci păduri din Värmland ieşise la 
plimbare. Jan Lowenheim. 

Şi, dat fiind tot ce ştia Caroline Thurn despre direc- 
torul Lowenheim, șansele ca el să se îndrepte spre 

bordelul pe care poliţia încerca de mult să-l dea în 
vileag erau destul de mari. 

Thurn era la mijlocul străzii atunci când Lowenheim 
ajunse la clădirea pe care ea o supraveghease. Dar, în 
loc să se oprească, bărbatul trecu șchiopătând de ușa 
aceea și dădu colțul pe Grevgatan, imediat înaintea 
sensului giratoriu de lângă fântânile din Karlaplan. 
Thurn începu să alerge. 

Faptul că Lowenheim trecuse de bordel o făcuse să 
se simtă deopotrivă surprinsă și uşurată. 

Dădu colţul în mare viteză și aproape că se izbi din 
alergare de bărbatul mai în vârstă care stătea în faţa 
intrării de la Grevgatan numărul 63, cu o mână pe 
clanța ușii. Acesta se întoarse panicat. 

-Ce e? exclamă el. 

Șocul lui era de înţeles. Nu văzuse picior de om de 
minute bune, pentru a se trezi acum aproape doborât 
la pământ. 

Thurn se opri brusc. Pulsul ei era accelerat, respira 
greoi şi nu avea habar ce să spună. 

În clipa următoare, el o recunoscu. 

- Caroline? Tu ești, Caroline? Dumnezeule... ce 
coincidență! 

Ea încercă să se reculeagă. 

- Domnule director Lowenheim. Nu... ne-am văzut 
de mult. 

El întinse mâna și poliţista i-o strânse automat, 
scuturând-o de parcă îi mulțumea pentru o diplomă 
la o ceremonie de absolvire. Strângerea lui de mână 
era moale și umedă, ea îşi amintea asta foarte bine. 
Dar nu despre strângerea lui de mână bârfeau fetele 
de la şcoală, ci despre îmbrăţișările care deveneau 
rapid prea intime, privirile care întârziau mult prea 
mult înainte să ajungă la ochii tăi. Lowenheim nu 

mai putuse să scape niciodată de scandalul cu admi- 
nistratoarea unui internat. 

- Abia săptămâna trecută l-am văzut pe tatăl tău, 
la o cină de la Nääs, zise acum LOwenheim. Părea să 
fie binedispus. 

- Da, făcu Thurn evaziv. Sunt sigură că e. 

- Am discutat destul de mult despre fratele tău, dar 
n-am mai ajuns şi la tine... 

- Nu, spuse ea, se mai întâmplă. 


Caroline von Thurn nu-și mai folosise particula de 
când îşi dăduse seama că Grefvelsta gård din Närke, 
locul în care copilăriseră cu toţii, ea și tatăl ei, bunicul 
și străbunicul ei, avea să-i fie luat. 

Avea cincisprezece ani pe atunci și se înscrisese de 
curând la pensionul Lundsberg, unde colegele ei îi expli- 
caseră ce urma să se întâmple. Nu avea să primească 
nimic. În virtutea unor legi care datau din secolul al 
XVII-lea, ferma şi pământul aveau să fie moştenite de 
fratele ei mai mic. Cu cincisprezece ani în urmă, parla- 
mentul suedez acceptase să elimine treptat aşa-numi- 
tul fideicomis, regula care decreta că fiul cel mare era 
moștenitorul strămoșilor lui, dar legislatorii făcuseră, 
printre altele, o excepţie pentru Grefvelsta. 

La început, Thurn nu-și crezuse prietenele. O sunase 
pe mama eci, în seara aceea, însă ea nu putuse să facă 
altceva decât s-o trimită la tatăl ei. Pe acesta îl iritară 
cel mai tare întrebările fetei. Nu trebuia să justifice 
nimic, nu putea fi făcut responsabil. Aşa stăteau lucru- 
rile, așa se procedase întotdeauna, nu era vorba de 
corectitudine. Oamenii se nășteau într-un anumit 
context, într-un anumit loc, unii se nășşteau bărbaţi 
şi alții, femei. Fetele din familie nu aveau să conducă 
ferme sau să moștenească pământ niciodată. 

Când tatăl ei plecase, în ziua aceea, Thurn își simțea 
gâtul şi inima arse de trădare. Seara abia mai respira. Era 
ca şi cum un covor subțire şi minunat, pe care era înfă- 
țișată întreaga ei copilărie, îi fusese tras de sub picioare, 
lăsând-o pe o podea de pământ care puţea a vechi pre- 
judecăţi și era îmbibată într-o mentalitate meschină. 

De-a lungul săptămânii care urmase, şocul ei inițial 
fusese înlocuit de o senzaţie profundă de nedreptate, 
pe care ea o alimentase și o făcuse să se amplifice în 
cei trei ani petrecuţi la școala internat din pădurile 
Vărmlandului. Atunci când absolvise liceul, era deja 
mult prea târziu ca să se mai întoarcă în casa familiei. 

Ziua în care plecase de la școală fusese ultima oară 
când îşi văzuse tatăl, mama și fratele. Nu existase nici 
un rămas bun dramatic, Thurn era mult prea bine 
crescută pentru acest gen de spectacol; provocarea 
unei scene era un lucru pe care pensionul îl scotea 
din capul elevelor, dacă nu învățaseră asta deja. Avea 
să-și revadă mama și pe tatăl dacă era necesar. Dacă 
nu, nu avea să-și bată capul. 

Şi astfel, Caroline von Thurn devenise Caroline 
Thurn, care își căuta un alt fel de viaţă. 

Devenise ofițer de poliţie. 

- Ei, spuse directorul Lowenheim, dai așa peste 
oameni, la miezul nopții? Dar mă tem că trebuie să 
mă grăbesc. 

- Aha? făcu Thurn. Unde mergeţi? 

În clipa în care o recunoscuse, Lwenheim dăduse 
drumul clanţei de parcă l-ar fi ars. Acum murmură 
un răspuns vag. 

- Am o soră a cărei cumnată locuieşte după colț. 
Uneori o ajut... era urgent... are probleme cu șoldul... 
să locuieşti singur nu e ușor. Pornise deja, dându-se 

înapoi câțiva paşi. Salută-i pe părinţii tăi, Caroline, 
adăugă el înainte de a se întoarce. 

Thurn rămase acolo, privindu-l cum se îndepărta 
şchiopătând. Îl lăsă să plece. 

Apoi se întoarse spre ușa pe care el fusese pe punctul 
de a intra. 

Această adresă de pe Grevgatan, această intrare 
ducea în aceeași clădire pe care ei o supravegheaseră 
de pe Karlavägen. Şi Thurn îşi dădu seama că acesta 
era motivul pentru care nu văzuse pe nimeni care să 
intre sau să iasă din bordel. 

Ambasadorii şi acei membri ai societăţii care frec- 
ventau stabilimentul foloseau intrarea considerabil 
mai discretă de după colţ. 

„Uneori, răspunsul e mai simplu decât îţi place ţie 
să crezi“, se gândi Thurn. 

Se întoarse încet pe Karlavăgen. În acest timp, sună 
să ceară întăriri. Poliţiştii în uniformă puteau să urce 
în clădire şi să-i surprindă pe bărbaţii de acolo asupra 
faptului. 

Nu exista nici o îndoială încotro mergea Lowenheim, 
iar când acesta se abătuse de la planurile lui, le şi dez- 
văluise fără să vrea. 

Caroline Thurn nu mai era deloc interesată să facă 
ea însăşi arestările. Dacă directorul ştia despre bordel, 
exista riscul ca și alți bărbați din cercurile tatălui ei să 
se afle acolo. lar ea era fericită să poată evita o ase- 
menea descoperire. 

Când Maloof intră în parcarea de la Skărholmen 
Centrum, marți, pe 25 august, constată surprins că 
aceasta nu era excesiv de aglomerată. Maloof avusese 
de gând să se plimbe pe coridoarele lungi, mărginite de 
magazinele centrului comercial, dar se răzgândi când 
văzu cât de liniştită era atmosfera. Zoran Petrovic era 
cu un cap mai înalt decât toți ceilalţi, şi aveai nevoie 
de o adevărată mulţime ca să-l ascunzi. 

Era mai bine să iasă la o plimbare prin pădurea din 
jurul centrului comercial, se gândi Maloof, oprind 
între două maşini murdare şi cenușii - era imposibil 
să-ți dai seama de marca lor, vreo versiune asiatică 
a unui model vechi. 

Parcarea mirosea a gaze de eșapament și verdeață. 
Maloof inspiră adânc și se înfioră în briza rece. Găsi 
pe bancheta din spate o eșarfă care probabil că zăcea 
acolo din primăvară. Încă nu era pregătit pentru veni- 
rea toamnei. 

De asemenea, detesta problemele. Petrovic trebuia, 
pe nepusă masă, să găsească un nou pilot. Nordgren 
nu reușise să dea o gaură în acoperișul de beton, ceea 
ce însemna că trebuiau să născocească altă modalitate 
de a pătrunde înăuntru. Dacă asta era măcar posibil. 
Dintr-odată, totul părea să meargă împotriva lor. 

Maloof văzu BMW-ul albastru al lui Petrovic apro- 
piindu-se dinspre intrarea nordică. Observă, de aseme- 
nea, mașina care intră după el, un Saab gri-argintiu. Fu 
doar o scurtă observaţie, însă; mașina trecu mai departe, 
şi Maloof o uită în curând. 

Petrovic parcă, apoi înaltul iugoslav se apropie 
țopăit prin parcare, în haina lui de vară scurtă şi des- 
chisă la culoare. Făcu voios cu mâna. 

Maloof răspunse arătând spre pădure. 

Petrovic se întoarse şi porni în cealaltă direcţie, 
îndepărtându-se de centrul comercial. Maloof îl urmă. 

În loc să parcheze, Saabul continuă să se furişeze 
în spatele lui Maloof și Petrovic, la o distanță sigură. 


Prima etapă a plimbării lor îi duse adânc în pădure 
pe o cărare șerpuită, peste dealuri şi câmpuri. Pământul 
era uscat, făgaşele adânci pe care ploaia de vară le 
săpase în pietrișul pantelor dispăruseră fără urmă, aşa 
că Maloof reuși să nu-și murdărească tenișii cei noi. 

Discutau despre piloții de elicopter. 

- S-ar putea să am pe cineva, spuse mereu optimis- 
tul Petrovic. Când am fost ultima oară la Cannes, am 
cunoscut un american care se ocupa de import-export. 
Vindea chimicale americane care fac cartofii să crească 
mai mari. Sau poate mai puţin făinoşi? În orice caz, e 
în domeniul... transporturilor... de mult timp. Şi când 
a lucrat în Indiile de Vest, avea un pilot de elicopter 
care transporta mărfuri între insule. Tipul ăsta, Kluger, 
e în Suedia deja de câţiva ani. 

Poteca îi scoase pe un câmp deschis. Trecură pe lân- 
gă o fermă abandonată. Maloof nu văzuse niciodată 
țipenie de om. Când ajunseră în mijlocul câmpului, 
apropiindu-se de următoarea zonă împădurită, ceva di- 
năuntrul lui îl făcu să se întoarcă şi să privească înapoi. 

Saabul gri-argintiu era parcat, aproape invizibil, 
lângă gardul spart. De data asta, Maloof îi acordă 
atenţie. Aşteptă până când intrară iar printre copaci 
ca să vorbească. 

- Suntem urmăriţi. 

- Ce? 

- Suntem urmăriţi, repetă el. Uite. Se întoarseră 
pe unde veniseră. Maloof arătă printre trunchiurile 
rărite, și Petrovic văzu mașina gri-argintie. Te urmărea 
în parcare. 

- Pe mine? făcu Petrovic. Eşti sigur? 

Maloof zâmbi şi dădu din umeri. 

- Da, da. Nu. 

- Nu? 

- Hai să verificăm. 

În loc să meargă mai departe prin pădure, Maloof 
se întoarse şi o luă peste iarbă spre drumul asfaltat 
îngust care trecea pe lângă ferma abandonată; pe acolo 
trebuia să fi venit Saabul. Petrovic îl urmă. După ce 
merseră câteva minute, Maloof scoase telefonul şi-l 
ridică în fața lui. Văzură pe ecran imaginea maşinii 
care porni și începu să-i urmărească încet. 

- Căcat, înjură Petrovic. 

Merseră mai departe spre parcarea centrului comer- 
cial. Intenţia lui Maloof era să intre la metrou şi să 
scape de urmăritori, însă Petrovic, din ce în ce mai 
iritat, părea să aibă alte planuri. 

- Dumnezeule mare, blestemă iugoslavul. Asta e al 
dracu’ de josnic. Îi arătăm noi nemernicului. N-are nici 
un drept să ne urmărească, ce naiba. N-am făcut nimic. 

- Păi, totuși... 

- Astăzi. N-am făcut nimic astăzi. 

Ajunseseră la parcare. În timp ce maşina gri-argintie 
continua să se furişeze pe drumul îngust, Petrovic alergă 

la BMW-ul lui şi sări înăuntru, apoi se aplecă spre locul 
din dreapta și deschise portiera pentru Maloof. 

- Haide! strigă el. 

Maloof urcă șovăitor. Văzu în oglinda retrovizoare 
cum Saabul se apropie de intrarea în parcare şi apoi se 
opri. După asta, totul se întâmplă foarte rapid. Petrovic 
ieşi cu spatele din locul lui atât de rapid, că roţile 
scrâşniră. Băgă mașina în viteza întâi, ambală motorul 
și porni drept spre ieșire. Pentru a-și face intenţiile şi 
mai clare, claxonă nebunește. 

-Ce faci? îl întrebă surprins Maloof. 

Petrovic își continuă cursa fără să-i răspundă. 
Şoferul Saabului îşi dădu seama că dacă nu făcea ceva 
avea să rămână de partea nepotrivită a intrării, aşa că 
acceleră şi ajunse acolo imediat înaintea lui Petrovic, 
care luă curba pe două roți. 

-Ce faci? strigă Maloof din nou. 

Virajul brusc îl izbise de portieră. Se redresă cu greu 
şi-şi puse centura. 

-Îl prindem, vreau să-l întreb pe nemernic de ce 
ne urmăreşte! se răsti Petrovic iritat. 

Încerca să acopere zgomotul motorului, care se apro- 
pia de 4 500 de rotații pe minut. 

- Sigur, sigur, murmură Maloof. Îl prindem. Îl prin- 
dem? 

Maşina germană mugi. Saabul era cam la o sută 
de metri în fața lor, pe calea de ieşire spre autostradă. 

-ÎI scoatem de pe şosea! 

Maloof nu răspunse. Era cea mai proastă idee pe care 
o auzise vreodată. Se uită la vitezometru. Mergeau deja 
cu 160, dar Saabul părea hotărât să nu se lase prins. 

- De ce nu opreşte?! ţipă Petrovic. 

Saabul se îndrepta spre Södertälje, iar Petrovic venea 
în urma lui. Erau aproape bară la bară, însă de fiecare 

dată când traficul se îndesea, înaltul iugoslav se răz- 
gândea şi se concentra asupra supravieţuirii. 

- Urmărim un polițist, sublinie Maloof. 

- Aşa e normal să fie, râse Petrovic. 

- Sigur, sigur. Dar dacă e poliţist, de ce nu trage pe 
dreapta, nu ne opreşte şi nu ne dă o amendă pentru 
depăşirea vitezei? 


După ce trecură de ieşirea spre Fittja şi Botkyrka cu 
200 de kilometri pe oră, se apropiară de Södertälje. 

- Dă-o naibii acum, spuse Maloof rugător. 

Părea indiferent, ca de obicei, dar în sinea lui creş- 
tea panica. Oricum se sfârşea situaţia asta, nu putea 
fi bine. Însă Petrovic nu părea să aibă nici o intenţie 
de a renunța. 

Pe porțiunea dreaptă de la sud de Salem văzură un 
baraj rutier. Chiar în mijlocul autostrăzii. 

La început păru să fie doar o singură mașină de 
patrulare, cu luminile albastre sclipind intermitent, 
însă cu cât se apropiau devenea mai clar că era vorba de 
altceva. Maloof numără cinci mașini de poliție parcate 
de-a latul drumului. 

- Căcat, murmură Maloof, ghemuindu-se în scaun 
de parcă ar fi încercat să se facă invizibil. 

În faţa lor, Saabul gri-argintiu încetini. Mașinile 
care blocau drumul se dădură la o parte, lăsându-l 
să treacă. Peste câteva clipe, gaura se închise iar în 
urma lui. 

Petrovic frână. Încetini, opri la câţiva metri de 
mașinile de patrulare și cobori geamul. O polițistă 
se apropie și-l salută nonșalant, de parcă ar fi oferit 
îndrumări unui turist. 

Maloof se aştepta la ce e mai rău, dar nu se întâm- 
plă nimic. 

- Mergeaţi puţin cam repede, nu-i așa? spuse ea 
amabil. 

Lui Maloof nu-i venea să creadă. De ce vorbea așa 
de prietenos? 

-Vrem să reclamăm acea mașină, spuse Petrovic, 
arătând spre Saabul care se pierdea în depărtare. Ne-a 
hărțuit. 

-În ce fel v-a hărțuit? 

- Ne-a urmărit. 

- Serios? răspunse poliţista, lăsându-i lui Petrovic 
câteva secunde ca să se gândească. 

- Nu acum, zise Petrovic când îşi dădu seama de ce 
tăcuse polițista. Acum eu îl urmăream pe el. Însă doar 
ca să-i cer să nu ne mai urmărească. 

- Eu aş sugera să tragem linie aici. În mod evident 
v-aţi urmărit unul pe altul. Cred că putem s-o lăsăm 
aşa, ce ziceţi? 

Maloof continuă să privească fix pe fereastră, dar 
situația devenea din ce în ce mai ciudată. De ce nu le 
cereau permisele de conducere, actele de identitate, 
cum putea poliţista să nu sublinieze faptul că rulaseră 
cu 200 de kilometri pe oră? 

Poliţia îl îndrumă pe Petrovic spre cealaltă parte a 
autostrăzii, de unde se putea întoarce spre Stockholm. 


SEPTEMBRIE 


ó4 


- Pare o luptă destul de dificilă, spuse Ali Farhan. 

- Complicat, îl aprobă Adil Farhan. 

Sami Farhan dădu din umeri. Bineînțeles, frații lui 
aveau dreptate. 

Luau cina la restaurantul unchiului lor din 
Liljeholmen, iar faptul că erau trei frați care stăteau în 
jurul mesei nu putea scăpa nimănui. Fratele cel mare, 
Ali, părea mai în vârstă şi mai dur decât ceilalți, cu 
riduri pe frunte şi în jurul ochilor. Însă ochii și nasul 
lui erau identice cu ale lui Sami. Fratele cel mic, Adil, 
avea considerabil mai mult păr și ochi mai mici. De 
asemenea, transmitea o stare de calm, în timp ce atât 
Sami, cât şi Ali gesticulau intens în timp ce vorbeau 
și emanau același fel de nerăbdare. 

- Păi, aşa e uneori, încercă Sami să se apere. Nu poate 
să-ți meargă bine tot timpul. 

- Da, dar există tot felul de lupte dificile, zise Ali. 
Voi pare că v-aţi blocat. 

Să fii la restaurant în postura de client era o expe- 
riență foarte diferită de munca în bucătăria aceea 
strâmtă, se gândi Sami. În bucătărie trudeai și erai mân- 
dru de munca ta. Dotările nu erau noi, dar erau bine 
întreținute; ingredientele proaspete nu erau de lux, dar 

erau alese cu grijă. Ambiţiile erau întotdeauna înalte la 
bucătărie, iar mâncarea pe care o preparau ar fi meritat 
o soartă mai bună decât să ajungă pe mâna chelnerilor 
plictisiți care duceau farfuriile în restaurantul obosit 
și întunecos care semăna cu oricare altă crâşmă. 

Ar fi trebuit să se simtă mult mai bine în calitate de 
client decât pregătind bufetul rece, însă pentru Sami 
era exact invers. Tocmai trecuse în revistă situația. Nu 
în detaliu, dar le oferise fraților lui imaginea de ansam- 
blu. Nu exista nici o îndoială că ei aveau dreptate. În 
clipa asta, totul mergea în direcția greșită. 

- Avem ceva în pregătire, spuse Ali. Poate vrei să 
lucrezi mai bine cu noi? 

- Da, încuviință Adil. Ar fi mişto. Ca pe vremuri. 

Sami se foi. 

- Mai întâi trebuie să le dau oamenilor banii înapoi. 
Înțelegeţi ce vreau să spun? Mai întâi primiţi ce vă 
datorez, apoi putem discuta despre viitor. 

- la-o încet, frățioare, spuse Ali. 

- Dă-o naibii, îl susținu Adil. Ne primim banii când 
tu îţi primeşti banii. Nu e complicat deloc. 

Sami ştia că voiau să fie amabili, să minimalizeze 
faptul că el le aruncase banii pe apa sâmbetei și îngădu- 
ise să fie tras pe sfoară de căpitanul unui vas nenorocit. 
Dar nici faptul că Hassan Kaya se fripsese și el, nici 
atenţia fraţilor lui nu-l făcea să se simtă mai bine. Le 
era dator, şi trebuia să-și plătească acea datorie. Ca şi 
dobânda promisă. 

- Nu, nu merge aşa, spuse în cele din urmă, tră- 
gându-se de gulerul tricoului. V-am făcut o promisi- 
une, înțelegeţi? 

Ei înțeleseră, dar nu-l băgară în seamă. Ali schimbă 
subiectul şi începu să vorbească despre fotbal. Adil i se 
alătură. Sami, neavând ce să adauge la conversaţia 

despre Chelsea şi Arsenal, se retrase rapid în tăcerea 
la care-l reduceau întotdeauna fraţii lui. 

Comandară cafea și tiramisu. 

Fratele mai mare, Ali, era cel care distribuia rolu- 
rile în familie, cam în același mod în care împărțeai 
un pachet de cărți. El era cel pe care fraţii îl priviseră 
cu respect în adolescență, când încercaseră prima 
oară să-şi găsească identitatea; el era cel de care se 
temuseră și pe care-l admiraseră. Dar după ce fiecare 
îşi primise cartea lui şi se definise pe sine, după ce 
pachetul fusese împărțit, poziţia lui Sami, între fra- 
tele protector mai în vârstă şi cel exploziv mai tânăr, 
rămăsese incomplet stabilită. Existaseră zile, momente 
în care-și zisese că reuşise în sfârşit să-şi găsească o 
imagine despre sine, dar apoi conturul acela îşi pier- 
duse rapid precizia şi dispăruse. Pentru Sami nu mai 
rămăsese altceva decât jokerul. 

- Pentru United cred că s-a terminat, spuse Ali, ca 
şi cum ar fi fost o întrebare. Fiecare cu vremea lui, iar 
Manchester United e gata. Terminată. De acum înainte 
e vorba doar de Arsenal. 

- Arsenal! strigă Adil, prefăcându-se șocat. Cum 
naiba poți să spui asta? Arsenal? S-a transferat Drogba 
şi n-am aflat eu? 

Râseră la gluma lui şi Sami râse odată cu ei, chiar 
dacă nu ştia de ce. Nu-l interesa fotbalul, nu-l intere- 
sase niciodată, el era fratele mijlociu care nu se integra 
nicăieri. În timpul adolescenţei, soluţia fusese să-și 
înfăşoare strâns mâinile, să-și tragă mănușşile de box 
și să lovească sacul şi mingea de box până-i sângerau 
articulațiile degetelor. Fandase și lovise în umbrele 
unui tată pe care abia şi-l amintea și care lăsase în 
urma lui misterul motivului pentru care dispăruse. 
Apoi, ud de transpiraţie, cu fruntea tăiată și coasta 

ruptă, putea să se prăbușească în vestiar după meci 
şi, preţ de o oră sau două, câtă vreme trupul lui își 
revenea, să resimtă o pace de care avea parte rareori. 

Acum, în restaurant, Sami căzu pe gânduri. Nimeni, 
nici fraţii lui, nici prietenii care investiseră în planul 
lui, nu-l presaseră să le dea banii înapoi. Însă el le 
promisese solemn că avea să facă rost de bani până 
în toamnă. Lumea interlopă a Stockholmului îi fusese 
martoră. Toţi îl auziseră spunând asta, şi acum era 
deja septembrie. 

- Ascultă-mă puţin, Sami, zise Ali, gustând desertul 
care le fusese mai mult sau mai puțin aruncat pe masă. 
Eu totuși cred că ar trebui să rămâi cu noi. Lasă naibii 
ce-ai plănuit, oricum pare că nu merge. 

- Am ajuns prea departe ca să mai renunțăm acum, 
murmură Sami. 

- Uneori trebuie să iroseşti puțin timp cu ceva ca să 
vezi adevărul, spuse Ali înţelept, aruncându-i lui Adil 
o privire încurajatoare. 

Fratele mai mic încuviință din cap. 


Sami îi lăsă pe fraţii lui în Liljeholmen la ora unspre- 
zece și luă metroul spre Södermalm. În ultimele câteva 
săptămâni fusese plecat în cea mai mare parte a timpu- 
lui. Existau momente în care Karin îi făcea reproșuri 
voalate, dar existau și seri ca aceasta. 

Când ajunse la apartament, amândoi copiii dor- 
meau şi Karin stătea pe canapea. Îi zâmbi lui Sami 
când îl văzu. 

-Ce e? întrebă el suspicios. 

- M-am uitat la o comedie romantică, spuse ea. 
M-a binedispus şi mi-am amintit de ce te-am lăsat să 
mă convingi. 

- Să te conving? Cum te-am convins? 

- Puteam să rămân cu hainele pe mine, știi? Sau 
cel puţin cu lenjeria. Dar n-am rămas. M-ai convins. 

- Sunt bun de gură, zâmbi Sami afectat. 

- Poate. Dar mi-ai turnat şi o grămadă de votcă pe gât. 

- Cele două nu se exclud. 

Sami îşi dădu jos haina şi o aruncă pe fotoliu. Se 
duse şi se aşeză lângă soția lui pe canapea, dar era 
încă prudent. În ultimele zile fusese îngrijorat că ea îi 
ghicise intenţiile. Începuse să-şi repete cam insistent 
refrenul, potrivit căruia relaţia lor era construită pe 
faptul că el nu făcea nici o prostie. Nu se referea la 
aventuri amoroase; nu era îngrijorată din cauza asta. 
Sami o iubea pe Karin din liceu şi pentru el nu putea 
să conteze nimeni altcineva. Ea ştia asta. 

- De ce spui asta? întrebase el. N-am făcut nimic 
ce nu trebuia. 

-Îți aminteam doar, răspunsese ea. 

Sami detesta intuiţia feminină. 

Însă acum o cuprinse pe Karin cu braţul şi o trase 
mai aproape. 

- Parcă îmi amintesc, spuse el cu fața atât de aproape 
de obrazul ei că-i simțea mirosul rujului, că ţi-ai scos 
sutienul înainte ca eu să sugerez asta. 

Karin zâmbi, se desprinse din îmbrăţișarea lui și se 
ridică în picioare. 

- Nu prima oară. Te gândeşti la toate celelalte dăți. 

În clipa următoare îşi trase bluza în sus, peste cap. 


89 


În dimineaţa de miercuri, 9 septembrie, detectivul 
inspector-şef Caroline Thurn ieşi din birourile unei 
companii pe nume Panaxia, de pe Linta Gârdsvăg 
numărul 5 din Bromma. Mai erau şase zile până la 
cel mai mare jaf din istoria infracțională a Suediei. 

Fără a da de înțeles că situaţia era dramatică, petre- 
cuse peste o oră în sala de şedinţe a companiei de la 
etajul al treilea, trecând în revistă fiecare scenariu 
imaginabil împreună cu membrii conducerii. Sala era 
luminoasă și aerisită, iar avioanele care zburau la mică 
altitudine treceau pe deasupra lor la intervale regulate, 
în coborârea lor spre aeroportul Bromma. 

Pentru Thurn, conversaţia evoluase pe linia de 
demarcaţie fină dintre a dezvălui prea mult şi a se 
asigura că peste o săptămână nu avea să regrete nimic. 
Dacă le spunea tot ce ştia, exista riscul ca informațiile 
să se scurgă, ceea ce-i putea face pe hoți să-și schimbe 
planurile. Dar dacă ea nu pregătea Panaxia pentru 
ceea ce se putea întâmpla şi unul dintre angajaţii 
companiei era rănit, Thurn avea să-și regrete amarnic 
secretomania. 

Panaxia era pe punctul de a-și muta o parte a activi- 
tății din Bromma. Exact peste o săptămână, miercuri, 

16 septembrie, era programat ca mutarea să ia sfârşit, 
dar până atunci compania avea să fie mai vulnerabilă 
decât de obicei din punctul de vedere al securităţii. 
Drept rezultat, era „un lucru pozitiv că poliția mani- 
festă un nivel de interes adecvat“, după cum se expri- 
mase șeful departamentului de securitate. 

Thurn, care nu ştiuse dinainte despre mutare, dădu 
aprobator din cap. 

Trecuseră detaliat în revistă planul clădirii, iar când 
Thurn se ridică în cele din urmă pe picioarele ei lungi 
și dădu mâna cu toți cei din încăpere, se gândi că găsise 
răspunsul la întrebarea care-i preocupase pe toţi. 

Ştia unde avea să aibă loc jaful cu elicopterul. 


Maşina era parcată chiar în faţa intrării. Când 
Thurn se aşeză la volan şi-şi puse centura de siguranţă, 
senzația că Panaxia era un fel de văr provincial al 
internaționalului G4S spori. Personalul ei se străduia, 
dar asta nu era suficient. Exista ceva care nu părea 
să fie în regulă la a doua cea mai mare companie de 
transport în siguranţă din ţară, însă Thurn nu reușea 
să-și dea seama exact despre ce era vorba. 

Poate că hoţii făcuseră aceeași observaţie? 

Porni Volvo-ul și se integră în trafic. 

Cifra pe care informatorul sârb o transmisese poli- 
tiei, o pradă de până la zece milioane de euro, nu putea 
fi găsită decât în trei locuri din Stockholm: Banca 
Centrală şi două depozite de bani, Panaxia din Bromma 
și G4S din Västberga. 

Era puţin probabil ca cineva să încerce să jefuiască 
Banca Centrală. Era una dintre puţinele clădiri din 
Stockholm pe care până şi Caroline Thurn ar fi îndrăz- 
nit să le numească sigure, şi nu se punea problema să 
aterizezi cu un elicopter pe acoperișul ei. 

Din cele două depozite de bani care mai rămâneau, 
doar Panaxia din Bromma se potrivea descrierii despre 
o clădire cu patru niveluri și acoperiș plan. 

Astăzi, Thurn aflase că Panaxia plănuise de ceva 
timp să-şi mute o parte a activității și că mutarea 
era programată să înceapă pe 14 septembrie. Hoţii 
aleseseră data de 15, care trebuia să fie considerată 
ziua optimă, dat fiind că atunci compania avea să fie 
deosebit de vulnerabilă. 

Cei care plănuiau jaful trebuiau să aibă pe cineva în 
interiorul Panaxiei, se gândi Thurn, altfel nu ar fi găsit 
niciodată o ocazie atât de bună. Se întrebă dacă putea 
să ceară acum o listă a angajaţilor fără să trezească 
suspiciuni. O luă la stânga pe Drottningsholmsvăgen 
și se întoarse prin Alvik și Kungsholmen. 


În drum spre departamentul ei din sediul poliţiei, 
Thurn trecu pe la colegii însărcinaţi cu ascultarea lui 
Zoran Petrovic. 

Aceştia ascunseseră microfoane în restaurantele 
lui Petrovic de pe Upplandsgatan, în dormitorul și 
în camera de zi din apartamentul său și în tetiera 
BMW -ului. Resursele care fuseseră puse la dispozi- 
ţia anchetei erau extravagante, iar Thurn ştia că asta 
se datora în parte implicării personale a ministrului 
Afacerilor Externe. 

Dar ştia și că planul Comisarului Poliției Naționale 
era ca, la sfârșitul anului, să apere costurile sporite 
făcând public succesul internațional la care duseseră 
eforturile lor. 

Și că pentru acel succes Comisarul o făcea respon- 
sabilă pe Caroline Thurn. 

Thurn își vâri capul după ușa unei camere pline cu 
aparate electronice. 

- Nimic? întrebă ea. 

Doi tehnicieni cu căşti se întoarseră spre ușă şi se 
holbară la ea de parcă tocmai s-ar fi trezit din somn. 
Aveau ochii roșii şi păreau să nu-și fi schimbat hainele 
de săptămâni de zile. Camera duhnea a mâncare chi- 
nezească de la câteva cutii de carton goale de pe birou. 

- Glumești? zise unul dintre ei. 

-Întotdeauna ai fost foarte glumeaţă, Caroline, 
spuse celălalt. 

- Nu, replică inspectorul cu un zâmbet prietenos. 
Nu glumesc deloc. 

Tehnicienii oftară. 

Ascultarea lui Zoran Petrovic semăna puţin cu a 
îndrepta un microfon spre un stadion de fotbal în 
timpul unui derby, sperând să auzi pe cineva cum 
şopteşte. Cuvintele se revărsau în urechile poliţiştilor 
care, din ce în ce mai derutați, umpleau hard disk după 
hard disk cu discuţii despre afaceri excelente și laude 
despre cucerirea unor femei imposibil de frumoase. 

Deşi Petrovic nu apărea în nici una dintre bazele de 
date ale poliției, polițiștii care-l ascultau erau siguri că 
cineva îl învățase să vorbească ca un infractor experi- 
mentat. Nu dădea niciodată nume și rareori menţiona 
vreo oră sau vreun loc. 

Poliția știa acum că Zoran Petrovic activa în sfera 
imobiliară, dar părea, de asemenea, să fie băgat și în 
domeniul curățătoriilor și restaurantelor, al saloanelor 
cosmetice şi în activitatea de import-export. Însă ce 
făcea, ce deţinea și cum îşi petrecea timpul mai exact 
în fiecare din aceste zone rămânea neclar. Era posibil să 
fie doar comanditar sau un fel de consilier, sau poate 
că afacerile erau conduse de oameni de paie şi Petrovic 
deţinea în ultimă instanţă controlul. După toate pro- 
babilităţile, era o combinaţie a tuturor acestora, dar, 

întrucât conversațiile telefonice ale lui Petrovic erau 
vagi şi evazive, fără a da nume sau cantități exacte, 
poliţiştii nu-și puteau concretiza bănuielile. 

Într-o zi obișnuită, Petrovic putea să aibă până la 
douăzeci de întâlniri, care aveau loc în tot Stockholmul. 
Putea să trimită cincizeci de SMS-uri şi să dea un 
număr similar de telefoane, jumătate în muntene- 
greană, limbă strâns înrudită cu sârba. Dat fiind că 
interpreţii poliției nu erau întotdeauna disponibili, 
exista posibilitatea de a găsi ceva util în conversațiile 
care nu erau în suedeză, dar judecând după cele tra- 
duse până acum, conţinutul părea să fie exact acelaşi. 

Nu ajungeau nicăieri. Singura referire la jaful cu 
elicopterul venise atunci când Petrovic afirmase că 
plănuia ceva pentru 15 septembrie. Însă sârbii ştiuseră 
asta de la bun început. 


Caroline Thurn urcă la etajul Sediului Central 
al Poliţiei. Tocmai trecea pe lângă camera lui Mats 
Berggren, spre biroul ei de pe același coridor, când el 
O văzu şi o strigă. 

Thurn se opri. Soarele era atât de jos pe cer în tim- 
pul dimineţii, că Thurn era doar o siluetă la ușa lui. 

- Cum a mers? întrebă el. 

- La Panaxia o să fie, spuse ea. 

Informaţia despre mutarea iminentă o convinsese. 

Cum Thurn stătea cu mâna stângă ridicată pe tocul 
ușii, mâneca bluzei îi alunecase în jos pe braț. Dacă 
lumina ar fi fost altfel, Berggren n-ar fi observat nici- 
odată, însă pielea netedă a cicatricei străluci la înche- 
ietura femeii, iar el recunoscu imediat acel tip de rană. 

Berggren fusese pe punctul de a-i pune o întrebare 
despre depozitul de bani din Bromma, dar își pierdu 

firul gândurilor. Dacă ar fi fost vorba de altcineva, 
descoperirea l-ar fi impresionat mult mai puţin. 

- La ce te gândești, Mats? îl întrebă Thurn. 

- Nu, nu... nimic, murmură el. 

Ea dădu din umeri şi plecă din cadrul uşii. 


56 


Aşezat la o masă de la Cafe Stolen, Zoran Petrovic 
își dădea seama că neliniştea îl împiedica să ascul- 
te cum trebuie. Se uită la ceas. Peste o oră se întâl- 
nea cu potenţialul nou pilot de elicopter, dar până 
atunci trebuia să asculte un cultivator de legume din 
Polonia care încerca să-şi înceapă activitatea în Årsta. 
Polonezul avea nevoie şi de contacte, şi de bani, și se 
lăuda cu morcovii şi sfecla lui biodinamice. Petrovic, 
căruia domeniul legumelor îi era relativ familiar după 
ce încercase şi el de câteva ori să intre pe piață, știa că 
grija cu care fermierul îşi cultiva legumele nu avea 
să fie compensată niciodată de preţ. Ura întâlnirile 
care se terminau pe o notă neplăcută. 

După ce îl conduse pe polonez la ușă, se opri o 
clipă să se uite într-o parte și în alta pe stradă. La 
început totul păru în ordine, dar apoi îi zări. Stăteau 
pe Upplandsgatan. În ultima săptămână fuseseră pre- 
tutindeni. Putea fi bărbatul prost îmbrăcat, de vârstă 
mijlocie, care se întorcea cu spatele atunci când el ieșea 
noaptea târziu dintr-o crâşmă. Sau femeia îmbrăcată 
neutru care se prefăcea că se uită într-o vitrină nein- 
teresantă de vizavi de intrarea în blocul lui. 

Poliția părea capabilă să simtă urma de fiecare dată 
când se întâmpla ceva mai deosebit. Acum, discuţia 

vagă se transformase în planuri concrete, iar plimbarea 
pe marginea apei din Gröndal se referea la procedurile 
unei companii de securitate şi nu la fata de noaptea 
trecută. Petrovic încetase de mult să mai fie surprins de 
nasul ager al forțelor de poliție; se resemnase cu asta. 

În plus, simţul fin al mirosului ajunsese la acelaşi 
nivel de rafinament de ambele părţi ale legii. 

Cineva de la poliție sau procuratură trebuia să fi 
decis dintr-odată că merita să-l țină pe Petrovic sub 
supraveghere, lucru care-l flata în oarecare măsură. 
Avea o relație scindată cu propria imagine de sine. 
Cu un an şi ceva în urmă, fața lui apăruse accidental 
într-un reportaj al TV4 despre infracționalitatea din 
Farsta. Abia dacă fusese implicat, însă el era cel sur- 
prins de echipa de filmare. Drept rezultat, ajunsese 
în arest. Petrovic dăduse în judecată televiziunea şi 
primise o sumă simbolică, un fel de plasture pentru 
rana lui. În afară de acea filmare însă, poliția nu avea 
nici o dovadă împotriva lui. 

Ceea ce însemna că interesul lor îl îngrijora și-l 
amuza deopotrivă. 


Puțin înainte de ora douăsprezece, Café Stolen 
începu să se umple cu clienţii pentru prânz; prin 
urmare, era timpul ca Zoran Petrovic să plece. Trebuia 
să ajungă la Saltsjöbaden ca să se întâlnească cu pilotul 
american, Jack Kluger, dar noii lui urmăritori îl obligau 
ca mai întâi să execute o eschivă. 

Petrovic ieşi din restaurant, traversă Tegnerlunden, 
cobori dealul spre Sveavägen și apoi o luă drept înainte. 
Cei doi filatori făcură la fel. Când ajunse pe Birger 
Jarlsgatan, iugoslavul o luă la dreapta și se opri în fața 
unei băcănii. Urmăritorii lui încetiniră şi se opriră la 
zece metri distanţă, prefăcându-se că îi interesa modul 
în care fusese construită o uşă de garaj. 

Cu ajutorul reflexiei din vitrină, Petrovic decise 
că Jason, care lucra la un magazin de computere de 
pe aceeași stradă, îi urmase instrucțiunile. Se uită în 
direcția poliţiştilor în civil, le zâmbi și le făcu cu mâna. 

După aceea totul se întâmplă foarte rapid. 

Petrovic traversă în fugă Birger Jarlsgatan. Sări peste 
barierele din stația de autobuz și alergă mai departe 
spre motocicletele parcate pe cealaltă parte. Sări pe 
o Honda al cărei motor mergea deja şi demară cu un 
muget înspre Roslagstull. 

Îi lăsă în urma lui pe cei doi poliţişti derutați. 

Conduse câteva minute cu viteză, trecând pe lângă 
Odengatan, apoi o luă la dreapta pe Surbrunnsgatan şi 
parcă motocicleta în fața clădirii în care locuia Jason. 
După ce atârnă cheile în creanga despicată a cireșului 
de la intrare, o luă pe Valhallavăgen ca să găsească un 
taxi cu care să meargă la Saltsjöbaden. 


ó? 


-Pari puțin deprimat, Michel? 

Alexandra Svensson îl privea neliniștită. Era puțin 
înaintea prânzului, într-o zi de marți întunecată ca 
dispoziția lui Maloof, şi traversau podul spre Skepps- 
holmen, încercând să ignore faptul că erau înghe- 
țaţi. Vara trecuse categoric, și sosirea toamnei fusese 
abruptă. În ciuda acestui fapt, Alexandra era îmbrăcată 
de vară, cu fustă şi bluză și vestă deasupra. Nu fusese 
o alegere bună. 

De săptămâni de zile îl bătea la cap pe Maloof s-o 
însoțească la galeria Moderna museet și, în sfârşit, 
el cedase. 

Maloof regreta profund acea decizie. 

Mai dăduse peste obstacole. Fără a pretinde că era o 
statistică științifică, ar fi zis că nouă planuri din zece 
nu se concretizau niciodată. Lumea infracțională se 
baza pe speranţe şi visuri, ca toate celelalte moduri 
de existență. Cele mai extravagante idei nici nu erau 
menite să fie puse în practică, erau mai mult un fel 
de cutie cu bomboane - ceva dulce de savurat pentru 
o clipă. 

Ar fi spus chiar că era destul de neobișnuit că ajun- 
seseră atât de departe cu planul lor din Văstberga. Nici 

nu se punea problema să fie obligaţi să-l contraman- 
deze acum, cu doar câteva zile înainte, când crezuseră 
că totul era pregătit. 


Se întâlniseră cu două zile în urmă, în crâşma 
Kvarnen din Södermalm. Sami, Maloof şi Nordgren. 
Ajunseseră devreme, înainte ca localul să se umple, 
și se aşezaseră la o masă de după bar, în spate de tot. 

Când plănuiai o lovitură, prima regulă era ca mem- 
brii grupului să nu poată fi văzuți împreună atât de 
aproape de momentul crucial. Dar nu avuseseră de ales. 

- Eşti sigur? întrebă Sami. 

- Sunt sigur, zise Maloof. Absolut. 

- Eu am încredere în tine, declară Sami. Am încre- 
dere în tine. Dar pe prietenul tău nu-l cunosc. Nu 
ne-am mai întâlnit niciodată. Înțelegi ce vreau să 
spun? Nu poți avea încredere în cineva pe care nu-l 
cunoşti. lar faptul că e filat... 

- Sigur el e cel filat? întrebă Nordgren. Nu tu? 

Maloof aprobă din cap. După incidentul din Skär- 
holmen îşi petrecuse restul săptămânii convingându-se 
singur că nu-l urmărea nimeni. Căutase microfoane, era 
atent să nu se țină cineva după el, dar nimic. Nu luase 
deloc legătura cu Petrovic, aşa că nu avea habar cum 
mergeau lucrurile pe frontul acela. 

- Eu sunt curat, spuse el. Deci problema aia cu mași- 
na... nu e altceva. Nu e prima oară când încearcă să 
ne sperie. 

- E mai simplu să-l lăsăm pe dinafară decât să ris- 
căm, poate? sugeră Sami. Poate? Ştii? Nu știu dacă... 

- Nu, îl întrerupse Maloof. Avem nevoie de el. 
Participă şi el. 

Sami nu răspunse. Trase de gulerul tricoului său, 
încercând să-l lărgească; poate avea nevoie de mai 
mult spaţiu ca să respire. 

- Oricum, nu asta e problema, zise Nordgren. Se 
uită în ochii celorlalți, de sub șapca lui. Problema 
e acoperișul, explică el. 

- Dar trebuie să găsim o soluţie, spuse Sami. Ştiţi? 
După planul A trebuie să urmeze un plan B. Așa merg 
lucrurile. Se întâmplă ceva, trecem mai departe la pla- 
nul C. Apoi D, apoi E, apoi F. 

Ceilalți încuviințară din cap. Dar care era planul F? 


După asta, Maloof se dusese acasă, scosese planu- 
rile clădirii din Văstberga și le întinsese pe podeaua 
camerei de zi. Răspunsul trebuia să fie acolo undeva. 
Dacă nu puteau să intre prin acoperiş, dacă asta nu 
era posibil, poate că de fapt nici nu aveau nevoie de 
elicopter și de pilot. 

Dar cum puteai să ajungi la etajul șase în alt mod? 

Sâmbătă anunţase printr-un mesaj că nu putea veni 
la meciul de fotbal din după-amiaza aceea. Duminică 
o sunase pe mama lui să-i spună că se simțea groaznic 
şi, în loc să ia masa după obicei cu părinții și fraţii lui, 
se dusese la Kungens kurva, îşi cumpărase mâncare de 
la McDonald's şi apoi se întorsese la planurile lui, care 
trebuiau să conțină soluția. Spargerea luminatorului ar 
fi fost foarte simplă, dar ce ar fi făcut după aceea? Sub 
cupolă nu era nimic, doar șase etaje de cădere liberă. 


- Nu, nu, îi răspunse el acum Alexandrei Svensson, 
fără s-o privească în ochi. Cred că răcesc, asta e tot. 

Ea scutură din cap. Femeile se plângeau mereu că 
Maloof era greu de înţeles, că era greu de citit. Nu 
reacționa așa cum se așteptau ele, rămânea calm până 
în ziua în care totul se sfârșea. Rareori se înfuria, nu 
manifesta niciodată vreo slăbiciune, și acesta era moti- 
vul pentru care intuiţia Alexandrei îl nedumerea. Nu se 
comportase deloc altfel cu ea decât cu altele. 

Valurile se spărgeau sub pod, iar vântul era puternic. 
Se îndreptară în grabă spre insula aflată de cealaltă 
parte. 

- Răceală? Serios? N-ai spus nimic despre asta ieri. 

Alexandra sunase luni, dimineața devreme. În 
momentul acela Maloof hotărâse deja că strategia lui 
de a rămâne încuiat în apartamentul din Fittja nu era 
foarte bună. Nu era genul care să renunțe, iar obstacolele 
aveau tendința să-l îndârjească și mai mult să demon- 
streze contrariul. Dar recunoștea că i se părea dificil. 

- Uneori, îi spuse ea în timp ce urcau dealul de pe 
cealaltă parte a podului, situația poate fi deznădăj- 
duită, gen. 

- Da, da, aşa e, o aprobă el. 

- Atunci să spunem că s-a întâmplat ceva. 

- Cred că e doar începutul unei răceli, insistă 
Maloof. 

- Dar să spunem că nu e asta, replică Alexandra 
ferm. Să spunem că e cum zic eu, s-a întâmplat ceva 
neplăcut şi de asta arăţi de parcă vrei să te spânzuri 
sau ceva asemănător. 

Maloof nu răspunse. Privea drept în faţă și continuă 
să urce greoi spre clădirea muzeului cu care arhitectul 
spaniol inițial, după toate modificările politice, nu mai 
voia să fie asociat. 

- Atunci trebuie să găsești acea resursă suplimentară 
de energie, Michel, urmă Alexandra. Acea putere pe 
care o avem, lucrul care ne-a făcut să ajungem până 
aici. Înţeleg. 

Fără să-şi poată ascunde un zâmbet, își trecu mâna 
prin barbă. De fiecare dată când situaţia părea prea 
apăsătoare, Alexandra era alături de el și îl sprijinea. 
Dar, oricât de plăcut ar fi fost să aibă sprijinul ei, îl 
încerca o senzaţie de vinovăţie. 

Maloof era obișnuit să ducă o viață dublă. În toți acei 
ani în care lucrase la centrul pentru tineret din Fittja, 
familia și prietenii lui crezuseră că așa își câştiga el banii, 
coordonând activităţi distractiv-educative. Nimeni nu 
știa că noaptea își trăgea o mască de schi pe cap sau că, 
în paralel cu viața lui de cetățean supus legii, descoperise 
și o altă carieră, o slujbă suplimentară profitabilă. Dar 
aşa voia el şi asta nu-l deranjase niciodată. 

Acum însă, cu Alexandra, lucrurile stăteau altfel. 
Se simţea din ce în ce mai prost pentru că o minţea. 

Când ajunseseră în spaţiul deschis de la intrarea 
muzeului, Maloof se opri. 

- Sigur, sigur, o aprobă el. Trebuie să fii puternic. 
Dar trebuie să fii şi realist. Dacă ești optimist asta nu 
înseamnă că eşti... un visător? 

- Găseşti o soluţie nouă, zise Alexandra. De asta 
îmi place de tine, Michel. Eşti, gen, cea mai fericită 
persoană pe care am cunoscut-o vreodată. Parcă pen- 
tru tine nu ar exista bariere, înţelegi? Adică rezolvi 
lucrurile. 

- Nu. Ei... 

- Haide, Micke, râse ea, folosind porecla pe care el 
o detesta. 

- Da, da, spuse el cu un zâmbet. O să găsesco 
soluţie. 

Se uită la buzele ei mari, roz-deschis, sclipitoare 
din cauza rujului; buze care nu voiau să se oprească 
din vorbit niciodată. Ridică privirea şi se uită în ochii 
ei albaştri. 

- Înveseleşte-te acum, îl îndemnă ea. Pot să te ajut 
cu ceva? 

Maloof râse iar. De cât de ușor era el de citit și de 
cât de multă dreptate avea ea. 

- Da, da. Poţi să mă ajuţi. 

- Atunci spune-mi cum? 

- Accepți să nu mergem la muzeu azi? 

- Te pot ajuta în orice mod, dar nu așa. 
Alexandra râse şi-l trase spre intrarea în muzeu. 


58 


Jack Kluger îşi parcă Jeepul în parcarea Clubului de 
lahting Regal din Suedia și traversă pe jos podul spre 
Restaurantholmen. În micul golf din spatele lui era 
ascuns magnificul Grand Hotel Stora din Saltsjöbaden. 
Nu că un bărbat din Texas ar fi fost impresionat de 
casele mari și albe. Pentru el, natura arhipelagului inte- 
rior al Stockholmului era mult mai exotică. Stâncile 
acoperite de mușchi, potecile mărginite de acele şi 
frunzele căzute anul trecut, pinii și molizii al căror 
frunziş des crea o peşteră verde în jurul lui. Mirosul 
apei sărate din Baggensfjärden care adia peste insuliță. 

Kluger nu mai fusese acolo, dar îşi dădu seama ime- 
diat că acea clădire înaltă de lemn care se înălța lângă 
stâncile de la marginea apei era cea pe care o căuta. 
Singurele băi în aer liber din Stockholm, ascunse și 
măreţe în decăderea lor. Când începuse construcția 
băilor, cu peste un secol în urmă, existaseră planuri 
pentru un amfiteatru pe panta care cobora spre apă; 
ar fi fost un loc în care oamenii puteau să stea în 
galerii înalte şi să se uite cum săreau înotătorii de 
pe pontoanele de dedesubt. Dar banii se terminaseră 
înainte de finalizarea construcţiei, ceea ce însemna că 
pontoanele și pereţii înalți de lemn cu balcoanele lor 


258 | JONAS BONNIER 


înguste semănau mai puţin cu Grecia antică și mai 
mult cu arhipelagul. 

În septembrie, băile vechi şi obosite, cu cele trei 
secțiuni pentru bărbați, femei şi bazin comun, erau 
închise pentru iarnă. Kluger găsi o cale de intrare și-l 
zări imediat pe cel cu care trebuia să se întâlnească, 
care vorbea la telefon sus, într-un balcon. Americanul 
urcă pe scara îngustă și spiralată, bocănind cu tocurile 
cizmelor lui colorate. 

- Dumnezeule, faci o grămadă de zgomot, strigă 
Zoran Petrovic de la distanţă. 

Kluger ajunse în balcon. La aproximativ cinci- 
sprezece metri mai jos, valurile golfului se unduiau 
peste stânci. Cerul era cenușiu și ziua, rece, dar cu 
cât americanul se apropia mai mult, cu atât devenea 
mai evident că iugoslavul înalt și zvelt care-l aştepta 
pe balcon purta un halat alb. 

- Unde naiba ţi-e slipul? întrebă Petrovic când 
Kluger ajunse la doar câțiva paşi distanță. Aici e un 
loc în care se înoată. 

Jack Kluger se holbă la iugoslav, fără să-şi da seama 
dacă acesta glumea. Cei doi bărbaţi nu se mai întâlni- 
seră niciodată. De fapt, în urmă cu doar trei zile Jack 
Kluger nu auzise niciodată de Petrovic. 

- Du-te şi schimbă-te mai întâi, îi spuse Petrovic 
acum în engleză. Am adus un halat în plus. E în ves- 
tiar, în cuier. 

- Glumești? 

Americanul era sincer şocat. 

-Tu nu mă cunoşti, eu nu te cunosc, zâmbi Petrovic. 
Ce mod mai bun de a întemeia o prietenie decât puţină 
nuditate comună? 

Kluger îl privi fix, roşu la față. Nu mai era nimeni în 
preajmă, şi vremea nu era tocmai potrivită pentru baie. 

- Crezi că port un microfon? întrebă el în cele din 
urmă. 

- Nu cred nimic, răspunse Petrovic. Du-te şi te 
schimbă. 

Kluger dădu din umeri iritat, dar cobori scările spi- 
ralate la loc şi găsi vestiarul. Şi, într-adevăr, înăuntru 
era atârnat un halat alb. Îşi dădu jos toate hainele 
în afară de chiloţi, îşi luă halatul şi urcă iar scările. 
Desfăcu demonstrativ halatul, ca să-i arate iugosla- 
vului că pe trupul lui gol nu se aflau nici arme, nici 
dispozitive de ascultare. 

- Stai jos, stai jos, zise Petrovic. 

Kluger se așeză pe banca aflată mai sus și într-o 
parte. 

- Eşti sigur că nu te-a urmărit nimeni? 

- Crezi că sunt un amator nenorocit? se răsti ame- 
ricanul. 

Petrovic nu răspunse. Cu două zile în urmă, Jason, 
care-l ajutase cu motocicleta mai devreme, găsise cinci 
microfoane în apartamentul lui de pe Upplandsgatan. 
În aceeaşi zi găsiseră alte două sub masa din separeul 
lui obişnuit de la Café Stolen. Din cine ştie ce motiv, 
polițiștii erau dintr-odată obsedaţi să-i asculte fie- 
care cuvânt și să-i urmărească fiecare mișcare. Nici o 
măsură de precauţie nu era de prisos. 

Lăsase toate microfoanele acolo unde erau. Era 
mai bine ca polițiștii să creadă că el n-avea habar că-l 
ascultau. Faptul că procedase așa era o provocare pe 
care nu se putea abține să n-o savureze. 

- Bun, spuse el dând din cap. Bun. Eu sunt Zoran 
Petrovic, încântat de cunoștință. 


În ochii americanului, Zoran Petrovic arăta ca un 
european tipic. Kluger se gândi că exista un anumit 

tip de fizionomie care nu părea nici scandinavă, nici 
franceză, nici britanică sau italiană, doar europeană. 
Poate avea legătură cu faptul că aceştia aveau capul 
atât de mic. 

- Trebuie să-ți transmit salutări din partea lui Basir 
Balik, spuse Petrovic. Am auzit că ați dat câteva spar- 
geri împreună. 

Dacă Jack Kluger lucrase pentru Balik, atunci lucru- 
rile erau tranșate pentru Petrovic; Balik era un om de 
încredere. 

- Lovitura implică zborul pe timp de noapte, la joasă 
altitudine, continuă iugoslavul. 

- Am auzit, spuse Kluger cu un zâmbet larg, ară- 
tându-şi dinţii albi. Am mai făcut asta. Mii de ore prin 
munții și defileele afgane. Pot s-o fac. 

- Căcat, probabil că întreaga semnificaţie a vieţii 
e să zbori la joasă altitudine și să aterizezi lin, spuse 
Petrovic, privind peste golf. 

Valurile înspumate se rostogoleau spre clădire şi se 
spărgeau de ponton. 

-Se poate, fu de acord Kluger. Se poate. 

Ăsta era motivul pentru care nu plecase din Suedia. 
O lovitură ducea la alta. Nimic major sau bine plătit, 
dar avea suficienţi bani ca să supravieţuiască. 

Trecuse mult timp de când stătuse ultima oară la 
manșa unui elicopter şi tânjea să decoleze iar. 

- De asemenea, e important şi să ştii să-ți ţii gura 
şi să fii loial, adăugă Petrovic. 

Faţa lui Kluger se înroși iar. 

- Cu cine naiba ai impresia că vorbeşti? 

Bărbatul cu umeri lați se aplecă în faţă și, dintr-o 
singură suflare, depănă o listă cu calificări care con- 
ținea mult mai mult decât spargerile pe care le dăduse 
pentru Basir Balik. Unele puteau fi verificate destul de 

ușor. Dacă ce spunea el era adevărat, nu exista nici o 
îndoială că Jack Kluger are experiența necesară. 

Se înţeleseră asupra modalităților de plată. De acum 
înainte, dat fiind faptul că mai rămăsese atât de puțin 
timp, nu avea nici un rost ca Petrovic să arunce perdele 
de fum. Fu sincer cu el și-i dezvălui totul, iar Kluger 
răspunse că avea să fie pregătit. 

Ceea ce nu-i spuse pilotul era că de mai multe ori 
pe săptămână avea momente de confuzie care-l împie- 
dicaseră să urce într-un elicopter după ce plecase din 
Afganistan. Deoarece nu putea să prevadă sau să evite 
acele perioade de confuzie, nu fusese sigur că putea să 
aibă încredere în sine însuşi. Dar trecuse deja atâta timp. 

Şi, din punct de vedere pur tehnic, misiunea era 
simplă. 

- Vreau jumătate din plată în avans, ceru el. 

Petrovic încuviință din cap. 

- Nici o problemă. 

Îşi strânseră mâna. Petrovic se ridică în picioare 
legănat. 

- Dumnezeule, ce sus suntem, oftă el, încercând să 
nu privească în jos, spre apă. 

- Nu cu tine zbor, nu-i aşa? spuse Kluger. 

Petrovic râse. 

- Schimbă-te tu primul. Eu o să aştept până ce ter- 
mini și pleci. 

Kluger aprobă din cap și porni pe scări în jos, 
în halatul alb. Petrovic lăsă să treacă cincisprezece 
minute, apoi se duse să se schimbe și el. Pe drumul 
spre Upplandsgatan, spre filatorii și microfoanele poli- 
tiei care-l supraveghea, se simţi voios cum nu se mai 
simţise de mult. 

Michel Maloof avea din nou pilot. 

Therese Olsson, Comisarul Poliției Naţionale, stătea 
într-un birou mare şi frumos amenajat, cu panoramă 
spre parc. Încă nu apăruse nici un pic de roşu sau gal- 
ben în frunzișul des și verde de la fereastra ei. Ridică 
privirea de la hârtiile din faţa ei atunci când Thurn și 
Berggren intrară în încăpere. 

- Caroline. Mats. Staţi jos. Lars e pe drum. 

Una dintre multele calităţi ale lui Olsson era sur- 
prinzătoarea ei capacitate de a ține minte numele. Era 
o politiciană, o carieristă. La un moment dat, se gândi 
Thurn, trebuie să fi fost un bun ofițer de poliţie. Dar 
asta fusese cu mult timp în urmă, acum era suficient 
că se dovedea o şefă bună. 

Faptul că Hertz participa la acea întâlnire se datora 
inițiativei lui Thurn. Poate că procurorul era neexperi- 
mentat, dar demonstrase o anumită agerime. Nu era 
de așteptat să manifeste inițiativă, dar cel puţin Thurn 
nu se mai temea că avea să le saboteze operaţiunea. 

În timp ce-l aşteptau pe procuror făcură conver- 
sație despre ambasadori, bordelul de pe Karlavägen și 
despre faptul că Ministerul Afacerilor Externe avea să 
reacționeze dur în momentul formulării acuzațiilor. 
Hertz apăru peste zece minute cu răsuflarea tăiată și 
se așeză pe un scaun din fața biroului. 

- Ei bine, începu Olsson, acum, evident, sunt foarte 
curioasă să aflu ce aveţi de spus. 

Thurn rezumă succint ce aflaseră despre Panaxia din 
Bromma. După ce termină, procurorul formulă prima 
cerere, aşa cum îl instruise Thurn în acea dimineaţă. 

- Am vrea să mutăm elicopterul poliţiei de la baza 
din Myttinge, spuse Hertz. 

- Să-l mutăm? 

- E mai ieftin să-l mutăm decât să sporim suprave- 
gherea de acolo, explică Mats Berggren. 

Știa ce argument era cel mai eficient. 

- Dar chiar credeţi că... zise Olsson. 

- Jaful o să aibă loc pe 15, spuse Thurn, şi avem 
informaţii care sugerează că hoţii o să încerce să dis- 
trugă singurul elicopter activ din zona Stockholm. De 
ce să nu-l mutăm? 

- Şi unde să meargă? 

- Sugestia noastră, preluă Hertz ștafeta, e să-l lăsăm 
la Unitatea Specială Naţională din S6rentorp, până la 
noi dispoziţii. 

Nu era o decizie importantă, dar Olsson învățase să 
câștige puncte de fiecare dată când putea. Drept rezul- 
tat, la început păru să ezite şi mâzgăli câteva cuvinte 
pe un carnet de pe birou. Apoi dădu din cap aprobator. 

- Şi noi ne-am gândit la ceva similar, spuse ea în cele 
din urmă, studiind-o pe Thurn cu atenţie. Aveam de 
gând să vă vorbesc despre Unitatea Specială Naţională. 

Nimeni nu răspunse, deși Olsson făcuse o pauză 
evidentă ca să le permită să comenteze. 

- Ei bine, continuă ea, după cum știți, ancheta 
preliminară a fost trecută, azi la prânz, la gradul de 
„eveniment extraordinar“. 

Berggren confirmă printr-un gest. 

- La iniţiativa mea, sublinie procurorul Hertz, iritat 
că nu-i fusese atribuit acest merit. A fost sugestia mea 
să o ridicăm la nivelul de „eveniment extraordinar“. 

În cadrul Poliției Criminalistice Naţionale, clasarea 
ca „eveniment extraordinar“ însemna că respectivul 
caz devenea prioritar şi i se alocau mai multe resurse. 
Un „eveniment extraordinar“ putea fi orice, de la o 
tentativă de asasinat asupra unui politician de rang 
înalt până la o ameninţare teroristă acută. 

- Aşa că, spuse Therese Olsson, fără să acorde nici o 
atenţie gândirii teritoriale a procurorului, am ajuns la 
concluzia că ar trebui să apelăm la Unitatea Specială. 

Asupra încăperii se aşternu tăcerea. Thurn își privi 
mâna, părând că își studia unghiile. Lui Mats Berggren 
îi venea mai greu să fie atât de subtil. 

- Ce naiba vrei să spui prin asta? întrebă el. De ce 
să aducem simulacrul ăla de armată ca să dea totul 
peste cap? Crezi că nu ne descurcăm? 

- E o decizie la care am ajuns împreună, replică 
Olsson tacticos. 

- Împreună? făcu Berggren. 

- În cadrul comandamentului. A fost implicat inclu- 
siv Carlbrink. 

- Comandamentul? întrebă Thurn. Nu e bine. Cu 
cât știu mai mulți despre asta, cu atât e mai mare 
riscul de scurgeri. 

- Sugerezi cumva că Carlbrink... că şeful Unităţii 
Speciale Naţionale nu poate să țină un secret? se răsti 
Olsson. 

-Tot ce vreau să spun e că, cu cât ştiu mai mulţi 
oameni, cu atât mai mare e riscul de scurgeri, repetă 
Caroline. Nu-și mai putea ascunde iritarea. Ridică pri- 
virea, drept în ochii comisarului. Ăsta e cazul nostru, 
Therese. Şi e sub control. Crezi că nu ne descurcăm fără 
bocancii lor de armată și lansatoarele lor de rachete? 

Tu ești şefa noastră. Nu ai nici un pic de încredere în 
propriii tăi angajaţi? 

- E vorba de întreaga Unitate Specială? vru să ştie 
Berggren. 

- Înarmaţi complet, confirmă Olsson. Şi cu ordinul 
de a dobori un elicopter, dacă e necesar. 

- Aici e vorba de un jaf, sublinie Thurn. Poate că e 
spectaculos, probabil mai bine planificat decât ce am 
văzut până acum pe pământ suedez. Totuși, e un jaf, nu e 
o lovitură de stat. Poliția are resursele necesare ca să poată 
gestiona asta. Nu avem nevoie de ajutor din partea... 

- Poliţia sârbă nu e singura care urmăreşte cazul 
ăsta, o întrerupse Olsson. Interpolul e informat per- 
manent. De asemenea, ministrul Afacerilor Externe 
are un interes personal față de acest caz. Dacă îl dez- 
amăgim, atunci Ministerul Justiţiei nu o să mai aibă 
nici o justificare când o să se discute despre resurse, 
la următorul buget. 

Politică. Caroline Thurn o dispreţuia profund, dar 
îşi dădea seama că nu era vorba doar de simpla muncă 
de poliție, ci şi de egourile miniștrilor și de modul în 
care statul distribuia resursele. 

- Bine, spuse ea ridicându-se în picioare. Atunci să 
se ocupe Unitatea Specială Naţională. 

Procurorul se ridică la rândul lui. Dădu din cap 
bățos, iar Thurn avu impresia că, într-un anumit mod, 
şi el fusese implicat în decizia asta. 

-Ştim unde și când o să lovească, spuse Berggren, 
care se opinti să se ridice cu un geamăt greoi. În stadiul 
ăsta, când totul le e oferit de-a gata, până și Unitatea 
Specială ar trebui să se descurce. 

-O să fie pregătiţi, lângă incinta Panaxia din 
Bromma, începând cu ora 23.00, pe 14 septembrie, 
răspunse Olsson. Dar să fie clar un lucru. Până atunci, 
voi sunteți responsabili. 

La etajul cinci exista un balcon. 

Michel Maloof îl depistă după acea vizită ucigător 
de plicticoasă la Moderna museet. Se despărțise de 
Alexandra Svensson în față la Grand Hôtel și o luase 
direct spre casă, la planurile lui. Nu acordase etaju- 
lui cinci aceeași atenție maniacală ca etajului șase, 
acolo unde era amplasat departamentul de numărat 
bani, dar acum îl găsi printre planurile de pe podea, 
de lângă masa din sufragerie. O hârtie acoperise o 
altă hârtie, iar când o dădu la o parte, soluţia i se ivi 
în fața ochilor. 

Un mic balcon care ieșea în afară de la etajul cinci, 
deasupra atriumului deschis. 

Asta însemna că puteau intra prin acoperișul de 
sticlă. 

Dacă spărgeau sticla şi foloseau o scară lungă, ar fi 
putut oare să ajungă până la acel balcon? 

Alexandra avusese dreptate, se gândi. El nu era un 
om care să renunţe. Găsise noi căi de a avansa. 

Scoase telefonul şi-l sună pe Sami. 

- Există un balcon, spuse el. Seamănă cu un mic 
pervaz. Putem folosi scări. Una ca să coborâm și alta 
ca să urcăm înapoi la etajul șase. 

- Eşti sigur? întrebă Sami. În privința balconului? 

- Absolut, absolut, răspunse Maloof. O să-l întreb 
și pe Nicke. 

- Ăsta e Planul F, presimt asta, spuse Sami provoca- 
tor. Apoi adăugă: Nicke se pricepe cât de cât la scări? 

-Se pricepe la orice, murmură Maloof. 

- Poate că reuşeşte să-şi dea seama cât de lungă 
trebuie să fie scara, continuă Sami. O să fie nevoie de 
o scară al naibii de lungă. Înţelegi ce vreau să spun? 

- O să vorbesc cu el. 

Maloof închise. Îşi simţea inima bătându-i în piept, 
se simţea pur și simplu mai înalt. Redevenise el însuși. 


În seara aceea, Niklas Nordgren petrecu ore întregi 
în camera lui de recreere, studiind planurile de pe 
Vreten numărul 17. După ce îşi dădu seama ce anume 
căuta, nu avu nevoie de prea mult timp ca să găsească 
balconul de la etajul cinci. 

Maloof, Sami şi Nordgren se sunară unul pe celă- 
lalt toată noaptea, până târziu în zori, de pe diferite 
telefoane, cu diferite carduri SIM. Discutară fără să 
rostească nici un cuvânt cheie, folosind propoziţii elip- 
tice şi eufemisme repetate, doar ca să fie siguri că, dacă 
cineva se întâmpla să le asculte conversaţia, nu avea 
să înțeleagă nimic. 

Nordgren fu de acord că nu era imposibil să spargă 
sticla de pe acoperiș și să coboare o scară pe balcon. 

Peretele care dădea spre atriumul de la etajul șase 
era din sticlă antiglonţ. Scopul lui era să lase lumina 
să intre în ceea ce, altfel, ar fi fost un etaj complet 
întunecos. 

-Ce naiba facem cu el? întrebă Sami. 

Nordgren îl linişti. Cuvintele „sticlă antiglonţ“ im- 
plicau ceva mai impresionant decât realitatea. Nu avea 

să fie o problemă să urce cu ajutorul unei scări scurte 
de pe balconul de la etajul cinci și să dea o gaură în 
geamul de la etajul șase. Dar explozia avea să trimită o 
ploaie de cioburi asupra balconului, ceea ce însemna că 
singurul loc în care se puteau adăposti era acoperişul. 

Trebuiau să pună explozivii pe sticla blindată, să 
coboare pe balcon şi apoi să urce iar pe acoperiș. De ase- 
menea, trebuiau să facă în aşa fel încât cablul de deto- 
nare să fie suficient de lung încât să ajungă până pe 
acoperiş, odată cu ei. 

-O să trebuiască să ne cățărăm o grămadă, remarcă 
Sami. 

- Ne descurcăm, spuse Nordgren sec. Cel mai rău 
o să fie cu uşile. 

După ce treceau de sticla blindată de la etajul şase, 
ajungeau în camera de lângă departamentul de numă- 
rat bani. Cele două încăperi erau despărțite doar de o 
ușă de incendiu și o ușă de siguranţă. 

- Ce naiba e o ușă de siguranță? 

- E făcută din oţel. Ceva mai gros. Uşile de incen- 
diu sunt uşor de spart. Uşile de siguranţă sunt... mai 
nasoale. 

- Mai nasoale? Dar poţi s-o rezolvi? 

-E în regulă, spuse Nordgren ferm. O să fie în regulă. 

- Avem doar zece minute, îi reaminti Maloof. 

- Imposibil, răspunse Nordgren. Zece minute n-o 
să fie de ajuns. Poate dacă am avea cincisprezece? Va 
trebui să cronometrăm. 

- Nu mai mult de atât, zise Maloof. 

- Bun, să zicem cincisprezece, spuse Nordgren. 

Sami era fericit. 

Întrebarea era acum cât de lungă trebuia să fie scara 
care ducea de la plafon la balcon. Judecând după pla- 
nuri, etajele cinci şi șase păreau să aibă o înălțime 

standard, iar potrivit lui Maloof, Alexandra Svensson 
sugerase că înălțimea tavanului nu era în nici un caz 
mai mare de trei metri. 

- Cum naiba ai putut s-o întrebi despre asta? se 
miră Nordgren. 

- Vorbeşte mai mult decât Zoran, spuse Maloof. Nu 
întreb, doar ascult. 

- Au. Cum ai reuşit să faci asta? 

- Exact, exact. Ai pus întrebarea corectă. 

Prin urmare, erau cinci sau șase metri între podeaua 
balconului de la etajul cinci şi plafonul de la etajul 
şase. O scară de doisprezece metri avea să le lase doi 
metri de rezervă, odată ce trecea prin luminator. 

Nu erau nişte marje mari, dar avea să fie suficient. 

Când Maloof se aruncă în sfârşit în pat, în zorii 
acelei dimineți, pe buze avea un zâmbet larg. Era con- 
vins că acum lucrurile erau pe punctul de a o lua în 
direcția corectă, că îşi depăşeau problemele. 

Spre sfârşitul următoarei după-amiezi, când se trezi, 
îşi dădu seama că Petrovic încercase să ia legătura cu 
el de mai multe ori, ca să-i dea şi vești bune, şi veşti 
proaste. Vestea bună era că aveau un nou pilot. 

- Dar jumătate din poliție e pe urmele mele, oftă 
Petrovic. Nu e o greşeală, nu m-au confundat cu alt- 
cineva. Pe mine mă vor, şi habar n-am de ce. 

Caroline Thurn nu era genul de polițist care să lase 
lucrurile la voia întâmplării. Miercuri după-amiază se 
luase decizia de a permite Unității Speciale Naționale 
să țină sub supraveghere depozitul de bani Panaxia din 
Bromma în timpul nopții de 14 septembrie. 

Vineri după-amiază însă, începu să aibă îndoieli. 

Majoritatea indiciilor duceau spre Panaxia, dar 
dintr-odată Thurn nu mai era sigură. 

Ce anume sugera că depozitul G4S din Västberga 
nu avea să fie ținta hoților cu elicopterul? 

Era la sală şi, cu fiecare kilometru parcurs pe apa- 
ratul de vâslit, neliniștea i se intensifica. În cele din 
urmă se ridică, se duse la vestiar şi îl sună pe Berggren. 

El era încă la sediul din Kungsholmen și oftă zgo- 
motos când Thurn îi spuse despre intuiţia ei. 

- Dar îți dai seama că e trei și jumătate într-o zi de 
vineri? zise el. 

- Adică? 

- Oamenii se duc acasă, Caroline, îi explică Berg- 
gren. E weekend. Vor să-și petreacă timpul cu familia, 
să mănânce chipsuri şi să se uite la o emisiune TV cu 
un moderator exaltat care râde la propriile glume. 

Thurn nu se uita la televizor, nici nu ştia sigur dacă 
exista vreunul în apartamentul din Strandvăgen. 

Înainte să se mute în apartamentul cu nouă camere 
și priveliște asupra apei, dăduse instrucțiuni firmei de 
licitaţii Bukowski să vândă orice putea fi de valoare. Tot 
ce mai rămăsese fusese depozitat în una dintre camerele 
care dădeau spre curtea interioară. Asta fusese în urmă 
cu aproape șase ani deja, și Thurn încă nu deschisese 
uşa. Avea să se ocupe de asta într-o zi, dar nu încă. 

-În plus, continuă Berggren, G4S nu se potriveşte 
cu informaţiile pe care le avem. Clădirea din Văstberga 
are şase etaje. Și știm că Panaxia începe marea mutare 
în ziua de dinainte, ceea ce înseamnă că o să fieo 
grămadă de oameni care aleargă în toate părţile și 
securitatea o să fie mai slabă. 

- Asta spunea informatorul pe care-l avem, replică 
Thurn. Ceea ce nu e același lucru cu a şti. Vreau să 
mai verific o ultimă oară. 

Berggren avu grijă să nu mai ofteze încă o dată 
zgomotos. 

Nevoia lui Thurn de a deține controlul era cam la 
fel de mare ca apetitul lui. 

- Vrei să fac eu ceva? o întrebă. 

- Nu e nevoie, răspunse Thurn. 

Voi să adauge că era vineri după-amiaza și că el ar 
fi trebuit să dea prioritate familiei, dar apoi își dădu 
seama că nici măcar nu știa dacă Mats Berggren avea 
familie. 

Caroline Thurn nu le punea niciodată colegilor 
întrebări personale. Asta însemna că, la rândul ei, 
putea să evite același gen de întrebări. 


În acea după-amiază întunecoasă de vineri, şefa 
unității speciale traversă orașul cu mașina înspre 
Văstberga. Ca întotdeauna, era un trafic intens 
spre sud, şi trebui să se alăture unui lung convoi de 

camioane. Dar Văstberga alle, strada care străbătea 
zona industrială, era pustie. 

Munca la rampele de încărcare se termina adesea 
mai devreme în după-amiaza dinaintea weekendu- 
lui, iar birourile erau deja goale. Thurn trecu încet cu 
maşina pe lângă clădirile pustii, apoi încetini și mai 
mult când se apropie de clădirea G4S de la colţul cu 
Vretensborgsvăgen. Acolo munca dura șapte zile pe 
săptămână, dar până și depozitele de bani erau tăcute 
vineri după-amiaza. 

Se uită pe geamul lateral. Clădirea cu şase etaje era 
ca o fortăreață pe dinăuntru, iar depozitul de bani 
aparținea unei cu totul alte categorii decât seiful firmei 
Panaxia din Bromma. 

Nu, își spuse în sinea ei, era rezonabil să consideri 
că nu asta era clădirea pe care hoţii aveau de gând s-o 
atace. În plus, practic vedea până la secția de poliţie 
din Văstbergavâăgen. Dacă cineva avea de ales, Panaxia 
era o variantă mai bună din toate punctele de vedere. 

Merse mai departe. 

În loc să întoarcă, făcu la dreapta pe Vretens- 
borgsvăgen. Acceleră și era pe punctul de a mai face 
o dată la dreapta pe Drivhjulsvăgen, ca să ocolească 
cvartalul şi să o ia spre nord, înapoi pe autostradă, 
când aruncă o privire în oglinda retrovizoare. 

Frână brusc. 

Avu norocul ca în spatele ei să nu fie nici o maşină. 

Din locul acela vedea clădirea G4S din spate. 
Probabil era construită pe un deal sau cel puţin pe o 
pantă abruptă. 

Din partea asta, clădirea părea să aibă patru etaje. 


48 


Hans Carlbrink, șeful Unităţii Speciale Naţionale, 
era genul de polițist care-i face pe oamenii obișnuiți să 
ezite să sune la poliţie. Cariera lui trecuse prin armată, 
acela fiind şi locul din care proveneau atât referinţele, 
cât și atitudinea lui față de lume. Avea un simț al dis- 
ciplinei mai puternic decât cel al dreptăţii, iar dacă ai 
fi vrut să-i subliniezi părțile pozitive, ai fi putut spune 
că se comporta imparțial. Era la fel de arogant față de 
victime și făptași, civili şi poliţişti, bărbaţi și femei. 

Caroline Thurn și Mats Berggren se duseră la Solna, 
acolo unde se afla garnizoana oamenilor lui Carlbrink 
și unde elicopterul era acum adăpostit în spatele unor 
ziduri cu sârmă ghimpată. Era spre sfârșitul după-amie- 
zii de sâmbătă, 12 septembrie. Carlbrink îi aruncă o 
privire apreciativă înaltei şi sportivei Thurn, apoi se 
întoarse spre Berggren și-i privi lung, cu o expresie de 
dezgust, burta proeminentă. Îi conduse pe vizitatori 
într-o cameră fără ferestre dintr-o latură a cantinei, 
încăpere care-i lăsă lui Thurn senzația că era folosită 
pentru a le demonstra cât de aspre erau condiţiile de 
la Unitatea Specială. 

- Mai sunt trei zile, spuse Carlbrink. 

Erau cu toţii de acord că a număra zilele repre- 
zenta o experienţă iritantă şi neobişnuită. Motivul 

pentru care nu-l ridicau pur și simplu pe Petrovic, 
prevenind astfel jaful, era că informaţiile pe care le 
primiseră datau deja de o lună. Multe lucruri se putu- 
seră schimba între timp. Thurn se gândi în treacăt 
la tehnicienii care îşi petreceau toată ziua ascultând 
cum alunecosul muntenegrean refuza să se trădeze. 
Ce dovezi aveau împotriva lui? 

În acelaşi timp, nu putea nega că, pe măsură ce 
treceau zilele, însuflețirea sporea. Colegii ei de la 
Infracțiuni Naţionale dădeau din cap înțelegător de 
fiecare dată când treceau prin biroul ei, și acum, când 
mai rămăseseră doar trei zile, toți simțeau cum le bătea 
inima puţin mai repede. Până și ministrul Afacerilor 
Externe ceruse să fie ținut la curent. 

Se aşezară la o masă de conferințe obosită. 

Thurn trecu direct la subiect, explicând ce descope- 
rise cu o seară în urmă. Că depozitul G4S din Västberga 
era şi o clădire cu patru etaje, dacă preferai s-o priveşti 
dintr-un anumit unghi. 

- Dar G4S nu plănuiește să se mute marți, interveni 
Berggren. 

Felul lui plângăcios de a fi se intensificase în acest 
mediu nou. Se simțea inconfortabil sub privirea elitistă 
a lui Carlbrink şi detesta incertitudinea pe care Thurn 
o introdusese în ecuație. 

- Nu știm asta, zise Thurn. Nu i-am întrebat. 

- Dar e puţin probabil, zău așa! 

Thurn fu de acord. 

-Ce vreau să spun e că nu putem elimina Västberga. 
lar întrebarea mea, Hans, e dacă nu cumva ar trebui să 
postăm o parte din echipa ta la Västberga și pe restul 
la Bromma. 

Calbrink încuviință din cap. Era perfect fezabil. 

- Am auzit că o să fie în jur de douăzeci de oameni, 
zise el. 

- Implicaţi în pregătiri, răspunse Thurn. Mă îndo- 
iesc că o să fie douăzeci de oameni acolo în timpul 
jafului efectiv. 

- Nu e o problemă, spuse Carlbrink, zâmbind ca şi 
cum ar fi mâncat ceva gustos. Să vină. Douăzeci sau 
treizeci. Probabil ne descurcăm. Sugestia mea e să ne 
asigurăm că avem suficienți oameni și echipamente 
ca să fim în măsură să doborâm un elicopter atât la 
Västberga, cât și la Bromma. Dar să lăsăm grosul acolo 
unde credeți că e cel mai probabil să se întâmple. 

- Adică totuși Bromma, nu-i aşa, Caroline? întrebă 
Berggren. 

Thurn păru să ezite. 

- Dacă m-ai fi întrebat ieri, aș fi fost sigură. Dar 
acum nu mai ştiu. 


45 


Niklas Norgren se chinuia să se concentreze. Stătea 
pe taburetul de lângă masa din camera lui de recreere, 
iar prin perete auzea ştirile de la televizorul din camera 
de zi. În loc să lipească cele două bucăţi ale carcasei 
telefonului din fața lui, asculta vocea serioasă a pre- 
zentatorului care relata moartea actorului american 
Patrick Swayze. 

Nu-și făcea griji că Annika ar fi putut să intre şi să 
vadă ce făcea. Peretele dintre lumile lor, dintre o viață 
normală și una infracțională, putea fi unul subţire, 
dar era suficient de gros. Annika n-ar fi deschis nici- 
odată ușa camerei lui de recreere fără să ciocănească 
mai întâi. lar dacă gândurile ei erau în altă parte și se 
întâmpla cu adevărat să intre fără nici un avertisment, 
nu şi-ar fi dat seama cu ce se îndeletnicea el. N-ar fi 
recunoscut chitul exploziv pe care Niklas îl îndesa de 
zor în telefoanele mobile pe care le amorsa pe rând. 

De câte ori îl amenințase că avea să-l părăsească în 
clipa în care încălca înțelegerea? Așteptase suficient, 
relația lor nu ar fi supraviețuit încă unei perioade de 
pușcărie. Uneori, Nordgren avea totuși impresia - chiar 
din ce în ce mai des - că de fapt ea nu făcea decât să 
caute un pretext. 

Însă nu teama de a fi părăsit era cea care-l împiedica 
să se concentreze în seara aceea. 

În cele din urmă, lăsă jos pistolul de lipit şi-l scoase 
din priză. Se duse la fereastră. Lumina din vârful tur- 
nului Kaknăs clipea de cealaltă parte a apei. Rămase 
așa, cu noaptea întunecoasă în faţa lui, îngăduindu-și 
să se lase furat de acel moment. 

Din clipa în care elicopterul ateriza pe acoperiș, nu 
puteau trece mai mult de cincisprezece minute până 
când decola iar. Atât dura ca personalul de securitate 
al G4S să se mobilizeze, ca poliţiştii să se organizeze 
și să ia decizii raţionale. 

Ţinând cont de faptul că secția de poliţie era atât de 
aproape, Nordgren ar fi preferat să poată da spargerea 
în zece minute. 

Coborâtul din elicopter, spargerea luminatorului, 
așezarea scărilor la locul lor şi suitul pe clădire aveau 
să dureze cel puţin două-trei minute. 

Spargerea geamului antiglonţ avea să dureze 
două-trei minute. 

Pătrunderea prin uşa de siguranţă avea să dureze 
două-trei minute. 

Umplerea genţilor cu bani nu putea să dureze mai 
puţin de două-trei minute. 

Cărarea genţilor cu bani înapoi pe acoperiş nu putea 
să dureze mai puțin de două-trei minute. 

Apoi timpul expira. 

Nu exista loc pentru greșeli, trebuiau să lucreze 
rapid şi fără surprize. Cea mai mare problemă avea să 
fie dacă angajaţii de la departamentul de numărat bani 
le făceau necazuri. Evident, cel mai bine ar fi fost ca 
incinta să fie goală înainte ca ușa de siguranţă să fie 
aruncată în aer, însă nu puteau fi siguri că așa avea 
să se întâmple. 

Dacă angajaţii erau încă înăuntru atunci când pă- 
trundeau ei, planurile li se năruiau. Nu era o problemă 
să-i strângă pe angajaţi şi să-i facă să stea liniștiți, 
din acest punct de vedere nu era un risc. Însă avea să 
dureze mult. 

Turnul Kaknäs clipea în depărtare. 

O barcă mare, plină cu felinare colorate, străbătea 
canalul dintre Lilla Värtan și Saltsjön. 

Totuși, nu depășirea timpului stabilit era lucrul 
care-l îngrijora cel mai tare. 


Nordgren se întoarse la biroul lui şi băgă în priză 
pistolul de lipit. Planul era să pregătească patru tele- 
foane cu exploziv. Două aveau să fie plasate în elicop- 
terul poliției din Värmdö, iar două aveau să fie ţinute 
de rezervă. Riscul ca celălalt elicopter al poliţiei din 
Stockholm, cel împrumutat în prezent Gâteborgului, 
să-și facă apariția nu era foarte ridicat, dar nu era nici 
imposibil. Ceea ce însemna că trebuiau să poată pune 
două telefoane mobile și în acela, dacă era necesar. 

În timp ce trecea cu ansa pistolului peste carcasă, 
ca s-o lipească, Nordgren își dădu seama că asta era 
ceea ce-l făcea să ezite. 

Ideea de a pune mobilele în elicopterul poliţiei şi 
apoi, în timp ce ei se îndreptau spre Văstberga, de a 
activa încărcătura, aruncându-l în aer. 

La comenzi avea să fie un pilot? 

În hangar avea să fie altcineva? 

Urma să se transforme acest plan, menit să facă 
urmărirea lor imposibilă, într-un masacru sângeros? 

Nu avea cum să se asigure că asta nu se va întâmpla. 

Nordgren auzi, prin peretele camerei de zi, „The 
Time of My Life“ din Dirty Dancing, probabil pe post 

de coloană sonoră a vieţii lui Patrick Swayze, pentru 
obișnuita retrospectivă a carierei. 

Dădu din cap de unul singur. În documentarul 
despre viața lui, nimeni nu avea să poată spune că 
omorâse pe cineva. Această linie de demarcaţie era pe 
cât de clară, pe atât de fermă. Era un infractor, era un 
hoț, dar nu era un ucigaș. 

Se uită la telefoanele lui explozive. 


44 


Terenul de sport Hjorthagen era chiar în spatele 
rezervoarelor de gaz ale cartierului ascuns dincolo de 
Östermalm și Lidingö, construit la un moment dat 
pentru a le oferi cazare muncitorilor străini. Graţie 
fotbalului Michel Maloof ajunsese prima oară acolo, 
și îşi dăduse seama că Hjorthagen era perfect pentru 
întâlnirile care trebuiau să rămână secrete. Deşi zona 
avea stație de metrou, era totuși unul dintre cele 
mai uitate cartiere ale orașului. O echipă de fotbal 
profesionistă folosea terenul de sport pentru antre- 
nament, dar la unu noaptea cu siguranţă terenul 
avea să fie gol. 

În drum spre acea întâlnire, Maloof schimbase de 
mai multe ori metroul, până să fie suficient de sigur ca 
să se aşeze pe scaun în magistrala roşie spre Ropsten. 

Din staţie o luă spre Hjorthagen, gândindu-se cât 
de rapid se transformaseră nopţile senine de vară în 
unele destul de tomnatice. Deși copacii erau încă verzi 
şi pajiștile arătau de parcă ar fi fost mijlocul verii, nop- 
tile erau întunecate. Nu avea să mai treacă mult până 
să vină vremea să scoată căciula și mănușile, îşi zise el. 

Sau poate că şase luni în Thailanda ar fi fost pre- 
ferabile iernii în Suedia? 

Dacă totul mergea conform planului nu era ceva 
de negândit, și era sigur că Alexandra Svensson n-ar 
fi avut nimic împotrivă să vină cu el. 


Maloof traversă parcarea, rămânând la marginea 
pădurii în timp ce ocolea gardul din jurul terenului 
de fotbal. Cineva decupase o gaură chiar lângă mijloc, 
şi trecuseră zece ani fără ca ea să fie reparată. Maloof 
împinse gardul într-o parte, se lăsă pe vine și se stre- 
cură înăuntru, apoi se ascunse în umbra vestiarelor, 
chiar lângă intrare. 

Peste cinci minute, Sami Farhan apăru pe Arte- 
misgatan. Maloof îl văzu de la distanţă şi-l chemă cu 
voce joasă. Sami parcurse aceeași rută prin pădure și 
gaura din gard. 

- Spune-mi că totul s-a rezolvat, fu primul lucru 
pe care-l rosti. 

Maloof îi recunoscu tonul. Acel ton agresiv și plin 
de speranţă. 

- Mă doare-n cur de toată povestea asta, zise Sami. 
Hai să mergem. Nu mai pot să aştept. 

-Stai să ajungă şi Nicke. 

În acel moment, Nordgren apăru din umbrele lungi 
ale copacilor. 

Maloof, văzând mișcarea înainte să vadă persoana, 
tresări. 

- Scuze, spuse Nordgren. N-am vrut să vă sperii. Am 
ajuns un pic mai devreme. Voiam doar să mă asigur 
că nu sunteți urmăriți. 

Maloof aprobă din cap. Îi plăcea prudența lui 
Nordgren, îi plăcuse întotdeauna. Sami, pe de altă 
parte, era enervat. 

-Ce dracu' e asta? 

-Trebuie să fim prudenţi, spuse Nordgren. 

Merseră spre capătul nordic al terenului de lângă 
Gasverksvăgen. Copacii din jurul lor erau deși. Toţi trei 
purtau haine întunecate și vorbeau încet. Era imposibil 
să-i vezi dacă nu erai foarte aproape. 

- Nu înţeleg de ce trebuie să ne întâlnim întot- 
deauna pe terenuri de fotbal, bombăni Sami arătând 
spre terenul misterios şi pustiu. 

Maloof râse. 

- Fotbalul e un sport de echipă, Sami. Poate încerci 
și tu cândva să joci? 

Se opriră pe linia porţii. Era o noapte răcoroasă 
şi senină, pe care Maloof ştia că avea s-o țină minte 
toată viața. 

Era timpul să ia o decizie. 

- Avem un pilot, anunţă el. 

Uşurarea celorlalți era mai puternică decât bucuria. 
Sami făcu o piruetă rapidă. 

- În sfârşit! strigă el. S-o facem! 

Maloof le povesti ce ştia despre american, care erau 
calificările şi recomandările lui. Apoi adăugă: 

-Însă pe Zoran l-au filat. Nu pe mine, şi nu din 
greşeală. Sunt după el non-stop. l-au pus microfoane 
în apartament, în restaurante. Şi câteva în mașină. 

Cuvintele lui mai domoliră atmosfera exuberantă. 

- Bun, zise Sami în cele din urmă. Deci îl suspectează 
pe prietenul tău? Ce are asta de-a face cu noi? Nimic. 

- Termină, mârâi Nordgren. 

- Vorbesc serios, insistă Sami. E treaba lui. 

- Sigur, sigur, spuse Maloof. Doar că... Zoran ştie 
tot. El și cu noi... facem asta împreună. 

- Da, ştiu, zise nerăbdător Sami, dar el nu a fost 
implicat în detaliile organizării. Înţelegi ce vreau să 
spun? Probabil e filat pentru alt motiv. Noi lucrăm 
întruna de luni de zile. El... a făcut o grămadă de alte 
lucruri. Pricepi? El are treaba lui, noi pe a noastră. 

-Crezi că a ciripit? întrebă Nordgren. Că poliția 
a aflat? 

Era un aspect pe care trebuiau să-l ia în considerare. 
Motivul pentru care Petrovic era urmărit și ascultat 
atât de intens trebuia să aibă legătură cu altă cauză, 
dacă nu cumva poliţiştii auziseră vorbindu-se despre 
Västberga în înregistrările din ultimele săptămâni. 

Maloof scutură din cap. 

- Nu vă faceți griji. El n-ar da nume niciodată. N-ar 
spune niciodată ceva care să... 

- Atunci de ce-l filează? întrebă Nordgren. Genul 
ăsta de urmărire. Pare al naibii de ciudat. 

Maloof scutură iar din cap. Nu ştia. 

- Nu poate fi o scurgere, spuse Sami, pentru că 
nimeni nu ştie. Nimeni. Suntem noi patru și numai noi. 

-Acum ştie şi pilotul, zise Maloof. Zoran a trebuit 
să-i spună. Nu mai e timp. 

- Dar când a fost asta? vru să ştie Sami. Ieri? Acum 
câteva zile? Nu a turnat el. 

Maloof le indică printr-un gest de neputinţă că nu 
ştia mai multe. 

- Atunci... ce facem? întrebă el. 

Ca întotdeauna, fața lui era imposibil de citit din 
cauza zâmbetului calm. 

Nu răspunse nimeni. Şapca lui Nordgren arunca 
o umbră întunecată asupra feței sale. Sami își înfigea 
vârful pantofului în iarbă. Era cu mintea la frații lui, 
la investitorii lui. Dar, mai presus de orice, se gândea 
la Karin. Şi la băieți. Nu avea de gând să-i lase să 
crească cu un tată care era absent în fiecare seară, 
plecat pentru slujbe ocazionale și închis la intervale 
regulate. Un tată de care ei ar fi fost stânjeniţi, unul 
pe care n-ar fi ajuns să-l cunoască niciodată. Pentru 
Sami era vital ca planul să reușească. 

-Ce vrei să spui? întrebă el. Ce facem? Facem ce 
trebuie. 

Cuvintele lui fură urmate de o tăcere lungă. 

- Sunt de acord că sună ciudat, zise Nordgren în cele 
din urmă. O să furăm un elicopter şi o să aterizăm pe 
acoperișul unui depozit de bani situat vizavi de o secție 
de poliție. Suim pe nişte scări, aruncăm în aer uși și 
săvârşim cel mai mare jaf din istoria Suediei. Şi asta 
ştiind că poliţia are resurse nelimitate, că-l ascultă pe 
Petrovic de o lună, în timp ce noi lucrăm la detalii. 

- Asta e o lovitură de care o să audă toți, încercă Sami 
să-și convingă prietenii. Înțelegeţi? În toată lumea. 

- Sigur, sigur, spuse Maloof. Sau... cel puțin în toată 
Suedia. 

-Îți garantez că asta depăşeşte Suedia. 

Sami îşi întinse mâinile spre cer, ca şi cum faima 
lor ar fi urmat să ajungă departe în univers. 

-Chiar o facem? întrebă Nordgren. 

Din nou tăcere. De data asta, Sami fu cel care o 
întrerupse. 

- O mai spun o dată. Avem verde. O facem. Tu ce 
crezi, Michel? Te bagi? 

Maloof râse. Aruncă o privire spre Sami, care-l 
scruta cu un zâmbet crispat, bătând darabana pe 
coapsă și așteptând un răspuns. Se gândi la lunile de 
planificare, la planurile întinse pe podeaua aparta- 
mentului lui întunecos din Fittja și la Alexandra. Oare 
îl aştepta o viață petrecută împreună cu ea? Aveau să 
ducă un trai îmbelşugat? În mintea lui, Maloof răsuci 
pe toate fețele întrebarea: dacă asta nu era destul, ce 
ar fi fost? Pe fața lui serioasă apăru un zâmbet larg. 

- Categoric, spuse el. Da, categoric. Mă bag. O facem. 

- Bun, zise Nordgren. Atunci o facem. 

Procurorul Lars Hertz şi detectivul inspector-şef 
Caroline Thurn stăteau pe locurile din față ale 
Volvo-ului albastru-închis şi proaspăt spălat al lui 
Thurn. Acesta era parcat printre câteva rable fără 
roți din fața unui atelier de vulcanizare de pe Linta 
Gâărdsăg numărul 25. Hertz afișa o vigilenţă ostenta- 
tivă. Bretonul lui blond sălta ca un nor dens deasupra 
frunții, iar atitudinea îi exprima însuflețirea provocată 
de faptul că era implicat într-o imensă operaţiune 
a poliției. Mirosul greu al aftershave-ului lui Mats 
Berggren îi învăluia pe amândoi, iar Hertz avea să-l 
asocieze mereu cu acea noapte petrecută în mașină. 

Berggren era în spate. Se aplecă printre scaune și 
spuse că asta îi aducea aminte de vacanţele cu fami- 
lia, când călătoreau cu mașina prin Europa. Încă nu 
ajunseseră? 

Cei din față reacționară diferit la gluma lui. Thurn 
zâmbi amabil. Ideea că părinţii ei ar fi putut s-o ducă 
vreodată într-o călătorie cu maşina când era mică era 
deopotrivă improbabilă și bizară. Hertz roși în întu- 
neric, gândindu-se că n-ar fi avut nimic împotrivă să 
întemeieze o familie cu Caroline Thurn. 

Din clipa în care ea intrase în biroul lui, în urmă 
cu câteva săptămâni, procurorului îi venise greu s-o 

privească în ochi. Thurn era genul de femeie care-l 
intimida. Presupunea că felul ei de-a fi, nedispus să 
lingușească şi evident, nedorind să placă, era ceea 
ce-l atrăgea. 

Şi îl făcea să se simtă stânjenit. 

Aşteptară în întuneric. Ziua de 14 septembrie se 
transformase în 15 în urmă cu câteva ore. Nerăbdarea 
pe care o simţiseră pe drumul spre Bromma trecuse, dar 
minutele încă păreau nesfârșite. Respirația lui Thurn 
era profundă și regulată. Aţipise de câteva ori, dar nu 
mai mult de zece minute în total, şi aerul ce intra pe 
geamul pe care-l coborâse ca să nu se aburească din 
cauza condensului îi făcea bine. Doar greierii între- 
rupeau tăcerea; norii care sosiseră cu o oră în urmă 
filtrau lumina lunii, formând dungi înguste pe terenul 
plat aflat de cealaltă parte a drumului. 

- E ora două, îi informă Berggren. 

- Aşa e, Mats, răspunse Thurn. 

- Stăm aici de trei ore. 

Thurn nu răspunse. Nu era impresionată de abili- 
tățile matematice ale colegului ei. 

Petrecuseră prima oră conversând în șoaptă despre 
ultima dintr-un șir de anchete interne referitoare la 
structura organizațională a poliţiei suedeze. Rezultatele 
fuseseră prezentate în urmă cu câteva zile, și atât 
Thurn, cât şi Berggren se simțiseră obligaţi să parti- 
cipe la conferință. Hertz nu fusese acolo, bineînţeles, 
el lucra la procuratură și nu avea opinii clare despre 
punctele în care începeau şi se sfârşeau responsabili- 
tățile poliţiei. Berggren, pe de altă parte, își formase o 
întreagă serie de opinii pe care le împărtășea cu mare 
plăcere colegilor de pe locurile din faţă. Thurn, care ştia 
că în scurt timp concluziile rapoartelor interne aveau 
să fie cosmetizate până la irelevanţă, trata subiectul 
cu un interes minim. 

După aceea păstraseră tăcerea. 

În ziua precedentă, Thurn luase decizia de a plasa 
majoritatea trupelor de la Unitatea Specială în fața 
clădirii Panaxia din Bromma, dar chiar și așa, în față la 
G4S erau destui oameni de-ai lui Carlbrink ca să 
oprească o mică armată. 

Thurn avea în poală două staţii de emisie-recepţie. 
Una ca să ia legătura cu Carlbrink în Bromma, cealaltă 
pentru a putea contacta rapid echipa din Västberga. 

Până acum amândouă rămăseseră mute. 

Minutele treceau anevoie. 

Depozitul Panaxia se înălța ca un bloc imens şi 
întunecat, mult deasupra imobilelor înconjurătoare. 
Cu câteva ore în urmă, echipa de transport angajată 
pentru mutare ieşise din clădire. Lucraseră din zori 
până la miezul nopții. 

Când camionetele firmei de transport plecară, 
Thurn expiră profund. Banii erau bani, imagini în 
culori vii tipărite pe hârtie care puteau fi schimbate 
pe absolut orice. 

Ceea ce o îngrijorase cel mai tare era să nu se 
ajungă la o luare de ostatici pe care Unitatea Specială 
Naţională, sub comanda insensibilului Carlbrink, să 
n-o poată gestiona. Dar acum, când angajaţii firmei 
de transport plecaseră, acest risc dispăruse. 


Thurn și Berggren făcuseră o deplasare la Solna ca 
să-l pună la curent pe Carlbrink înainte ca oamenii 
lui să pornească, în jurul orei zece și jumătate din 
acea seară. 

Cei doi ofițeri ai Poliţiei Criminalistice Naţionale 
urmăriseră pregătirile unității de elită. Cantitatea de 
arme, scuturi și echipament de protecţie pe care o încăr- 
cau în camionetele lor era uimitoare. Arsenalul includea 

până și câteva lansatoare de rachete, probabil în caz că 
trebuiau să deschidă focul asupra unui elicopter. 

- Parcă aş fi iar în Israel, comentase Thurn, mai 
mult către sine însăși. 

- N-am fost niciodată, răspunsese Berggren. 

Thurn îi lăsase lui Carlbrink un avans sănătos îna- 
inte ca ea și Berggren să se întoarcă în oraș. Trecuseră 
pe Fleminggatan, de unde îl luaseră pe Hertz, apoi se 
duseseră în zona din spatele aeroportului Bromma. 
Thurn găsise parcarea din fața vulcanizării duminică, 
în timpul unei misiuni de recunoaștere. 

Berggren tresări dintr-odată pe bancheta din spate. 

- Ce-a fost asta? 

Rămaseră perfect nemișcaţi, străduindu-se să ascul- 
te. Până şi greierii amuţiseră. După câteva minute 
reîncepură să respire normal. Alarmă falsă. 

- E totuși destul de impresionant cum i-a dresat 
Carlbrink pe soldaţii lui să nu se joace cu armele, 
murmură Berggren. Eu credeam c-o să-i auzim toată 
noaptea cum își zăngăne percutoarele. 

- Unde sunt? întrebă Hertz. 

Thurn arătă spre lunetă, iar procurorului i se păru 
că distingea contururile camionetelor. 

- Câţi sunt? 

- Nu ştiu sigur, răspunse Thurn. Douăzeci de oa- 
meni, oare? 

- Nici eu nu știu, interveni Berggren de pe bancheta 
din spate. Părea o mică armată. Cred că sunt înghesuiți 
ca sardinele în camionetele alea. 

- Poate că așa e mai uşor să doarmă unii pe alții? 
glumi Hertz. 

Imaginea acelor poliţişti de elită cu capetele spriji- 
nite unul de altul, în spatele camionetelor, îl făcu pe 
Berggren să râdă. 

Thurn sâsâi la el să tacă. 

- Ţi-e frică să nu mă audă din elicopter? se repezi 
Berggren. 

-S-ar putea să vină cu elicopterul, spuse Thurn, dar 
ar putea la fel de bine să apară cu câteva mașini. Poate 
elicopterul e doar planul lor de fugă? N-avem idee. 

Lui Berggren îi veni să înceapă o dispută, dar se abținu. 

Ştiau mult mai multe, ştiau incredibil de multe 
lucruri, de asta stăteau în această mașină, așteptând ca 
unul dintre cele mai mari jafuri din Suedia să aibă loc. 

Însă minutele treceau, iar Mats Berggren devenea 
din ce în ce mai agitat. 

- Nu ţi se pare interesant, Lars? îl întrebă el pe pro- 
curorul din faţă. În sfârșit, ajungi să vezi cum e munca 
de poliție adevărată. 

Hertz râse scurt, şi conversaţia se stinse. Cei doi 
bărbați adormiră, lăsând-o pe Thurn să privească fix 
în întuneric în timp ce orele se scurgeau. 


La ora trei noaptea, elicopterul de poliție decolă din 
Solna. Ca și Unitatea Specială Naţională, fusese pus la 
dispoziţia acestei operaţiuni. În loc să-i lase pe piloţi 
să doarmă în garnizoana din apropiere, se decisese ca 
în acea noapte elicopterul să decoleze o dată pe oră. 
În felul acesta putea nu doar să ajute la munca de 
supraveghere, ci să și ajungă mult mai rapid la locul 
faptei atunci când sosea momentul. 

Se propusese să fie mutat la aeroportul din Bromma, 
de unde ar fi putut să ajungă la Panaxia mult mai rapid, 
dar în cele din urmă ideea fusese abandonată. Tarifele 
aeroportului erau înfricoșătoare, în ochii administra- 
tiei, iar distanţa dintre acea zonă din Solna și aerodrom 
era de doar trei-patru minute în linie dreaptă. 

Înțelegerea era ca elicopterul să nu se apropie deloc 
de Bromma înainte să fie chemat. Nu voiau să-i pună 
pe fugă pe hoți. 


- Acum chiar a fost ceva! șopti Berggren. Sunetul se 
auzise de la o anumită distanță, dar nu foarte departe. 
Ați auzit? şuieră el. 

Thurn crezuse că Berggren dormea. Dar auzise şi 
ea. De data asta nu era imaginaţia lui. Sunet clar de 
mişcare în iarbă, nu departe de drum. 

Se uită la ceas. Patru şi cinci minute. 

- Nu e departe, șopti Berggren de pe bancheta din 
spate. Să-i spunem lui Carlbrink? 

Thurn aprobă din cap. Nu știa unde-și postase 
Carlbrink oamenii, dar era posibil ca nici unul dintre 
ei să nu fie amplasat lângă drum. 

Închise geamul, luă o stație de emisie-recepţie și 
apăsă pe buton. 

-Se aude ceva, șopti ea în staţie. 

- Înţeles, veni imediat răspunsul, urmat de tăcere. 

Thurn puse încet stația în poală și cobori iar geamul 
lateral. Cei trei ascultară cu atenţie. Hertz şi Berggren 
dădură aproape simultan din cap. Acolo, în întuneric, 
era cineva, poate mai mulţi oameni. 

Mișcare. Tăcere. Mişcare. Tăcere. 

Veneau drept spre ei. 

- Pleacă? şopti Hertz. 

Obervaţia lui era corectă. Sunetul se îndepărta de 
clădirea Panaxia. 

- Dar asta e imposibil, zise Berggren la fel de încet. 
Carlbrink a încercuit clădirea. Nu poate nimeni să 
intre înăuntru şi să iasă la loc. 

Peste câteva secunde zăriră un câine. 

Era mare și negru, o corcitură, și nu avea zgardă. 
Era slab şi înfometat; i se vedeau clar coastele. 

- Stai aici, ordonă Thurn, împiedicându-l pe Berg- 
gren să se dea jos din mașină. Apoi luă staţia de emi- 
sie-recepție și șopti: Alarmă falsă. 

Auziră un pârâit la celălalt capăt al firului, pe care 
îl luă drept confirmare. 


Îşi dădură seama că nu avea să se întâmple nimic, că 
jaful nu urma să aibă loc, abia atunci când Berggren îi 
informă pe ceilalți că era şase fără un sfert dimineața 
și că răsărea soarele. 

Începu ca o glumă. 

- Sârbii au spus că o să fie un zbor de noapte, dar 
cred că se face puţin cam târziu. 

Thurn murmură ceva incomprehensibil. Trupul ei 
era înțepenit, iar gura, uscată ca hârtia. 

- Singurul lucru care mă îngrijorează, continuă 
Berggren atunci când nici unul din colegii lui nu răs- 
punse, e că, neputând să-și asmută armata împotriva 
hoților, Carlbrink o să-și descarce dezamăgirea pe noi. 

Hertz ațipise pe locul din față. Dormea adânc, res- 
pirând calm, şi nici Thurn, nici Berggren nu voiau 
să-l trezească. 

Din cine ştie ce motiv, hoţii îşi schimbaseră pla- 
nurile. 

Dintr-odată, Thurn tresări. Una dintre staţiile de 
emisie-recepţie din poala ei băzâi. 

Era oare Văstberga? 

Oare G4S era ţinta? 

Luă stația și o duse la ureche, dar nu era Västberga, 
ci Carlbrink. 

- Nimic, se auzi din aparat vocea lui obosită. Și tot 
nimic și la Västberga. La voi? 

- Nimic, răspunse ea. 

Caroline ştia că totul luase sfârşit. 

Se gândi la Comisar, la ministrul Afacerilor Externe. 
Apoi se gândi la toți polițiștii care fuseseră implicaţi în 
acea anchetă, la sutele de ore de pălăvrăgeală prostească 
a lui Zoran Petrovic pe care trebuiseră să le asculte. 

Oftă. 

Oare se produsese o scurgere din sediul poliţiei? Nu 
era imposibil, scurgerile de acolo semănau uneori cu 
delta unui fluviu chinez. Poate că hoţii aflaseră că era 
o capcană şi de asta contramandaseră? 

Era la fel de probabil ca o anumită parte a planu- 
lui lor să fi eşuat în ultima clipă. Cu atâţia oameni 
implicaţi, se putea întâmpla orice. 

Când ceasul arătă şase și jumătate, Caroline Thurn 
era convinsă. 

Nu era responsabilitatea ei să-i dea liber lui Carl- 
brink, așa că sună pe numărul personal al Comisarului. 

- Bună, sunt Caroline, spuse cu vocea ei normală, 
după ce ore întregi doar şoptise. Nu e nici o şansă. 

Hertz se trezi pe locul din dreapta. 

Thurn ascultă o clipă în tăcere, în timp ce Berggren 
şi Hertz o priveau iscoditor. 

În cele din urmă, lăsă telefonul jos şi porni motorul. 

-O să-l trimită pe Carlbrink acasă, le zise. Mută 
elicopterul înapoi la Myttinge. Varianta politică o să 
fie că am reușit, cu ajutorul colegilor noştri sârbi, 
să împiedicăm unul din cele mai mari jafuri din istorie. 

- Am reușit? întrebă Hertz, proaspăt trezit din somn. 
Am oprit jaful? 

- Tu ce crezi, Lars? spuse Thurn. Tu ce crezi? 

- Mă simt destul de rău, îi spuse Niklas Nordgren 
lui Carsten Hansen. 

- Da? Dar tu nu te îmbolnăvești aproape niciodată. 

-Cred că am mâncat ceva dubios ieri. Mă doare 
stomacul. 

- Atunci n-ar trebui să te duci acasă? 

- Abia am ajuns, protestă Norgren. 

Era nouă dimineaţa, vineri, 18 septembrie. 

- Dar, adăugă el, chiar nu mă simt bine. Căcat. Eşti 
sigur că te descurci? 

- Du-te acasă şi odihnește-te, zise Hansen. E mai 
important ca tu să fii bine decât să funcţioneze cup- 
torul cu microunde al lăcătușului. 

- Da. Da, cred că da. Mersi, Carsten. E frumos din 
partea ta. 

Nordgren îşi strânse lucrurile, îi mai mulțumi o 
dată lui Carsten și-și luă haina. Dar când dădu colțul 
nu se îndreptă spre casă. Coti, în schimb, spre staţie, 
de unde luă autobuzul de Lidingö până la Ropsten, de 
acolo metroul până la Slussen și, în sfârșit, iar auto- 
buzul până la Stavsnăs. Când feribotul de Waxholm 
trase la chei se urcă la bord, calculând că trecuseră 
cinci ani de când făcuse ultima oară acea călătorie. 

Când cobori de pe vas pe insula Sandhamn era ora 
prânzului. În arhipelag sezonul ţinea puţin, iar în acel 
moment al anului, jumătatea lui septembrie, singurii 
oameni care coborâră înaintea lui Nordgren fură câţiva 
muncitori în salopete. Pe insulă nu locuiau mai mult 
de o sută de oameni și, din acest motiv, era neobişnuit 
să vezi străini. Nordgren trecu pe lângă hotel cu paşi 
hotărâți, apoi o luă în susul dealului, spre Trouville. 
Şi el purta salopetă și ducea o trusă cu scule. Dacă îl 
observa cineva, ar fi presupus că se ducea să facă o 
reparaţie la una dintre casele de vacanţă care se înși- 
rau, acum pustii, de-a lungul drumului către capătul 
sudic al insulei. 

Vara, plaja din Trouville oferea izolare oricărui turist 
care voia să înoate, cel puţin dacă se îndepărta de zona 
construită, dar în septembrie nu era nici ţipenie de om. 

Când ajunse la apă, Nordgren o luă la dreapta și 
merse de-a lungul plajei înguste. Se cățăra pe morma- 
nele de alge aruncate pe mal. Nu dură mult până ca 
pantofii să i se ude complet. 

Căuta o barcă cu vâsle pe care o trăsese pe mal cu 
cinci ani în urmă. O târâse până la marginea copacilor 
şi o legase de un trunchi. De pe apă nu se vedea deloc, 
iar de pe uscat n-o puteai zări decât dacă te pierdeai 
în pădure și te împiedicai de ea. Barca aparținea unor 
vechi prieteni din copilărie ai părinților lui Nordgren, 
care îşi vânduseră locuința din Sandhamn și cumpă- 
raseră alta la Runmarö. Mica ambarcaţiune, lăsată în 
urmă, nu încurca pe nimeni. 

La început se duse prea departe, dar până la urmă 
Nordgren găsi bărcuța din plastic exact acolo unde o 
lăsase. Vâslele erau încă înăuntru, ca şi ispolul. Cum 
nu reuși să desfacă nodul pe care-l făcuse în jurul pinu- 
lui înalt, trebui să taie frânghia cu un cuţit. Trase barca 

până la mal, o împinse în apă şi sări în ea. Oricum, 
pantofii lui erau deja uzi. 

Graţie vântului sudic, nu avu nevoie de mai mult 
de două ore ca să vâslească prin strâmtoare până la 
Runmarö. Acolo își cumpăraseră o nouă casă prietenii 
părinţilor lui, în grădina căreia era o căsuţă cu un pat. 
Nordgren mai dormise acolo. 

În timp ce Niklas Nordgren trăgea la malul din 
Runmarö, arbitrul fluieră începutul meciului de la 
Stadionul Råsunda din Solna. Arena fusese construită 
ca stadion național pentru echipa de fotbal a Suediei 
şi putea să primească aproape 40000 de fani. În seara 
aceasta, când AIK jucau acasă cu Trelleborgs FF, tri- 
bunele erau ocupate pe jumătate. Era anul AlK-ului, 
echipa se îndrepta spre victorie în liga Allsvenskan, 
însă asta nu-i stârnea lui Michel Maloof nici tristețe. 
Nu avea o echipă preferată în Allsvenskan, credea că 
fotbalul din liga engleză era superior celui suedez și îl 
interesa mult mai mult Premier League. Pe deasupra, 
Trelleborgs nu era un adversar interesant: aflată mereu 
la mijlocul clasamentului, echipa avea un joc care 
putea fi descris cu înţelegere drept defensiv. 

Totuşi, nu se putea nega faptul că cei aproape 20000 
de spectatori din seara aceea ofereau meciului, de altfel 
plictisitor, o notă de măreție. Tribunele erau însuflețite 
și, chiar dacă la pauză scorul era 0-0, avea să fie seara 
gazdelor; se simţea asta în aer. Maloof îşi cumpără un 
hotdog şi o coca-cola zero într-un pahar moale, greu 
de ținut în mână, și se întoarse să urmărească repriza 
a doua, fără să se simtă încă deosebit de antrenat. 

Echipa gazdă trimise o minge în plasa porţii în 
minutul 75, iar peste un sfert de oră Maloof se ridică 
şi ieşi de pe rândul lui. Într-o mână ducea o geantă 
sport. Nu era imposibil de gândit că coca-cola călduță 
îl forțase să se ducă la toaletă când mai rămăseseră 
doar prelungirile. 

În toaleta imensă a bărbaţilor, cu numeroasele 
ei cabine și pisoare, era şi o cabină separată pentru 
handicapaţi, a cărei ușă se putea încuia. Înspre ea se 
îndreptă Maloof. 

Mai erau doar câteva minute de jucat din meci, și 
coridoarele stadionului erau practic pustii. Acesta era 
momentul când se decidea totul pe teren, nimeni n-ar 
fi vrut să-l rateze. 

Totuși, Maloof avu grijă să se asigure că nu-l vedea 
nimeni deschizând uşa toaletei. 

O încuie atent, atârnă geanta în cârlig și scoase 
dinăuntru o saltea de dormit şi o pernă. Încăperea 
puțea a urină, dar el văzuse toalete şi mai rele. Puse 
totul pe podea, în colțul opus veceului, și se așeză pe 
saltea. Îşi adusese o carte, un volum gros de Stephen 
King, însă nu avea să citească deloc din el. Era mai 
degrabă un ritual; întotdeauna își aducea o carte groasă 
pe care n-o citea. 

Trecură aproape zece minute până când zgomotul 
de dincolo de ușa toaletei să sporească treptat până 
la nivelul unui muget. Microbiştii disperaţi care nu 
voiau să aștepte la cozile lungi ale toaletelor normale 
începură să tragă de ușa lui Maloof. 

Dar zăvorul rezistă, și Maloof rămase așezat pe 
podea. 

După cincisprezece, poate douăzeci de minute, sta- 
dionul amuţi iar. Acum nu-i mai rămăsese decât să 
aștepte. Personalul de curățenie nu avea să sosească 

decât a doua zi dimineaţa, era o modalitate prin care 
compania evita să plătească ore suplimentare. Zoran 
Petrovic avusese timp de zece ani o firmă de curăţenie 
profitabilă și știa cum mergeau lucrurile la Răsunda. 

Dar nici măcar Petrovic nu ştia unde se afla Michel 
Maloof în acel moment. 


Maloof dormi în intervale de cincisprezece minute; 
podeaua era prea dură și salteaua prea subțire ca să re- 
ziste mai mult de atât. Când se trezi de-a binelea, la pa- 
tru şi jumătate dimineaţa, era înțepenit şi prost dispus. 

Stadionul Råsunda era tăcut şi pustiu. 

Merse încet pe coridoarele slab luminate, trecând 
pe lângă standurile cu obloanele trase. Era imposibil 
să crezi că nu mai departe de seara trecută, zeci de mii 
de oamenii strigaseră, aclamaseră, băuseră și râseseră 
în tribunele acum goale; aveai senzația că tocmai se 
produsese un holocaust nuclear. 

La ieşire erau turnicheţi. Se învârteau doar într-o 
parte, aşa că nu erau blocaţi. Maloof ieși de la Råsunda 
în întunericul de dinaintea zorilor și luă trenul spre 
Kårsta. De acolo avea să ia un autobuz spre Norrtälje. 

Probabilitatea de a da peste cineva cunoscut în ori- 
care din aceste locuri era infimă. 


48 


Sami Farhan aşteptă încă o zi, până sâmbătă, 19 sep- 
tembrie. Dacă lui Michel Maloof i se păruse uşor să 
dispară, iar lui Niklas Nordgren puțin mai greu, această 
sarcină era, de departe, cea mai dificilă pentru Sami. 

Procedă ca de obicei. Îşi făcu rezervare pentru un 
zbor de la sfârșitul după-amiezii. De data asta alese 
Hamburg ca destinaţie. Călătoria retur era rezervată 
peste o lună, dar locul de întoarcere la Arlanda avea 
să fie gol. Când ateriza, la aeroport avea să-l aştepte o 
mașină cu care Sami avea să se întoarcă la Stockholm 
în acea noapte. 

Făcea cuiva un serviciu, maşina fusese cumpărată în 
Germania şi urma să fie înmatriculată în Suedia. Dar 
nu asta era problema. Sami avea să o lase într-o parcare 
din Östermalm şi apoi să străbată orașul neobservat, 
îndreptându-se spre un apartament din Södermalm 
unde nu s-ar fi gândit nimeni să-l caute și oricum nu 
l-ar fi putut găsi. 

Abracadabra, și Sami Farhan avea să dispară. 

Nu, nu asta era problema. 

Ce era imposibil era să-și ia rămas-bun. 

Acea dimineață de sâmbătă urmase obişnuitul tipar 
haotic. Bebelușul se trezise şi începuse să ţipe la ora 

patru, iar până să fie hrănit şi culcat la loc reușise 
să-și trezească pe fratele mai mare. Sami se plimbase 
în jurul mesei din bucătărie cu John în braţe, dând 
nesfârşite ocoluri și ascultând cum, în cele din urmă, 
smiorcăiturile lui se liniștiseră şi se instalase somnul. 

Dar în clipa în care-l pusese în pătuţul lui, o saltea 
de pe podeaua camerei pe care Karin o folosise îna- 
inte ca birou, Sami se simțţise el însuși complet treaz. 
Se așezase pe canapeaua din camera de zi, încercând 
să-și dea seama ce trebuia să spună. Era imposibil. 

La ora cinci îl luă somnul, și dormi până la şapte. 
Când se trezi, Karin făcea cafeaua în timp ce pregătea 
terciul de ovăz pentru copilul de un an. Era trează de la 
șase; îi întinse lui Sami biberonul, arătând spre copilul 
care dormea în căruciorul din hol. După asta, Karin 
se duse în dormitor împleticindu-se, închise uşa şi se 
prăbușşi în pat, în speranţa că un somn neîntrerupt 
de câteva ore i-ar fi făcut laptele destul de consistent 
pentru următoarea hrănire. 

„Nu se poate, se gândi Sami. Nu pot s-o las aşa. Nu 
acum, nu pentru o săptămână, nici măcar pentru o zi.“ 

Dar nu avea de ales. 

Intrarea în clandestinitate şi dispariția din sis- 
tem era modul lui de a-i proteja pe Karin și pe copii. 
Deopotrivă pe termen lung și pe termen scurt. 

Nu avea de gând să ajungă iar la închisoare. Nu 
putea să facă asta, nu acum, când își făurise un cămin. 
O familie. 

Planul lui era să se ţină la distanţă timp de aproape 
trei săptămâni, dar făcea asta ca să evite o ședere la 
închisoare de trei ani. 

Sau poate mai mult. 

Nu închisoarea îl speria. Dacă intrai în joc trebuia 
să accepți regulile. Dar pentru familia lui lucrurile 
stăteau altfel. 

Sami pregăti prânzul și o trezi încet pe Karin, căreia 
îi duse o tavă cu mâncare, o omletă cu brânză şi şuncă 
şi un pahar mare cu lapte. Ca prin minune, băieţii 
dormeau. 

Puse tava pe pat şi se așeză la picioarele ei. O privi 
cum se ridică greoi în capul oaselor. Era atât de fru- 
moasă! Ca întotdeauna când se uita la Karin fără ca 
ea să ştie, Sami își dădu seama că n-ar fi putut nicio- 
dată să fie cu altcineva. 

-Trebuie să plec, îi spuse. 

Cuvintele apărură subit, surprinzându-l chiar şi pe 
el. Sami îşi imaginase această conversaţie începând 
oricum altcumva. 

Karin tocmai luase tacâmurile ca să mănânce, dar 
le puse la loc. 

- Nu, replică ea ferm. Zău, iubitule, mai trebuie să 
amâni. Indiferent despre ce e vorba. În momentul ăsta 
am nevoie de tot ajutorul posibil. 

- Ştiu, spuse el. Ştiu. 

Sami rămase perfect nemișcat. Karin putea să nu- 
mere pe degetele de la o mână de câte ori îl văzuse 
stând atât de nemișcat ca acum. Lăsă tăcerea dintre 
ei să se acutizeze, apoi îi puse întrebarea. 

- Unde te duci? 

-Trebuie să plec, repetă el. 

- Unde? 

Incapabil s-o privească în ochi, se întoarse ca să se 
uite pe fereastră. Începu să se tragă de puloverul care 
dintr-odată i se părea strâmt. 

- Nu pot să-ţi spun. 

- Nu face asta. Ai promis. 

Karin vorbea încet, ca să nu-i trezească pe băieți. 
În vocea ei nu exista nici un pic de furie, doar tristeţe. 
Asta făcea ca totul să fie şi mai rău. 

- Ştiu, zise el. O să-mi ţin promisiunea. 

Era sincer. Nu avea să ducă o viață de infractor. 
Chiar credea asta. 

- Atunci poți să-mi spui unde te duci. O să fii plecat 
noaptea asta? 

-O să plec pentru câteva săptămâni, spuse el. 

Asta o făcu pe Karin să explodeze. 

- Nu se poate! strigă ea. Tava se înclină, iar din pa- 
har se vărsă puțin lapte. Nu poți să pleci pur şi simplu 
pentru câteva săptămâni! Fără să-mi spui unde te duci. 
Când tocmai am născut! 

Exact în acel moment, bebelușul începu să plângă 
în hol. Sami se folosi de acest pretext să se ridice. 

- Ai auzit ce-am spus! ţipă Karin după el. 


RR-R9 BEPTEMBRIE 


49 


16.54 


Mai sunt câteva minute până la ora cinci. Atunci se 
termină tura lui și vine personalul de seară și noapte. 
Dar toată după-amiaza a fost linişte, aşa că el iese să 
se schimbe cu câteva minute mai devreme. 

Lucrează la benzinăria Statoil de pe Magelungsvăgen 
din Bandhagen de aproape doi ani deja și îi place slujba 
asta. Sunt o mică gașcă, trei băieţi și două fete, care 
de obicei lucrează în aceleași ture şi care au început 
să-şi petreacă timpul împreună și după muncă. Când a 
venit din nord, cu cinci ani în urmă, i-a fost greu să-și 
găsească slujbă şi să-și facă noi prieteni. S-a descurcat, 
a locuit în apartamente subînchiriate la a doua mână, 
ca toată lumea, şi zilele au trecut repede. A auzit despre 
slujba de la benzinăria Statoil din întâmplare, în timp 
ce făcea ore suplimentare la o pizzerie din Hogdalen, 
unde livra pizza cu un moped pe care-l furase din față 
de la Globe Arena. Se întâmplase să treacă pe acolo ca 
să alimenteze şi-l auzise pe manager plângându-se că în 
noaptea aia aveau un om în minus. 

A început să lucreze imediat; prin urmare, în loc 
să livreze pizza pe care o ducea, a mâncat-o. 

I-au dat din ce în ce mai multe ture de noapte, iar 
după aproximativ un an a început să lucreze ziua. 

Asta dorea toată lumea de acolo; nimeni n-are chef 
să-și saboteze ritmul biologic. 


Ca de obicei, s-au oprit să discute în fața benzină- 
riei înainte s-o ia spre casă. Geanta lui sport e pe jos, 
între picioarele lui. E destul de mare, o geantă cu care 
rămâi undeva peste noapte, dar el o poartă adesea, așa 
că nimeni nu-i dă importanţă. 

E marți seara și nu se întâmplă cine ştie ce, nu e 
nimic ca lumea la televizor. Cineva invită gaşca să se 
uite la un film; vineri a apărut în cinematografe Fata 
care s-a jucat cu focul, dar e deja pe Pirate Bay. 

De obicei lui îi plac acele seri de film, dar de data 
asta refuză. 

Ceilalți râd şi-l ironizează. Se ocupă cu ceva secret? 
Cu cineva secret? 

El râde cu ei și spune că nu e nici un fel de secret, 
se duce la sală. Arată spre geantă. 

În glumă, unul dintre băieţi se apleacă să ia geanta, 
ca să dea la o parte obstacolul din calea serii lor de film. 

Dar când apucă mânerele şi încearcă s-o ridice de 
jos, nu e deloc pregătit pentru greutatea ei. Abia poate 
s-o clintească. 

- Ce naiba? 

În geantă se află un lanţ lung şi gros, cu ţepi de 
metal sudați pe el, care peste câteva ore va fi întins 
peste Elektravăgen, la intersecția cu Văstbergavăgen. 

El aruncă geanta pe umăr. 

Vrea să lase impresia că e o mişcare simplă. 

Apoi râde de cât de grea e şi porneşte spre stația 
de autobuz. 

Are o sarcină de îndeplinit. Scoate telefonul și sună 
pe cineva. 

În clipa în care sună telefonul, totul se pune în 
mişcare. Luni de planificare, ani de visat la clădirea 
din Văstberga. 

E timpul. 

Michel Maloof se ridică de pe scaun și se duce la 
blatul din bucătărie să răspundă. Îl aude pe omul cu 
lanțul spunând că e pe drum. Sarcina lui din noaptea 
aceea e să întindă șirul de cuie peste Elektravăgen, 
la intersecția cu Văstbergavăgen, de asemenea peste 
Västberga allé, prin Drivhjulsvăgen, ca să oprească 
mașinile de poliție care ar putea să se repeadă dinspre 
secția de pe Västberga gârdgsvăg. 

Maloof confirmă, apoi închide. 

Se întoarce la scaunul de la fereastră. A devenit 
rapid locul lui preferat din apartamentul nou și amena- 
jat sumar din Norrtälje pe care Zoran Petrovic jură că 
nimeni nu l-ar putea asocia cu ei. Petrovic îl cunoaşte 
pe tipul care a instalat sistemul de ventilaţie și încălzire 
atunci când a fost construit blocul, cu câţiva ani în 
urmă, el e cel care le-a dat cheia. 

Maloof priveşte lung pe fereastra de la bucătărie 
deja de patru zile, și cel puţin de un lucru e sigur: n-o 
să se mute niciodată în Norrtälje. 


308 | JONAS BONNIER 


Gândurile lui se îndreaptă spre Alexandra Svensson. 
În ultimele câteva zile, trupul ei moale i-a lipsit mai 
mult decât orice altceva. Mirosul pielii ei i-a umplut 
visele. Nu-și amintește ca asta să se mai fi întâmplat 
vreodată. 

În curând, va putea s-o privească în ochi fără să-și 
mai facă griji că ea poate vedea dincolo de pupilele lui, 
până în suflet, că-i poate ghici gândurile. Multă vreme 
a fost îngrijorat că ea va lucra în seara asta, că, din cine 
ştie ce motiv, o să dea peste ea în Västberga, în mijlo- 
cul întregii acțiuni. Dar cu vreo săptămână în urmă 
a aflat că turele de noapte ale Alexandrei încep abia 
marți, ceea ce înseamnă că mâine dimineaţă o să fie 
acasă, pe Hammarby sjöstad. A fost o uşurare imensă. 

În curând, totul o să fie altfel. 

În curând nu va mai trebui s-o mintă în privinţa 
ocupaţiei lui. Să-i ascundă ceea ce făcuse toată viața 
n-o să fie o problemă pentru el; asta stătea la baza 
tuturor relațiilor pe care le-a avut Maloof vreodată. 

Maloof se afundă în visarea cu ochii deschişi și 
bifează în minte lista lucrurilor care ar putea să meargă 
prost la noapte și mâine dimineață. Sunt atât de multe, 
că nu mai are energia să-i pese. Îl aude pe Sami vorbind 
spre „Planul F“ și zâmbeşte. Când realitatea își înfige 
dinţii în planurile lor - așa cum face întotdeauna - 
ceea ce îi desparte pe profesionişti de amatori este 
capacitatea de a improviza. Acesta este motivul pen- 
tru care Maloof lucrează cu Sami Farhan și Niklas 
Nordgren: amândoi știu să improvizeze. 

Toţi trei au creat „filtre“ la începutul acelei săptă- 
mâni. Au dispărut. Nordgren numește asta „eschivă“. 
Cu șapte zile înaintea unei lovituri importante, dispari 
de pe radar. Apoi îți găsești un loc în care să te dai la 
fund, singur, timp de câteva zile. 

Nu doar din cauza poliţiei, ci şi din cauza familiilor 
și prietenilor. Dacă nu știe nimeni unde sunt, nimeni 
nu poate să-i deconspire sau să dezvăluie din greşeală 
ceva important. 

Maloof oftează. E deopotrivă un oftat de satisfacție 
și de teamă. Detestă aceste ultime câteva ore de aştep- 
tare pasivă de dinaintea unei lovituri. În timpul fazei 
de planificare e întotdeauna calm și metodic. Face liste 
în minte şi bifează punctele unul câte unul. Odată ce 
lucrurile se pornesc însă, parcă se transformă, parcă îşi 
redescoperă adevărata identitate. Simţurile i se ascut, 
respiră mai calm şi gândeşte mai clar. 

Pe de altă parte, această perioadă ca un limb dintre 
planificare şi acțiune e insuportabilă. 

Maloof își aruncă telefonul pe o cârpă de pe mașina 
de spălat vase, varsă restul de cafea rece din cafetieră 
şi o umple cu apă ca să facă una proaspătă. 

Petrovic vine abia la unu. Maloof zâmbeşte gân- 
dindu-se la abilitatea cu care înaltul lui prieten a făcut 
poliția suedeză să creadă că jaful va avea loc pe 15. 

Manevra l-a distrat pe Petrovic, şi le-a explicat pe 
larg cum a reușit s-o facă. Spunea că aluziile merită 
luate în seamă, nu declaraţiile zgomotoase. 

Şi avea dreptate. 

Bătrânul cu pălărie care merge spre nord, spre 
Karusellplan din Văstberga, ar putea fără îndoială să 
locuiască într-una din clădirile cu trei niveluri din 
zonă; prin urmare, chiar dacă e aproape unsprezece 
noaptea, nu atrage atenţia asupra lui. 

N-a atras atenţia nici mai devreme, când a petre- 
cut o oră spălându-și mașina la benzinăria de lângă 
depozitul de bani al G4S. Sau când s-a aşezat pe iarba 
din spatele depozitului, citind o carte în lumina caldă 
încă a soarelui. Părea doar un bătrân care-și îngrijeşte 
maşina, un pasionat de cărţi vechi. 

Bătrânul intră în zona industrială Västberga, un 
loc în care de obicei oamenii nu se duc să se plimbe 
noaptea. 

Nu-și face griji că va fi văzut. Nu face nimic ilegal, 
nu are cazier, iar mâine dimineaţă va fi din nou la 
Åkersberga, acolo unde locuieşte. 

În buzunarul hainei are două telefoane mobile. Unul 
e al lui, iar celălalt i-a fost împrumutat. În acel telefon 
e salvat un singur număr, iar sarcina lui e să sune şi 
să raporteze ce observă. 

Dacă vede ceva ieşit din comun. 

Poliţişti aflaţi în patrulare, paznici care nu par să 
aparțină acelei zone. Sau orice activitate neobișnuită 
din jurul clădirii. 

Trebuie să sune chiar dacă totul pare în regulă. 

Doar ca să raporteze asta. 

Telefonul sună. 

Deşi aştepta apelul, sunetul îl surprinde totuși 
pe Sami. Sare de pe canapea și aleargă în bucătărie. 
Are patru telefoane, aliniate perfect pe masă, fiecare 
încărcat cu un card SIM nou-nouţ. Vibraţia celui care 
sună le face și pe celelalte să tremure de nerăbdare. 
Sami a programat numerele de care are nevoie abia 
noaptea trecută. 

„Echipa 1“, scrie pe ecran. Aşa i-a desemnat, cu 
diferite numere, și aşa are de gândi să le spună. Când 
Nordgren a remarcat că „echipă“ implică mai mulţi 
membri, Sami i-a răspuns că aici nu era vorba de un 
exercițiu de gramatică. 

la telefonul și-l duce la ureche. 

- Încă linişte, spune Echipa 1. 

- Bun. 

Asta e tot. 


După-amiaza aceea păruse nesfârşită. Sami Farhan 
stătea deja de trei zile în apartamentul de pe Kocksgatan, 
din Södermalm, la etajul al doilea, cu vedere spre curtea 

interioară. Acolo se dăduse la fund încă de când se 
întorsese cu mașina de la Hamburg. 

În timpul zilei nu ieşea afară, ci se uita la televizor, 
dormea și mânca. Sora lui îi lăsase mâncare în frigider 
și în congelator; apartamentul îi aparținea unei pri- 
etene de-a ei care acum călătorea prin Asia. Prietena 
nu avea habar că locuinţa îi era folosită actualmente 
de un hoţ care în ultimele câteva zile își transformase 
complet programul de somn, ca să poată funcţiona cât 
mai bine în timpul unei nopţi care fusese planificată 
de şase luni. 

Trecuseră trei zile de când Sami intrase în clandes- 
tinitate, dispărând de pe radarele poliţiei şi ale pri- 
etenilor şi îndreptându-se spre Arlanda. Nu vorbise 
de atunci cu Karin, nu luase legătura cu mama lui, 
cu Michel Maloof sau cu Niklas Nordgren; nu mai 
atinsese un telefon mobil de o săptămână. 

De-a lungul celor treizeci de ani de viață, Sami se 
confruntase de multe ori, fără să vrea, cu singurătatea 
și inactivitatea, atât în arest preventiv, cât și la închi- 
soare. Dar plictiseala era autoindusă în acest caz, ceea 
ce făcea ca situația să fie puțin mai bună. Cu cât se 
apropia mai mult de linia de sosire, cu atât îi venea 
mai greu să-şi păstreze calmul. 

Abia la douăsprezece și jumătate o să vină cineva 
să-l ia. Cu alte cuvinte, mai are ceva mai mult de o 
oră de omorât. 

Dezgheaţă la microunde câteva bucăţi pătrate de pui 
prăjit şi apoi le priveşte lung în farfurie, fără nici un 
interes. Ketchupul n-o să le facă mai apetisante. Până 
şi hrănirea necesită planificare. Sami știe cât poate 
să bea în fiecare oră fără să trebuiască să meargă la 
toaletă. După ce a petrecut zile şi săptămâni plănuind 
ruta elicopterului și testând puterea explozivilor, ar fi 

o prostie să nu-şi cunoască la perfecţie funcționarea 
propriului organism. Sami știe că nu ar trebui să mai 
mănânce solide după unsprezece și un sfert. 

lese din bucătărie, după ce aruncă resturile mesei, 
stinge lumina din camera de zi şi se așază pe un fotoliu. 
Încearcă să se concentreze. 

23.15 


Niklas Nordgren ia ultimul vas spre Stafsnăs la ora 
prânzului. E singura persoană care așteaptă pe che- 
iul din Runmarö, dar nu contează dacă, mai târziu, 
căpitanul va putea să-l recunoască. Faptul că a fost la 
Runmarö nu e o probă incriminantă. 

Cu fiecare zi care trecea, se simţea tot mai înțepenit 
din cauza patului tare și prea scurt din căsuţa de la 
Runmarö. Şi-a dat peste cap programul obișnuit, petre- 
cându-şi zilele dormind. Deși casa e în estul insulei, 
iar recifurile periculoase din larg împiedică orice vas să 
se apropie prea mult, Nordgren nu voia să se învârtă 
pe afară în timpul zilei. La acest moment al anului 
aproape că n-a mai rămas nici un turist în arhipelag, 
iar bărcile care mai trec pe acolo aparțin locuitorilor 
permanenți ai insulei, oameni care știu unde mai există 
oaspeţi şi unde ar trebui să fie pustiu la mijlocul lui 
septembrie. În schimb, făcea scurte alergări prin pădure 
după miezul nopții, temându-se întruna să nu calce 
pe vreun șarpe ori să dea nas în nas cu vreun viezure. 
Dar ştia că trebuie să facă mișcare, altfel nu ar fi fost 
pregătit în ziua decisivă. 

Marţi după-amiaza, când s-a trezit şi şi-a dat seama 
că scurta lui vacanţă în arhipelag a ajuns la sfârşit, 
s-a gândit că totuşi se simțea minunat. Nu-l mai durea 
spatele câtuși de puţin, iar răceala care i se păruse că 
pune stăpânire pe el atunci când se culcase în zori 
dispăruse. 


După ce a prins autobuzul direct care face legătura 
cu Danvikstull, Nordgren își omoară câteva ore la un 
Espresso House, înainte să sosească în apartamentul 
lui Kettola la miezul nopţii, conform înţelegerii. În 
timpul petrecut în căsuţa de la Runmarö, unde singura 
alimentație consta din conserve încălzite, n-a încetat 
să viseze la o ceașcă de cafea fierbinte şi o brioșă. 


54 


23.30 


Femeia duce un client până la Bromma și trebuie 
să aştepte doar jumătate de oră până să ia altul îna- 
poi spre oraș. Ăsta e avantajul unei companii mari de 
taximetrie, ai întotdeauna clienţi. De data asta e un 
om de afaceri cu obrajii congestionați care probabil 
că n-ar spune nu unei sticluțe suplimentare de coniac 
în avion. 

Oare se mai servește alcool pe zborurile interne? 

Ea nu ştie, sunt ani de zile de când a zburat ultima 
oară. 

Omul de afaceri merge în Ostermalm, îi dă adresa. 
Pe tot parcursul drumului priveşte lung pe geam, e 
prea arogant ca să discute cu ea. La doar câteva minute 
după începerea călătoriei, şoferița își dă seama deja că 
n-o să-i dea bacșiş. Genul ăsta nu dă bacşiș niciodată. 

Îl lasă la destinaţie şi se uită cât e ceasul. Merge 
suficient de des în Ostermalm ca să fi făcut o pasi- 
une pentru chioșcul cu hot dogs de pe Nybrogatan. 
Oare are timp să încerce un cârnat turcesc de miel 
și apoi să mai înghesuie un client? Conştiinţa ei nu 
apucă să răspundă, căci stomacul o îndrumă spre 

Kommendörsgatan, lângă vechiul oficiu poştal, acolo 
unde e chioșcul. Lângă acesta e un loc de parcare, şi 
ea ia asta ca pe un semn. 

Cârnatul e exact atât de picant pe cât spera. 


Când se suie din nou la volan, e deja puţin tre- 
cut de douăsprezece şi mai are două-trei ore până la 
momentul-cheie. De fapt, ar trebui să iasă din tură 
abia dimineață, dar la trei o să închidă sistemul, deve- 
nind deopotrivă indisponibilă și invizibilă. În portbagaj 
are lanţul cu cuie sudate pe el, cel pe care trebuie să-l 
întindă peste Västberga allé. Presupune că asta o să-i ia 
ceva timp; potrivit lui Niklas Nordgren, lanţul trebuie 
prins de ambele părţi, dar el n-a putut să-i explice cum 
să facă asta, doar i-a dat două lacăte. 

Ea e o femeie plină de imaginație, o să găsească 
neîndoielnic o soluţie. 

Merge în City şi depășește coada lungă la taxiuri 
din faţa restaurantelor de acolo. Într-un fel e plăcut 
să evite lupta pentru încă un client în noaptea aceea, 
chiar dacă sarcina ei de a întinde lanţul peste drum 
n-o să-i aducă mult mai mulți bani decât câteva curse 
până la Arlanda și înapoi. 

Își scoate telefonul. 


95 


23.31 


Niklas Nordgren simte zumzetul telefonului din 
buzunarul interior al gecii. Îl pescuieşte şi răspunde 
cu un mormăit. 

E femeia cu lanţul, care nu are habar că face parte 
dintr-un plan mai vast. Îl sună să-i spună că ştie ce 
are de făcut. Nordgren răspunde monosilabic, apoi 
închide. Speră că ea va găsi ceva solid de care să fixeze 
lanţul de ambele părți ale drumului. 


Ajunge la intrarea pe de Rosenlundsgatan la două- 
sprezece şi zece minute, cu cinci minute mai devreme 
decât planul. În clădirea aceea locuieşte Jan Kettola. 
Kettola, care îi ajută uneori pe electricienii de la 
firma la care lucrează Nordgren, a promis să-l ducă 
pe acesta cu maşina la locul de întâlnire din parcul 
Stora skuggan. Cei doi nu sunt prieteni apropiați. Au 
dat câteva lovituri împreună, în urmă cu câţiva ani, 
dar între ei există o anumită loialitate. Nordgren nu-și 
face griji. Kettola știe doar că merg cu mașina în Stora 
skuggan. Chiar și atunci când va auzi la radio ştirile 
despre eveniment, nu va avea cum să facă legătura. 

În loc să apese pe sonerie, Niklas Nordgren începe 
să-şi facă griji. Se gândeşte la stânca imensă de la ca- 
riera de pietriș din Norsborg, unde vor ateriza după 
ce se termină totul. Fără răbdare sau inteligența de 
a folosi scripeţi, stânca e imposibil de mutat, cântă- 
rește aproape o tonă. O să reuşească însă; în definitiv, 
a instruit el însuşi echipa din Norsborg. 

Apoi gândurile lui se îndreaptă spre elicopterul 
poliţiei. 

Când le-a spus celorlalți ce-a născocit până la urmă, 
cum are de gând să țină elicopterul - sau elicopterele - 
la sol, a făcut-o cu o anumită siguranţă care i-a convins 
imediat şi pe Maloof, şi pe Sami. După aceea ei i-au 
pus întrebări, mai ales Sami, dat fiind că una dintre 
echipele lui va îndeplini sarcina respectivă peste câteva 
ore. Dar nici unul dintre ei n-a formulat rezerve față 
de ideea ca atare. 

Acum însă, Niklas Nordgren are îndoieli. 

Oare chiar o să meargă? 


56 


23.35 


Mama lui Claude Tavernier spusese întotdeauna 
că fiul ei era un lider înnăscut. 

El nu o cita, nu era prost, ştia cum ar fi sunat ca 
un om de treizeci şi ceva de ani să invoce opiniile 
maică-sii. Dar pentru Tavernier acele cuvinte dobândi- 
seră o semnificaţie pe termen lung. Mama lui îi oferise 
încrederea de sine care îi oferise convingerea care îi 
oferise curajul. Nu era un mare învăţat și cu siguranță 
nu era un sportiv; studiase economia la universitatea 
din Lyon, dar încă nu-și scrisese lucrarea de diplomă. 
Se mutase în Suedia și învățase limba din cauza unei 
iubiri care se dovedise a fi mai fragilă decât își imagi- 
nase el, dar, cum avea deja și slujbă, şi locuinţă, rămă- 
sese la Stockholm atunci când relația se destrămase. 
Încă nu era sigur dacă era doar un ocol temporar sau 
dacă era calea pe care avea s-o urmeze în viaţă. 

Ştia, în sinea lui, că era genul de om pe care alţii 
îl urmează. Era un lider. Asta prezisese mama lui și 
așa se văzuse el dintotdeauna. În ciuda obstacolelor 
și limitărilor. 

Când lucra noaptea obişnuia să mănânce în oraș, 
apoi stătea pe undeva într-un bar până venea timpul 

să plece. Alternativa era să-și petreacă seara în casă, 
uitându-se la ceas la fiecare cinci minute. Turele de 
noapte începeau la miezul nopţii şi se terminau la opt 
a doua zi dimineaţă. Lucrau după un program prin 
rotație, două nopți la rând, o zi liberă, apoi trei ture 
de zi de la nouă la cinci. 

La vreo patru ani după ce se angajase, Tavernier 
fusese chemat de șeful cel mare şi întrebat dacă era 
pregătit să facă următorul pas în carieră. Nu fusese o 
surpriză pentru el. Dimpotrivă. Întrebase calm care erau 
condiţiile de pensionare, ceruse un răgaz de un weekend 
ca să pară că se gândea la asta, apoi semnase contractul. 

Era deja de peste doi ani într-un post de conducere 
şi avea senzaţia că în curând avea să fie momentul să 
treacă mai departe. Când îi spusese că vedea un lider 
în el, mama lui nu și-l imaginase un manager de nivel 
mediu printre mulți alţii. 

Totuși, nu se grăbea să plece. Munca însăși poate 
că era monotonă, și cu greu ar fi putut să afirme că 
făcea ceva important. Dar de fiecare dată când cerceta 
posturile vacante fie din Stockholm, fie din Paris, era 
sigur că situaţia nu ar fi stat deloc altfel în altă parte. 
Nici în termenii condiţiilor de lucru, nici în cei ai 
perspectivelor de carieră, nici la Lyon, nici la Malmö. 

În privinţa colegilor, Tavernier presupunea că în 
orice grup aveau să existe întotdeauna cei pe care 
oamenii îi plac și cei pe care oamenii îi plac mai puţin. 

La actualul lui loc de muncă exista o femeie mai în 
vârstă, Ann-Marie Olausson, care-l scotea din minți. 
Avea şaizeci şi unu de ani, lucrase toată viața pentru 
companie şi se comporta de parcă ar fi fost a ei. Era 
genul de persoană care spunea fără nici un dram de 
ironie: „Dar asta așa se face dintotdeauna“. Tavernier 
presupunea că tinereţea lui o irita, însă nu prea avea 
ce face în privinţa asta. 

Marţea, lui Claude Tavernier îi plăcea să se ducă 
la un bar din Sturehof, unde aștepta miezul nopții și 
începerea turei. Barul era mic şi intim, dar avea în ace- 
laşi timp un culoar și un colţ confortabil. Îi plăcea să 
schimbe câteva cuvinte amicale cu barmanul care tru- 
dea din greu şi apoi să stea cu berea lui rece, uitându-se 
în oglindă la toți oamenii frumoși care intrau înăun- 
tru. Apoi, în taxiul care-l ducea la muncă, mesteca 
nişte gumă mentolată, ca să nu observe nimeni că 
duhnea a băutură și să nu considere că avea o pro- 
blemă cu alcoolul. 

Nu avea nici un motiv real să se ducă în suburbie 
cu taxiul. Cu un an în urmă, Tavernier cumpărase un 
Nissan la mâna a doua, mașină la care ţinea mai mult 
decât îi plăcea să recunoască. Dar, cum numărul locu- 
rilor de parcare pe care le avea compania în Västberga 
era limitat, trebuia să aștepte ca altcineva să demisio- 
neze sau să moară ca să poată face rost de unul. 

Oftează, plăteşte nota şi iese pe Stureplan. Găseşte 
o mașină liberă de la Taxi Kurir, compania față de care, 
din motive neclare, se simte loial, și sare pe bancheta 
din spate. 

- Västberga allé, spune el. 

Şoferul dă din cap a confirmare şi calcă pe accelerație. 


Atunci când Claude Tavernier coboară din taxi în 
fața depozitului de bani al G4S, în noaptea de 22 sep- 
tembrie, e douăsprezece fără zece minute. Şi chiar 
atunci, în timp ce se îndreaptă spre clădire, își pierde 
complet încrederea de sine pentru un foarte scurt 
moment. 

I se întâmplă asta de câteva ori pe săptămână. 

E ca atunci când ești în avion şi vremea e bună, 
apoi, dintr-odată, în mod neaşteptat, avionul cade 
câțiva metri din cauza turbulenţelor. Sau ca atunci 
când stai deasupra vasului de toaletă după ce ai vomi- 
tat la nesfârşit, atât de mult că ai impresia că nu a 
mai rămas nimic, și ştii că urmează încă o crampă 
stomacală. 

„Sunt un nimeni, se gândește el. Nu pot să fiu în 
fruntea atâtor oameni. Nu pot să iau decizii pentru alții.“ 

Claude Tavernier inspiră adânc, umplându-și plă- 
mânii cu aerul rece al nopţii, ridică faţa spre cer, şi 
momentul trece. 

E din nou manager de noapte la departamentul de 
numărat bani, la etajul al șaselea al G4$. 

Un tânăr de carieră. 

Găseşte legitimaţia în buzunar și o ridică spre Valter 
Jansson, agentul de pază care e la recepţie în acea 
noapte. Tavernier și Jansson au lucrat o grămadă de 
nopți împreună în Västberga; se simt confortabil unul 
cu celălalt. 


57 


23:52 


La ultimul nivel al unuia dintre puţinii zgârie-nori 
din Stockholm, o clădire în care şi-au avut cândva 
sediul redacția celui mai mare ziar de dimineaţă din 
Suedia, Dagens Nyheter, şi ziarul de seară aflat pe locul 
al doilea ca tiraj, Expressen, e o sală de mese la care 
au acces doar salariaţii companiilor din clădire. S-a 
pus de mai multe ori problema transformării sălii în 
restaurant comercial; priveliştea era spectaculoasă, 
și nu era ca și cum n-ar fi existat oameni interesați să 
renoveze. Dar una dintre sălile de ședință istorice ale 
lui Dagens Nyheter se află de cealaltă parte a peretelui 
bucătăriei și, chiar dacă ziarul s-a mutat la parter în 
urmă cu zeci de ani, la etajul de sus au rămas birourile 
direcțiunii. Și, bineînţeles, nimeni nu vrea ca acolo să 
pătrundă vreun intrus. 

E aproape miezul nopții când personalul de la bucă- 
tărie pleacă din restaurantul de la etajul 23. Tocmai 
au terminat de servit un grup de lucru de la Expressen. 
Trebuie să fi fost prezenţi directori de rang înalt, deoa- 
rece s-a consumat mai puțin alcool decât de obicei și 
seara a luat sfârșit rapid. Angajaţii bucătăriei și ospătarii, 

bucuroși că au terminat devreme, râd în timp ce 
coboară în stradă, pe Rålambsvägen. 

Nimeni nu observă că din liftul aglomerat lipseşte 
cineva care a lucrat toată noaptea la bufetul rece. Dacă 
ar fi observat, ar fi presupus pur şi simplu că acesta 
a plecat deja sau că se ocupă de o ultimă treabă la 
bucătărie, înainte de a se duce acasă. 

Ambele presupuneri ar fi fost greşite. 

Bărbatul care lipsea așteaptă la etajul 23 până când 
vede pe afişaj că liftul cu colegii lui a ajuns la parter. 
Stă până când e sigur că nici unul din lifturi nu urcă 
înapoi, după care îşi scoate cartela de acces electronică 
și deschide ușa dinspre scări. Urcă scările spre acoperiș 
şi deschide ușa, care e încuiată pe dinăuntru. Înainte 
să iasă în noapte, îndeasă un dop de plută în toc, astfel 
ca ușa să nu se încuie în urma lui. 

În timpul unei ture din urmă cu câteva zile a urcat 
pe acoperiş ca să urineze şi a ascuns nişte ochelari 
cu vedere pe timp de noapte în spatele unui coș. De 
data asta are la el o geantă cu emblema sălii de sport 
SATS, în care sunt un pulover călduros, un termos 
plin cu cafea, patru banane și un baton de ciocolată 
Marabou. Cum o să fie o noapte lungă, are nevoie de 
energie suplimentară. 

Bărbatul de la bufetul rece trage în piept aerul proas- 
păt al nopții şi privește peste frumoasa capitală. Chiar 
sub el, Riddarfjärden sclipește în lumina stâlpilor de 
iluminat, iar apa se ondulează ca o autostradă dinspre 
Râlambshovsparken spre Primărie. În cealaltă direcţie, 
spre vest, podul Traneberg se înalță peste brațul de 
mare îngust, în timp ce spre sud se văd nişte puncte 
roşii şi albe de lumină care traversează podurile şer- 
puitoare ale autostrăzii Essingeleden. 

Bărbatul e pe acoperiş datorită vizibilităţii. De pe 
cea mai înaltă clădire din Marieberg va putea să vadă 
pe oricine se apropie de Västberga pe cale aeriană. 
Va putea să-i deconspire în timp util, fie că vin dinspre 
Berga sau Uppsala. 

Scoate un mobil nou-nouț și apelează singurul 
număr salvat în lista de contacte. 

Sami Farhan răspunde. 

- Echipa 4, spune bărbatul de la bufetul rece. Sunt 
la post. 


58 


23.55 


Ezra Ray e într-un Volvo V70 gri din 1999, cu toate 
actele de înmatriculare și fiscale în torpedou. Nu știe 
a cui e mașina, dar presupune că aparține cimitirului 
de maşini din Lidingö de unde a luat-o cu o oră în 
urmă. Traversează podul Lidingö şi hotărăşte să nu 
adopte ruta prin parcul Lill-Jansskogen. La ora asta, 
îşi imaginează că riscul de a fi oprit de poliție va fi mai 
mare dacă alege un drum întunecos prin pădure. O ia 
în schimb pe Valhallavägen, largă şi bine luminată, 
plină de camioane grele care fac distribuție sau ridică 
marfă din porturile de dincolo de Gärdet. 

Ezra Ray nu ştie exact ce se întâmplă în noaptea 
asta, dar punând cap la cap segmentele în care a fost 
implicat el, planurile pe care le-a furat de la biroul de 
urbanism şi scările pe care le-a cumpărat de la Bauhaus, 
ar putea intui cel puţin de o parte. Articolele acoperite 
cu pături din portbagajul spaţios al Volvo-ului i-ar da 
imediat restul informaţiilor. Se află acolo un fierăstrău 
circular şi nişte saci de poştă. Frânghii și încărcături 
explozive pentru uși. Detonatoare, cabluri și explozivi. 
Măşti, armuri şi lanterne pentru cască. Două răngi, 

un baros imens şi o trusă de scule mai mică. Scările. 
Cea mai lungă are patru metri lungime când e pliată, 
aşa că Ezra a trebuit s-o bage printre scaunele din față 
şi s-o sprijine de bord. Tot n-a putut să închidă ca 
lumea ușa portbagajului. 

Dar Ezra nu pune piesele cap la cap, nu trage nici 
o concluzie. Dacă nu se gândeşte deloc la asta, mai 
târziu îi va fi mai ușor să nege că a ştiut ceva. Dacă 
va trebui să nege. 


Dacă îl opreşte poliţia, nu portbagajul deschis va fi 
cea mai mare problemă a lui. Dacă există un punct de 
control pentru consumul de alcool lângă Roslagstull, 
dacă numărul de înmatriculare al mașinii e în vreo 
bază de date cu cei care nu și-au plătit amenzile de 
parcare sau se întâmplă să-l oprească poliția rutieră, 
totul s-a terminat. Posesia de explozivi e contravenţie 
în Suedia. Ezra știe că e la curent doar cu o mică parte 
a planificării de care probabil că a fost nevoie pentru 
această seară. Ştie că tipul acesta de proiect e construit 
pe speranţe şi visuri. 

Şi, în clipa asta, totul depinde de el. 

Se uită la vitezometru. Riscul nu e să conducă prea 
repede, ci prea încet, în încercarea lui de a părea un 
cetățean obișnuit. 

Semaforul e verde până la Roslagstull, aşa că merge 
drept spre universitate și spre Frescati. Au inspectat 
locul în urmă cu câteva săptămâni, iar de atunci Ezra 
a mai trecut pe acolo de câteva ori, la această oră a 
nopții. N-a zărit niciodată pe nimeni, nici un stăpân 
de câine sau taximetrist oprit să-şi facă nevoile. 

Trece de universitate şi merge mai departe, pe 
Svante Arrhenius văg, astfel încât să se apropie de Stora 
skuggans văg dinspre nord. După câteva sute de metri 

intră pe un mic drum forestier pe care în întuneric nu 
l-ar fi observat niciodată. Parchează mașina, opreşte 
motorul și începe imediat să descarce. Cară articolele 
din portbagaj pe rând. De la mașină la locul de întâl- 
nire din pădure e o distanţă destul de mare, dar aşa 
trebuie să fie. Dacă e descoperită mașina nu-i atât de 
grav, important e să nu fie descoperiţi ei. 

E trecut cu câteva minute de miezul nopții. 

Ezra Ray scoate telefonul şi apelează numărul din 
memorie. 

Sami răspunde imediat. 

23.58 


Telefonul sună iar. E al patrulea apel într-o oră. 

De data asta pe ecran apare „Echipa 2“. 

Echipa 2 e responsabilă pentru mutarea stâncii 
imense care blochează intrarea în cariera de pietriș din 
Norsborg. Acolo o să aştepte mașinile cu care urmează 
să fugă, după ce se termină totul. În acel moment o să 
fie încă întuneric, așa că Echipa 2 trebuie să se asigure 
şi că pilotul vede unde aterizează. 

- Da? răspunde Sami. 

- Suntem aici, spune vocea de la celălalt capăt al 
firului. 

- Mersi, zice Sami, după care închide. 

E timpul să se schimbe. 

Se duce în dormitor și-și scoate pantalonii de tre- 
ning și tricoul. Aruncă hainele, împreună cu articolele 
de toaletă, în geanta mică pe care sora lui o s-o ia 
mâine după-amiază. Ea a promis şi că o să facă curat 
după el. 

la borseta pe care a cumpărat-o și și-o prinde la 
talie după ce verifică documentele, pentru a zecea 
oară în acea seară. Are acolo pașaportul şi un bilet de 

avion spre Punta Cana. Planul lui e ca de la cariera 
de pietriș din Norsborg să meargă direct la Arlanda și 
apoi să-și omoare timpul într-una din cafenelele din 
Sky City. Avionul decolează după șapte ore, ceea ce ar 
putea părea mult, dar e considerabil mai puţin decât 
a aşteptat deja astăzi. 

Peste borsetă își pune un pulover negru subțire. 
Peste acesta o să poarte un fâş strâmt negru. Pantalonii 
sunt o pereche de jeanşi negri. Au căzut de acord să 
poarte negru toți trei, cu o singură excepţie. Sami 
poartă pantofii lui de sport albi. Adidas. Îi aduc noroc. 

Când e gata se întoarce în camera de zi să aştepte 
următorul apel. Ar fi trebuit să se producă deja, dar 
poate că au sunat exact în acelaşi timp cu Echipa 2 și 
au găsit linia ocupată. 

Minutele trec încet. 

În momentul în care ecranul ajunge la 00.05, Sami 
nu mai poate sta în fotoliu. Se ridică, apucă telefonul 
şi se duce în dormitor. Se plimbă în jurul genţii pe 
care a pus-o pe podea, lângă pat, apoi se întoarce iar 
în camera de zi. Repetă asta de două ori. E 00.09, şi 
telefonul e inert. 

Numărul Echipei 3 e salvat în memorie, dar Sami 
ştie că n-ar trebui să iniţieze nici un apel de pe acest 
card SIM. Dacă respectivul a dat de necaz, un telefon 
care-i vibrează în buzunar n-o să-l ajute. 

Încearcă să se stăpânească. Se duce în spatele 
fotoliului şi se uită pe fereastră. Când în camera de 
zi e întuneric, strălucirea stâlpilor de iluminat de pe 
Kocksgata pare şi mai puternică. 

Telefonul sună în sfârșit. E 00.18. 

Echipa 3. Sunt la Myttinge, pe Värmdö. Echipa 3 
e cea responsabilă pentru menţinerea elicopterelor 
poliţiei la sol, o condiţie necesară pentru a putea da 

lovitura la Văstberga în noaptea asta. Dacă vreuna 
dintre echipele cu lanţuri eșuează e un ghinion, dar 
nu e crucial. 

Pe de altă parte, Echipa 3 trebuie să reușească. 

Sami răspunde. 

- Alo? spune o voce la aparat. 

- Da? răspunde Sami. 

- Nu e aici, spune vocea. 

-Cum adică? 

- Hangarul e gol. Elicopterul nu e aici. 


60 


00.50 


Michel Maloof vede pe geamul de la bucătărie 
maşina care se apropie. E prima care trece pe Billborgs- 
gatan din centrul Norrtälje-ului în peste jumătate de 
oră. Nu s-ar putea spune că orașul are o viață de noapte 
vibrantă. Mașina încetinește și se strecoară într-un loc 
de parcare chiar în fața uşii lui. 

Zoran Petrovic iese de pe locul șoferului. E un BMW 
nou, de la fereastra lui Maloof pare negru, dar ar putea 
la fel de bine să fie albastru-închis. Portiera din dreapta 
se deschide. E americanul, Jack Kluger. Maloof îl vede 
pentru prima oară. Bărbatul de pe trotuar îi amintește 
de un fundaș al unei echipe de fotbal american, are 
picioarele în formă de X şi partea superioară a trupu- 
lui supradimensionată față de jumătatea inferioară. 
După toate probabilitățile, nu ştie prea bine unde se 
află în clipa asta. 

Petrovic şi americanul intră în clădire, și peste 
câteva secunde se aude soneria. Maloof deschide ușa. 

- N-am mai fost de mult, spune Petrovic intrând 
în apartament. 

Maloof zâmbește larg. 

- Sigur. N-ai mai fost de mult. Salut, salut. 

Dă mâna cu americanul. Strânsoarea lui Kluger e 
puternică şi uscată. Liniştitoare. 

- Unde e mâncarea? întreabă Maloof. 

- Căcat, bombăne Petrovic. Am uitat. 

- Ai uitat? repetă Maloof. Nu poate să-şi ascundă 
dezamăgirea din voce. Se scarpină pe obraz. Dar eu nu 
pot... Nu aveai cum să uiţi! 

Vorbesc în suedeză. Americanului nu pare să-i pese 
de conversaţia lor. Sau poate înţelege suedeză, dar nu 
lasă să se vadă. Potrivit lui Petrovic, Kluger locuieşte 
în Suedia de câţiva ani deja. 

- Scuze, spune Petrovic iar. 

Maloof, străduindu-se să pară indiferent, zâmbeşte 
şi dă din umeri. Totuși, nu poate să priceapă cum 
a putut uita Petrovic să treacă pe la McDonald's. Ar 
trebui să ştie asta, lucrează de atâta timp împreună. 

- Nu, nu, spune el în cele din urmă. Nu, e în regulă. 
Nici o problemă. Putem să mergem acum. Îi aruncă 
o privire pilotului de elicopter şi adaugă în engleză: 
Ne trebuie nişte mâncare. 

Fără să aștepte răspunsul, intră în hol şi îşi ia pan- 
tofii și haina. 

- Doar nu vorbeşti serios? spune Petrovic. 

- Vine şi el. Armele sunt în dormitor. Nu-l putem 
lăsa singur cu armele... 

Când a luat autobuzul spre Norrtälje, cu câteva zile 
în urmă, Maloofa trecut pe lângă un McDonald's din 
Stockholmsvägen, unul dintre puţinele fast-fooduri 
deschise până la unu noaptea. Nu au foarte mult timp. 

- Haide, haide, spune el atunci când observă că 
americanul ezită. 

Maloof nu s-ar descrie drept superstițios. Nu e nici 
măcar religios. Dar nici nu are rost să sfidezi soarta. 

Întotdeauna, înaintea unei lovituri, a mâncat un 
meniu consistent de la McDonald's. 

E nenegociabil. 


61 


01.15 


În ultima cameră a apartamentului de pe Strand- 
vägen e o firidă adâncă, şi în acea firidă şi-a pus Caro- 
line Thurn un fotoliu imens. Nu se vede decât dacă intri 
efectiv în cameră. Îmbrățişarea moale a fotoliului este 
locul în care își petrece uneori nopțile, cu picioarele pe 
taburetul pereche sau cu genunchii la bărbie, privind 
peste Nybroviken. Poate să se întoarcă fie spre acoperi- 
şul și antenele Muzeului Vasa, de lângă siluetele trenu- 
lețelor groazei de la Gröna Lund, fie în cealaltă parte, 
spre centrul orașului și fațadele greoaie de piatră de 
pe Nybrokajen, care duc spre Raoul Wallenbergs torg. 

În ultima săptămână i-a fost neobișnuit de uşor să 
alunge anumite gânduri şi să-și țină grijile la distanță. 

Are pe cap o pereche de căşti mari și albe, iar pălă- 
vrăgeala neîntreruptă salvată pe hard diskurile pe care 
le-a copiat şi le-a adus cu ea acasă, hard diskuri care 
acum sunt stivuite pe blatul din bucătărie, lângă apara- 
tul de Nespresso, o fascinează. Să asculte monologurile 
lui Zoran Petrovic e ca şi cum ar contempla valu- 
rile care se sparg pe țărm; au o anumită uniformitate 
hipnotizantă. 

În ciuda sutelor de ore înregistrate, încă n-au 
găsit nici măcar un indiciu referitor la jaful eşuat cu 
elicopterul. 

Supravegherea lor a încetat acum, dar lui Thurn 
i-a venit ideea s-o ia de la început și să asculte ben- 
zile fără să caute anume indicii despre atacul eşuat 
asupra depozitului Panaxia. Dacă ar fi ascultat cu o 
minte receptivă, fără nici o idee preconcepută, ce-ar fi 
putut să dezvăluie acele ore de convorbiri telefonice? 
La urma urmei, agenda lui Petrovic era plină cu nume 
de interlopi. 

Acesta a fost gândul inițial din spatele copierii hard 
diskurilor şi aducerii lor acasă. Dar cu cât ascultă mai 
mult insuportabilul torent de cuvinte al lui Zoran 
Petrovic, fluxul constant de zgomot menit să-l facă să 
pară mai interesant, să-i sublinieze importanţa, să-i 
ridice în slăvi experiența și să-l urce mai sus în ierarhie, 
cu atât mai mare devine nodul de furie din pieptul ei. 
Bărbatul asupra căruia s-a concentrat în fiecare noapte, 
până în urmă cu doar o săptămână, e pe cât de obse- 
dat de sine însuși, pe atât de plin de dispreţ la adresa 
societăţii care i-a oferit șanse în viață. Indiferent cât 
de umil încearcă să apară, Zoran Petrovic manifestă 
o aroganță necruțătoare față de compatrioții săi care 
trudesc pentru ca cei asemenea lui să poată trece prin 
viață cât mai lejer cu putinţă. 

„Nedreptate“, se gândește Thurn. Ea ştie care e sen- 
zația atunci când ești lovit de nedreptate. 

Treptat, demersul ei inițial, o încercare fără mari 
speranţe, s-a transformat într-un comportament mani- 
acal. Începe să noteze metodic indiciile pe care Petrovic 
le aruncă în timpul conversațţiilor din maşină şi din 
restaurantele lui. Nici un detaliu nu e destul de grav 
încât să-l poată trimite la închisoare, dar Thurn e din 

ce în ce mai convinsă că, dacă o să compare insinuările 
lui Petrovic cu evenimentele reale din acea toamnă, 
O să găsească ceva. 

Îi aude în căşti tonul încrezător şi se întreabă cum o 
să vorbească Petrovic atunci când se vor afla în sfârşit 
față în față, ea cu pistolul scos şi un mandat de arestare 
în mână, împingându-l să intre în maşina ei, în drum 
spre Bergsgatan şi spre arest. 

Mult mai jalnic, probabil. 

01.16 


E o noapte rece şi clară. În aer pluteşte miros de 
mușchi și pin. La lumina lanternei lui Ezra, Sami 
Farhan şi Niklas Nordgren trec în revistă echipamen- 
tul. Verifică faptul că scările pot fi lungite şi blocate 
cu ușurință. Numără sacii de poştă, pipăie frânghiile, 
deschid trusa de scule ca să se asigure că e totul acolo, 
apoi o bagă într-un sac de poştă, împreună cu răngile 
şi fierăstrăul. Toate acestea au loc în tăcere, în timp ce 
Ezra luminează cu lanterna unde arată Sami. 

Nordgren şi Sami au sosit aproape simultan. Au 
trecut zece zile de când s-au văzut ultima oară, la 
Hjorthagen. Nordgren şi-a tras masca de schi în clipa 
în care a ajuns, nu vrea ca prietenul lui Sami, Ezra, 
să-l poată identifica. 

Sami i-a spus că elicopterul poliției nu e la Myttinge, 
însă Nordgren primește această informaţie cu mult 
calm. Ştie c-o să apară probleme, iar asta e destul de 
uşor de gestionat. Nu pot da lovitura dacă nu au sub 
control elicopterele poliției. E foarte simplu. Tot ce pot 
face e să lucreze mai departe și să spere. 

Nordgren continuă să treacă în revistă echipa- 
mentul, acordând o atenţie specială articolelor lui. 

A pregătit deja dozele decupate de coca-cola cu pachete 
din bandă argintie pe fund. Pachetele sunt pline cu 
magneți cu neodim. A pregătit şase doze, dar el speră 
că va trebui să folosească doar una. 

Are şi patru profile care seamănă cu o şină de tren 
răsturnată, tăiate în bucăţi scurte. Sunt mai grele şi mai 
incomode, de asta numărul e mai mic. De asemenea, 
speră că va folosi doar unul dintre ele. Verifică chitul 
exploziv și detonatoarele și își face griji din cauza umezelii. 

- Ar trebui să testez unul, spune el mai mult pentru 
sine. 

Sami nu are nici o obiecţie. Sunt la kilometri dis- 
tanță de cea mai apropiată zonă construită. 

Nordgren se apucă de lucru. Are nevoie doar de 
câteva minute ca să descopere cum cablul de detonare 
cel lung nu e împreună cu detonatoarele și bateria. 

- Ce cablu, fir-ar al naibii? întreabă Ezra ridicând 
mâinile. 

E primul lucru pe care l-a spus după sosirea celor 
doi actori cheie. Îşi cunoaşte locul. Nordgren şi-a tras 
peste față masca de schi care impune respect, chiar 
dacă Ezra a purtat de multe ori una asemănătoare. 

Sami, care testa lanternele de cască, se întoarce. 

- Cablul, spune Nordgren. 

- Am luat tot ce era acolo, strigă Ezra. Crezi că eu 
sunt vreun... 

- Cablul cel lung lipsește. Are cincisprezece metri 
lungime. 

În mintea lui Nordgren nu există nici o îndoială. 
Ştie că a împachetat cablul. 

- Adică, la dracu’, nu ştiu... începe Ezra, dar amu- 
țeşte rapid. 

- Ce naiba! mormăie Sami uitându-se la ceas. 

E două fără un sfert. 

- Avem nevoie de el, spune Nordgren. Fără cablul 
cel lung nu putem să aruncăm în aer geamul armat 
de la etajul șase. 

Sami se apropie de restul echipamentului. Scor- 
moneşte febril printre frânghii şi saci, sperând să 
găsească cablul. 

Dar cablul nu e acolo. 

- Căcat, Ezra! şuieră el. 

Ezra Ray pare profund nefericit. 


65 


01.17 


În apartamentul din Norrtälje, Michel Maloof pune 
mâncarea pe masa din bucătărie. A intrat singur la 
McDonald's, în timp ce Petrovic și Kluger aşteptau 
afară. Trei meniuri mari Big Mac, cu coca-cola zero. 
Mai sărate. Se aşază și începe să mănânce, înainte să 
se răcească. Când ajunge la jumătatea burgerului îşi 
dă seama că ceilalți nu au de gând să i se alăture. 

Se ridică de la masă și intră în dormitor. Cei doi se 
ocupă cu verificarea armelor. Petrovic și americanul 
au demontat mitralierele şi pistoalele şi au pus toate 
piesele pe două cearșafuri. 

Se dovedește că Kluger e la fel de perfecționist ca 
înaltul iugoslav şi că fiecare glonţ trebuie verificat 
înainte de a fi introdus la loc în încărcător. 

- Aş putea face asta legat la ochi, spune fostul pușcaș 
marin cu puternicul lui accent sudist. Apoi adaugă: 
Am şi făcut-o legat la ochi. 

- Sigur, încuviinţează Maloof. Se răcesc burgerii. 

- Nici o problemă, răspunde Kluger. 

- Poate mănânc nişte cartofi prăjiți mai târziu, 
spune Petrovic, ca să manifeste bunăvoință. 

- Nu, nu, spune Maloof. Sau poate... pot să mănânc 
şi burgerul tău? 

- Eşti nebun, decide Petrovic. 

- Deci e în regulă? întreabă Maloof. 

- Absolut în regulă. 

Petrovic își îndreaptă din nou atenţia spre piesele 
lui de mitralieră. 

Maloof se așază iar la masă şi, în timp ce scoate 
burgerul din cutia de carton, încercând să împiedice 
salata să cadă din el, îşi dă seama că Petrovic și ame- 
ricanul sunt ca doi copii mari care se joacă cu Lego. 

În dormitor, Kluger face exact aceeaşi remarcă. 

- E ca un copil mic, îi spune lui Petrovic. Adică, cine 
mai mănâncă la McDonald's? 

02.05 


Sami ia o creangă mare de la pământ și o aruncă 
în jos, înspre o stâncă. Zboară așchii. Dar el nu spune 
nimic. Elicopterul nu e unde ar fi trebuit să fie. Cablul 
de detonare lipseşte. De asemenea, îşi face griji că 
scările ar putea fi prea scurte. 

Sunt „scări extensibile“, sau cel puţin așa le-a numit 
puştiul de la Bauhaus. Una are doisprezece metri lun- 
gime, cu trei porțiuni a câte patru metri, iar cealaltă, 
nouă, trei segmente de câte trei metri. Deşurubezi 
clemele de plastic, scoţi porțiunile pliate şi apoi înșu- 
rubezi clemele la loc. 

Cea mai lungă dintre ele o să fie coborâtă prin 
acoperişul de sticlă pe balconul de la etajul cinci. Apoi 
o să urce la etajul șase cu ajutorul scării mai scurte și-o 
să dea o gaură în sticla armată. Dar Sami nu e con- 
vins că doisprezece metri sunt suficienţi ca să ajungă 
de pe acoperiș pe balcon. 

Nu că ar exista scări mai lungi care să poată fi legate 
de un elicopter. 

Trebuie să fie de ajuns. 

Sami se plimbă în jurul grămezii de echipamente, 
tot dându-le ocol, în timp ce Nordgren face tot felul de 

calcule. Până la Lidingö și înapoi nu poate dura mai 
mult de 45 de minute. O să reușească să aducă cablul 
aici înainte să aterizeze elicopterul. Are convingerea 
că e exact acolo unde l-a lăsat el. 

Apa şi-a croit drum printr-o mică gaură din talpa 
pantofului stâng al lui Nordgren. Dintr-odată se simte 
epuizat, dar știe că oboseala o să dispară în clipa în 
care vor trebui să pornească. Dat fiind că Ezra încă nu 
s-a întors, Nordgren îşi scoate pentru o clipă masca 
de schi. Are părul ud. 

Telefonul lui Sami începe să sune, şi amândoi bărba- 
ţii tresar. Tăcerea din pădure e atât de compactă, briza 
atât de uşoară, încât nici măcar frunzişul copacilor nu 
foşneşte; li se pare că zgomotul telefonului ar putea 
trezi jumătate din Ostermalm. 

E două și cinci noaptea. 

Sami se uită la ecran. E Echipa 3. Myttinge. 

Inspiră adânc înainte să răspundă. 

- Da? 

- Tocmai a aterizat elicopterul poliţiei. 

Västberga, Marieberg și Norsborg au raportat cu 
toţii. Totul pare să fie în regulă. 

- În sfârşit, e timpul ca Michel să facă ceva, spune 
Sami. 

Îl sună pe Maloof, la Norrtălje. E prima oară când 
vorbesc după Hjorthagen. 

- "Neaţa, 'neaţa, spune el. 

- Bună dimineaţa, răspunde Maloof. 

- Avem verde, îl informează Sami. E timpul să 
pornim. 

- Sigur, sigur, spune Maloof, apoi închide. 

04.39 


Echipa 3 constă din doi adolescenți agitați cărora 
le lipsește experiența, chiar dacă nu şi cazierul. Stau 
ascunși de ceva timp în pădurea din Myttinge, aştep- 
tând ca elicopterul poliției să se întoarcă la bază. Habar 
n-au cât de mare e miza; habar n-au că fără aportul 
lor, lunile de planificare vor fi fost în zadar. Au văzut 
că hangarul e gol, apoi au început să joace jocuri de 
strategie pe telefoanele mobile. 

Dar nu pe cel pe care l-au primit de la Sami. 

Când aud în depărtare zgomotul surd al elicei, cu 
mult înainte ca luminile de avertizare intermitente să 
apară pe cerul întunecat al nopții, la început nici măcar 
nu sunt siguri că e, într-adevăr, elicopterul poliţiei. 

După câteva minute aud zgomotul elicopterului 
care aterizează pe cărucior, urmat de cel al tractării lui 
în hangar. La cinci minute după asta, piloții părăsesc 
zona. Încuie poarta imensă de fier cu un lanţ cu lacăt, 
apoi urcă în mașina parcată lângă gard şi pleacă. 

Atunci îl anunţă Echipa 3 pe Sami că elicopterul 
s-a întors. 

Apoi aşteaptă aprobarea. 

Când telefonul sună și Sami strigă că e momentul, 
li se pare că au așteptat foarte mult timp. 

Unul dintre băieţi cară cele două truse de scule 
negre, celălalt ia cleştii mari. Avansează rapid printre 
copaci, ghemuindu-se involuntar în timp ce aleargă, 
ca şi cum asta i-ar face mai puţin vizibili. Dar nu e 
nimeni în jur care să-i vadă, în afară de câţiva iepuri 
speriați. Baza de elicoptere a poliției, considerată tem- 
porară și după şase ani de folosinţă, a fost lăsată fără 
supraveghere în pădurea adâncă din Värmdö. 

Băieţii traversează drumul. Primul sparge cu cleştele 
camera de filmat de pe un stâlp din faţa porţilor, apoi 
trece la lanțul cu lacăt. La început încearcă să taie 
lacătul, dar e imposibil, inelul e prea gros. Încearcă 
lanţul. Asta e o treabă mai ușoară, reușește după doar 
câteva încercări. Când trage lanţul din gardul de oţel, 
zgomotul e asurzitor. 

Băiatul aleargă înapoi pe drum, ca să țină de şase în 
timp ce prietenul lui care duce trusele de scule negre 
deschide porţile şi intră în incintă. Hangarul are două 
uși, iar băiatul decide să pregătească trusele în fața 
celei mai îndepărtate. Le pune jos şi deschide capacele. 

Fiecare trusă conține o piatră și o alarmă de maşină 
falsă pe care Niklas Nordgren le-a cumpărat de la 
Teknikmagasinet din Fältöversten. 

Alarmele false constau dintr-un bec alimentat de 
o baterie, care se fixează pe bordul mașinii. Lumina 
roşie intermitentă e menită să-i păcălească pe eventu- 
alii hoți, lăsându-i să creadă că vehiculul are alarmă. 
Trusele de scule vopsite în negru sunt din plastic, cum- 
părate online, şi nu cântăresc aproape nimic. Pietrele 
sunt bolovani obișnuiți pe care Nordgren i-a găsit în 
pădure, dar fără ei un vânt puternic ar fi suficient ca 
să răstoarne trusele. 

Băiatul porneşte cele două alarme false, apoi le 
prinde de truse. După aceea, pune câte o bombă falsă 
în faţa fiecărei uşi a hangarului, face câțiva pași spre 
poartă și se întoarce. 

De la distanță, luminile roșii intermitente par ame- 
nințătoare, iar trusele negre sunt greu de zărit; totul 
e perfect. 

La doi kilometri distanţă e o staţie de autobuz. 

După vreo sută de metri, primul băiat aruncă cleș- 
tele în pădure. Unealta aterizează atât de lin, că nu 
scoate nici un sunet. 

Atunci când Michel Maloof, Zoran Petrovic și Jack 
Kluger închid în urma lor uşa apartamentului din 
Norrtälje, lasă foarte puține urme, în afară de rămă- 
șițele meniurilor McDonald's. Petrovic a promis că a 
doua zi dimineaţă cineva o să vină să elimine „orice 
firișor de ADN“. 

Bărbaţii coboară scările fără să vorbească, iar Maloof 
prinde ușa, ca să se închidă silențios în urma lor. 
Strada e pustie. 

lau maşina lui Zoran Petrovic, BMW-ul albas- 
tru-închis. Luna, care cu câteva ore mai devreme stră- 
lucea puternic, se ascunde acum în spatele unui nor. 
Cu doar o oră în urmă, Petrovic l-a întrebat pe pilot 
dacă lumina lunii o să aibă mare importanţă pentru 
zborul de noapte. 

-E mai uşor să vezi, dar asta înseamnă şi că eşti 
mai uşor de zărit, a venit răspunsul acestuia. 

În interpretarea pe care a preferat s-o dea Petrovic, 
americanului îi era indiferent dacă avea parte de 
lumină sau nu. 

Americanul urcă pe locul din față, lângă Petrovic. 
Maloof preferă să stea în spate, împreună cu armele. 

Nu pentru că n-ar avea încredere în Kluger, dar nu e 
o idee bună să laşi un străin să stea în spatele tău 
cu o armă încărcată. 

Petrovic a umplut portbagajul cu canistre cu carbu- 
rant de elicopter. O să ia tot restul din Stora skuggan. 


Printr-o minune, Zoran Petrovic tace în timp ce 
maşina îi poartă încet în afara micului orășel. În apar- 
tament, aftershave-ul americanului lăsa doar un iz 
ușor de mosc, dar în spaţiul limitat al maşinii mirosul 
e mai puternic. Maloof deschide puţin geamul ca să 
intre nişte aer curat. 

- E la dreapta, nu? întreabă Petrovic. 

Maloof priveşte în jur. 

- Da, da. 

Intră pe Kustvägen. De acolo durează mai puţin de 
două minute ca să ajungă la hangarul de elicoptere 
din Roslagen. Parchează, lăsând armele pe bancheta 
din spate, şi toți trei se duc să vadă dacă totul e așa 
cum trebuie să fie. Nu se zărește nici o altă mașină, 
hangarul e scăldat în întuneric, iar liniștea e absolută. 
Pinii şi brazii de lângă lac sunt singurul lor public, 
unul fără suflare. 

Americanul se duce la ușa hangarului și o studiază 
sceptic. 

- Chestiile astea sunt solide, spune el cu engleza 
lui nazală. Nu le poţi deschide cu șperaclul. Trebuie 
aruncate în aer. 

- Sigur, sigur, e de acord Maloof. 

Apoi râde. E comic. Uşa hangarului e cât se poate 
de sigură. Probabil au instalat-o la recomandarea com- 
paniei de asigurări, încercând să-şi mai reducă puţin 
prima. Ar putea s-o arunce în aer, dar detunătura s-ar 
auzi în tot cartierul. 

Maloof scoate cuțitul cu lamă lungă pe care-l are 
într-un toc de sub haină. Se apropie de uşă. 

- N-o să meargă nicicum, spune americanul, de 
parcă Maloof ar fi avut de gând să atace ușa de oţel 
cu cuțitul. 

În loc de asta, Maloof despică lung prelata hanga- 
rului, imediat lângă ușă. Dat fiind că hangarul e din 
pânză, nici măcar nu trebuie să facă un efort. Încă o 
tăietură, și a reușit să creeze o clapă care poate fi dată la 
o parte. Cu un gest îmbietor şi un zâmbet larg, Maloof 
îi invită în hangar pe Petrovic şi pe pilotul surprins. 

Petrovic râde. 

-Inteligent din partea lor să cumpere o ușă scumpă. 

Cu un zâmbet și mai larg, Maloof intră în urma lor. 

Elicopterul, un Bell 206 JetRanger alb, e acolo unde 
ar trebui să fie, la capătul rândului, astfel încât să fie 
relativ ușor de scos afară. 

Până aici, totul e așa cum a promis Manne Lager- 
ström. 

Americanul inspectează rapid aparatul. Hangarul 
miroase a benzină și a electronice, iar elicopterele 
imense și goale sunt aliniate pe trei rânduri. Maloof nu 
se poate abține să nu le compare cu niște albine. E ca 
şi cum s-ar fi retras pentru odihna nopții şi odată 
cu zorile se vor trezi din nou. Palele grele și lăsate în jos 
ale elicelor se vor pune brusc în mișcare, comenzile se 
vor aprinde și motoarele vor începe să urle. 

Kluger se plimbă în jurul elicopterului, atingându-i 
din când în când corpul metalic. Se urcă în el şi inspec- 
tează elicea și elementele mecanice. Maloof şi Petrovic 
ies din nou afară ca să aducă armele şi canistrele cu 
carburant din mașină. Când se întorc, pilotul şi-a 
terminat verificările, le face semn cu degetele mari 
ridicate. Totul e cum ar trebui să fie, rezervorul e doar 

parțial umplut, ca să poată zbura cu încărcătură grea. 
Reușesc să-l scoată din hangar cu ajutorul unui mic 
tractor. Roțile căruciorului trec lin peste terenul plat, 
poate din cauză că Manne le-a uns suplimentar în 
vederea operațiunii din această seară. 

Elicopterul alb sclipește în lumina lunii. Kluger por- 
neşte motorul, și elicea se trezeşte încet la viață. Un 
huruit grav, care se transformă într-un muget contro- 
lat. După zece sau douăzeci de secunde în care viteza 
creşte, elicea nu se mai vede; a devenit doar un disc 
mare care se învârte deasupra aparatului de zbor. 

- Bun! strigă Petrovic ca să acopere mugetul elicop- 
terului, după ce au încărcat armele. Ne vedem peste 
câteva ore, sper. 

- Sigur, sigur, strigă şi Maloof. 

Kluger e deja pe locul pilotului. Poartă apărătoare de 
urechi, dar nu căşti. Nu are de gând să pornească siste- 
mul de comunicare în timpul zborului. Ţine picioarele 
pe pedale și mâinile pe manete. Petrovic a cumpărat 
o pereche de ochelari de protecţie, însă Kluger nu are 
nevoie de ei. Experienţa îi spune că mai mult creează 
probleme decât ajută. 

Maloof îşi ocupă locul de lângă american. Suflul 
produs de elice trage de hainele lui Petrovic, care pri- 
veşte cum imensul bondar se îndepărtează în zbor. 

Petrovic se întoarce şi se grăbeşte spre maşină. 

E aproape cinci dimineaţa. 

BMW-ul albastru e ca proaspăt ieșit din fabrică şi 
are un motor mai puternic decât mașinile pe care le 
conduce de obicei Zoran Petrovic. L-a împrumutat 
de la patronul unei firme de vânzări de automobile, 
prietenul unui prieten care îi era dator câteva favoruri. 
Rolul lui Petrovic în evenimentele din acea dimineață 
încă nu a luat sfârșit. 

Nu are prea mult timp. Trebuie să ajungă din 
Norrtälje la Skärholmen în cincizeci de minute, așa 
că apasă până la fund pedala de acceleraţie. Când au 
discutat prima oară despre asta, Maloof a spus că era 
prea strâns, că trebuiau să găsească pe altcineva, dar 
Petrovic a insistat. Putea să facă asta. 

Să conduci pe autostrada goală cu 200 de kilometri 
pe oră în acea noapte senină de septembrie, luând 
lin curbele, e bucurie pură. Mașina nu se balansează 
câtuşi de puţin, iar motorul e doar un huruit încet. 
Simţind că are nevoie de muzică, Petrovic dă drumul la 
radio. „Run This Town“, cu Jay-Z şi Rihanna. Posturile 
de radio l-au difuzat toată vara. Petrovic dă volumul 
mai tare. 

Și atunci observă. 

Luminile albastre care se ivesc în oglinda retro- 
vizoare. Nu are habar de unde a apărut mașina de 
poliţie, nu a depășit nici una, dar nu există nici o 
îndoială că pe el îl urmăreşte. Nu există nici un alt 
vehicul pe drum. 

Ochelarii de protecție pe care pilotul i-a refuzat de 
curând sunt pe locul din dreapta. Petrovic își dă seama 
că probabil are praf de puşcă pe haine şi mâini, de la 
verificarea armelor de mai devreme. De asemenea, 
știe că dacă n-o să apară la timp la locul de întâlnire 
convenit, o să existe probleme. 

Priveşte lung în oglinda retrovizoare. 

Încă nu a încetinit. De fapt, potrivit vitezometrului, 
acum merge cu 220 de kilometri pe oră. 

Poliția câștigă teren. N-o să poată scăpa de ei pe 
autostradă. Să iasă pe un drum secundar? 

Nici măcar nu ştie unde e. 

După ce Ezra Ray s-a întors cu cablul pentru deto- 
natoare, în pădurea din Stora skuggan nu s-au spus 
multe lucruri. Găsise cablul în spatele unui sac de 
plastic plin cu sticle goale. 

La intervale regulate, Sami iese pe câmpul deschis 
unde va ateriza elicopterul şi-şi mijește ochii spre cer. 
Ştie că o să-l audă înainte să-l vadă, dar nu poate sta 
nemișcat. larba e udă de rouă, iar el simte deja cum se 
acumulează adrenalina, urmând ca peste jumătate de 
oră să izbucnească în forță, dându-i un val de energie. 
Ideal ar fi să dea o tură rapidă în jurul câmpului, însă 
decide să nu facă asta. 

Nordgren a reușit să găsească un ciot mult mai con- 
fortabil decât bolovanul pe care a stat înainte. Oboseala 
i-a dispărut, dar nu se simte nici agitat, nici nerăbdă- 
tor. E greu de explicat. Poate să petreacă săptămâni și 
luni de zile planificând ceva care, încă de la început, 
e o adevărată provocare; ceva la care fiecare problemă 
pe care o soluţionează îi aduce un sentiment profund 
de satisfacție. Dar când vine în sfârşit momentul, nu 
mai simte decât dorinţa de a termina. Nimic altceva. 

- Nu dormi, nu-i aşa? întreabă Ezra de pe bolovanul 
lui de la câțiva metri distanţă. 

E o glumă. 

- Nici într-un caz, răspunde Nordgren încet. 

E cinci şi două minute când sună telefonul lui Sami. 
E la jumătatea drumului de întoarcere spre pădure 
şi ştie că Nordgren îl va fi auzit. Vocea lui Maloof e 
înecată de zgomotul motorului. Sami nu-i distinge 
bine cuvintele, dar din context e evident de ce sună. 

Sunt pe drum. 

După un minut, tăcerea care domneşte peste 
Frescati şi Stora skuggan e întreruptă. 

La început e doar un huruit încet, la mare depărtare, 
dar simţurile lor sunt ascuţite la maximum. 

Niklas Nordgren se ridică în picioare și rămâne 
perfect nemișcat. 

Sami și Ezra, care s-au dus să aducă echipamentul 
pe câmp, se opresc în loc. 

Ascultă. 

Îngăduie zgomotului elicopterului să devină mai 
puternic. 

E ca şi cum cineva a dat volumul mult mai tare 
decât suportă boxele. 

Ca la o comandă, Sami și Ezra lasă echipamentul şi 
aleargă împreună cu Nordgren pe câmpul întunecat. 
Se opresc. Au delimitat triunghiul în urmă cu o oră. 
Aprind torțele. 

Elicopterul coboară. Zgomotul e asurzitor, dar Sami 
îl resimte ca bucurie pură. Euforie. Aparatul alb pare 
aproape că pluteşte peste vârfurile copacilor, spre locul 
în care stau ei. 

Pilotul încearcă să găsească poziţia corectă deasupra 
celor trei lumini. Timp de câteva secunde, elicopterul 
stă complet nemișcat, atârnând liber în aer, însă apoi 

pilotul îl coboară lin. Vântul face copacii să foşnească, 
iar tufişurile se culcă la pământ. 

Sami și Ezra își trag măştile de schi. 

Nici unul nu are de gând să-l lase pe pilot să-i 
vadă fața. 


Jack Kluger aterizează, stinge motorul și elicea se 
opreşte. Din elicopter sare Maloof. Îi îmbrățișează pe 
Nordgren și pe Sami, dar nu-și spun prea multe unul 
altuia. O să aibă timp pentru asta mai târziu. 

Fiecare dintre ei e conştient că cronometrul a por- 
nit. Nu e improbabil ca cineva să fi văzut sau auzit 
elicopterul, fie pe drumul dinspre Norrtălje, fie pe 
ecranul vreunui radar. 

În timp ce Maloof, Nordgren şi Ezra aleargă în 
pădure ca să ia echipamentul şi să-l urce la bord, Jack 
Kluger umblă în jurul elicopterului, arătându-i lui 
Sami spațiul minuscul de depozitare. Abia dacă va fi 
loc pentru un singur sac de poștă. Va trebui să folo- 
sească habitaclul. 

Maloof și Nordgren leagă scările de tălpile elicopte- 
rului cu ajutorul unor cabluri. E mult mai ușor decât 
şi-au închipuit, scara cea scurtă nu e prea scurtă şi 
cea lungă nu e prea lungă. În acest timp, Sami şi Ezra 
încarcă restul lucrurilor în cabină. 

Când elicopterul decolează, după câteva minute, îşi 
dau seama cât de strâmt e spațiul. Au de gând să lase 
la Văstberga multe din lucrurile pe care le-au adus cu 
ei, ca să facă loc pentru sacii cu bani. 

Nordgren şi Sami stau pe scaunele din spatele lui 
Kluger și Maloof. Bubuitul din cabină e puternic și 
ritmic. E aproape cinci şi zece minute dimineaţa când 
simt acceleraţia decolării şi elicopterul zvâcneșşte în 
aer. Mișcarea li se pare în același timp incredibil de 
ușoară și insuportabil de grea. 

Kluger face un viraj abrupt, iar contururile întune- 
cate ale pădurii de lângă universitate par să se îndrepte 
direct spre ei. Când aparatul se redresează, sub picioa- 
rele lor se aşterne întinderea neagră și tăcută a Parcului 
Haga. La nord, Solna licărește ca un mic orășel, iar la 
sud, Centrul Wenner-Gren domină clădirile din jur, 
reamintindu-le că Stockholmul e un oraș pe orizontală. 
Luminile albe și roșii ale mașinilor de pe Uppsalavägen 
sunt ca nişte picături de apă care se rostogolesc de-a 
lungul unui viaduct. 

Sami, Maloof și Nordgren își îmbracă vestele anti- 
glonţ în tăcere și își trag măşti negre de plastic peste 
măştile de schi. Înainte de a urca la bord, fiecare din 
ei a lipit cu bandă adezivă orice deschizătură rămasă pe 
lângă haine, în jurul mănușilor și al pantofilor, ca să se 
asigure că nu lasă ADN în urma lor. 

Nordgren își pune șapca. Echipamentul îi face mai 
puțin mobili, dar nu au idee ce i-ar putea aștepta în 
interiorul clădirii. Explozivii sunt un risc. Acesta e 
motivul pentru care au lanterne pentru cască. Dacă 
electricitatea se întrerupe, indiferent de motiv, vor avea 
nevoie de lumină ca să se poată mișca liber. 

Kluger o ia peste apă. Urmează linia autostrăzii spre 
sud, pe lângă insulele Essinge, unde casele frumoase de 
deasupra stâncilor sunt scăldate în întuneric, iar maşi- 
nile stau parcate strâns de-a lungul străzilor înguste. 
Plafonul de nori se sparge, la înălțimea aceea vântul 
e puternic, Dar mai jos, unde zboară ei, nu are mai 
mult de câțiva metri pe secundă. 

Nordgren verifică încă o dată explozivii, cablurile, 
bateriile şi cutiile de cola din rucsac. Detonatoarele 
le ține într-unul din buzunarele vestei. 

Sami își verifică arma. 

Maloof se uită la ceas. Au timp suficient, întreba- 
rea e dacă nu merg prea repede. O să reuşească Zoran 
Petrovic? Să-i ceară să trimită un SMS când ajunge, 
pentru orice eventualitate? Maloof nu e sigur. Apoi 
gândurile lui se îndreaptă spre Alexandra Svensson, 
care ar fi şocată dacă l-ar vedea acum, cu masca lui 
neagră de schi. Nu se simte vinovat că nu i-a spus totul 
despre el, a lăsa la o parte unele detalii nu e acelaşi 
lucru cu a minţi. El are două vieți diferite, şi se întreabă 
dacă acestea s-ar putea contopi în una singură. Ar 
putea oare Alexandra să devină o parte permanentă 
a vieţii lui? se gândeşte el în timp ce văluri subțiri de 
nori trec pe lângă elicopter ca nişte fantome neliniş- 
tite. Şi-ar putea-o oare imagina stând în bucătăria din 
casa părinților lui din Fittja şi simțindu-se bine acolo? 
El aşa speră. Dacă totul merge conform planului în 
următoarea oră, va putea să fie mai sincer în viitor, 
când banii vor deveni curați și viața mai simplă. Maloof 
dă din cap imperceptibil. La asta a tânjit el, ca viaţa să 
devină mai simplă. 


Plutesc pe cer. Din când în când, elicopterul se 
zdruncină brusc, și de fiecare dată e o surpriză. Sami 
se gândeşte că la aterizare o pală neașteptată de vânt 
o să răstoarne mica bulă de oțel. Ştie că asta n-o să se 
întâmple, a verificat statisticile, zborul cu elicopterul 
e relativ sigur. Dar zdruncinăturile bruște îl împiedică 
să se relaxeze; senzaţia e că sunt la capătul unei bande 
de cauciuc de care cineva tot trage la întâmplare. 

Gândurile lui se îndreaptă spre John. Cât de mult 
ar râde la golurile de aer care îi fac periodic să salte 
într-o parte! 

Sami nu încearcă să-şi imagineze ce-i aşteaptă. 
Ştie ce are de făcut, din secunda în care elicopterul 

aterizează pe acoperişul din Văstberga până în momen- 
tul în care se urcă în mașinile care o să-i ducă departe 
de Norsborg. Repetiţiile şi pregătirile din ultima săp- 
tămână au fost atât de frecvente şi de intense, că, 
într-un fel, aproape are senzaţia că a mai făcut asta, 
că jaful a avut deja loc. 

În schimb, în timp ce privește lung luminile de pe 
autostradă, farurile care aleargă spre Södertälje ca un 
şir de perle albe, se gândește la cele două familii ale 
lui: părinţii şi fraţii, Karin și băieții. Ştie, în adâncul 
sufletului, că nu le poate câştiga pe amândouă. Ceea 
ce va putea să le spună fraților lui mâine îi va readuce 
respectul și recunoașterea lor, dar e exact acelaşi lucru 
care ar putea-o face pe Karin să-și strângă bagajele, să 
ia copiii şi să-l părăsească. 

E o situaţie fără ieșire. Dacă nu poate spune nimă- 
nui de unde provin banii, atunci cum o să știe frații 
lui că a fost vorba de ceva mai mult decât nişte pro- 
misiuni goale? lar dacă spune adevărul, dacă în oraș 
se răspândesc zvonuri despre autorii jafului, cum îi va 
explica lui Karin că, de dragul lor, n-a avut de ales? 

Elicopterul virează brusc la dreapta, iar Sami alu- 
necă într-o parte. E apelul de trezire de care are nevoie. 
Îşi goleşte mintea. Ignoră toate aceste gânduri și specu- 
laţii. Este aici acum, și e timpul să se apuce de treabă. 

Zoran Petrovic iese de pe autostradă. Coboară bre- 
teaua de ieşire cu doar puțin peste 150 de kilometri pe 
oră. Vede în oglinda retrovizoare că mașina de poliţie 
s-a apropiat considerabil. Când stinge radioul, sirena 
se aude tare. 

Nu are un plan. 

Improvizează. 

leşirea îl scoate pe un drum îngust de țară care 
duce într-o pădure. Calcă frâna înainte să ajungă la o 
intersecţie și sare afară din BMW. Mașina de poliţie 
e încă la câteva sute de metri distanță, iar scrâșnetul 
frânării ei bruște sfâșie întunericul. 

Petrovic aleargă în jurul mașinii spre marginea dru- 
mului. Își desface cureaua, se descheie la pantaloni şi-i 
lasă să cadă împreună cu chiloţii. Se lasă pe vine, în 
timp ce mașina de poliţie oprește în spatele lui. 

Nu se preface. Încearcă zgomotos să se cace cu 
adevărat. 

Poliţiştii sar jos din mașină. Unul dintre ei are 
o lanternă, cu care îl luminează pe iugoslavul ghemuit. 

- Ce dracu' încerci să faci? strigă polițistul. 

Dar când văd ce face Petrovic, rămân la distanţă. 

- Mă doare groaznic burta, se plânge Petrovic. M-am 
panicat. Trebuia să fac asta. 

- Dar nu poţi să te apuci pur și simplu să... 

- Ce ticălos afurisit! 

- Va trebui să găsești o toaletă, spune ferm primul 
polițist. 

- Am intoleranţă la lactoză, geme Petrovic, fără să 
se ridice. 

- Ai auzit ce-am spus? întreabă primul polițist, pe 
un ton considerabil mai țâfnos acum. Asta e tulburarea 
liniștii publice. Pentru asta poți să ajungi la închisoare. 

Poliţiştii sunt convinși că ameninţarea o să func- 
ționeze. Cu un suspin disperat, mai degrabă un urlet, 
Petrovic se ridică în picioare fără nici o tragere de inimă. 

- E budă la benzinăria Statoil, spune nonșalant cole- 
gul polițistului, încercând să fie de ajutor. 

- Căcat, mormăie Petrovic. Cât de departe e? Nu 
ştiu dacă... 

- Pleacă! se răstește primul polițist. Imediat. Şi ai 
grijă să respecţi limita aia de viteză afurisită, chiar 
dacă te doare burta. 

Petrovic nu are nici o intenţie să ispitească soarta. 
Se încheie la pantaloni, în timp ce ocolește maşina, 
și se urcă la volan înainte ca poliţiştii să apuce să se 
răzgândească. Porneşte și îi vede în oglinda retrovizoare 
urmărindu-l cu privirea. 

Probabil că tot acest incident li se pare extrem de 
amuzant. 

În clipa în care nu-i mai vede, Petrovic calcă iar 
acceleraţia și revine la 150 de kilometri pe oră. Mobilul 
de pe scaunul de alături se aprinde. Un mesaj de la 
„Zlatan Jr“. Unul din multele lui nume pentru Michel 
Maloof. Fără să ridice piciorul de pe accelerație, înșfacă 
telefonul de pe scaun ca să citească mesajul. 


TO 


05.13 


Se apropie dinspre nord. 

Elicea elicopterului își croiește drum prin aerul 
liniştit. 

Bubuitul ritmic al motorului sfâşie tăcerea. 

La 75 de metri sub ei, apa neagră gonește cu 100 de 
kilometri pe oră, ca şi insulele imense, acoperite de pă- 
dure, unde o lumină ocazională dezvăluie un grup 
de case sau o fermă. În noaptea aceasta, contururile 
insulelor seamănă cu niște pete de cerneală gri din- 
tr-un test Rorschach. 

În cabină, patru bărbaţi tăcuţi, îmbrăcaţi în negru, 
sunt legaţi de scaunele lor. Fiecare e complet nemișcat 
și privește drept înainte, fiecare cu gândurile lui. 

Pe pământ, luminile mașinilor și stâlpilor de pe 
stradă licăresc, fațade iluminate și becuri care au ars 
toată noaptea în clădirile de birouri joase de la mar- 
ginea autostrăzii. Dar cei patru bărbați nu văd nimic 
din toate acestea. Ochii lor sunt aţintiţi drept în faţă. 

Cea mai strălucitoare lumină din fața parbrizului 
curbat al elicopterului se înalță de pe acoperișul depo- 
zitului de bani G4S din Västberga. E ca o baliză care 
luminează acoperișul, ca o revelaţie. 

Pentru ei, începând din acest moment viaţa li se 
împarte între cea de dinainte și cea de după dimineaţa 
de 23 septembrie. 

Mâna lui Sami strânge mai tare mitraliera din poală. 

Nordgren închide ochii pentru o clipă. 

Maloof întrezărește trecător stelele printr-o gaură 
dintre nori. 

Ăsta e un semn bun. 


Kluger se poziţionează drept deasupra acoperișului 
și lasă elicopterul să coboare încet. 

Aterizează ușor ca o pană. Kluger se întoarce spre 
Maloof cu un zâmbet larg şi dă mulţumit din cap. 

E aproape cinci şi un sfert; călătoria a durat exact 
conform planului. 

Toată lumea ştie ce are de făcut. Fiecare are rolul lui. 

Acum trebuie să lucreze rapid. 

Maloof e primul care coboară din elicopter. Nord- 
gren rămâne înăuntru și începe să-i dea echipamentul. 

Sami apucă mânerul barosului greu și sare jos din 
cabină. În timp ce el aleargă spre luminatorul în formă 
de piramidă, Nordgren se dă jos din elicopter și-l ajută 
pe Maloof să dezlege scările de pe tălpile aparatului. 
Lucrează în ritm cu bubuitul surd al elicei. Şi exact 
când ei termină şi pleacă cu scările, Kluger decolează. 

Elicopterul alb se înalță pe cerul întunecat al nopții. 
Suflul elicei trage de sacii de poştă plini cu echipament 
care zac încă pe acoperiş. 

Sami a ajuns la luminator. 

Aşază capătul greu al barosului pe acoperiș și prinde 
bine mânerul de lemn. Apoi se pregăteşte. Îşi îndoaie 
genunchii; găsește o poziție joasă şi stabilă. Ridică 
barosul şi-l învârte cu o mișcare curgătoare deasupra 
capului. Îi simte greutatea în fiecare centimetru al 

trupului, simte cum puterea mișcării preia controlul 
și îl ajută să continue. 

Barosul izbeşte în mijlocul uneia dintre ferestrele 
pătrate, de un metru lățime. Vibraţia urcă pe mâner 
spre mâinile lui Sami. E o lovitură perfectă. 

Sami priveşte lung sticla. 

Pare să nu aibă nici o zgârietură. 


71l 


05.14 


Până acum, noaptea a fost relativ calmă. Kalle 
Dahlström, ofițerul de serviciu de la centrul regio- 
nal de comunicații al poliției, n-a avut prea multă 
treabă. Tura din noaptea asta e a doua din săptămâna 
curentă, conform fişei de pontaj trebuie să facă trei 
la rând, urmate de o zi liberă, până să revină la pro- 
gramul obişnuit. Telefoanele tac, iar colega lui, Sofi 
Rosander, doarme pe canapeaua incomodă pe care 
cine ştie ce sadic a adus-o ca să împiedice personalul 
să se odihnească. La trezire o să i se pară că cineva i-a 
sudat spatele drept. 

Kalle joacă Tetris pe telefon. Se mândreşte în secret 
că e foarte bun, dar nu vrea să le dezvăluie și altora 
scorul lui substanţial. În ciuda orelor, săptămânilor 
şi zilelor pe care le-a petrecut cu șirurile de blocuri 
colorate, încă e un amator în comparație cu adevărații 
profesioniști. 

Când unul dintre telefoane începe brusc să sune, 
Dahlström tresare. Răspunde prin apăsarea unui 
buton din faţa lui. Nici nu trebuie să ridice privirea 
de la mobil. 

E cinci şi paisprezece minute. Bărbatul de la celă- 
lalt capăt al firului e agent de pază și vorbeşte într-o 
suedeză stricată, aproape imposibil de înţeles. 

În cele din urmă, Dahlström reuşeşte să-şi dea 
seama că omul vorbeşte despre un jaf asupra unei 
companii de servicii financiare din Văstberga. 

- Un jaf asupra unui transport în siguranță? răs- 
punde el, fără să fie surprins. 

Vehiculele blindate sunt noile bănci. Zilele aces- 
tea, şase din zece jafuri vizează paznici care transportă 
bani, fie asupra lor, fie cu mașina. Singurul lucru care-l 
surprinde pe Dahlström e momentul. Cine ar putea să 
transporte bani la ora asta? 

- E depozitul de bani G4S, explică paznicul la tele- 
fon. Au venit cu un elicopter. 

Dahlström ridică privirea de la șirurile de pătrate. 
Priveşte în gol spre pagina de start albastră a calcula- 
torului său, ca și cum ea i-ar putea oferi răspunsuri, 
apoi îl roagă pe paznic să repete ce-a spus. 

- E un elicopter, insistă paznicul. 

- Un elicopter? spune Dahlström. 

- A decolat iar. Acum plutește în aer. 

Lui Dahlstrom nu-i vine să-și creadă urechilor. Un 
elicopter care atacă un depozit de bani din Västberga? 
El cunoaşte zona, secția districtuală Söderort e pe 
Västberga gârdsvăg, la nu mai mult de o sută de metri 
de sediul companiei de transport în siguranță. A fost 
el însuși la secția aceea, cu doar o lună în urmă. 

- Eşti sigur că e aşa? 

- Eşti prost? răspunde paznicul. 

Sofi Rosander s-a trezit pe canapea. A auzit conver- 
sația, convorbirile telefonice intră automat pe difuzor. 

-Trebuie să sunăm pe cineva, şopteşte ea. 

- Rămâi la telefon, îi ordonă Dahlström paznicului. 

-Trebuie să dăm alarma, repetă Sofi Rosander. 
Şi să-l sunăm pe comisarul districtual. 

- Nu pot s-o sun pe Caisa Ekblad, fir-ar a dracu”, şi 
s-o trezesc, protestează Dahlström, îngrozit de acest 
gând. Îl sun mai bine de Mânsson. El răspunde de 
Söderort. E problema lui. 

Durează ceva timp până ca Dag Mânsson să răs- 
pundă. Pare confuz, abia trezit din somn și iritat. 
Dahlström se prezintă şi repetă informaţia pe care 
tocmai a primit-o. Månsson reacţionează la fel de 
surprins. 

- Depozitul de bani din Västberga? Dar e chiar lângă 
secție. 

Dahlström trebuie să repete informaţia de mai 
multe ori până ca Månsson să înţeleagă în sfârşit că 
hoţii au aterizat cu un elicopter pe acoperișul lui G4$. 

- Vin acum, spune el. Sun comisarul de pe drum. 
Voi dați alarma. 


TR 


05.16 


Elicopterul e în aer, plutind imediat în dreapta clă- 
dirii, suficient de departe ca să nu-i stânjenească pe 
cei trei bărbați care lucrează pe acoperiş. 

Când și-a dat seama că ceva nu e în regulă, Maloof 
s-a grăbit să i se alăture lui Sami. Se lasă amândoi pe 
vine și studiază de aproape geamul. Graţie luminii de 
dedesubt, văd o crăpătură mică, subțire, dar lungă. 

Maloof ştie că e posibil ca ea să fi existat dinainte, 
dar decide să-și țină bănuiala pentru sine. 

- Dă-i bătaie, dă-i bătaie, îl îndeamnă el, apoi se 
întoarce spre Nordgren, care a început să înşurubeze 
scările. Cea mai lungă pare inimaginabil de lungă, 
dar trebuie să ajungă tocmai până la etajul cinci. Să 
mutăm totul lângă fereastră, îi spune lui Nordgren. 

E mai mult un fel de psihoterapie. Trebuie să ră- 
mână ocupați în timp ce Sami îngăduie barosului să-și 
facă treaba. 

Sami loveşte geamul. Lovește iar. Mișcarea îl duce 
cu gândul la un deţinut dintr-o carieră de piatră din- 
tr-un film de la începutul anilor '60. De fiecare dată 
când izbeşte fereastra, barosul scoate acelaşi bubuit 

surd, același anticlimax; după a cincea, a şaptea sau 
a unsprezecea lovitură, după ce Nordgren şi Maloof au 
mutat toţi sacii, frânghiile, scările, uneltele şi explozivii 
lângă fereastră, răbdarea începe să dispară. 

Conform planului lui Maloof, trebuie să plece de 
acolo într-un sfert de oră. Cincisprezece minute. Nu 
poate să dureze mai mult. 

Trei din acele cincisprezece minute au trecut deja, 
și ei n-au reușit nici măcar să spargă geamul. 

- Îl arunc în aer, spune Nordgren încet către Maloof, 
care dă din cap. 

Nordgren se apleacă să pregătească explozivul, dar 
chiar atunci se aude zgomotul barosului care sparge 
geamul în mii de bucățele. 

Cu ajutorul lui Nordgren, Maloof ridică deasupra 
lui şi apoi vertical în aer capătul scării lungi, apoi o 
coboară cu atenţie prin gaura din luminator. Balconul 
de la etajul cinci e exact sub ei, îngust aproape cât 
un pervaz. 

Coboară scara încet prin interiorul clădirii. Trebuie 
să fie suficient de lungă. 

Ulterior, Michel Maloof își va aminti acele câteva 
momente ca fiind cele mai lungi din cursul întregii 
operațiuni. Dacă scara e prea scurtă, totul s-a terminat. 
Nu vor avea altceva de făcut decât să cheme elicopterul 
şi să plece. 

Metru cu metru, scara dispare prin gaura din fereas- 
tra spartă. Când au mai rămas doar treizeci de centi- 
metri din cei doisprezece metri totali, picioarele scării 
ating podeaua. 

Maloof se lasă în față și priveşte în jos. 

-Cred c-o să meargă, spune el. 

Poziționarea scării a durat douăzeci şi cinci de 
secunde. 

Au părut mai degrabă douăzeci și cinci de minute. 

Nordgren ia scara mai scurtă şi o aruncă pe umărul 
drept. În cealaltă mână ia un sac cu explozivi. 

- Ţii de ea? îl întreabă pe Maloof. 

Începe să coboare fără să aştepte răspunsul. 

Maloof ţine de scară cât de strâns poate. Scara se 
zguduie. Nordgren e abia la jumătatea ei când scara 
începe să se îndoaie de parcă ar fi din bambus. 

Dar nu cedează. 

Maloof îl roagă pe Sami s-o ţină, ia cât de multe 
lucruri poate şi o ia pe urmele lui Nordgren. Sami 
coboară ultimul; are cureaua Kalașnikovului atârnată 
de gât. 


TS 


05.18 


- Ai putea da radioul puțin mai încet? întreabă 
Claude Tavernier cât de diplomatic poate, chiar dacă 
știe deja că răspunsul o să fie o lungă și dificilă dojană. 

Ann-Marie ascultă întotdeauna radioul când lu- 
crează. A reuşit să găsească posturi pe frecvenţe despre 
care nimeni altcineva nu știa că există. În clipa asta 
savurează hituri suedeze din anii '60, non-stop, fără 
reclame. Din cei paisprezece oameni care lucrează în 
tura asta, cinci şi-au adus căşti ca să evite melodiile 
lui Ann-Marie, dar ceilalți sunt obligaţi deja de ore 
întregi să suporte hituri suedeze vechi. 

Au reuşit să evite orice conflict până acum, dar, 
ca de obicei, răbdarea începe să se împuţineze odată cu 
apropierea zorilor. Tavernier are teoria că atmosfera 
din sânul colectivului depinde de calitatea aerului; a și 
ridicat această problemă în fața conducerii. În fiecare 
tură de noapte e la fel. În noaptea asta, pe deasupra 
volumului de muncă normal, au trebuit să se ocupe 
şi de două transporturi suplimentare de la Panaxia. 
Compania mai mică nu mai avea capacitatea s-o facă, 
după mutarea de săptămâna trecută. 

Asta înseamnă că ritmul e mai intens decât de 
obicei. 

După ce sunt primiţi și înregistrați la Trezorerie, 
banii sunt trimişi la departamentul de numărat 
printr-un sistem pneumatic intern. La etajul şase, 
angajaţii nu trebuie doar să numere și să ambaleze 
banii, ci şi să extragă toate bancnotele care sunt prea 
vechi sau deteriorate ca să revină în circulația generală. 
La sfârșit, depunerea e înregistrată şi totul e trimis 
înapoi la Trezorerie. 

Încăperea e mare şi uşor în formă de U, ceea ce 
înseamnă că oamenii care lucrează la un capăt nu-i 
văd pe cei care lucrează în celălalt capăt. Asta înseamnă 
şi că, teoretic, e posibil să păstrezi distanța față de 
Ann-Marie și de radioul ei, dar Tavernier tot trebuie 
s-o roage să dea volumul mai încet. Ca de fiecare 
dată. Şi, ca de obicei, Ann-Marie, care este în condu- 
cerea sindicatului şi, în același timp, deține funcţia de 
reprezentantă a angajaţilor companiei, explică ritos 
ce drepturi are. 

Unul dintre aceste drepturi este cel de a asculta 
muzică. 

În noaptea asta, Claude Tavernier are mult mai 
puţină răbdare decât de obicei. Nu ştie nici el de ce. 
Însă acesta este motivul pentru care ridică vocea și o 
întrerupe pe Ann-Marie înainte ca ea să apuce măcar 
să protesteze. 

- Dă-l mai încet, Ann-Marie, dacă nu vrei să-l dau eu! 

Ann-Marie e atât de şocată de această schimbare 
de atitudine, încât întinde mâna şi răsuceşte butonul 
de volum al vechiului aparat de radio. Nu e al ei, apar- 
ține companiei. 

După ce coardele languroase amuţesc, aud cu toţii. 

Sunetul care vine de afară. 

Colegii le dau coate celor care au căști, ca să audă şi ei. 

-Ce naiba e asta? întreabă cineva tare. 

Încăperea de la etajul şase nu are ferestre, dar e 
limpede că bubuitul răsunător pe care nu-l poate iden- 
tifica nimeni vine de afară. 

- Nu e aerul condiționat, nu-i așa? 

- Să-l întrebăm pe şef ce să facem? propune Ann-Marie. 

Vocea ei e plină de ironie, ca pentru a scoate în 
evidență perplexitatea lui Claude Tavernier, care stă 
în mijlocul sălii, cu toate privirile aţintite asupra lui. 

Asemenea multora dintre cei care au condus un 
vehicul de transport în siguranţă sau au lucrat pentru 
o companie care se ocupă cu așa ceva, Tavernier are 
experiența personală de a fi fost jefuit. De asta primul 
lui gând e că trebuie să fie un jaf. E o presupunere 
automată. Dar la etajul șase, într-unul dintre cele mai 
sigure depozite din Stockholm, cu o secție de poliţie 
aflată la o aruncătură de băț, Tavernier alungă acest 
gând. Pare atât de neverosimil. 

- Lucraţi mai departe, spune el. Mă duc să văd. 

-Ce erou, murmură Ann-Marie. 

În timp ce Tavernier iese din încăpere, se aude un 
chicotit încet. 


lese pe coridor; la dreapta lui sunt lifturile și scă- 
rile. O ia în partea cealaltă, la stânga, şi trece pe lângă 
câteva uși încuiate pe care le deschide cu cartela de 
acces. Se îndreaptă spre camera de odihnă, unde există 
o fereastră care dă în atrium. Planul lui e să arunce o 
privire rapidă la etajele de jos, să vadă dacă cineva de 
acolo a auzit zgomotul. 

Dar când intră în camera de odihnă, primul lucru 
pe care îl observă sunt doi bărbați îmbrăcați în negru 
care coboară pe o scară de pe acoperiș, cu saci în spate. 

Tavernier are nevoie de câteva secunde ca să pro- 
ceseze ceea ce vede. 

Aleargă înapoi la departamentul lui, dar nu atât 
de repede încât să nu aibă timp să se asigure că toate 
ușile pe care le deschide rămân încuiate cum trebuie 
în urma lui. 

Calitățile lui de lider urmează să fie puse la încercare. 
E timpul să demonstreze că e capabil, că e puternic. 

Când ajunge la departamentul lui, toată lumea 
amuţeşte şi se întoarce să-l privească. Bărbatul care 
tocmai a intrat pe ușă nu e același cu cel care a plecat 
cu câteva minute în urmă. Faţa palidă și ochii măriţi 
ai lui Tavernier lasă să se vadă că s-a întâmplat ceva 
serios, nu e nevoie să le solicite atenţia. La radioul lui 
Ann-Marie, o voce masculină gravă cântă încet. 

- Asiguraţi banii, ordonă Claude Tavernier. 

Nimeni nu protestează și nu pune întrebări, nici 
măcar Ann-Marie. De-a lungul anilor au repetat la 
nesfârşit tocmai acest exercițiu. Trebuie să mute, cât 
mai repede posibil, pachetele cu bancnote în cuștile 
cu gratii din mijlocul încăperii. În dimineaţa aceea 
probabil că sunt peste o sută de milioane de coroane. 
Majoritatea în bancnote de cinci sute, dar şi bancnote 
mai Mici. 

Ostentativ, Tavernier se mişcă încet. Cu toată adre- 
nalina care-i străbate venele, ar prefera să alerge între 
mesele de lucru, ca să se asigure că toţi își fac treaba 
rapid şi eficient. Dar ştie că dacă lasă să se vadă vreun 
semn de panică, aceasta se va răspândi în încăpere ca 
un ecou. 

Se duce la biroul lui și încearcă să găsească numărul 
de la Skövde. Instrucţiunile pe care le are sunt cât se 
poate de limpezi. Există proceduri, un plan bine gândit 
pe care trebuie să-l urmeze. La fiecare patru luni, Palle 

Lindahl, şeful securităţii de la G4S, pune în scenă o 
repetiție generală cu toți managerii de nivel mijlociu 
ai companiei. 

Primul lucru care trebuie făcut în astfel de situaţii 
e să sune la centrul de urgență de la Skövde. 

Însă Skövde şi-a schimbat numărul în urmă cu 
câteva săptămâni, iar Tavernier nu găseşte bucata de 
hârtie cu noile date. Ştie că e undeva pe biroul lui. 
În timp ce angajaţii lui continuă să mute banii cu asi- 
duitate, Claude Tavernier simte cum panica i se inten- 
sifică. Are o singură treabă de făcut, să dea un telefon, 
dar se pare că nu reuşeşte să facă nici măcar asta. 

Se opune impulsului de a smulge sertarele biroului 
şi de a le arunca pe jos. În cele din urmă, e forțat să 
accepte faptul că numărul celor de la Skövde nu e 
unde ar trebui să fie. la telefonul şi-l sună pe Valter 
de la parter. 

- Valter? Sunt Claude de la Numărat. A intrat cineva 
în clădire. 

Nu vrea să spună prea multe, deoarece oamenii 
din jurul lui stau cu urechile ciulite. Se străduiește să 
vorbească fără urmă de accent francez. 

- Am raportat, răspunde Valter. Am sunat deja la 
Skövde. 

Tavernier încuviințează din cap şi expiră. Aşa mai 
merge. Informația a fost transmisă la Skövde. Nu-l 
poate învinovăți nimeni că n-a făcut asta. 

E puțin trecut de cinci şi douăzeci dimineața când 
Caisa Ekblad, Comisarul Poliției Districtuale, e trezită 
de zgomotul furios al telefonului. E obişnuită cu ape- 
lurile la cele mai diverse ore, așa că răspunde cu o voce 
clară şi uniformă, ca şi cum ar fi stat lângă telefon 
aşteptând apelul. Abia primăvara trecută Caisa Ekblad 
era colegă cu Dag Månsson, unul dintre șefii distric- 
tuali din spatele numirii ei. 

- Avem o alertă neobișnuită, spune Månsson. Gâfâie 
la telefon. Tocmai pleacă de acasă, coboară scările 
blocului. Un posibil jaf în derulare la Văstberga. Am 
primit rapoarte despre un elicopter care a aterizat pe 
acoperişul depozitului de bani G4$. 

- Un elicopter? repetă Ekblad. 

- Clădirea e practic vecină cu secţia de poliţie. 

Mânsson a ajuns în garaj și se urcă în mașină. 

- Hoţii au venit cu elicopterul? repetă Ekblad. 

Nu vrea să existe nici o neînțelegere. 

- Aşa se pare. Nu e o alarmă obișnuită. 

- O sun pe Olsson, spune Comisarul Poliţiei Dis- 
trictuale. 

Simte instinctiv că hoţii cu elicoptere nu sunt ceva 
ce ar trebui gestionat de poliția locală. 

- Foarte bine, aprobă Månsson. 

- Te sun înapoi cât de repede pot, spune Ekblad. 

- Şi eu la fel. 

Månsson pune capăt convorbirii în timp ce intră 
pe autostrada Essingeleden. 


Relaţia dintre comisarul-șef pentru zona Stockholm 
și Comisarul Poliției Naţionale funcționa așa cum o 
cereau circumstanțele. Păstrau distanța una față de 
cealaltă. Două femei ofițer de poliţie într-un mediu 
dominat de bărbați, două carieriste înconjurate de 
birocrați, doi ofițeri cu experiență care acum aveau 
roluri predominant administrative, de fapt aveau destul 
de multe de învăţat una de la alta. Dar funcţiile de 
conducere ale lui Ekblad și Olsson nu erau compati- 
bile. Era vorba mai mult de afinitate personală decât 
de faptul că erau femei care concurau între ele în loc 
să concureze cu bărbaţii din poliţie. 

- Căcat, fu prima reacție a Comisarului Poliţiei 
Naționale. 

Comisarul Districtual observă completa lipsă de sur- 
priză din tonul lui Therese Olsson; detectă doar furie. 

- Ştiai despre asta? 

- E cazul nostru, Caisa, spune Olsson, evitând între- 
barea. Preluăm noi de aici. Spune-le oamenilor tăi să 
blocheze ieșirile. Trimite acolo câteva mașini de poliţie, 
cu luminile aprinse, și ne ocupăm noi de restul. 

- Scuze, dar nu ştiu... Asta se întâmplă acum, practic 
pe treptele secției din Söderort. Probabil ar fi mai rapid 
dacă am interveni noi. 

- Lucrăm la asta de o lună, Caisa. E prea mare pen- 
tru voi. 

-O lună? exclamă Ekblad surprinsă. Fără să mă 
informați? 

Olsson tace o clipă, apoi spune: 

- Nu avea nici o legătură cu tine. 

Ekblad explodează. Cu o furie reprimată şi cu un 
nivel de claritate pe care de obicei îl păstrează pentru 
conversațiile cu copiii de cinci ani, explică faptul că 
un jaf plănuit în zona Stockho!mului are foarte mult 
de-a face cu Comisarul Districtual din Stockholm. 
Dacă Olsson nu poate să înțeleagă asta, atunci poate că 
Autoritatea Poliţiei ar trebui informată, la următoarea 
ei ședință, că are un Comisar analfabet. 

- Caisa, eu... începe Olsson. 

Însă Ekblad pune capăt apelului fără să-i mai asculte 
scuzele. E încă în pat, dar aruncă pătura la o parte cu 
furie şi o ia spre baie. Atunci aude cum sună mobilul, 
urmat la scurt timp de telefonul fix. Nu răspunde. În 
momentul în care o ia spre garaj, furia ei s-a mai potolit. 

Îl sună din mașină pe Månsson pentru noutăţi. 
El confirmă ce a raportat paznicul; hoţii sunt încă în 
clădire. A instalat o unitate de coordonare într-o dubă 
a poliției, lângă benzinăria Statoil de vizavi de G4$. 

- Avem deja suficienți oameni aici, spune Månsson. 
Să intrăm înăuntru? 

E o întrebare bună. 

Ecranul telefonului ei se aprinde, indicând un apel. 
Ekblad își dă seama că trebuie să răspundă. 

- Aşteaptă, spune ea. 

E Therese Olsson. 

- Am făcut o greşeală, Caisa, spune imediat Olsson. 
Am evaluat situaţia greșit. Bineînţeles că ar fi trebuit să 
vă informăm. Dar aşa stau lucrurile şi nu ne permitem 
să mai pierdem timp. O ştii pe Caroline Thurn, nu-i 
aşa? De la Departamentul de Anchete Criminalistice? 

Ea lucrează la asta cam de o lună, ştie cine e în clădirea 
din Västberga. Are cele mai bune șanse să se ocupe de 
toată povestea. 

Ekblad oftează. 

- Bine, răspunde ea resemnată. Tocmai vorbeam 
cu Dag Mânsson. A instalat o unitate de coordonare 
în fața clădirii. 

- Atunci îi spun lui Thurn să ia legătura cu Mânsson 
şi cu oamenii de la locul faptei. 

Ekblad oftează iar. Revine la Mânsson ca să-i dea 
vestea proastă. 

Bâzâitul telefonului mobil se transmite prin per- 
nele groase din firidă. Caroline Thurn nu aude nimic, 
dar simte vibraţiile. Își scoate căştile, făcând să înce- 
teze turuitul lui Zoran Petrovic, și se uită la ecran. 
E Comisarul Poliţiei Naţionale, Therese Olsson. 

Thurn răspunde, simțind cum nivelul adrenalinei 
îi explodează. 

- Bună dimineața. 

- Au amânat cu o săptămână, spune laconic Olsson. 
Se întâmplă chiar acum. 

Thurn înţelege imediat. Încă aude în urechi ecoul 
vocii lui Petrovic. 

Ziua de 15 septembrie. Asta îi scăpase lui Petrovic. 
De asta plantase acea dată anume de mai multe ori. 
Era singura lui greșeală. 

Doar că nu era o greşeală. 

Îi păcălise. 

- Situaţia e în derulare, repetă Olsson. Du-te la G4S 
din Västberga. Sună-mă din maşină. 

Caroline a pornit spre ieşire. 

- Stai! strigă ea la telefon. 

-Ce e? 

- Elicopterul nostru e în aer? întreabă Thurn în timp 
ce deschide ușa spre palier, iar tăcerea interlocutoarei 
sale e cât se poate de lămuritoare. Spune-le să decoleze! 
strigă la şefa ei. Acum! 

A mers mai bine decât se așteptase el. 

Pe drumul dintre Frescati și Văstberga au existat 
două momente când a trebuit să clipească, să se con- 
centreze și să-şi reprime senzația de panică pe care o 
simţea gata să i se răspândească în trup la fel de rapid 
şi de ușor ca o picătură de sânge într-un pahar cu apă. 

De ambele dăţi a funcţionat. 

De atunci totul s-a liniștit. 

După ce îi lasă pe hoți şi echipamentul, Jack Kluger 
urcă iar la mare altitudine. Fâşii de nori subțiri zboară 
pe cer, cu marginile decupate clar de lumina lunii. 
Mult sub el, spre nord-vest, insulele Essingen și sudul 
Alvikului licăresc la celălalt capăt al Lacului Mälaren, 
cu apele sale negre. Spre nord-est vede zona industrială 
Liljeholmen şi clădirile goale de birouri tapetate cu 
logo-urile luminoase ale companiilor. 

Kluger nu are alt obiectiv decât să economisească 
combustibil. Ceilalţi i-au cerut să revină pe acoperiș peste 
zece-cincisprezece minute; chiar dacă la decolare rezer- 
vorul nu era complet plin, asta îi oferă o marjă bună. 

Coboară ușor elicopterul atunci când zăreşte prima 
mașină de poliție. Luminile albastre intermitente par 
să plutească în față pe deasupra pământului. 

Aşa cum au prezis Maloof și Sami, mașina vine din- 
spre secția de pe Västberga gârdsvăg. Intră pe Västberga 
alle, urmată îndeaproape de altă mașină. Kluger se 
uită la ele din cer, două focuri rătăcitoare albastre 
într-o noapte altfel întunecată. Când prima mașină 
patinează brusc, se rotește într-o parte și se oprește, 
Kluger ştie de ce. Petrovic i-a vorbit despre lanţuri, 
despre cuie. Americanul se uită cum a doua mașină 
încetinește, dar nu-și dă seama dacă și cauciucurile 
ei au fost zdrenţuite. 

Exact atunci zăreşte un șir de lumini albastre apro- 
piindu-se pe autostrada dinspre Stockholm. O s-o ia 
pe ieşirea de lângă Midsommarkransen și o să intre 
direct în lanţurile întinse peste drum. 


După ce au trecut nouă minute de când i-a lăsat, 
Kluger mai coboară elicopterul puţin, ceea ce înseamnă 
că acum pluteşte chiar în dreptul clădirii. Lanţurile 
cu cuie i-au întârziat pe polițiști, dar, judecând după 
fluxul de mașini noi și după luminile albastre care 
pâlpâie în întuneric, această problemă a fost rezolvată. 
Mașinile vin dinspre nord, dinspre sud. Kluger le-a 
pierdut socoteala. Se țin la distanță, după toate apa- 
rențele și-au făcut o bază lângă benzinăria de pe deal, 
la aproximativ o sută de metri de intrarea în clădire. 

Se simte confortabil în elicopter, la comenzi. Acum 
nu înțelege de ce a fost atât de agitat din cauza asta. 
E ca mersul pe bicicletă. Nu a uitat nimic; de fapt, a 
uitat prea puțin. Zborul pe fundalul unui cer întunecat 
nu se deosebește cu nimic de misiunile din Afganistan. 

Apoi observă senzaţia de gol din stomac. 

Clipeşte o dată. Încă o dată. 

Nu vrea să-şi aducă aminte. 

Dă o tură în jurul clădirii, doar ca să aibă ceva de 
făcut. 

Simte o senzaţie vagă de neliniște că poliția o să des- 
chidă focul. După aproape doi ani petrecuţi în Suedia, 
știe că armele şi forța sunt folosite în ultimă instanţă, 
dar tot e o ţintă uşoară. De asta se ține aproape de 
clădire. Presupune că n-o să îndrăznească să tragă dacă 
există riscul ca elicopterul să se izbească de depozitul 
de bani. 


Data următoare când se uită la ceas e 05.23. Jack 
Kluger se simte ușurat. În curând totul o să ia sfârșit. 
Priveşte spre acoperiș, aşteptându-se să-i zărească în 
orice clipă. Ştie că ei au spus zece-cincisprezece minute 
și încă n-au trecut nici zece, însă ar vrea pur și simplu 
să plece. Luminile albastre care pulsează pe pământ îl 
neliniștesc, însă privirea lui îngrijorată se îndreaptă 
spre orizont. 

Dacă zăreşte un alt elicopter, nu știe ce-o să facă. 
În cazul ăsta, ar fi inutil să aterizeze pe acoperiş ca 
să-i ia pe hoți. N-ar mai putea să decoleze. Elicopterul 
poliției ar avea grijă de asta. Nimic nu-l împiedică să 
plece pur şi simplu. Decide că, dacă vede ceva venind 
spre el pe cer, va trebui s-o întindă. 

Este exact ora cinci și douăzeci și trei de minute 
când Caroline Thurn iese cu Volvo-ul ei din garajul de 
pe Väpnargatan. Pe Strandvägen solul e acoperit cu un 
strat alb de chiciură. În timp ce se îndreaptă spre lumi- 
nile roşii de pe Hamngatan, Thurn ia telefonul, vâră 
casca albă în ureche și apelează numărul lui Berggren. 

Acesta răspunde imediat. 

- Au amânat totul o săptămână. 

Nu e nevoie să fie mai clară de atât. 

- Unde eşti? întreabă el. 

- Nu era vorba de Bromma, ci de Västberga. 

- Unde eşti? repetă el. 

- Situaţia e în derulare. Poliția locală e implicată şi 
ea, sunt în faţa clădirii, cu luminile aprinse. 

- Unde naiba ești, Caroline? strigă Berggren. 

Thurn a ajuns deja la centrul comercial Gallerian, 
unde face la stânga. 

- Scuză-mă, spune ea ferind în ultima clipă o femeie 
fără adăpost care traversează pe trecerea de pietoni 
împingând un cărucior de supermarket. Sunt pe drum, 
spre Västberga. La cinci, zece minute. Poate ajung îna- 
inte să se termine. 

- Şi ce naiba o să faci acolo, Caroline? 

Ea nu prea ştie ce să răspundă, nu face decât să se 
supună ordinelor. 

-Să dau de Hertz, Mats. Să-i spun să ia legătura 
cu armata. 

Berggren e descumpănit. Armata? Jaful e în deru- 
lare? Bromma nu a fost ținta niciodată, sau planurile 
au fost schimbate? 

- Armata? repetă el. 

- Voiau să saboteze elicopterele poliţiei, îi explică 
Thurn în timp ce trece pe lângă Primărie. Nu ştiu dacă 
au rămas la planul inițial, dar... armata are elicoptere 
în Berga, nu-i așa? Sau la Școala de Antrenament pen- 
tru Luptă Aeriană din Uppsala? 

- Uppsala? Habar n-am... 

- Spune-i lui Hertz să rechiziţioneze niște elicoptere 
militare. Să se asigure că decolează. 

Thurn pune capăt convorbirii fără a-i lăsa timp 
să protesteze. Norr Mälarstrand e îngustă, şi acum 
ea merge cu aproape 100 de kilometri pe oră. Dacă 
depăşeşte un băiat care livrează ziare pe bicicletă sau 
un pensionar care-și plimbă câinele îi va fi greu să-i 
evite. Ţine vârfurile degetelor pe volan, pregătită să 
facă manevra care ar putea salva o viață. 

Dar când ajunge la Râălambshovsparken, încă nu 
a văzut nici o ființă umană. 

Şi-l aude în minte pe Petrovic spunând că a plănuit 
ceva major pentru 15 septembrie. 

Ce nemernic. 


Caroline Thurn a ajuns pe autostradă când telefo- 
nul ei sună. Din nou Olsson. Răspunde apăsând pe 
butonul microfonului de la cască, al cărei cablu alb 

îi atârnă pe lângă obraz. În continuare sunt puţine 
maşini în jur. 

- Unde naiba eşti? întreabă Therese Olsson. 

- Ajung la Västberga în patru minute. 

-Ce naiba cauţi acolo? Ar trebui să fii aici. 

- Ai spus să... Dar nu-și termină propoziția. Olsson 
a uitat că i-a cerut să se ducă la depozitul de bani. Nu 
am ce să fac la Kungsholmen, spune Thurn în schimb. 
Dar trebuie să vorbesc cu pilotul nostru de elicopter. 
Poţi pune pe cineva să-mi facă legătura cu el pe mobil? 
Și vreau să vorbesc cu cine e la conducere la Västberga. 

Olsson se gândeşte câteva secunde. 

- Bine, spune ea, apoi închide, ca să nu mai piardă 
timpul. 

Când telefonul îi sună iar, Thurn vede ieşirea spre 
Văstberga. Se uită la oră. Au trecut doar opt minute 
de când a plecat de acasă. 

- Thurn, spune ea la microfon. 

- Alo? 

- Sunt Caroline Thurn. Cu cine vorbesc? 

- Jakob. Pilotul. Eu... Mergem spre Myttinge. 

- Avem un jaf în derulare. Există relatări despre un 
elicopter, un Bell Jet... care e folosit pentru a... 

- Un JetRanger, o corectează pilotul. Un 206. Ştim, 
am auzit despre el săptămâna trecută. 

Thurn nu ştie dacă ar trebui să se simtă încân- 
tată sau enervată. Vorbeşte la telefon cu o persoană 
necunoscută care a aflat despre jaf cu o săptămână 
în urmă. Oare e vorba de altă scurgere afurisită de la 
Sediul Central al Poliţiei, sau pilotul e unul dintre cei 
care au stat săptămâna trecută în așteptare la Solna? 

Îşi notează iritată în minte acest fapt. 

- Dacă am înţeles bine, spune ea, jaful are loc chiar 
acum. Deci trebuie să vă grăbiţi. 

- Avem coordonatele, răspunde pilotul cu o voce 
care pare să aparțină unui băiat. Dar nu e vorba de 
Bromma? 

- Västberga. 

Pilotul se gândeşte o clipă. 

- Bun. E mai bine. O să zburăm peste parcul din 
Årsta. Decolăm peste zece minute. 

Thurn se uită la ceas. E cinci și treizeci și unu de 
minute. Elicopterele vor fi în aer la şase fără douăzeci. 

- Dacă sunt tot înăuntru când ajungeţi, va trebui 
să-i împiedicaţi să decoleze, îi spune, încetinind ca 
să intre în zona industrială prin Västberga allé. Să 
nu interveniţi. Dacă reuşesc totuşi să decoleze, doar 
urmăriți-i și spuneți-ne unde aterizează. 

- Să intervenim? repetă pilotul cu un râset scurt. 
Credeţi că pilotăm vreun elicopter de luptă? 

- Aţi înţeles instrucțiunile? 

Pilotul murmură un „da“, în timp ce pe ecranul lui 
Thurn apare un nou apel. 

- Raportaţi imediat după decolare, spune ea, schim- 
bând partenerul de conversaţie. 

- Mânsson. 

Thurn aude dintr-odată în ureche o voce gravă și 
calmă. Bineînţeles, vocea nu-i spune nimic despre 
capacitatea ofițerului de a lua decizii, dar tot sună 
liniștitor. 

- Caroline Thurn, șef al unităţii speciale, spune ea. 
Pune-mă la curent. 

- Păi, în clipa asta nu se întâmplă nimic. Poate de 
asta a plecat elicopterul? 

- A dispărut? 

Thurn e derutată. A presupus întotdeauna că hoţii 
plănuiesc să fugă cu elicopterul. 

- Încă se mai aude, spune Dag Mânsson, dar nu se 
vede. Stai așa... asta ești tu? 

Chiar în clipa aceea, Thurn zărește duba de poliție 
parcată lângă benzinărie şi pune capăt convorbirii, 
lăsându-și casca în ureche. 

Parchează lângă dubă şi deschide portiera. 

- Unde e Mânsson? întreabă ea în timp ce se dă jos 
din maşină. 

Un ofițer înalt şi bine făcut în uniformă sare din 
dubă şi vine s-o întâmpine. 

- Dag Mânsson, se prezintă el întinzându-i mâna. 

- Ai cerut întăriri? 

În fața depozitului G4S e o mare de lumini albastre, 
dar Thurn nu vede decât maşini de poliție obișnuite, 
nici o competenţă specială. 

- Întăriri? se miră Mânsson. Ce vrei să spui? 

- Trupele de intervenţie sunt pe drum? Poliţia 
Naţională a confirmat? 

- Nu ştiu nimic despre asta, răspunde Mansson cu 
vocea lui gravă. 

- Bun, atunci verifică, spune Thurn. 

- N-am avut timp, bombăne iritat Månsson. Am 
dat la o parte porcăriile de pe drumurile de acces ca 
să poţi ajunge aici cu cauciucurile intacte. 

Totul a fost cărat de pe acoperiş pe balconul de la 
etajul cinci, şi Nordgren se ocupă de instalarea scării 
către etajul de deasupra. O sprijină de geamul armat, 
dar îi e greu să obțină un unghi, balconul e prea îngust. 

Totuşi urcă. În mână are un cadru pentru explozivi. 
Îl fixează de geam, ținându-șşi echilibrul pe scară, îl 
umple cu explozivi, împinge înăuntru capsula deto- 
natorului și leagă cablul lung de detonare. 

După ce văd că Nordgren a instalat totul, Maloof şi 
Sami încep să urce pe scara lungă înapoi pe acoperiş. 
Nordgren a ajuns jos, pe balcon, dar ține scara nemiș- 
cată pentru ceilalți înainte de a urca și el. 

Nu e nevoie de mult exploziv ca să spargă geamul, 
dar, ținând cont că pe balconul de la etajul cinci va 
ploua cu cioburi de sticlă, cei trei nu au altă variantă 
decât să se adăpostească. 


Pe acoperiș, Nordgren se apucă să lucreze la cablu 
şi la bateria de motocicletă. Drept rezultat, nu observă 
ceea ce Sami a văzut deja. 

Pe stradă se află o dubă de poliție și un ocean de 
mașini cu lumini albastre intermitente. Au ajuns deja. 

Sami decide să nu-i bage în seamă. E singura modali- 
tate de a gestiona situația. 

Peste o secundă, explozia sfâşie atriumul. 

- Acum repede, spune Nordgren. 

A început deja să coboare înapoi scara cea lungă. 

- Ce-a fost asta, Claude? 

Toată lumea de la departamentul de numărat bani 
aude explozia, iar Ann-Marie nu e singura care-l pri- 
veşte întrebător pe Tavernier. 

Dar când după prima explozie nu se mai întâmplă 
nimic, se reapucă de împachetat și încuiat bancnotele 
în cușştile din mijlocul camerei. 

Toţi în afară de Ann-Marie, care-l priveşte lung și 
nerăbdător pe Claude Tavernier, așteptând un răspuns. 

-Ce-a fost asta? 

- Nu ştiu. 

Formează numărul camerei de gardă de la etajul 
unu, și Valter răspunde imediat. Paznicul urmărește 
evenimentele în desfăşurare la monitoarele camerelor 
de supraveghere. 

- A sosit poliţia? întreabă Tavernier. 

Valter nu știe. Dar, bazându-se pe imaginile date de 
cele aproximativ optzeci de camere video din clădire, 
îi spune că un elicopter a aterizat pe acoperiș, iar hoţii 
au spart o fereastră a luminatorului. Nu vede unde 
sunt aceștia acum, și de la etajul unu unde se află el 
nu a auzit nici o explozie. 

Valter tace, ca și cum ar delibera în sinea lui, apoi 
adaugă: 

- Sunt înarmați până-n dinţi. Dar probabil că poli- 
tia o să sosească în orice clipă, încheie el, ca să mai 
tempereze dramatismul primei afirmaţii. 

Tavernier închide. 

- Poliţia o să ajungă aici în curând, îi spune lui 
Ann-Marie. 

Asta o calmează instantaneu. Frica din ochii ei 
măriți pare să scadă uşor. 

- Au intrat prin acoperiș, nu-i aşa? 

Tavernier aprobă din cap. Toţi cei care lucrează la 
G4S din Västberga au discutat despre asta. Noua infor- 
maţie se răspândește în sală. Ştiau ei. Luminatorul ăla 
afurisit de sticlă e ca un semnal care noaptea îi atrage 
pe toți potenţialii infractori ai țării. 

Se reapucă de lucru. 

-Cei care ați terminat veniţi aici, spune Tavernier. 

El se află deja într-o zonă a încăperii care ar putea 
fi descrisă drept centrul ei. Aşa-numita „poziție de 
siguranță“, unde trebuie să se strângă angajaţii ca să 
aştepte poliția sau paznicii. Totul, în conformitate cu 
instrucțiunile șefului securităţii, Palle Lindahl, instruc- 
țiuni pe care el și le-a însușit la una dintre conferin- 
tele internaționale pe teme de securitate pe care G4S 
le organizează în fiecare an. La aceste evenimente se 
adună laolaltă experienţa combinată a peste o sută de 
țări diferite. „Rămâneţi în încăpere până sosesc aju- 
toarele, ăsta e mesajul. Nu începețţi să alergați printr-o 
clădire plină de infractori înarmați.“ Aceştia cercetează 
coridoarele şi n-o să trateze cu mănuși nişte angajați 
derutați care încearcă să găsească o cale de scăpare. 

Toată lumea ştie procedura. 

Unul câte unul, angajații își termină munca și se 
duc lângă Tavernier și Ann-Marie, care s-au plasat deja 
în poziția necesară. 

Acum nu mai rămâne decât să aștepte până se ter- 
mină totul. 

Lui Tavernier i se pare evident că hotii o să se în- 
drepte spre trezoreria de la etajul unu. 

Gaura din geamul blindat e suficient de mare pen- 
tru ca Nordgren să poată crea cu ajutorul unei răngi 
o deschizătură prin care pot să intre. 

De cealaltă parte se află o încăpere care pare a fi 
folosită ca un fel de cămară, dar în clipa asta e goa- 
lă. Încăperea e deschisă, ceea ce înseamnă că acum 
îi mai desparte doar un perete de departamentul de 
numărat bani. 

Maloof arată spre ușa de incendiu. Nordgren se apro- 
pie de ea și îi studiază cadrul. Ușa e pusă pe un ghidaj 
metalic, ceea ce înseamnă că se poate mişca automat 
într-o parte dacă se dă alarma de incendiu. Sus de tot 
în dreapta, ascuns sub plafon, Nordgren zărește cablul 
care controlează ușa. Nu are la el nici un cleşte, dar o 
smucitură puternică e suficientă pentru a întrerupe 
legătura. Apoi nu trebuie decât să tragă uşa într-o parte. 
Ușa se deplasează lin pe şineie ei, lăsând să se vadă după 
ea o ușă de siguranţă îmbrăcată în oțel. 

E ultima barieră dintre ei şi bani. 

Nordgren scoate din rucsac o cutie de coca-cola. 
E tăiată la mijloc și plină cu explozivi, iar pe fundul ei 

a fost fixat un magnet. Îndeasă capsula detonatoru- 
lui în chitul exploziv și fixează cutia de ușă, la câțiva 
centimetri sub clanță. Face semn cu o mână ca Sami 
şi Maloof să se întoarcă în camera de depozitare de 
lângă geamul blindat. Baza concavă a cutiei va direc- 
ționa explozia în interior şi în sens opus. Nordgren 
a mai făcut asta de multe ori. 

Alege în mod deliberat o încărcătură mai mică. Nu 
ştie de cât va fi nevoie şi nu știe ce se află de cealaltă 
parte a uşii. Unde sunt amplasați banii, unde sunt 
mesele de lucru. 

Nordgren prinde cablul de detonare lung de cap- 
sulă şi se duce lângă Maloof şi Sami, în camera de 
depozitare. Se mişcă rapid și încrezător. Atinge cablul 
de polii bateriei şi, după ce încărcătura explodează, 
aleargă înapoi la ușă. 

Aproape că nu are nici o zgârietură. 

Nordgren încuviințează din cap. Ştie ce trebuie să 
facă. Aplică o nouă încărcătură în același loc. Îşi păs- 
trează calmul, nu se îndoiește pentru o clipă că va 
reuşi, lucrează metodic. Revine în camera de depozitare 
lângă ceilalți în mai puţin de treizeci de secunde, și 
următoarea încărcătură se declanşează. 

Această explozie e considerabil mai puternică decât 
prima. Camera e plină de miros de praf de pușcă ars 
atunci când se duc să vadă dacă a funcționat. Fumul 
şi praful se așază rapid. 

În continuare, uşa abia dacă e avariată. 

-Ce naiba faci? şoptește Sami. 

Aud următoarea explozie aproape exact în momen- 
tul în care ultimul pachet de bancnote e încuiat în 
cușcă. Zgomotul îi face să tresară, e mai puternic decât 
primul, pare mai aproape. 

- Nu putem să stăm pur şi simplu aici, Claude, 
șopteşte Ann-Marie. 

Nu e clar dacă șopteşte ca să n-o audă hoţii sau 
pentru că nu vrea să-și îngrijoreze colegii. 

- Instrucţiunile sunt clare, răspunde Tavernier cu 
un formalism inutil. 

- Nu putem să stăm pur și simplu aici, repetă ea 
scuturând din cap. 

- Poate cineva să închidă naibii radioul? se răstește 
Tavernier. 

Nu vede cine face asta, dar după câteva secunde 
aparatul amutțeşte în sfârșit. 

- Nu vă faccţi griji, reia el cu voce tare. Când hoţii o 
să ajungă la seif o să-și dea seama că n-are nici un rost. 

Dar înainte ca el să apuce să continue aud a treia 
explozie, mai puternică decât precedentele. 

- Căcat, înjură Tavernier. 

- E ușa de siguranţă! 

Vocea aparține cuiva care stă lângă cotul camerei și 
care vede ceea ce Tavernier nu poate să vadă. 

- Rămânețţi toţi aici, ordonă acesta. 

Dacă lucrurile ar fi stat altfel şi ei ar fi discutat 
despre asta în jurul mesei din bucătărie, frustrarea lui 
Sami Farhan n-ar fi cunoscut limite. S-ar fi ridicat, ar 
fi dat ocol mesei şi ar fi vorbit non-stop. Ar fi gesticulat 
extravagant, le-ar fi reamintit celorlalți prin ce trecuse 
el, poveştile despre prudență și lipsa de hotărâre pe 
care le auzise și ar fi arătat spre Niklas Nordgren și 
ar fi spus „La dracu’ cu ce e de partea cealaltă a ușii, 
aruncă odată în aer porcăria asta“. 

Dar nu acum. 

Nu acum, când sunt la etajul șase al depozitului 
de bani, holbându-se neajutoraţi la ușa de siguranță 
îmbrăcată în oţel, în timp ce elicopterul lor plutește 
deasupra. 

Acum, Sami nu spune nimic. Are încredere în Niklas 
Nordgren pentru că trebuie să aibă încredere în el, şi 
presupune că Nordgren ştie mai bine decât oricine 
altcineva ce trebuie făcut. 

- Bine, spune expertul în explozivi. A treia oară 
e cu noroc. Adăpostiţi-vă. 

A vorbit pe un ton coborât, fără nici o ezitare, fără 
să-şi ceară scuze. În timp ce Sami și Maloof se întorc 

decişi în camera de depozitare, Nordgren scoate, în 
loc de altă cutie, un cadru pentru explozivi. Fixează 
cadrul de ușă, și de data asta îl amorsează altfel. Ştie 
că există riscul să dărâme jumătate din perete odată 
cu ușa. Ştie că există riscul ca banii aflați de cealaltă 
parte să fie îngropaţi în ipsos, praf şi aşchii. 

Fără a mai pomeni despre ce li s-ar putea întâmpla 
celor care lucrează acolo. 

Însă nu are de ales. Chiar dacă nu s-a uitat la ceas 
de când au ajuns la etajul șase, ştie că timpul e pe sfâr- 
şite. Fiecare etapă a durat mai mult decât ar fi trebuit. 
Chestia asta trebuie să funcţioneze acum. 

Tavernier se duce rapid să inspecteze uşa de oțel. 
E ieşirea de urgență către atrium și, chiar și de la dis- 
tanță, vede că aceasta are o îndoitură imediat sub 
clanță, ca și cum cineva ar fi izbit-o cu un berbece de 
pe partea cealaltă. 

Scoate telefonul şi-l sună pe Valter. 

-Îi vezi? 

- Nu. Dar trebuie să fie undeva sus lângă voi, n-au 
apărut pe nici una dintre camerele de lângă lifturi 
sau scări. 

-Încearcă să arunce în aer uşa ca să intre aici. 

Tavernier nu are timp să mai spună şi altceva. 

A patra explozie e mai puternică decât cele de dina- 
intea ei, pare că pereţii sunt pe punctul de a se pră- 
buși. Prin aer se învârtejesc așchii, ipsos și praf, iar 
Ann-Marie începe să țipe. Nimeni nu încearcă s-o 
oprească. 

Tavernier s-a săturat. 

- Veniţi după mine! strigă el, luând-o la fugă. 

Încă ţine telefonul la ureche. Se repede spre uşa 
opusă care dă spre scări. 

În sfârșit, a devenit un lider, aşa cum şi-a dorit 
întotdeauna. Angajaţii îl urmează, toţi, fără nici o 
ezitare. În clipa în care ajung la casa scărilor, telefo- 
nul lui rămâne fără semnal, însă Tavernier merge mai 
departe - scările o să-i ducă jos, la ușile de siguranță 
din fața trezoreriei -, iar ceilalți îl urmează. 

„O să creez o nouă poziţie de siguranţă, se gândeşte 
el. Pentru că liderii adevărați iau decizii inteligente în 
situații dificile.“ 

De data asta durează o vreme ca praful să se așeze. 

Atunci când iese din camera de depozitare, lui 
Maloof îi țiuie urechile. Senzația de ușurare pe care o 
are când vede uşa avariată e imposibil de descris. Gaura 
e suficient de largă. Nordgren trece deja pe lângă el, 
cu o rangă în mână. Maloof o ia pe cealaltă. 

Reușesc să deschidă ușa cu ajutorul răngii mai mari. 
Ușa cade cu un bubuit înăuntrul departamentului de 
numărat bani. 

Sami a ridicat deja arma și intră primul în încăpere. 
În trecere, atinge peretele pe jumătate distrus. 

Nu se așteaptă ca înăuntru să fi rămas vreun anga- 
jat, lumea bancară îşi instruieşte întotdeauna perso- 
nalul să evacueze incinta cât mai rapid posibil. Dar 
nu există nici o garanție. 

Cu mitraliera la nivelul șoldului, Sami cercetează 
încăperea. E goală. 


Maloof e imediat în spatele lui. Se uită la ceas. Au 
depășit deja cu cinci minute, şi încă n-au văzut banii. 
Pune flexul în funcţiune. Merge cu benzină, așa 
că seamănă puţin cu pornirea unei bărci cu motor 

sau a unei mașini de tuns iarbă din anii '60. Motorul 
porneşte cu un muget puternic. Maloof se apropie de 
cuștile unde au fost depozitate bancnotele și taie lacă- 
tele cu flexul. O ploaie de scântei se revarsă splendid 
pe podea. Mirosul de motor pe benzină în doi timpi 
umple încăperea. 

Nordgren își dă seama că angajații au reuşit să în- 
cuie totul în cuști. Încă o dovadă că le-a luat foarte 
mult timp să pătrundă înăuntru. Alungă acest gând. 
Nu vrea să se gândească la cât de mulți polițiști așteap- 
tă acum afară. 

În timp ce Maloof taie cuştile, Nordgren și Sami 
aduc sacii de poștă. 

Banii sunt împachetaţi în cutii roşii de plastic. 
Caută bancnotele de cinci sute de coroane şi aruncă 
cutiile cu bancnote de o sută şi de douăzeci pe jos. 

Maloof trece la următoarea cuşcă. Pune jos flexul 
fără să-l oprească, şi acesta se învârte pe podea ca și 
cum ar avea o viață proprie. Maloof încearcă ușa cuștii. 
Nu se deschide. Ia flexul și taie ultima porțiune. 

În a doua cușcă sunt bancnotele mari. 

Se apucă de lucru. 

Imediat ce un sac se umple îl trag în încăperea 
alăturată, în camera de depozitare de lângă geamul 
blindat, apoi îl aruncă pe balconul de la etajul cinci. 

Pentru toate acestea e nevoie de timp. 

Deşi sunt conștienți că nu pot sta prea mult înăun- 
trul clădirii, continuă operaţiunea. De când au coborât 
din elicopter sunt în mare grabă, dar ştiu că acum 
trebuie să se grăbească și mai tare. Când pare că pe 
micul balcon de la etajul cinci nu mai e loc pentru 
saci de poștă, decid că au terminat. 

Caroline Thurn, şefa unității speciale, urcă în duba 
de poliţie care serveşte drept centru de coordonare, 
parcată în fața benzinăriei Statoil aflată exact vizavi 
de depozitul de bani al G4S. Benzinăria e pe un mic 
deal, ceea ce înseamnă că are o panoramă bună asu- 
pra împrejurimilor. Luminile albastre intermitente ale 
maşinilor de poliție din depărtare conferă scenei un 
aspect cinematografic. Zgomotul elicopterului hoţilor 
sporește această senzaţie. Thurn l-a zărit mai devreme, 
dar acum pare să fi dispărut pe cerul întunecat al nopții. 

Are două variante. Fie trimite imediat oameni în 
clădire, riscând să se tragă focuri de armă şi să fie 
luaţi ostatici, fie așteaptă până când hoţii se întorc la 
elicopter şi încearcă să fugă. Mai are câteva minute 
ca să ia o decizie. 

Pe locurile din față ale dubei sunt doi agenți în 
uniformă, iar în spate mai mulți oameni. Unul dintre 
ei e în haine civile și are un laptop deschis în faţa lui. 
Thurn întrezăreşte pe ecran imagini verzi şi pixelate 
tipice pentru camerele de supraveghere. 

-Cine e ăsta? îl întreabă pe cel mai apropiat agent. 

- Nu ştiu. 

-Ce caută aici un poliţist în civil? 

- Întrebaţi-l pe Månsson, sugerează agentul, refe- 
rindu-se la ofițerul aflat la comandă. 

Agentul se lasă la loc pe bancheta din față. Thurn 
se întoarce spre spatele dubei şi spre necunoscutul cu 
computerul. Bărbatul cu păr roşcat, de vârstă mijlocie, 
are ochelari groși. 

- Eu sunt Caroline Thurn. Preiau comanda aici. 
Cine ești dumneata? 

Bărbatul ridică privirea spre inspectoarea de poliție 
și dă din cap. 

- Palle Lindahl. Şeful securităţii de la G4$. 

Scoate o carte de vizită şi i-o întinde. 

- Ați ajuns aici foarte repede, observă Thurn. 

- Locuiesc chiar aici, îi explică Lindahl arătând cu 
mâna pe geam. Managerul departamentului de numă- 
rat bani, Claude Tavernier, a dat alarma la paznicul de 
serviciu. Asta a fost... Se uită la ceas pe telefon, apoi 
spune: Acum douăzeci de minute. Paznicul a sunat 
la Skövde, unde e centrul nostru de control. Cei de la 
Skövde m-au sunat pe mine, așa cum trebuie să facă. 
Eu mi-am luat niște pantaloni și... am venit. Voi erați 
deja aici. 

Thurn încuviinţează din cap. 

- Există riscul unei luări de ostatici? 

Asta e cea mai presantă preocupare a ei. 

- Nu e necesar să speculăm, răspunde şeful 
securității. 

Întoarce computerul pentru ca Thurn să poată vedea 
ecranul. Pe el sunt doi bărbați îmbrăcaţi în negru care 
stau în fața a ceva ce seamănă cu nişte cuști înalte cu 
gratii. Scot nişte cutii din cușşti și apoi aruncă pache- 
tele cu bancnote în saci de pânză. Unul dintre ei are 

o armă automată, probabil un Kalaşnikov, a cărui curea 
ii atârnă pe umăr. 

- Avem peste optzeci de camere de supraveghere în 
clădire, pot să le pun pe toate pe ecran. 

- Impresionant, spune Thurn. Dar din păcate nu 
ajută. 

- Camerele nu sunt menite să prevină infracțiunile, 
replică ofensat Palle Lindahl. Oricâte camere sau sei- 
furi ai avea, asta n-o să-i țină prea mult la distanță 
pe infractorii abili. Ideea e ca perimetrul de securitate 
să reziste la un atac de cincisprezece minute. Atât ar 
trebui să fie suficient. 

- Suficient pentru ce? întreabă inspectorul. 

- Suficient pentru ca poliția să ajungă aici. Acele 
cincisprezece minute au trecut, și voi sunteţi aici. Pot 
să deschid și să închid ușile şi lifturile din întreaga clă- 
dire de la computerul ăsta. Aveţi o grămadă de oameni 
aici. Pot să vă conduc până la hoţi, dacă vreţi. 

Thurn dă din cap gânditoare şi se uită pe geamul 
dubei de poliţie. 

Numeroşii poliţişti în uniformă stau lângă mașinile 
lor care clipesc albastru, discutând în mici grupuri. 
Motivul pentru care nu par să se grăbească sau să 
aştepte ordine de un fel sau altul este că nici unul 
dintre aceşti polițiști nu a fost antrenat pentru o ase- 
menea situaţie. Sunt bărbați şi femei care ar putea să 
fugărească vandali și pungași, care pot să îndepărteze 
bețivii din locuri publice, să imobilizeze un bărbat care 
şi-a agresat soţia într-un apartament din suburbiile 
sudice și, în cel mai bun caz, să nimerească ținta la 
testul anual de tragere. Dar nu au deloc experienţă în 
combaterea criminalității internaţionale organizate. 

A le ordona acestor bărbaţi şi femei să ia cu asalt 
depozitul de bani ar fi extrem de riscant. 

Și dat fiind că în clădirea de vizavi există civili, 
viețile acestora ar fi puse în pericol. 


Thurn priveşte fix ecranul computerului, uimită 
de cât de calm par să lucreze hoţii. Îi urmăreşte cum 
îşi umplu metodic sacii de poștă cu bani. Când un 
sac se umple, îl aruncă pe umăr sau îl trag pe podea 
afară din încăpere. Dat fiind faptul că vin și pleacă și 
toți sunt îmbrăcați la fel, e greu de spus câți sunt 
în total. Patru, ar zice ea, dar ar putea la fel de bine 
să fie trei sau cinci. 

- Unde sunt? La trezorerie? 

- Nu, nu, spune Lindahl. Nimeni nu intră în tre- 
zoierie. Acolo sunt sumele importante. Nu, sunt la 
etajul șase. Noi îi spunem Numerar. Departamentul 
de numărat bani. Acolo trimitem bancnotele să fie 
numărate. Apoi ele sunt trimise înapoi la trezore- 
rie. Sus nu există niciodată mai mult de câteva sute 
de milioane. 

- Câteva sute de milioane? repetă Thurn uimită. 

- În clipa asta avem peste un miliard în clădire, 
explică Lindahl, ca pentru a pune acele sute de mili- 
oane în context. 

-Şi nu mai e nimeni altcineva acolo? întreabă 
Thurn, arătând din cap spre ecran. 

- În încăpere ar trebui să existe personal... răspunde 
în cele din urmă Lindahl. Avem aproximativ o duzină 
de oameni care lucrează la numărat la ora asta. lar 
ordinele sunt să rămână pe loc dacă se întâmplă ceva. 
Dar nu-i văd. Nu ştiu ce să zic... 

- Deci, cu toate cele optzeci de camere de suprave- 
ghere ale voastre, nu ştii dacă angajaţii dumitale sunt 
expuși sau nu riscului? 

Palle Lindahl scutură din cap. 

- Nu. Nu pot. 

- Nu, repetă Thurn. 

- Dar ceea ce pot să spun, și fără nici un echivoc, 
continuă șeful securității, fără să încerce deloc să-şi 
ascundă senzația de iritare şi nedreptăţire, e că dacă 
luaţi cu asalt clădirea şi-i arestați pe hoți, ar fi mai 
bine pentru angajații noștri, oriunde ar fi ci. 

Casca din urechea lui Thurn începe să sune, aşa că 
apasă pe butonul de pe cablu. „În sfârşit au decolat 
piloţii“, se gândește ea. 

Dar vocea pe care o aude nu ea tânărului pilot de 
elicopter, ci a lui Mats Berggren. | 

- Tocmai am vorbit cu Hertz. N-o să plece nici un 
elicopter din Uppsala sau Berga. 

- Nu există elicoptere? 

- Hertz e la sediul poliției. Nu știu ce se întâmplă, 
dar mesajul autorităților militare e că va trebui să ne 
ocupăm de asta noi înșine. 

- Politica. 

- Au promis să urmărească radarul. Au zis că pot să 
vadă tot ce e în aer. Se pare că au văzut deja de câteva 
ori elicopterul hoților. Şi când a decolat, și când a ajuns 
la Västberga. 

- Politicieni, repetă Thurn. 

- Elicopterul nostru n-a decolat? întreabă Berggren. 

- Nu, spune Thurn uitându-se la ceas. Dar piloţii 
ar fi trebuit să ajungă deja la Myttinge. 

- Unitatea Specială se pregăteşte. 

- Se pregăteşte? răspunde Thurn disprețuitor. Când 
o să ajungă ei aici n-o să mai fie nimeni. 

Dar apoi inspectorul zărește ceva care-i mai amelio- 
rează dispoziția. Două dube de intervenţie se apropie de 
benzinărie. De asemenea, elicopterul tocmai a coborât 

spre acoperiș. Acum pluteşte deasupra depozitului de 
bani. Nu există nici o îndoială: pilotul a văzut şi el 
dubele de intervenţie. 

Ăştia sunt genul de polițiști pe care Thurn i-ar tri- 
mite în clădire. 

- În sfârşit, spune ea în direcţia iritatului şef al 
securității. 

Dubele de intervenţie se apropie de benzinărie şi 
se opresc lângă Thurn. Din una dintre ele coboară un 
polițist imens, trebuie să aibă peste doi metri înăl- 
time, cu părul periuță și umeri de culturist. Fără nici 
o îndoială, e comandantul unităţii. 

-Cine e la comandă aici? se răsteşte el. 

Thurn își duce un deget spre piept. Bărbatul ridică 
din umeri și se uită spre clădire şi spre elicopterul care 
pluteşte deasupra ei. 

- Vreţi să-l doborâm? 

- Să-l doborâm? 

- Putem să tragem în nemernicul ăla, spune ofițerul 
dând încrezător din cap. 

Thurn ridică privirea spre elicopter. „E nebun, se 
gândeşte ea. Dacă ar trage în elicopterul care plutește 
deasupra acoperișului l-ar putea face să explodeze şi să 
se prăbușească într-o clădire plină de oameni. Ce-o fi 
în capul lui?“ Dar înainte ca Thurn să apuce să spună 
ceva, Palle Lindahl scoate capul din duba de poliţie. 

- Hoţii par să se deplaseze, strigă el. 

Într-o mână ţine laptopul, pregătit să le arate ima- 
ginile de la camerele de supraveghere ca să-și demon- 
streze spusele. 

Thurn se întoarce spre şeful detaşamentului de 
intervenție. 

- Luaţi clădirea cu asalt. Acum. Prindeţi-i înainte 
să fie prea târziu. 

E timpul ca Palle Lindahl să demonstreze că posi- 
bilitatea de a deschide uși de la computer nu e doar 
lăudăroşenie. 

Șeful detașamentului de intervenţie se îndreaptă 
deja cu pași mari spre duba lui. Thurn se uită la ceas. 
De ce n-a sunat pilotul de elicopter? 

Jack Kluger respiră prea repede. Are hiperventilație. 
Și, din cauză că trupul lui nu primește suficient oxigen, 
mâinile îi tremură. A mai trecut prin asta. De multe 
ori. Ştie că trebuie să se calmeze. Trebuie să respire 
mai adânc, să tragă aer în plămâni. 

Dar e imposibil. 

Nu se întâmplă nimic. Lumina verde a ceasului îi 
străluceşte puternic la încheietura mâinii. Au trecut 
deja aproape treizeci de minute. Treizeci de minute. 
Cu siguranţă s-a întâmplat ceva. Cât ar mai trebui să 
aştepte, cât să rămână în poziţie deasupra acoperișului? 
Ar fi mai bine dacă ar pleca pur şi simplu? 

Nu are nici o modalitate de a comunica cu hoţii 
dinăuntru. 

Ce mai aşteaptă? 


Chiar atunci, indicatorul de avertizare al rezervoru- 
lui de combustibil începe să clipească. În întunericul 
din elicopter, lumina roșie pulsează cu o aroganță nea- 
bătută. Acum numărătoarea inversă a devenit serioasă. 
Clipitul luminii are același ritm cu sângele care bate în 

tâmplele lui Kluger. Dedesubtul lui, pe pământul întu- 
necat, luminile albastre intermitente ale mașinilor de 
poliție aruncă raze lungi și șerpuite de lumină asupra 
clădirii cu siluetă greoaie. Pereţii solizi de cărămidă şi 
ferestrele slab luminate nu oferă nici un indiciu despre 
ce s-ar putea petrece înăuntru. 

În strălucirea puternică a reflectorului de pe acope- 
riş, nu există nici un risc ca Jack Kluger să facă vreo gre- 
şeală. Înclină ușor elicopterul, foarte puţin, şi priveşte 
lung scara care iese în continuare prin fereastra spartă. 

Nici o mișcare, nici o umbră, nimic. 

Acoperişul e gol. 

Indicatorul roșu de avertizare îi iluminează fața. 
Ochii lui albaștri reflectă lumina albastră a maşinilor 
de poliție de lângă benzinărie. Devine din ce în ce mai 
aglomerat acolo jos, noi mașini sosesc întruna. 

Pilotul de elicopter nu observă că transpiră. Nu se 
mai gândeşte că respiraţia lui poate fi prea rapidă sau 
prea superficială. 


Dintr-odată, vede cu colțul ochiului că la benzinăria 
Statoil se întâmplă ceva. Împinge maneta la dreapta, 
astfel ca elicopterul să se răsucească în aer, și urmărește 
sosirea celor două dube de intervenție. 

Dat fiind că de peste un an îndeplinește mici misiuni 
pentru Balik la Södertälje, Jack Kluger ştie că dubele 
de intervenţie sunt un semn rău. Sunt pline de acel tip de 
poliţişti pe care şi-i aminteşte din Texas. Oameni care 
nu se tem să tragă cu arma, oameni cărora nu le pasă. 

Priveşte iar şi iar orizontul sudic, așteptându-se să 
vadă elicopterul poliţiei apropiindu-se în orice clipă. 
„Dacă apare, s-a terminat“, își spune. O să plece. 

Dar poate că va trebui să facă asta mai devreme? 

Au decolat din Norrtälje cu rezervorul umplut pe 
jumătate ca să nu depășească greutatea. Acum își dă 
seama că a fost o greșeală. Indicatorul e la minimum 
deja de un minut sau două. 

Kluger înjură tare. 

Respiră rapid. 

„Încă un minut, se gândeşte el. Apoi am plecat.“ 

Jakob Walker e la volan. 

Se limitează la 70 de kilometri pe oră, nu îndrăz- 
nește să meargă mai repede prin pădurea deasă din 
Värmdö. De asemenea, n-ar recunoaşte nici în ruptul 
capului cât de obosit e. Au aterizat la ora două, au 
reușit să doarmă câteva ore, apoi a venit apelul. 

Farurile mașinii aruncă o lumină albăstrie asupra 
pinilor și molizilor. Trec pe lângă stânci joase și câm- 
puri care apar dintr-odată. Jakob a mai condus de sute 
de ori de la secţie la hangar, dar noaptea e întotdeauna 
surprins de numeroasele curbe strânse. 

- Poate că am putea să mergem puțin mai repede? 
spune Larsson. 

Jakob întoarce capul. Nu a reușit niciodată să-l 
cunoască pe Conny Larsson. Sunt prea diferiți. Conny e 
un bărbat liniștit și solitar de șaizeci și ceva de ani, din 
nordul îndepărtat al țării, în timp ce Jakob e locuitor 
get-beget al Stockholmului. 

- Mai bine ajungem acolo întregi decât să ne trezim 
cu un elan în parbriz, spune el. 

După cum se aștepta, Larsson nu răspunde. 

Săptămâna trecută au fost încartiruiți la baza 
Unităţii Speciale Naţionale din Solna și au decolat cu 
elicopterul o dată pe oră, deși nu se întâmpla abso- 
lut nimic. Jakob nu a făcut serviciul militar, dar îşi 
imaginează că noaptea petrecută în acel departament 
milităros al poliției seamănă destul de mult cu acesta. 
Cu o seară în urmă fuseseră informați sumar despre 
planurile hoților: un elicopter avea să aterizeze pe aco- 
perişul depozitului de bani Panaxia din Bromma, după 
care, cel mai probabil, avea să fie folosit și pentru fugă. 

Noaptea aceea fusese extrem de agitată. Atmosfera 
din sala de şedinţe era tensionată și gravă, iar el avusese 
impresia că toți bărbaţii cu maxilare pătrate din jurul 
lui se pregăteau de război. 

Sarcina era şi, presupune Jakob, este în continuare 
de a obstrucționa sau eventual de a urmări un elicopter 
Bell JetRanger. El cunoaște bine modelul. Modelul 206 
e al treilea din seria lui, un tip de elicopter creat inițial 
pentru americani şi apoi vândut cu succes populației 
civile, după ce forțele aeriene americane s-au răzgândit 
şi au decis să nu-l mai comande. 

Atât armata, cât şi poliția suedeză au folosit acel 
model sau cel puțin versiuni ale lui. Jakob și-a obținut 
permisul de pilot de elicopter chiar cu un JetRanger II. 
Zilele acestea zboară mai mult cu obișnuitul Eurocopter 
Airbus. Pentru un neinițiat, singura diferență vizi- 
bilă este elicea din spate încastrată, marea mândrie 
a firmei Eurocopter, pentru care aceasta deține și un 
patent global. 


În sfârşit, luminile hangarului din Myttinge se 
zăresc în depărtare, iar Jakob apasă pe acceleraţie pe 
ultimii aproximativ o sută de metri. Conny Larsson 
oftează. Ce vrea să spună prin asta rămâne de văzut. 

Săptămâna trecută au discutat despre riscul ca hoţii 
să deschidă focul şi au ajuns la concluzia că, dacă 
zboară deasupra elicopterului hoţilor, doar un idiot 
ar risca să-şi doboare în cap un elicopter al poliţiei. 

lar din câte înţelege Jakob, hoţii sunt departe de a 
fi idioţi. 

Opreşte lângă gard, în beznă, la scurtă distanţă de 
intrare. Se dau jos în noaptea întunecoasă și se apropie 
rapid de poartă. Când au mai rămas doar câţiva metri, 
iar Jakob bâjbâie deja cu cheia după lacăt, Larsson 
strigă. Peste o secundă, Jakob zărește şi el același lucru. 

De cealaltă parte a gardului, chiar în faţa ușilor 
hangarului, sunt două cutii pătrate și negre pe care 
clipesc nişte lumini roşii. 

Bombe. 

- Încetează, pentru numele lui Dumnezeu! strigă 
Larsson. 

Dar Jakob a încremenit deja. 

- Ce naiba sunt alea? 

Cei doi piloți de serviciu se holbează la bombe. 
E ciudat să te afli într-un loc atât de familiar, care 
emană un calm imobil, şi să te uiţi la ceva care pare 
desprins dintr-un film de acțiune american. 

- Asta voiau, spune Larsson în timp ce se retrage 
încet cu spatele de lângă gard. 

- Ce? 

- De asta am fost mutați la Solna săptămâna tre- 
cută. E un mod de a se asigura că nu putem decola. 
Probabil că porcăriile alea au cronometru. O să explo- 
deze în orice clipă. 

Piloții continuă să se retragă cu spatele spre maşină. 

- Ce naiba facem? 

- Sunteţi în aer? 

Thurn e lângă benzinărie, împreună cu Dag Mânsson 
și şeful securităţii de la G4S, Palle Lindahl. Dubele de 
intervenţie se îndreaptă spre depozitul de bani. Pentru 
prima oară de când s-a urcat în mașină în dimineața 
aceea, Thurn simte că deţine controlul. Peste doar 
câteva minute, detașamentul de intervenţie va lua cu 
asalt clădirea, iar elicopterul de la Myttinge va sosi 
ca să blocheze fuga hoților. 

Însă Jakob Walker are să-i spună altceva. 

- Nu suntem în aer, suntem tot la sol, spune pilotul 
în casca lui Thurn. 

Thurn ascultă, dar nu înţelege. 

- Poţi să repeți? 

- În faţa uşilor hangarului sunt două bombe, conti- 
nuă pilotul de elicopter. Nu ştim cum sunt construite. 
Aşteptăm la poartă până sosesc ajutoare. 

- Bombe? exclamă Thurn. Este...? 

- Colegul meu sună acum la control, o întrerupe 
Jakob aruncând o privire spre Larsson care, într-ade- 
văr, a reuşit să prindă centrul de control. Vor trebui 

să trimită pe cineva care ştie să se ocupe de asta. 
Trebuie să aşteptăm până trece pericolul. Dacă se va 
întâmpla rapid, poate că reuşim... 

Thurn își smulge casca din ureche și începe să alerge 
direct prin iarbă, spre dubele de intervenție și depozitul 
G4S. Mâinile ei taie aerul ca nişte cuțite, picioarele ei 
lungi izbesc pământul. Aleargă repede. 

Thurn strigă spre dubele de intervenție care se apro- 
pie tot mai mult de clădire. 

- Anulaţi! Clădirea ar putea fi minată! 

Nordgren urcă pe scara cea lungă spre acoperiş. 
Cară o frânghie groasă care coboară spre balconul de la 
etajul cinci. Primul lucru pe care-l vede când iese afară 
e oceanul de lumini albastre intermitente de la sol. 

Al doilea lucru pe care-l vede este elicopterul care 
plutește deasupra lui. 

Are impresia că au trecut ore întregi de când a stat 
în elicopter. 

Începe să tragă frânghia. Maloof a agăţat de ea un 
sac de poştă plin. Nordgren se dă înapoi, încă puţin, 
încă puțin. Nu e chiar atât de greu pe cât se așteptase. 
Când se opreşte ca să-și tragă răsuflarea, se întoarce 
să vadă unde e. 

Se află la doi centimetri de marginea acoperișului. 

Nu are timp să se sperie sau să se gândească la asta 
acum. 

Cu sacul de poștă pe post de contragreutate, se 
apropie din nou de fereastra spartă și-l ridică rapid 
pe ultima porțiune. 

În spatele lui, elicopterul aterizează. 


* 

În timp ce Maloof ține scara, Sami urcă pe acoperiş 
ca să-l ajute pe Nordgren cu sacii. Maloof rămâne în 
urmă, pe balconul de la etajul cinci, unde leagă câţiva 
saci laolată de frânghie, pentru ca lucrurile să meargă 
mai rapid. Se simte expus pe micul pervaz. Ştie că poli- 
țiştii pot să ia cu asalt clădirea în orice clipă, dacă nu 
sunt deja înăuntru. Maloof poate fi văzut de la toate 
etajele de mai jos, iar scara e singura cale de scăpare, 
ceea ce face din el o ţintă şi mai facilă. 

Se uită la ceas. 

Cele cincisprezece minute pe care le-au planificat 
ei s-au transformat în treizeci. 

Nu poate să dureze mai mult. Maloof decide să lase 
ultimii câţiva saci pe care încă nu au reuşit să-i ridice 
și începe să urce scara. 

Pe acoperiş, Sami aleargă la elicopter ca să arunce 
banii în cabină. Când deschide uşa, e întâmpinat de 
un pilot furios. 

Jack Kluger strigă suficient de tare ca să domine 
zgomotul motorului. 

- Ați spus cincisprezece minute! Unde dracu’ ați 
fost? Nu mai avem combustibil! 

Indicatorul rezervorului clipește cu lumina lui roşie 
rău prevestitoare. 

Dacă hoţii au pus bombe în fața hangarului pen- 
tru elicoptere din Myttinge, șansele să fi făcut acelaşi 
lucru și la depozitul de bani din Västberga sunt mari. 
lar Caroline Thurn nu vrea să fie responsabilă pentru 
că a ordonat unui polițist să deschidă o ușă care apoi 
îi explodează în față. 

Strigând și gesticulând frenetic, reușește să oprească 
detașamentul de intervenţie înainte ca acesta să ajungă 
la intrare. Imensul comandant coboară din prima 
dubă. Poartă vestă antiglont și cască și e furios. Se apro- 
pie cu paşi mari de Thurn și se oprește drept în faţa ei. 
E atât de aproape, că privește spre ea în jos. Muşchii 
de la gât îi sunt încordați. 

- Cred că ar fi mai bine să te retragi, şuieră el. Acum 
intrăm înăuntru. 

Zgomotul elicopterului care pluteşte direct deasu- 
pra lor e atât de puternic, încât amândoi trebuie să 
ridice vocea. 

- Clădirea poate fi minată! strigă Thurn. 

I se pare că simte miros de benzină. Ar putea să vină 
de oriunde: de la elicopter, de la dubele de intervenţie, 
de la benzinărie. 

Comandantul înarmat până-n dinţi se încruntă 
suspicios, apoi se întoarce să privească intrarea. La 
etajul unu, în camera de supraveghere, paznicii stau 
în fața ecranelor care prezintă aceleași imagini ca și 
cele de pe laptopul lui Palle Lindahl. E oare posibil să 
nu fi văzut când cineva a plantat bombe în clădire? 

- Minată? repetă ofiţerul agresiv, părând neîncre- 
zător. Eu nu văd nimic. 

- Avem motive să credem asta. 

- Da? Asta înseamnă că n-ar trebui să intrăm 
înăuntru? 

Comandantul pare incredibil de dezamăgit. 

- Trebuie să ne asigurăm că... 

Dar înainte ca Thurn să apuce să-şi termine pro- 
poziția, zgomotul elicopterului devine asurzitor. Peste 
o secundă, cei doi îl văd cum se înalță. 

- Pleacă! strigă Thurn, simțind cum o cuprinde 
panica. Scapă. 

Doi poliţişti cu lansatoare de rachete sar jos din 
dubă. Aleargă pe iarbă, se ghemuiesc cu armele pe 
umăr şi le îndreaptă spre elicopter. 

Comandantul o privește fix pe Thurn. 

- Dă ordinul! şuieră el. 

Thurn ridică privirea spre elicopter. 

- Ordinul! se răsteşte șeful detașamentului de inter- 
venție. Dă ordinul! 

În afară de hoţi, Thurn nu are habar cine mai e în 
elicopter. Pilotul este forțat să participe, sau e complice 
la jaf? Au ostatici la bord? 

- Dă ordinul! ţipă ofițerul la ea. 

E roşu la față, și pe gât are o venă umflată. 

Thurn îi priveşte lung pe cei doi poliţişti ghemuiți 
la pământ, cu armele pregătite. Apoi ridică iar privirea 

și îşi dă seama că e deja prea târziu, elicopterul a ajuns 
prea departe. 

- Căcat! izbucnește ofițerul când îşi dă seama de 
același lucru. 

O ia la fugă spre vehiculul său, urmat îndeaproape 
de cei doi oameni care îngenuncheaseră pe iarbă. 

- Urmăriţi-i! strigă Thurn către şeful detașamen- 
tului de intervenţie. 

Apoi începe să alerge în direcția opusă, spre mașina 
ei de lângă benzinăria Statoil. 

La jumătatea drumului îi sună telefonul. Răspunde 
fără să încetinească. 

- Caroline? îi strigă Berggren în ureche. Caroline? 
Eu sunt. M-a contactat Hertz. Armata spune că are 
două avioane de vânătoare în aer, aproape de voi. 

Thurn încearcă să-și adune gândurile. 

- Hoţii tocmai au plecat, strigă ea. Avem o dubă 
de intervenție care-i urmărește. Poţi să faci în aşa fel 
încât să pot lua legătura cu duba, Mats? Avioane de 
vânătoare? Cum ne-ar putea ajuta? 

- Nu știu, răspunde Berggren. Ar putea să doboare 
elicopterul? 

Thurn a ajuns în parcare. Fără să ştie cine e în 
cabină, îi e imposibil să se gândească măcar la dobo- 
rârea elicopterului. Oare răspunsul se află la camerele 
de supraveghere ale lui Lindahl? A surprins vreuna 
siluetele celor care au urcat la bord? 

- Lasă-mă o clipă, gâfâie ea la telefon. 

-Ce să le spun piloților? 

- Spune-le să rămână în așteptare, răspunde Thurn. 
În aşteptare. 

Aleargă spre duba de poliţie, dar înainte să poată 
vorbi cu Lindahl, Berggren sună iar. 

- Contraordin, Caroline. 

- Ce înseamnă asta? 

- Olsson a aflat de avioanele de vânătoare. E ilegal. 

-Ce e ilegal? 

- Armata nu are voie să se implice în activitatea 
de poliție. Există o lege... Olsson a dat contraordinul. 
Avioanele au revenit pe traseul lor iniţial. 

- Politicieni, pufneşte Thurn. 

Dar simte o anumită uşurare că nu a trebuit să-şi 
asume responsabilitatea pentru atacarea unui elicopter 
privat de către un avion de vânătoare suedez în spațiul 
aerian al capitalei. 

- Elicopterul apare pe vreun radar? întreabă ea. 

- Nici măcar când a decolat, spune Berggren. Armata 
îl caută. Şi noi. Nimeni nu vede nimic. 

- Zboară prea jos. 

- Exact. Zboară prea jos. Dar asta trebuie să însemne 
că detașamentul de intervenţie îl poate vedea de pe 
autostradă, nu? 

Thurn încuviinţează din cap. Berggren are dreptate. 
Dat fiind faptul că hoţii nu doar că preferă să zboare 
la mică altitudine, dar probabil că au închis și toate 
aparatele de comunicaţie, nu au altă variantă decât 
să se bazeze pe drumurile bine luminate ca să poată 
naviga. Thurn vede cum la orizont apare lumina zilei, 
însă e doar o linie subțire pe cerul întunecat. Ştie din 
experiență personală că prin geamurile groase ale eli- 
copterului lumea pare încă și mai întunecată. 

- Ajută-mă să vorbesc cu detașamentul de inter- 
ventie, îi spune ea lui Berggren. Fă-mi legătura. Cred 
că pot să-i ajut. 

Tor Stenson cască şi îşi trece mâna peste barba 
nerasă. 

Tura de noapte e întotdeauna lungă şi plicticoasă. 
Tura lui a început la miezul nopții, ca de obicei, când 
redacția era cea mai agitată. Materialele se trimit 
la tipografie, iar ziarul de a doua zi prinde contur. 
Oamenii aleargă pe coridoare, telefoanele sună, sunt 
adăugate și scoase articole, iar discuțiile despre titlurile 
de prima pagină, supratitluri şi caseta de promovare 
ating nivelul freneziei. Tor Stenson nu are nimic de-a 
face cu toate acestea. Numărându-se printre angajaţii 
mai tineri, lucrează pentru una dintre companiile de 
recrutare ale ziarului. Începând cu 2001, angajările 
de noi reporteri pentru redacție au fost înghețate; 
angajaţii actuali se bucură de siguranța postului, dar 
lucrurile stau altfel pentru oamenii angajaţi de com- 
pania de recrutare. Chiar dacă munca lui Stenson se 
concentrează asupra internetului - în lumea tablo- 
idelor, oricine are sub treizeci şi cinci de ani e un 
guru online -, nu știe dacă slujba lui va mai rezista de 
la o lună la alta. 

Stenson își începe întotdeauna tura schimbând 
câteva cuvinte cu colegii care sunt în drum spre casă. 
Există vreo bârfă de la Hollywood care merită reluată? 
Apoi cercetează site-ul concurenţei. Au ceva ce lui i-a 
scăpat? Redacţia se golește în jurul lui, iar după aproxi- 
mativ o oră şirurile de birouri din spațiul deschis al 
încăperii amuţesc. 


Când sună telefonul, e deja trecut de cinci şi jumă- 
tate. Stenson tresare. La primele ore fluxul de ştiri e 
minim, ceea ce înseamnă că apelul e neaşteptat. 

- Stenson, răspunde el. 

E cineva care vrea să-i dea un pont de la centrul de 
comandă al poliţiei. 

Ceea ce are de spus acesta e incredibil. Chiar 
senzațional. 

Pulsul i se accelerează pe măsură ce ascultă. Hoţi 
cu un elicopter. Care au pătruns într-un depozit de 
bani prin acoperiș. Și apoi au fugit - cu o sumă de bani 
inimaginabilă - cu același elicopter. 

Stenson îşi dă seama imediat că asta e o ştire de 
prima pagină. Simte cum îi bate inima în piept. E şansa 
lui de a pune mâna pe un post permanent. 

- Fotografii? întreabă el. Ai vreo fotografie? 

Polițistul îi dă numărul paznicului care a anunţat 
jaful din Västberga. 

- Căcat, înjură Stenson în timp ce formează numă- 
rul paznicului și aşteaptă ca acesta să răspundă. Căcat. 

Înjură tare, chiar dacă nu ştie nici el de ce. 

Da, paznicul a făcut fotografii cu elicopterul alb 
decolând de pe acoperișul clădirii G4S şi dispărând pe 
cerul întunecat al noptii. În sinea lui, Stenson sărbă- 
toreşte, dar încearcă să pară cât mai indiferent atunci 
când paznicul începe să negocieze preţul. 

E 05.48 atunci când Tor Stenson încarcă primele 
imagini neclare pe site. Verifică rapid dacă ziarul rival 
a făcut acelaşi lucru, dar deocamdată nu vede nimic. 

După asta îl sună acasă pe şeful departamentului 
de ştiri. Pentru început Stenson îşi repetă numele de 
câteva ori, ca să fie sigur că şeful de departament ştie 
cât se poate de clar cine a găsit ştirea. Apoi îi spune 
despre elicopter. 

Şeful departamentului de ştiri murmură ceva, 
închide şi apoi îl sună pe redactorul-şef adjunct, care 
îl sună fără nici un chef pe redactorul-șef, trezindu -]. 

- Dormeai? întreabă adjunctul. 

- Eu nu dorm, ce dracu’, bâiguie redactorul-șef, 
căruia în mod evident i-a fost întrerupt un vis plăcut. 
Conduc ditamai redacția, nu-s plătit ca să dorm. 

Adjunctul îi explică rapid ce s-a întâmplat. 

- Un jaf cu elicopterul? rezumă redactorul-şef, care 
deja stă pe marginea patului și își trage chiloţii. Există 
un mod mai concis de a spune asta? În fine, nu con- 
tează, vedem. Plec acum. Trimite la Västberga oameni 
ca să-i intervieveze pe polițiștii de la locul faptei. Există 
vreun ostatic? 

Adjunctul nu are idee despre ostatici, dar redactorul 
pentru internet Tor Stenson, cel care a făcut rost de 
fotografiile pe care le-au pus online, susține că mar- 
torul a auzit pocnituri dinăuntrul clădirii. 

- Pocnituri? şuieră redactorul-șef, luând o chiflă cu 
scorţişoară cam veche de pe o farfurie din bucătărie 
şi îndreptându-se spre uşă. Ce naiba înseamnă asta? 
Hoţii făceau popcorn? Avem nevoie de detalii! 

Lumina de avertizare a rezervorului continuă să 
clipească. Kluger nu vede altceva, doar asta există în 
acest moment; lumina roşie umple cabina întunecată, 
ca un memento constant şi fatal că în curând o să 
rămână fără combustibil. 

- Unde naiba ați fost? strigă el în timp ce înclină 
elicea în față cu câteva grade, făcând bula de metal să 
străpungă aerul în timp ce se îndepărtează de piramida 
de sticlă luminoasă de deasupra clădirii de pe Västberga 
allé. Am spus cincisprezece minute?! Au trecut... trei- 
zeci şi patru. N-o să meargă, fir-ar a dracu'! 

Pe frunte îi curge transpirația, iar picăturile care nu 
i se agaţă de sprâncene i se preling în ochi. Clipeşte ca 
să le îndepărteze. Nimeni nu-l aude, bubuitul puternic 
al aparatului copleșește orice altceva și nu pot comu- 
nica nici cu ajutorul căştilor, deoarece au decis să nu 
şi le pună. Toate dispozitivele electronice neesențţiale 
au fost închise. Nu vor să fie surprinși pe radarele 
armatei sau poliţiei. Zboară în orb, cu o lumină roșie 
de avertisment care clipeşte ca să le reamintească per- 
manent realitatea. 

- Imbecili nenorociţi! strigă Kluger, chiar dacă nu-l 
aude nimeni. 


Maloof stă pe scaunul din spatele lui Jack Kluger. 
Se apleacă în față, cu ochii închiși, așteptând explo- 
zia. Încearcă să-şi spună că, dacă poliția ar fi primit 
ordine să-i doboare, asta s-ar fi întâmplat deja. Totuşi, 
aşteaptă racheta. Zgomotul exploziei, urmat de senzația 
de cădere. Imponderabilitate. Gol. 

Dar nu se aude nici un bubuit, nici o explozie. 
Maloof se îndreaptă încet de spate. Deschide ochii. 
Nordgren stă pe jumătate prăbușit pe scaunul de lângă 
el. În față, pe diagonală, vede conturul feţei lui Sami, 
sub masca de schi din poliester. Sângele continuă să 
bubuie în gâtul lui Maloof, dar brusc, în jurul lor se 
instalează nemișcarea. S-a terminat? Se uită pe fereas- 
tră. Cerul e negru-cenușiu, și ei sunt în zbor. 

S-a terminat? 


Niklas Nordgren stă cu burta pe unul dintre sacii de 
poştă. S-a aruncat în elicopter pe scaunul din spatele 
pilotului, lângă Michel Maloof. Modul în care a aterizat 
înseamnă că vede prin geamul din ușă, spre pământ, 
unde un roi de lumini albastre rotitoare continuă să-și 
caute șansa. Pe Västberga allé şi Vretensborgsvăgen 
există mai multe zeci de vehicule de urgență, adunate 
în trei grupuri distincte. 

„Pare o natură moartă“, se gândeşte Nordgren, ca 
şi cum cineva ar fi amplasat mașinile ca să creeze 
dramatism într-un cartier de afaceri altfel somnoros. 

Pe străzile care se încrucișează prin zona industrială 
Văstberga, lumina albă pătrunzătoare a stâlpilor de 
iluminat cade pe pământ ca niște popice. Autostrada 
cu şase benzi de lângă ea e încă relativ goală. Și cu 

fiecare secundă care trece, elicopterul îi duce tot mai 
departe de turnul neclar, cu piramida lui de sticlă 
strălucitoare de pe acoperiș. 

„S-a terminat“, se gândeşte Nordgren, dar încă nu 
poate să asimileze acest fapt. Simte metalul rece al 
scărilor sub palme, în scobiturile tălpilor, dar memoria 
muşchilor lui e mai limpede decât celelalte simțuri. 

Am reușit? 

„Am reuşit“, îşi spune el. 


În ciuda luminii care clipeşte cu încăpățânare, 
Kluger întreprinde manevra de diversiune plănuită. 
O face mai scurtă, mai strânsă, economisind doar 
puţin peste un minut. Muşchii maxilarelor lui puter- 
nice par să mestece ceva, poate nişte gumă care şi-a 
pierdut de mult gustul. În ciuda ocărilor lui, nu le-a 
aruncat pasagerilor nici măcar o privire. 

Trece peste parcul din Årsta. Sunt la doar cincizeci 
de metri deasupra solului, și fiecare dintre ei icneşte 
când cartierele sudice ale Stockholmului se ivesc 
dintr-odată în depărtare, Globe Arena - o minge de golf 
imensă și bine iluminată - reprezentând un punct de 
navigare clar din prim-plan. Imediat lângă ea, Kluger 
zăreşte şirurile de autobuze roşii din Gullmarsplan, 
care așteaptă să plece în prima cursă a dimineţii. 
Contemplă arcul mândru al podului Johanneshov, 
pe care mașinile coboară dramatic spre gura deschisă 
a tunelului Centralbron, şi, mai sus, la stânga, imen- 
sul complex spitalicesc ca un mănunchi de blocuri 
întunecate și posomorâte. Când Kluger virează strâns 
la dreapta, luminile strălucitoare ale orașului dispar. 
Sub ei nu mai e altceva decât pădure, pe lângă drumul 
spre Älvsjö. 

Sami stă lângă Kluger și privește lung pe geam. Cerul 
e încă întunecat. Va mai trece încă o jumătate de oră 
până ce lumina zilei să înceapă să dezvăluie fâșiile 
înguste de nori care acum sunt doar niște umbre gri sus 
pe cer, dar Sami distinge deja un licăr slab la orizont. 
Elicopterul trece peste vârfurile copacilor. Rezervaţia 
naturală Gommarskogen se perindă pe sub ei într-o 
tăcere sumbră; o lume vrăjită a copacilor, potecilor 
și desişurilor în care se ascund animale sălbatice şi 
maşini abandonate. 

Sami îşi deschide telefonul, pe care l-a închis în 
momentul intrării în clădire. Sună Echipa 2 de la cari- 
era de pietriș din Norsborg, dar nu aude nimic, muge- 
tul elicopterului îneacă orice sunet venit din telefon. 
Sami se uită la ecran. Legătura pare să se fi făcut. 

- Aprindeţi luminile! strigă el. 

Nu aude dacă răspunde cineva. Pune capăt convor- 
birii și încearcă iar. 

- Aprindeţi luminile! 

Dacă nu se aprind farurile, le va fi imposibil să 
aterizeze la Norsborg. O fi cariera de pietriș foarte 
mare, dar pădurea din jurul ei e densă. 

- Aprindeţi luminile! 

Acum, când a dat de trei ori instrucțiunea, se simte 
satisfăcut. Ei așteptau apelul lui, iar el ştie că au recep- 
ționat mesajul. E de-ajuns. 

Îşi desface centura de siguranţă și se întoarce. 
Maloof e pe diagonală, în spatele lui. Libanezul dă 
din cap, îşi trage masca de schi deasupra nasului, își 
scarpină barba şi zâmbeşte larg. 

Sami se întoarce iar și se uită la Niklas Nordgren. 
Masca lui de schi neagră nu lasă să se vadă nici o 
expresie, dar Nordgren dă și el din cap. 

Sami se întoarce iar în față. 

Nu mai aude zgomotul elicei. 

Au reuşit. 

Au reuşit. 

Mintea i se umple de gânduri despre cum vor reac- 
ționa frații lui când el le va arunca pachetele cu bani. 
Răscumpărare. Deja simte privirile oamenilor aţintite 
asupra lui în oraş, toată lumea ştiind că el şi-a ținut 
promisiunile. Parcă îi vede cum se apropie de el să-l 
salute, fără să-l privească în ochi, în timp ce el ia masa 
la cine ştie ce restaurant elegant. Și Karin. E în fața 
lui, cu John agăţat de un picior și bebeluşul pe celălalt 
şold. Sami nu va trebui să spună nimic. Ochii lor se vor 
întâlni şi ea o să-şi dea seama că totul a luat sfârșit. 
El e bărbatul care se ţine de cuvânt. 


Jack Kluger zboară jos, la maximum 30 sau 35 de 
metri deasupra vârfurilor copacilor. Presupune că mai 
au șase-șapte minute de combustibil. Când pădurea se 
termină şi începe apa, luminița intermitentă a com- 
bustibilului e înlocuită de un licărit roşu permanent. 
Kluger zboară drept peste vârfurile copacilor de pe 
malul sudic al lacului Alby și merge mai departe spre 
nord, spre luminile scânteietoare ale drumului E4. 

Detectivul inspector-șef Caroline Thurn iese cu 
mașina din zona industrială din Västberga, lăsând în 
urma ei un ocean de lumini albastre intermitente. Nu 
ea e responsabilă pentru faptul că comandamentul 
central pare să fi îndrumat toate mașinile de patrulare 
din district spre G4S. Ordinul iniţial al lui Thurn de a 
nu trage în elicopter a devenit acum directiva oficială. 
Ceea ce înseamnă că singurul lucru pe care-l au de 
făcut cei aproximativ cincizeci de polițiști iritați şi ușor 
plictisiți e să stea și să se uite cum decolează hoţii. 

Thurn mai simte încă valul de adrenalină în timp ce 
ajunge la breteaua de intrare pe autostradă. Frânează și 
ezită. Încă nu are veşti de la detașamentul de interven- 
ție şi trebuie să ghicească încotro s-ar putea îndrepta 
elicopterul. 

Întrebarea e dacă ar trebui s-o ia spre nord sau să 
se îndrepte spre sud pe E20. În jurul Văstbergăi sunt 
o grămadă de ieșiri şi drumuri ocolitoare, așa că indi- 
ferent ce decizie ia, se poate răzeândi rapid. 

Nici un poliţist suedez nu are experienţă în urmări- 
rea elicopterelor pe timp de noapte. Dar, după toți anii 

în care nu a făcut altceva decât să urmărească hoți, 
Caroline Thurn are o intuiție ascuţită. Şi în clipa în 
care mâinile ei strâng volanul cât de tare pot, trecând 
pe drumul ocolitor spre nord, înapoi spre Stockholm, 
intuiţia îi spune că e prea târziu. E doar o senzaţie vagă, 
nici măcar nu formulează acest gând, dar nu poate să 
ignore golul care-i arde stomacul. 

Aude un ţârâit în ureche şi răspunde. 

- Thurn? 

E Berggren. 

-E şi Olsson aici. Vrea să vorbească cu tine. 

Înainte ca ea să apuce să protesteze, vocea Comi- 
sarului Poliției Naţionale se aude la aparat. 

- l-am pierdut, Caroline? 

La început, Thurn nu răspunde. 

- Îi urmăreşte un detaşament de intervenţie, spune 
ea în cele din urmă. 

La aparat nu se aude nimic. 

- E un detaşament de intervenţie aeropurtat, Caroline? 

Thurn detestă sarcasmul. Trece de ieşirea spre Årsta 
şi merge mai departe orbește pe Essingeleden. S-ar 
putea la fel de bine ca elicopterul plin de hoți să se 
îndrepte spre sud, spre Södertälje. 

- Caroline, Ekblad mă sună din trei în trei minute. 
Ziarele au publicat deja fotografii cu elicopterul, şi la 
Văstberga s-au postat nu doar televiziunile noastre afuri- 
site, sunt oameni din întreaga lume. Der Spiegel, BBC-ul. 
De data asta n-o să scăpăm cu faţa curată, Caroline. 
Miroase a declaraţii oficiale şi conferinţe de presă. 

Lui Thurn conferințele de presă îi displac încă și mai 
mult decât sarcasmul. Traficul spre Stockholm e încă 
răzleț, dar peste numai câteva ore o să fie un blocaj. 

- Ekblad o să explice, ca de obicei, că poliția a făcut 
un efort deosebit, continuă Olsson, şi că asta ar trebui 

să-şi aducă aminte oamenii atunci când o să avem 
nevoie de fonduri sporite pentru poliţie în general și 
pentru Stockholm în particular, la următorul buget. 
Ştii scenariul. 

Thurn nu ascultă. Nu e proastă. Ştie că Olsson îi 
cere să se pregătească pentru întrebările inevitabile. Cât 
au ştiut dinainte, de ce nu au reuşit să stopeze jaful. 

- Caroline? 

Berggren a revenit. Olsson amuţeşte. Și ea îl aude. 

-Îl am la telefon pe comandantul detaşamentului 
de intervenţie. Vrei să vorbeşti cu el? 

Peste o secundă, convorbirea cu Olsson a luat sfârşit 
şi realitatea umple urechile lui Caroline. 

-Thurn sunt, spune ea atunci când aude zgomo- 
tul de fond al aparatului de comunicaţii din duba de 
intervenţie. Pune-mă la curent. 

- L-am pierdut. 

Detectivul trece pe banda dreaptă și trage în spatele 
unui camion lent cu număr de Estonia. Depășește 
ieşirea spre Gröndal. 

-Ce s-a întâmplat? întreabă ea. 

- L-am urmărit înspre Årsta, răspunde vocea. Apoi 
a virat pe deasupra parcului. Nu l-am putut urmări, 
aşa că l-am pierdut. 

- În ce direcţie a virat? 

- Sud. Înspre Älvsjö. 

Thurn dă din cap. Trece înapoi pe banda stângă şi 
apasă pe accelerație. Următoarea ieșire nu e departe. Dar 
când ajunge la 150 de kilometri pe oră și nodurile dege- 
telor i se albesc, nu mai poate să se păcălească singură. 

S-a terminat. 

- Caroline? Mai eşti la telefon? 

Vocea Comisarului Poliţiei Naţionale i-a reapărut 
în ureche. 

-Ce se întâmplă? întreabă ea. 

Kluger ridică un deget. 

Le arată că sunt la mai puțin de un minut distanță 
de primul loc de întâlnire. Are în mână un aparat GPS. 

Sami îşi alungă închipuirile. Se întoarce. Nordgren și 
Maloof au reușit deja să lege sacii de poștă de frânghie. 
Sunt cinci saci în total, dar nu au cum să ştie câți bani 
au luat. Nu au scos din sală mai mult de cinci saci? 

Sami nu are timp să se gândească mai mult la asta, 
pentru că pilotul încetinește și lasă elicopterul să se 
apropie şi mai mult de pământ. Acum zboară mai jos 
decât vârfurile copacilor din jurul lor, peste capătul 
nordic al lacului Alby. De-a lungul lui Masmovăgen, 
paralel cu plaja, e un șir de căsuțe simple din lemn. Case 
de vacanţă pentru unii, ceva de demolat pentru alții. 


Zoran Petrovic a legat barca de debarcader, cum 
s-au înțeles, cu câteva zile în urmă. 

Nu e un vehicul deosebit de spectaculos. O barcă 
metalică obișnuită în arhipelag, cu o cabină în față, 
suficient de mare ca să ascundă aproximativ zece saci 
de poștă plini cu bani. Cele două motoare exterioare 

de la pupa pot să ţină la distanță orice urmăritori, dacă 
ar fi necesar. Dacă mergi cu zece noduri, nu mai mult, 
treci prin două strâmtori înguste, prima pe sub podul 
Botkyrkaleden, apoi pe sub E20, ceea ce te aduce în 
strâmtoarea Vârbyfjărden. De acolo poți să alegi: fie te 
îndrepți spre nord, spre Stockholm, fie o iei spre sud, 
spre Södertälje. Totul va depinde de acţiunile poliţiei. 

Când Maloof deschide ușa laterală, vântul rece se 
strecoară în cabină. Elicopterul plutește direct deasu- 
pra bărcii. 

Împreună, Nordgren şi Maloof coboară sacii de 
poștă cu frânghia pe care tocmai au folosit-o pe aco- 
perişul din Västberga. După ce se asigură că primul a 
aterizat în mijlocul bărcii, îi dau drumul și îngăduie 
restului banilor să cadă din cer. 

Înainte ca Maloof să apuce măcar să închidă ușa 
cabinei, barca s-a desprins de debarcader și și-a început 
călătoria spre nord. Imediat, Kluger face elicopterul să 
urce și își continuă drumul spre Norsborg. 

Au trecut abia două minute de la lacul Alby la cari- 
era de pietriş din Norsborg. Continuă să zboare jos, 
iar acum americanul se uită la GPS la fiecare zece 
secunde. Sami, care e lângă el, nu trebuie să-l întrebe 
ce e cu lumina roșie. 

După aproximativ un minut zăresc luminile maşi- 
nilor. Sunt aranjate în triunghi, ca la decolarea din 
Stora Skuggan din urmă cu câteva ore. 

Sami arată cu mâna, și americanul dă din cap. 

Aterizarea are loc rapid, fără nici un dramatism. 

Ezra se apropie în fugă cu două canistre de combus- 
tibil. Le pune lângă elicopterul al cărui motor tocmai 
a fost oprit, după care Sami aleargă înapoi la mașină 
împreună cu el. 

Pleacă fără să-și ia rămas bun de la nimeni. 

Nordgren îl îmbrățișează rapid pe Maloof. Senzaţia 
că au reușit a început să i se strecoare în trup, indi- 
ferent cât de tare încearcă el s-o reprime. Încă nu a 
ajuns înapoi la Lidingö, încă nu a scăpat de pericol. 

Dar e aproape. 

Aleargă spre mașina la care-l aşteaptă Jonas Wallmark, 
unul din prietenii lui din copilărie. Nu e prima oară 
când Wallmark face pe şoferul în tipul ăsta de situații. 


JAF CU ELICOPTERUL | 443 


Maloof şi Kluger rămân singuri lângă elicopter. 
Americanul, care e ocupat să realimenteze dintr-o 
canistră, pare mai calm. 

-A fost plăcut să zbor iar, spune el. 

Maloof încuviinţează din cap. Nu înțelege ce vrea 
să spună pilotul, dar nu-i pasă. N-o să-l mai vadă 
niciodată pe Kluger și n-o să mai audă nimic despre 
el după ce acesta decolează cu elicopterul alb, câteva 
minute mai târziu, şi dispare la orizontul care devine 
încet albastru. 

Se apropie de singura maşină care a mai rămas la 
cariera de pietriș din Norsborg. Se uită la ceas. Puțin 
trecut de şase. Sunt cu aproape jumătate de oră în 
urmă. Probabil că o să se împotmolească în traficul 
de dimineaţă către Södertälje. 

Deschide portiera din dreapta a BMW-ului şi urcă 
în mașină. 

Șocul îl lasă fără grai. 

La volan e Petrovic. 

- Dar... se bâlbâie Maloof. Tu ce naiba... cauţi aici? 

- Păi nu mi-ai trimis un SMS în care mi-ai zis să vin? 

Petrovic fusese nedumerit când primise SMS-ul, 
după ce îi păcălise pe polițiști la nord de Täby. 

Până în acel moment, planul fusese ca el să conducă 
barca cu bani. 

- SMS? întreabă Maloof nevenindu-i să creadă. Stai 
așa... atunci cine naiba conduce barca? 

Petrovic se uită la el. La început, nu pare să înţeleagă. 

- Ce? 

- Dacă tu ești aici, cine conduce barca? repetă Ma- 
loof. Cineva a plecat cu banii. Dacă nu ai fost tu ăla...? 

Programul de lucru obişnuit al lui Stenson se încheie 
la o oră după prima ediție, cea pentru care el singur 
era responsabil: pozele cu elicopterul alb decolând 
de pe acoperișul din Västberga. La ora şapte, biroul 
incepuse să se umple de oameni, iar Stenson știa că 
ar fi trebuit să se ducă acasă, după o noapte grea. Dar 
îi era imposibil. În aer plutea impresia că ceva isto- 
ric avusese loc și acesta era subiectul lui, chiar dacă 
avantajul ziarului față de principalul lor concurent se 
micșorase. Tabloidele, ziarele de dimineaţă și televiziu- 
nea națională erau toate la scena jafului din Västberga, 
împreună cu un număr imens de corespondenți stră- 
ini - toți ahtiaţi după o știre internaţională intere- 
santă din izolata regiune scandinavă în care fuseseră 
trimişi. Peisajul de la intersecţia dintre Västberga alle 
și Vretensborgsvăgen era haotic, iar pentru partea a 
doua a zilei fusese programată o conferință de presă 
la sediul central al poliţiei din Kungsholmen. 

Stenson se repezea de la un birou la altul, fără să 
aibă prea multe de făcut, urmărind împreună cu colegii 
lui relatările străine despre jaf. Colegii europeni din 
zonele orare mai apropiate transmiteau știrea încă de 
la opt, dar americanii avură nevoie de câteva ore ca 
să se trezească. 

La CBS se punea accent pe faptul că nimeni nu 
fusese rănit. Se vorbea despre faptul că jaful parcă 
era desprins dintr-un film de Hollywood, iar când îi 
descriau pe abilii hoţi, jurnaliștii foloseau o imagine 
cu Tom Cruise din cine știe ce secvenţă de acțiune. 

La CNN jurnaliştii conchiseră că realitatea întrecuse 
din nou ficțiunea. 

Titlurile din ziarele englezești online erau, în stilul 
obișnuit, doar jocuri de cuvinte umoristice: 

„Jaf scandalos în Scandinavia“, titra The Sun. „A fost 
un jaf care ar fi aprins imaginația oricărui producător 
de la Hollywood. Dar nici lui Danny Ocean nu i-ar 
fi trecut prin cap să folosească un elicopter - chiar 
dacă avea de ales din trei filme cu George Clooney“, 
scria The Times. 

Relatările păreau să se concentreze mai mult pe 
descrierea metodelor hoţilor, făcând paralele cu 
lumea filmului, ocolindu-se caracterul reprobabil al 
operațiunii. 

Stenson ştia că nu avea să fie invitat la conferința 
de presă de după-amiază de la Sediul Central al Poliţiei; 
era doar un angajat temporar de la o companie de 
recrutare. Dar la unsprezece și jumătate, reporte- 
rul-vedetă al ziarului - care avusese câștig de cauză 
și primise de la redactorul-șef adjunct prestigioasa 
misiune de a relata despre jaf - se apropie de biroul lui. 

- Poţi să vii şi tu dacă vrei, Stenson, îi spuse el. La 
urma urmei, tu ai fost primul. 

Tor Stenson dădu din cap. Mândria lui se dilată ca 
un burete în cada de baie. 

Nici nu se punea problema să aleagă o companie 
americană. Cu un cazier ca al lui, Sami Farhan nu 
putea să călătorească ori să facă escală în Statele Unite 
din cauza obligaţiei de a solicita viza turistică. 

Atât Air France, cât şi British Airways aveau zbo- 
ruri spre Republica Dominicană, via Paris şi Londra, 
respectiv. Însă zborurile lor plecau la şase şi jumătate 
dimineaţa, şi o marjă atât de strânsă nu era accep- 
tabilă. Dacă totul ar fi mers conform planului, ar fi 
trebuit să aterizeze la Norsborg la 5.30. O oră nu le-ar 
fi ajuns ca să ajungă la Arlanda și să prindă avionul. 

Asta lăsa ca unică variantă viabilă Swiss Air. Prima 
etapă a zborului pleca la zece dimineaţa, iar Sami avea să 
aterizeze în Punta Cana - după ce schimba la Zurich şi 
grație diferenţei de fus orar - la începutul aceleiași seri. 


Când cobori din mașină la Arlanda și intră în 
terminalul internaţional, îndreptându-se spre ghi- 
şeele de check-in, Sami avu impresia că un reflector 
imens din tavan îi urmărea toate mişcările prin sala 
de plecări. I se părea că toţi se holbau la el, că poli- 
țiștii care discutau în față la 7-Eleven se pregăteau 
să sară să-l înșface. 

In momentul în care întinse pașaportul ca să-şi ia 
biletul abia putea vorbi, avea gura uscată ca nisipul. 
Trase de pulerul tricoului atât de tare, că îl întinse. 
Peste câteva minute, în timp ce stătea la coadă la con- 
trol, își dădu seama că se zgâlțâia din tot corpul, la cât 
de violent îi tremurau picioarele. 

Şi încă nu era nici șapte dimineața. 

Cu doar o oră și ceva mai devreme fusese pe un aco- 
periș din Västberga, pe cale să se suie într-un elicopter. 

Abia dacă-i veni să creadă când îl lăsară să treacă 
de control, iar după ce se aşeză pe scaun ca să aştepte 
lângă poarta încă pustie tot nu putu scăpa de sen- 
timentul că totul era doar o capcană. Îi dădeau false 
speranţe, nu aveau să-l lase să plece din ţară. 


În timpul scurtelor momente în care nu reușea să 
rămână la nivelul agitaţiei lui prudente, în sinea lui 
Sami apăreau două sentimente opuse: 

Primul era un sentiment efervescent de bucurie, ca 
atunci când dai drumul unei mingiuţe din plastic pe 
care ai ţinut-o apăsată pe fundul căzii pline cu apă. 

Reuşiseră. Căcat, chiar reușiseră să facă asta. 

Al doilea sentiment era unul de neliniște paralizan- 
tă, când se gândea la Karin şi la băieții de acasă, de pe 
Högbergsgatan. 

Sami închise ochii şi se trezi dintr-odată în Vita- 
bergsparken. Era primăvară, și aerul mirosea a iar- 
bă; Karin mergea cu el, în dreptul lui, Sami îi simțea 
mirosul şamponului, ea îl ținea de mână pe John. 
Băiatul purta o geacă de blugi și o pereche de ceea ce 
cândva fuseseră nişte tenişi Converse albi, râzând în 
felul lui ușor chicotit când un câine imens se apropie 
dintr-odată de ei. Câinele era alb și miţos, la fel de 
mare precum căruciorul pe care Sami îl împingea la 

deal. John alergă spre câine şi-l îmbrățişă, agățându-se 
de gâtul lui. Karin se duse după el, se lăsă pe vine și 
mângâie nasul şi capul câinelui. Sami știa că ar fi vrut 
ca el să scoată bebeluşul din cărucior, dar ezita. Lui 
nu-i plăceau câinii. Aşa că ea se ridică în picioare, luă 
bebelușul şi-l lăsă să mângâie cu mâna lui micuță, nu 
mai mare decât o linguriţă, blana albă a câinelui, ca 
să vadă cât de moale e. 

Dintr-odată, între el și familia lui apăru o crăpă- 
tură în pământ. Crăpătura mergea de-a lungul alcii, 
pictrişul cădea în gaura neagră, iar junghiul din inima 
lui Sami fu urmat de o senzaţie acută de melancolic 
pe care el o cunoștea prea bine. 

Sami rămase deoparte, uitându-se la ei - Karin şi 
copiii, lângă câinele alb imens, aflaţi de cealaltă parte. 
Dintr-odată, Karin sări în spinarea câinelui, îi urcă pe 
băieţi în faţa ei şi apoi câinele fugi de acolo, departe 
de gaura periculoasă, pe deal în sus. Sami strigă, strigă 
iar, dar nimeni nu-l auzea. 

Inima îi bătea ca două tobe bas, venele stăteau să-i 
plesnească la tâmple, lacrimile i se prelingeau pe obraji. 
Brusc, Sami se trezi tresărind. Nu putea să fi dormit 
mai mult de câteva secunde, dar privi suspicios prin 
încăpere. Totul părea la fel ca înainte. 


Trecură aproape două ore până să se facă în sfârşit 
ora îmbarcării. Lui Sami i se păruseră o eternitate. Dar 
după aceea avea să privească în urmă și să și le amin- 
tească drept câteva secunde. Nici în timp ce mergea 
prin tunelul fără ferestre dintre terminal și avion nu-i 
venea să creadă că era adevărat. 

Reușiseră. 

Când se aşeză pe locul lui și își puse centura de sigu- 
ranță, epuizat de neliniște, adormi cu gura deschisă, 
înainte ca avionul să ajungă măcar pe pista de decolare. 


99 


Sala spațioasă care le fusese pusă la dispoziţie pen- 
tru conferința de presă era mult prea neîncăpătoare. 
Chiar în față, lângă ecranele mobile cu emblema politi- 
ei, erau personajele zilei: purtătorul de cuvânt al poliţiei, 
Christer Ade, şi, în spatele lui, Caroline Thurn, şefa 
unității speciale de la Poliţia Criminalistică Naţională. 
Comisarul Districtual Caisa Ekblad și Comisarul 
Poliției Naţionale, Therese Olsson, erau de asemenea 
prezente. Toţi se uitau surprinşi la mulțimea de repre- 
zentanți ai presei reuniți în fața lor. 

Christer Ade flutură brațele și strigă regulile de con- 
duită, atât în suedeză, cât și în engleză. Respectarea 
ordinelor nefiind punctul forte al jurnaliştilor, fu 
nevoie de aproape zece minute doar ca oamenii să fie 
plasați în locurile potrivite, împreună cu camerele lor, 
și să înceteze să mai vorbească. 

Numeroasele limbi vorbite în sală le ofereau tuturor 
senzația că, în acea după-amiază timpurie de 23 sep- 
tembrie 2009, ochii lumii erau ațintiți asupra Sediului 
Central al Poliției din Kungsholmen. Aveau senzația că 
oxigenul o să se termine încă înainte ca întrebările 
să înceapă, şi Ade rugă pe cineva de la BBC să des- 
chidă ferestrele ca să intre aer proaspăt. Dar când 
zgomotul orașului se năpusti asupra microfoanelor, 

reportofoanelor şi telefoanelor mobile, ferestrele fură 
închise imediat la loc. Jurnaliştii preferau să se sufoce 
decât să nu-şi îndeplinească misiunea. 


După ce nivelul zgomotului din sală scăzu suficient 
ca să se poată face auzit, Ade îşi drese vocea zgomotos 
și începu să rezume ceea ce se întâmplase. Nimic din 
ce spunea el nu era nou pentru cei din sală. 

- Jaful a fost bine organizat, bine planificat şi bine 
dotat tehnic. În linii mari, asta poate să conducă la 
mai multe ipoteze despre făptaşi, iar în decursul acestei 
după-amiezi şi seri... 

- Au fost operate arestări? îl întrerupse nerăbdător, 
fluturând un microfon galben în aer, reporterul de la 
Aftonbladet, cel mai mare tabloid din Suedia. 

Ade își dădu seama că nu avea nici un rost să con- 
tinue declarația pregătită anterior. Răspunse întrebării 
de la Aftonbladet cu un anumit tip de autoritate, care 
poate fi deprinsă doar la cursurile de pregătire media. 

- Nu. Am chestionat mai mulți oameni, tipul de 
oameni pe care-i chestionăm de obicei în situaţii pre- 
cum aceasta, dar... nu. În prezent, nu e reținut nimeni 
pentru jaful din Västberga. 

- Martin Hogan, New York Times. Cât au furat? 

Puternicul accent american al corespondentului îi 
făcu pe toți ceilalți să se întoarcă. 

Nu avea nici reportofon, nici microfon. În schimb, 
ținea în mână un carnețel și un pix, de parcă ar fi fost 
încă anii '80. 

Ade trecu la engleză. 

- Potrivit G4S, hoţii au furat „o sumă mare, dar 
neconfirmată“ de bani. Deocamdată nu ştim mai mult. 

- De ce poliția nu a luat cu asalt clădirea? vru să ştie 
o editorialistă de la cel mai important ziar din Suedia, 
Dagens Nyheter. 

Reporterul de ştiri al ziarului, care stătea lângă ea, 
se încruntă iritat că nu se gândise el însuși la această 
întrebare. 

Christer Ade privi spre Comisarul Poliției Naţionale, 
care scutură din cap aproape imperceptibil. Totuşi, Ade 
făcu un pas lateral, ca pentru a arăta că era timpul 
ca altcineva care fusese direct implicat să răspundă. 
Comisarul Districtual Caisa Ekblad își drese vocea. 

- Existau indicii că hoţii sunt înarmaţi până-n dinți, 
spuse ea în engleză. Este posibil ca în acest caz să avem 
de-a face cu indivizi cu pregătire și echipament militar. 
Am preferat să așteptăm resursele adecvate. 

Cuvintele ei tăcură ca în sală să explodeze însuflețirea. 

- Erau mercenari? strigă reporterul de la Washington 
Post. 

- Există relatări despre explozia elicopterelor? în- 
trebă un reprezentant al postului francez TF1. Știm 
că maşinile de poliţie au fost oprite de lanțuri legate 
de-a latul drumurilor! 

Therese Olsson făcu un pas în față. Mișcările ei 
aveau ceva atât de autoritar, încât sala amuţi imediat. 
Răspunse mai întâi în suedeză, apoi într-o engleză 
foarte bună. 

- Jaful acesta a fost clasat ca eveniment extraordinar, 
ceea ce înseamnă că este în atenţia forțelor de poliţie din 
întreaga ţară. Şeful poliției din districtul Norrmalm a 
comandat intervenția de dimineață coordonându-se cu 
doi șefi operativi, unul la Västberga și celălalt la Arninge. 
Acum, de operațiune ne ocupăm noi şi departamen- 
tul de combatere a criminalității organizate. Ceea ce 
înseamnă că suntem în alertă maximă în întreaga țară. 


Asta le plăcu la nebunie. 
Caroline Thurn stătea în umbră, chiar în spatele 
Comisarului Districtual Ekblad, și îşi dădu seama că 

avea să scape nevătămată din conferința de presă. Nici 
Olsson, nici Ekblad nu-i dăduseră deocamdată cuvân- 
tul; ar fi părut că evitau să-și asume responsabilităţile. 

Din poziţia ei privilegiată, Thurn simțea că atmo- 
sfera din sală era altfel decât de obicei. Nu doar din 
cauza numărului şi a naționalităților jurnaliştilor. 
Întrebările erau puse pe un ton diferit și exista o sen- 
zație foarte diferită de așteptare și tensiune. La început, 
Thurn presupuse că era doar din cauza spectaculozității 
deosebite a jafului. Imaginile cu elicopterul decolând 
umpleau deja internetul. Nimeni nu fusese rănit, 
intraseră prin acoperiş; era tipul de atac care plăcea 
publicului larg. 

Dar după ce-i ascultă o vreme pe comisari şi îşi 
dădu seama că nici unul dintre reporteri nu pusese 
vreo întrebare despre ce acțiuni avea să întreprindă 
poliția, începu să se îndoiască de asta. 

O echipă din Japonia și alta din Taiwan își îndrep- 
tară camerele spre Therese Olsson și întrebară la uni- 
son cât de probabil era ca hoţii să fi părăsit țara. 

- Supraveghem cu atenţie granițele și spaţiul aerian, 
răspunse Olsson pe un ton foarte liniștitor. 

Dar, cum poliţia nu avea habar cine întreprinsese 
atacul - nici măcar implicarea lui Zoran Petrovic nu 
era certă -, supravegherea spaţiului aerian al Suediei 
nu avea să fie de ajutor, se gândi Thurn. 

Totuși, reporterul japonez păru satisfăcut şi nu con- 
tinuă cu această ipoteză. 

Abia acum înţelese Thurn de ce era diferită această 
conferință de presă. Ceea ce simțise deja pe coridoa- 
rele secției de poliție în ultimele câteva săptămâni, o 
admiraţie reticentă față de meticulozitatea și profesio- 
nalismul hoţilor, modela acum întrebările şi atitudinile 
jurnaliştilor. În mod normal, presa ar fi încercat să 
găsească un ţap ispăşitor, sau și-ar fi îndreptat atenția 

către victime. Personalul depozitului de bani trecuse, 
indiscutabil, printr-o dimineaţă profund neplăcută, 
dar nimeni nu fusese rănit fizic, nimeni nu fusese 
supus vreunei ameninţări concrete. 

Thurn își dădu seama că acei jurnaliști, fotografi şi 
cameramani se aflau acolo ca să creeze eroi. 

Peste câteva zile, o săptămână sau o lună, faptul 
că poliția ştiuse despre jaf dinainte avea să se afle, se 
gândi ea. Nu era greu să-ți imaginezi cum aveau să 
sune titlurile în acel moment: „Poliţia ştia totul, hoţii 
au scăpat“. Privi discret prin sală. Ochii strălucitori, 
vocile zgomotoase. „Asta-i doar începutul“, se gândi ea. 


Tor Stenson își drese glasul. Conferinţa de presă se 
apropia de sfârşit, la fel şi şansele lui. Trebuia să pună 
o întrebare, ceva la care nici un alt jurnalist nu se 
gândise, și trebuia să facă în așa fel încât să fie filmat. 
Miza era o slujbă. Fusese o noapte grea, o dimineaţă 
şi o zi grele, şi oboseala se revărsa asupra lui în valuri. 
Dar dintr-odată îi veni ideea. 

Îşi croi drum în față câțiva metri și flutură în aer 
microfonul tabloidului. Therese Olsson încuviință 
din cap. 

- Numele meu este Tor Stenson, eu am publicat 
primul în dimineaţa aceasta imaginile cu elicopterul 
hoților. Întrebarea mea este: Unde erau elicopterele 
poliției în timpul jafului? 

Stenson văzu pe fața lui Olsson că știa răspunsul, 
dar nu voia să-l enunţe. Se uită la camerele de filmat 
din sală și văzu că erau în funcțiune. Expiră zgomotos, 
gândindu-se că acum slujba trebuia să fie a lui, în timp 
ce aştepta reacția comisarului. 

Mats Berggren nu era iritat, era furios. Spre deosc- 
bire de Caroline Thurn și de ceilalți polițiști și polițiste 
din sala de conferinţe, Berggren nu-şi putea ascunde 
sentimentele. Nu era nici diplomat, nici politician; în 
clipa aceea, era doar un poliţist gras şi enervat căruia, 
din motive necunoscute, îi era interzis să ridice un hoț 
indiscutabil vinovat. 

- Asta e nebunie totală! repetă el. Tot ce ne-au spus 
sârbii s-a întâmplat exact cum au zis ei c-o să se întâm- 
ple. Ce mai e de meditat, e clar că nu trebuie decât 
să-l ridicăm pe Petrovic! 

Soarele de sfârşit de după-amiază coborâse pe cer 
și intra pe ferestrele care dădeau spre Bergsgatan. 
Lumina dezvăluia cu brutalitate vechile inele de cafea 
și urmele de grăsime mai noi de pe masa dreptun- 
ghiulară. Ghinionișştii care stăteau cu spatele la cori- 
dor erau obligați să mijească ochii, deoarece ferestrele 
înalte nu aveau perdele. Berggren se întoarse respirând 
greoi spre Caroline Thurn, care stătea la câteva locuri 
distanţă de el. 

- Nu-i aşa, Caroline? 

- Mats are dreptate, răspunse Thurn, dat fiind că în 
acea încăpere trebuia să fie loială partenerului ei. Dar 

apoi adăugă: E doar o chestiune de a alege momentul 
potrivit. 

După conferința de presă, Thurn se simţise epuizată 
psihic, deși reușise să rămână în fundal. Ura atenţia 
aproape la fel de mult ca ședințele. Precum aceasta. 
Să stea adunați într-o cameră cu patru pereţi și câteva 
ferestre ca să discute ce trebuia făcut era diametral 
opus cu a se duce și a face lucrul respectiv. Thurn nu 
avea de ales decât să-și muște buzele și să meargă mai 
departe, specialitatea ei. Era dureros de conştientă de 
jocul care se desfăşura în acele clipe. Oamenii din jurul! 
mesei se poziționau. Îşi consolidau argumentele şi îşi 
exprimau rezervele şi preocupările, ca să se asigure că 
le rămânea o cale de repliere. Mai târziu, dacă şi când 
devenea necesar, puteau să le reamintească celorlalţi că 
ei făcuseră asta. În continuare, sutele de microfoane 
aparținând mass-mediei suedeze şi străine aveau să 
fie îndreptate spre fiecare poliţist care se întâmpla 
să treacă prin fața sediului, ca un memento permanent 
că nimeni nu putea să scape. Era vorba de o operați- 
une a poliției în care, mai devreme sau mai târziu, toți 
aveau să trebuiască să explice cum şi de ce acționaseră 
aşa cum acționaseră. Presei avea să-i placă la nebunie 
să dezvăluie lupta constantă dintre poliția locală și cea 
națională, se gândi Thurn. 


Berggren continua să se plângă; el voia să-l ridice 
pe Petrovic, și Thurn avea o anumită simpatie față de 
dorința lui de a acționa efectiv, dar încă nu venise 
timpul. 

Procurorul Lars Hertz stătea în partea din față a 
camerei, lângă o tablă albă imensă. Purta haine ușoare 
și bine călcate, ceea ce îl distingea de poliţiştii moto- 
toliți şi cenușii din jurul mesei. Preluase comanda 

şedinţei şi ii plăcea ia nebunie acest rol. Ochii lui 
albaştri străluceau. Tabia din spatele lui era plină de 
însemnări. Nume, date și săgeți trasate cu marker roşu 
și verde. Deşi la sfârșitul zilei puteau să șteargă totul 
cu buretele special, aveau să mai rămână urme ușoare 
de cerneală. 

Berggren se ridică în picioare. Umbla pe lângă unul 
dintre pereții camerei, făcându-i pe toţi sa se simta 
agitaţi. Respira cu greutate. 

- Poate ar fi mai bine să stai jos, Mats, spuse Thurn. 
Chiar dacă îţi înțeleg frustrarea. 

Era încă miercuri, 23 septembrie. Ziua se prelunpisc 
şi devenise nesfârşită după ce se dăduse prima oară 
alarma, la cinci și un sfert în acea dimineaţă. Thurn 
trecuse mai devreme pe la apartamentul ei ca să facă 
un duș şi să-și schimbe hainele, iar de atunci își legase 
coada neascultătoare de la spate într-un coc lax în 
partea de jos a cefei. 

În timpul dimineţii ar fi fost mai simpiu să-i numeri 
pe polițiștii din Stockholm care nu lucrau la jafu! din 
Västberga decât pe ceilalți. Reprezentanți ai prac- 
tic tuturor departamentelor şi unităţilor din cadrul 
Poliției Criminalistice Naţionale se strânseseră în 
jurul mesei de ședință de la Sediul Central al Poliţiei. 
întrucât Comisarul Poliţiei Naţionale fusese obligat să 
rămână la Ministerul Justiţiei, ca să le explice diver- 
șilor miniștri de ce sutele de polițiști din fata sediului 
G4S stătuseră în timp ce hoţii fugeau cu prada, Hertz 
conducea ședința. 

- Dar ştim cine e, gemu Berggren cu încăpățânare, 
chiar dacă o ascultă pe Thurn şi se așeză. 

Încă din zorii acelei zile, probele pe care le strânse- 
seră înainte de data de 15 - printre ele, înregistrările cu 
Zoran Petrovic - fuseseră reluate. Colegii ei poate nu 

știau exact cât de mult ascultase Thurn înregistrările, 
dar tuturor le era clar că ea cunoaşte materialul mai 
bine decât oricine altcineva. Chiar dacă era şi singura 
care ştia cu certitudine că nu exista nici o referire 
directă la jaful cu elicopterul. 

Hertz vorbi despre Serbia, despre organizaţii teroriste 
şi rețele infracționale din Europa. 

-Ce reţea, fir-ar a dracu’? îl întrerupse Berggren 
pentru a treia sau a patra oară. Știm cine e? 

- Dacă îl reținem pe Petrovic, spuse Hertz, atunci 
toți ceilalți cu care vrem să discutăm o să dispară în 
câteva ore. Așa merg lucrurile. Și nu vrem să le ușurăm 
sarcina atât de mult. 

Poliţiştii de la masă ar fi aprobat din cap dacă Hertz 
nu ar fi fost atât de lipsit de experienţă. 

- Probabil are dreptate, spuse în cele din urmă 
Thurn. 

- Dacă avem numele principalului suspect înainte 
să fi trecut măcar douăsprezece ore, continuă Hertz 
cu un zâmbet conciliant, atunci eu sugerez să lucrăm 
mai departe la asta încă douăsprezece. Poate că așa îi 
găsim pe toți. 


Şedinţa luă sfârşit, și oamenii dispărură care înco- 
tro. Existau munți de indicii la care trebuia lucrat. 
În biroul lui Thurn, ea şi cu Berggren continuară să 
răsfoiască materialul operaţiunii anterioare de supra- 
veghere. Se concentrară asupra numărului imens de 
nume şi oameni cu care Zoran Petrovic luase legătura. 

Întocmiră două liste separate. Prima era cu infrac- 
tori cunoscuţi, a doua cu cei care nu aveau cazier. Însă 
toate acele porecle și cuvinte de cod le puneau mari 
probleme, aşa că listele ajunseră să conţină fiecare 
peste o sută de nume. 

Munca nu le era ușurată deloc de întreruperile con- 
stante din partea celor din alte departamente care 
voiau să discute cu ei despre ceea ce descoperiseră. 
În acel moment, Thurn era deja considerată un fel de 
expertă în Petrovic. Ea nu-şi dorea altceva decât să-i 
evite şi să termine de lucrat la liste, dar, ca de obicei, 
nu putea să fie grosolană. Își făcu timp, răbdătoare, 
pentru absolut toate persoanele care băgau capul pe 
ușă ca să-i ceară ajutorul. 

Dar, în cele din urmă, pe la mijlocul unui mono- 
log al unui coleg tânăr de la Grupul de Psihologia 
Suspecţilor, Thurn se ridică de la biroul ci, își luă geaca 
subțire de pe spătarul scaunului şi plecă. Plecă pur și 
simplu. Ajungea cu atâta muncă de birou. Era trecut de 
ora opt, şi întunericul se așternuse peste Kungsholmen. 

- Cum a fost conferinţa? 

Annika Skott strigase din hol, iar peste o clipă 
Niklas Nordgren auzi uşa de la intrare închizându-sc. 
Apoi ea remarcă mirosul. 

- Hei... ce faci? strigă ea. 

Peste câteva secunde intră în bucătărie, unde îl găsi 
pe Nordegren lângă plită. Oala imensă care bolborosea 
încet pe aragaz mirosea incredibil, a usturoi și a frunze 
de dafin. Era puţin trecut de șapte seara, dar soarele 
încă strălucea prin fereastră. 

- Am terminat pe la prânz și m-am gândit că nu 
are nici un rost să mă întorc la muncă, explică el. 
Așa că am trecut pe la Ostermalmshallen şi am luat 
niște miel. 

Nordgren nu menţicnă că parcursese pe jos cea 
mai mare parte a drumului spre casă din Lidingö în 
Ostermalm, o distanță de aproape zece kilometri. Care, 
la rândul ei, era doar o cincime din totalul pe care-l 
străbătuse în ziua aceea. 

Endorfinele refuzau să-i iasă din trup, nu se putea 
opri din zâmbit. Încercase să redevină obișnuitul Niklas 
Nordgren, bărbatul calm și puțin ursuz căruia îi plăcea 
să fie ocupat, dar se produsese exact opusul. Se simţea 
încă și mai montat decât fusese în dimineața aceea. 

- Miroase incredibil, spuse Annika. Dumnezeule, ce 
foame mi-e. Mă duc să mă schimb. Apoi poţi să-mi 
povestești totul. 

Ca de obicei, Annika dispăru în dormitor ca să-și 
scoată hainele de consultant fiscal și să-și ia ceva mai 
confortabil. 

Nordgren continuă să amestece în oală. 

Avea să fic dificil să-i povestească despre conferința 
la care îi spusese că se ducea când, de fapt, dormise 
acele zile în patul prea scurt din Runmarö. În primul 
rând nu se pricepea să mintă, dar o conferință cu sute 
de electricieni ar fi fost - îşi imagina el - o poveste 
incredibil de plicticoasă. 

Însă adevărata problemă era că trupul lui continua 
să cânte. 

Aşa se simțea Nordgren. Ca și cum mușchii, sinap- 
sele și țesuturile lui conjunctive sărbătoreau în secret. 

Reușiseră. 

Thurn luă liftul spre garaj, iar când se sui în mașină 
își dădu seama că nu avea să se ducă acasă. 

Încă nu era sigură. În Volvo-ul care mirosea a nou 
nu mai putea evita întrebările care o deranjaseră toată 
ziua. Cum putea organizatorul unui jaf care implica 
cel puţin douăzeci de oameni şi necesita mii de ore de 
planificare să nu se dea de gol prin nimic timp de o 
lună întreagă? Mai ales cineva precum Petrovic, care 
spunea o grămadă de alte lucruri revelatoare, sugerând 
că nu fusese conştient de prezența microfoanelor decât, 
probabil, la sfârșit. 

Cum puteau fi atât de siguri colegii ei de la Sediul 
Central al Poliției că acest bărbat până atunci necu- 
noscut era creierul din spatele spectaculosului jaf 
cu elicopterul? 

Ceva nu se lega. 

O luă la stânga pe Scheelegatan, trecu peste podul 
Barnhus şi apoi mai făcu o dată la stânga. 

Zoran Petrovic locuia la doar cinci minute de Sediul 
Central al Poliţiei. 


Caroline Thurn nu-l mai văzuse niciodată în carne și 
oase, dar ştia unde locuiește. Când parcă mașina în faţa 
ușii lui de la intrare, era aproape opt şi jumătate seara. 

Trebuia să-l vada. 

Abia când îl vedea avea să-şi dea seama. 

Petrecuse atât de multe nopți cu el, cu acea voce 
neîncetată în urechi, cu acel ton plin de încredere, cu 
atitudinea aceea prin care se plasa în centrul universu- 
lui. Thurn nu se putea abtine să fie pe cât de iritată, pe 
atât de impresionată de el. Dar trebuia să completeze 
tot ceea ce știa cu privirea, mişcările și prezenţa unei 
persoane reale. Era singura modalitate de a fi sigură. 

După jumătate de oră o femeie tânără ieşi din clă- 
dire, şi Thurn se folosi de șansa de a se strecura înă- 
untru. Urcă scările până la etajul lui Petrovic şi sună 
la uşă, neștiind prea bine ce să-i spună dacă deschidea. 
Dar nu era nimeni acasă, iar după ce deschise broasca 
cu şperaclul şi intră înăuntru nu văzu nimic care să-i 
lase vreo senzaţie anume, într-un sens sau altul. 

Oftă şi cobori în stradă, postându-se pe trotuar ca 
să-l aştepte. 


Petrovic apăru puțin după ora zece, venea pe 
Upplandsgatan într-o geacă scurtă şi subțire. Thurn 
îl zări de la distanţă și își dădu seama imediat că el 
era. Înalt şi zvelt ca un catarg. Când el fu pe punctul 
de a ajunge la ușă, Thurn făcu un pas spre mijlocul 
trotuarului, obligându-l să se oprească. 

- Scuze, nu ştiţi cumva cât e ceasul? 

Zoran Petrovic se uită la ea cu un zâmbet strâmb. 
Thurn îl lăsă să o măsoare din creștet până-n tălpi, s-o 
evalueze şi s-o judece. Petrovic avea o anumită timidi- 
tate, se gândi ea, dar el îşi recăpătă imediat aplombul 
şi intră pe pilot automat, răspunzându-i: 

- Nu e prea târziu să bem ceva. 

Probabil că trecuse prima lui evaluare, însă Thurn 
nu vedea nici o convingere concretă în spatele invitațţiei 

lui. În ciuda zâmbetului batjocoritor, care, presupunea 
ea, era menit să-i stârnească interesul, Petrovic părea 
mai degrabă obosit. 

Thurn zâmbi. 

- Mersi, dar nu cred. 

Îl privi adânc în ochi, complet indiferentă față de 
posibilitatea ca el s-o fi înţeles greşit. 

- Bine, răspunse el cu o anumită ușurare. E în regulă. 
A fost o zi grea, dar vor mai exista şi altele. Locuiești 
în apropiere? 

Thurn zâmbi. Îl studie. Observă străfulgerarea ezi- 
tantă din ochii lui atunci când îi răspunse râzând: 

- Lucrez în apropiere. 

Apoi se întoarse şi plecă. 

Se simțea mai bine. 

Era sigură. 

El era. 

Joi, pe 24, munca de la Sediul Central al Poliţiei era 
complicată de numărul mare de locuri care trebuiau 
examinate. Resursele criminalistice pe care le aveau la 
dispoziţie pur și simplu nu erau suficiente. 

În primul rând, trebuiau să cerceteze ruta de acces 
a hoților la depozitul de bani din Västberga. De pe 
acoperiş pe balconul de la etajul cinci, apoi în sus, spre 
departamentul de numărat bani de la şase. Elicopterul 
fusese găsit miercuri, devreme, și împreună cu el o 
mare cantitate de echipament abandonat care putea 
să furnizeze urme de ADN. Până la prânz fuseseră 
găsite, într-un container de gunoi de lângă o stație de 
autobuz aflată la câțiva kilometri de locul de decolare 
din Värmdö, o pereche de mănuși şi o mască de schi. 
Acestea fuseseră trimise la analize, împreună cu cele 
două dispozitive tip bombă care fuseseră plasate în 
fața hangarului. 

Investigaţiile aveau loc mai mult sau mai puţin 
simultan, ceea ce însemna că joi dimineaţa nici procu- 
ratura, nici Poliția Criminalistică Naţională nu aveau 
o bună privire de ansamblu asupra a ceea ce se ştia 
sau se aștepta de fapt. În mod paradoxal, informaţiile 
se scurgeau din Sediul Central al Poliţiei ca un pârâu 

impetuos de primăvară. Presa suedeză părea să fie 
perfect la curent cu ancheta, iar până după-amiază 
Hertz îşi dădu seama că era mai simplu să citească 
varianta online a ziarelor de seară decât să aștepte 
informările interne. 

Conţinutul era identic. 


În dimineaţa zilei de vineri, 25 septembrie, detectivul 
inspector-șef Caroline Thurn fu chemată la o ședință 
de la procuratura de pe Fleminggatan. Dat fiind faptul 
că pereții Sediului Central al Poliţiei păreau să aibă 
urechi, renunțaseră să mai organizeze ședințe acolo. 

Therese Olsson aştepta deja atunci când sosiră 
Thurn, Berggren și alți câțiva colegi. Exista o senzație 
palpabilă de însufleţire în încăpere. În ziua anterioară, 
la G4S fuseseră găsite urme de sânge. Și nu într-un 
singur loc, ci în mai multe, cel mai evident lângă ușa 
avariată a departamentului de numărat bani. Acum 
se făceau pariuri, în timp ce calculatoarele de la sub- 
sol se grăbeau să găsească o potrivire clară în arhiva 
infracțională a Suediei. 

Prin încăpere zburau nume din anchetă. 

- O sută pe Zoran Petrovic. 

- Eu pariez două sute, spuse Berggren. 

- Trei sute cincizeci pe Michel Maloof, anunţă tână- 
rul de la Echipa de Psihologia Suspecţilor. 

Maloof era unul dintre sutele de nume de pe lista 
lui Thurn şi Berggren cu infractorii pe care-i contactase 
Petrovic în august. 

Thurn nu luă parte la pariuri. Nu așa credea ea că 
trebuie făcută munca de poliţie. 

Petrecură câteva minute discutând despre variantele 
referitoare la supraveghere şi cum putea fi folosită 
cel mai bine ziua aceea, dar toată lumea amuți când 

telefonul de pe biroul lui Hertz începu să sune. Se hol- 
bară la procuror cu răsuflarea tăiată în timp ce acesta 
asculta încordat, nota ceva și apoi dădea din cap. 

Când închise, Hertz spuse doar atât: 

- Sami Farhan? 

- Sami Farhan? repetă Thurn uluită. Ăsta e fratele 
mijlociu. 

- Ştii cine e? întrebă Hertz, care părea surprins. 

Dar procurorul Lars Hertz nu era singura persoana 
din încăpere care nu avea habar cine sunt frații Farhan. 

- Farhan? exclamă Therese Olsson. Dar... el nu are 
nimic de-a face cu Zoran Petrovic, nu-i aşa? 

- Nu apare în rapoartele anchetei sau pe înregistrări, 
confirmă Berggren. Nu ce pe listele noastre. 

-Cine e Farhan? întrebă Hertz iritat. 

- Îți aminteşti de jaful de la Muzeul Național? ras 
punse Berggren. Furtul de tablouri? Chiar înainte de 
Crăciun, în urmă cu câţiva ani? 

- Sami Farhan și fraţii lui au fost responsabili, spuse 
Thurn. Printre alţii. 

- Dar în ancheta noastră el nu apare nicăieri, re- 
marcă Hertz. 

Berggren se ridică în picioare. 

- Bun. Să mergem să-l ridicăm pe Farhan. 

- Nu, zise Hertz. 

- Nu? 

- Nu. 

Berggren părea demoralizat. 

- Mai întâi vreau să găsesc banii, îi explică Hertz. 
Peste câteva clipe întrerupse tăcerea care se așternuse 
în sală: Vreau să găsesc banii, apoi îi putem strânge 
pe toți. Fără bani, media o să ne linșeze. 

- E prea târziu, spuse Berggren. 

- Mă tem că n-o să găsești banii niciodată, Lars, îşi 
susținu Thurn colegul. Sunt de acord cu Mats că e mai 
bine să renunți la gândul ăsta. 

- Douăzeci și patru de ore, insistă Hertz. Să ne acor- 
dăm douăzeci şi patru de ore. Dacă până mâine dimi- 
neață nu ajungem nicăieri, ne ducem şi-i ridicăm pe 
Farhan şi pe Petrovic și toată agenda lui telefonică 
nenorocită. Bine? 

- E o promisiune? întrebă Berggren. 

- E o promisiune, răspunse Hertz. 

- Aş vrea să-l ridic pe Petrovic eu personal, spuse 
Caroline. 

Colegii se întoarseră să se uite la ea, dar nimeni 
nu întrebă de ce. Toţi știau că răspunsul avea să fie 
politicos, dar nesemnificativ. 

Michel Maloof îşi petrecuse ziua de micrcuri împre- 
ună cu Zoran Petrovic, încercând să afle ce anume se 
întâmplase. Fidel caracterului său, Maloof îşi dăduse 
la o parte furia, dezamăgirea şi surpriza şi lucrase 
metodic. Cine trimisese acel SMS către telefonul lui 
Petrovic, la primele ore ale dimineţii? Cum fusese posi- 
bil ca numărul lui Maloof să fie folosit fără ca el să 
ştie? Cine se aflase la volanul bărcii şi unde se dusese? 
Unde era scurgerea, cine îi păcălise? 

Dar când sosi seara și el nu era cu nimic mai lămu- 
rit - în afara constatării că, dacă cineva îi ştia numărul 
de telefon, era destul de ușor să folosească rețeaua 
mobilă ca să-l facă să apară pe ecranul lui Petrovic -, 
Maloof era copleșit de o epuizare care îl făcu să doarmă 
noaptea aceea și bună parte a zilei de joi. 

Când se trezi era spre sfârşitul după-amiezii, iar 
starea de spirit nu i se îmbunătăţise defel. 

Reuşiseră, asta era sigur. 

Însă banii dispăruseră. 

Sami și Nordgren încă nu aveau habar. În lumile 
lor respective, totul era așa cum trebuia să fie, iar 
Văstberga era încă lovitura perfectă. Gândul de a le 
spune îl făcea pe Maloof să se simtă şi mai disperat. 


472 | JONAS BONNIER 


Ştia cum avea să reacționeze Sami; avea să arate spre 
Petrovic și să-l învinovățească. Era cea mai simplă 
explicaţie, dar asta numai pentru cineva care nu văzuse 
surpriza din ochii iugoslavului atunci când înţelesese 
ce se întâmplase în dimineaţa aceea. 

Cel care le-o trăsese i-o trăsese și lui Petrovic. 

La opt seara, Maloof o sună pe Alexandra Svensson. 
Nu mai suporta să fie singur. Avea nevoie de atenția 
deplină a unei femei înțelegătoare, de o piele caldă 
pentru noaptea care urma. 

Dar Alexandra nu răspunse. Telefonul ei suna, însă 
numărul nu era conectat la mesageria vocală, nu fusese 
niciodată. Maloof încercă de mai multe ori în seara 
aceea, fără nici un succes. Poate că Alexandrei i se 
întâmplase ceva, dar el nu avea energia să-și facă griji 
din cauza asta. În minte i se învârteau încă gândurile 
la bani, la barcă și la telefoane, şi nu mai rămânea 
loc pentru nimic altceva. Adormi puțin după miezul 
nopții și visă că zboară la mică altitudine. 


Vineri, primul lucru pe care-l făcu Maloof fu să o 
sune pe Alexandra Svensson, încă înainte să se dea jos 
din pat. La ora opt, după ce ea nu răspunse, Maloof 
începu să-și facă griji. Se hotări să afle ce se întâm- 
plase. Ştia că tânăra locuia în Hammarby sjöstad, dar 
nu-şi putea aminti adresa exactă. Maloof nu fusese 
niciodată în locuinţa ei subînchiriată de două ori, dar 
ea îi spusese unde era. 

Sau nu-i spusese? De obicei, Maloof ținea minte 
adresele. 

După o ceașcă de cafea neagră, sună la G4$ şi ceru 
la centrală să vorbească cu șeful personalului. I se spuse 
că Ingela PlanstrOm avea să sosească la birou abia la 9, 
aşa că la 9 fix Maloof sună iar. 

- Planstrom, răspunse ea. 

- Sun în legătură cu tatăl Alexandrei Svensson, spuse 
Maloof. E de cea mai mare importanță să dăm de 
Alexandra cât mai curând posibil, dar nu răspunde la 
telefon. Aveţi o adresă unde putem s-o găsim? 

-Tatăl ei? spuse ṣefa personalului, părând agitată. 
E bolnav? O clipă... lată. Sickla Kanalgata numărul 6. 

- Mulţumesc mult, spuse Maloof şi închise. 

După doar douăzeci de minute, Maloof cobori din 
Seatul lui în Hammarby sjostad. Sună la interfonul 
de la intrarea în Sickla Kanalgata numărul 6. Auzi la 
difuzor un foșnet, dar înainte ca el să apuce să spună 
ceva, uşa bâzâi şi se deschise, îngăduindu-i să intre. 
În holul de la intrare era un tabel al locatarilor, iar 
apartamentul Alexandrei era la etajul al doilea. Maloof 
urcă scările în fugă şi bătu la ușă. 

O femeie tânără pe care Maloof nu o mai văzuse 
niciodată deschise ușa, o blondă zveltă în blugi şi 
tricou. 

- Ah, făcu el surprins, nu ştiam... O caut pe Ale- 
xandra. 

- Da? spuse femeia din ușă. 

- Alexandra Svensson, clarifică Maloof. 

- Da. Eu sunt. 

- Nu... dar... cealaltă Alexandra Svensson. Care 
locuieşte aici. 

Alexandra Svensson îl privi lung. Scutură din cap, 
neînțelegând ce voia el să spună. 

- Eu locuiesc aici. Eu sunt Alexandra Svensson. 
Ce vrei să spui? 


105 


Există peste o sută de mii de insule în arhipelagul 
Stockholmului şi la fel de multe capuri şi golfuri. 

Lena Hall își petrecuse verile copilăriei pe insula 
Utö şi era atât de obișnuită cu arhipelagul, că nu ar fi 
subestimat niciodată stâncile care nu erau marcate pe 
hărțile nautice. Învăţase să navigheze înainte să împli- 
nească zece ani, plimbată peste tot într-o șalupă mică 
cu motor de cinci cai putere. Înainte să împlinească 
doisprezece ani pescuia biban în pâraie şi știucă printre 
trestii. Acum era la volanul unei bărci cu motor și se 
îndrepta spre sud, prin Hårsfjärden, cu o viteză de trei- 
zeci de noduri. Dimineaţa zilei de vineri 25 septembrie 
era rece, și apa era nemișcată şi calmă. Carena metalică 
a bărcii tăia apa precum un cuţit untul cald, iar vântul 
din părul ei era rece ca gheaţa. Venise toamna. 

Lena încetini când se apropie de uscat și o luă de-a 
lungul coastei. 

Era unul dintre aceste golfuri, nu știa exact care. Le 
confunda mereu. El îi interzisese să pună vreun semn. 

Scoase un binoclu mic, dar înainte să apuce să-l 
ducă la ochi, zări mişcare pe insulă. 

Un câine negru. 

Stătea pe o stâncă, cu labele în apă, și privea spre 
mare. Lena încetini iar și stabili un curs către plaja 
stâncoasă. Când focaliză, văzu încă doi câini la marginea 
pădurii. Zâmbi, dându-și seama că găsise locul corect. 


În timp ce ea plutea încet spre pământ, câinii o 
zăriră şi se strânseră toți opt în jurul bărcii atunci când 
ea o trase pe prundiș. Bătrânul şi bastonul lui apărură 
abia după ce Lena sări pe mal. Era pe cale să descarce 
sacii de poştă când el apăru brusc în spatele ei. 

- Văd că eşti în elementul tău, comentă el. 

- Nici nu ştiai, nu-i aşa? Fiecare vacanță de vară în 
arhipelag. Nu foarte departe de aici, de fapt. 

El scutură din cap. Nu șştiuse. 

În anii '70 fusese îndrăgostit până peste cap de 
femeia care mult mai târziu avea să devină mama Lenei 
Hall. Când tatăl biologic al Lenei dispăruse din peisaj, 
cu aproximativ un deceniu în urmă, lui i se păruse 
firesc să-și ofere ajutorul. De la distanță, bineînţeles. 

lar acum ea îl ajutase pe el. 

Lena dispăru în cabina înghesuită a bărcii şi se în- 
toarse cu ultimii saci. Îi aruncă peste parapet. 

-Cât e înăuntru? întrebă el, privind prada fără nici 
un interes. 

- Habar n-am, spuse Lena. Nu i-am numărat, am 
luat doar partea mea. 

- Poți să-i duci în pădure, de acolo mă ocup eu. 

Ea făcu întocmai. Avu nevoie de mai puţin de cinci 
minute, împiedicându-se din când în când de câte un 
câine negru care vola s-o ajute. 

După ce termină, nu se putu abține să nu întrebe: 

- Şi Michel? 

Lenei avea să-i fle dor de Michel, începuse să-i 
placă. Dar nu avea să-l! (ie dor de Alexandra Svensson. 

Îşi imagina dezamăgirea acesteia când nu avea să apară 
la cursul lor obișnuit de la Friskis & Svettis. Nu avea să 
mai trebuiască să asculte niciodată lungile povești ale 
Alexandrei Svensson despre slujba sau singurătatea ei. 

- Michel Maloof e băiat bun, răspunse bătrânul. 

Lena zâmbi, era de acord. 

- Mă refeream la bani. O să primească ceva? 

- Să vedem cum merg lucrurile. 

Lena încuviință din cap, neștiind dacă nu cumva 
bătrânul îi spusese doar ceea ce-și imagina că voia ea să 
audă. Împinse barca de la mal şi sări la bord, apoi, când 
ajunse în apă suficient de adâncă, lăsă motorul jos. 


Bătrânul avu nevoie de aproape o oră ca să ducă 
cei cinci saci de poştă până acasă. Folosi o roabă, însă 
pe potecă crescuseră rădăcini groase de copaci, iar de 
o parte și de alta ieșeau pietre ascuţite care amenin- 
tau să-i spargă cauciucul. Pe deasupra, avea probleme 
cu spatele. Câinii sperau, ca de obicei, că e un joc și 
i se băgară în cale de mai multe ori, făcându-l să se 
oprească şi să lase jos roaba ca să-i alunge. 

De obicei, oamenii care culegeau fructe de pădure și 
ciuperci se apropiau de căsuţa lui doar de câteva ori pe 
an, dar nu merita riscul. Avea să sorteze și să depoziteze 
banii în pivniţța lui din pământ. Scoase banii din saci 
şi-i puse în pungi de plastic, în funcție de valoare. Apoi 
îngrămădi pungile de plastic una peste alta, în niște 
cutii mici de carton pe care le desfăcea pe măsură ce 
avea nevoie de ele. În sfârşit, stivui noile cutii peste 
cele vechi, iar după ce termină patru saci se întinse, 
oftă adânc și decise că era de-ajuns. 

Duse al cincilea sac în căsuță şi îl puse lângă cizmele 
din fața ușii interioare. 

Era ora unsprezece, ceea ce însemna că era timpul 
să bea o ceașcă de cafea. Dar când se duse să pună apă 
în cafetieră, observă o crăpătură a vasului. Îşi trecu 
degetul peste sticla lui, dar nu simți nimic. Totuși, se 
vedea clar. 

Puse apă în cafetieră şi măsură cafeaua din filtru, 
dar în tot acest timp ochii lui erau aţintiți asupra 
crăpăturii. Se mai întâmplase și până atunci. Nu avea 
habar de unde apăreau crăpăturile, însă cu câţiva ani 
în urmă i se întâmplase exact acelaşi lucru. La acel 
moment nu dăduse nici o atenţie acestui fapt, dar 
vasul se spărsese mai apoi, făcând cafeaua opărită să 
se verse pe bancul de lucru și să-l ardă pe coapse. 

Trebuia să se ducă la Handen să cumpere o cafe- 
tieră nouă. 

Detesta să se ducă cu autobuzul la Handen. Oftă şi 
decise că putea să facă asta săptămâna viitoare. 


MULTUMIRI 


În primul şi în primul rând, aş vrea să-i adresez 
mulțumiri extraordinare lui Niclas Salomonsson. 
E foarte simplu: fără Niclas, nu ar fi existat nici o 
carte. Aş vrea să le mulțumesc, de asemenea, tuturor 
celor care au lucrat la Agenţia Salomonsson la acest 
proiect; nimeni nu e numit, nimeni nu e uitat. Apoi 
mai sunteți voi, cei câţiva care aţi citit diferite variante 
ale manuscrisului și care, prin intermediul ideilor și 
opiniilor voastre, aţi făcut romanul mai bun. Pentru 
asta, în afară de Niclas, aş vrea să le mulțumesc mai 
ales Helenei, Ulrikăi şi lui Daniel. De asemenea, mul- 
țumiri speciale lui Love și Ina. Doar ca să fiu sigur. 


Pe lângă stenogramele judiciare şi interviuri, mai 
mulți autori și jurnaliști au făcut ca această incursiune 
în evenimentele care au condus la Jaful cu Elicopterul, 
culminând cu acea dramatică noapte de septembrie 
2009, să fie mult mai ușoară. Imensa activitate jur- 
nalistică legată atât de jaf, cât şi de proces mi-a oferit 
o percepție acută a cronologiei, zvonurilor și faptelor. 
În particular, aş vrea să amintesc Sveriges Radio şi 
P3 dokumentär, unde Anton Berg a făcut o muncă 
absolut fantastică și le-a permis atât angajaţilor de la 


JAF CU ELICOPTERUL | 479 


G4sS, cât şi şefului unităţii speciale, Hans Knutsen-Oy 
de la Poliția Criminalistică Naţională, să își spună 
cuvântul. De asemenea, Helikopterpiloten, cartea minu- 
țioasă şi bine scrisă a lui Håkan Lahger, mi-a ușurat 
mult sarcina. 


Dar, bineînţeles, mai presus de orice aș vrea să le 
mulțumesc lui Goran Bojovic, Charbel Charro, Safa 
Kadhum şi Mikael Södergran pentru că m-au suportat 
ore şi zile cu carnețelele şi miile mele de întrebări. 


Un om de afaceri, un dependent de adrenalină, un proaspăt tată și 
un vizionar. Fiecare are propriul motiv pentru a se alătura echipei. 


TȚinta lor? Cel mai bine păzit depozit de bani din ţară şi una dintre 


cele mai sigure clădiri din Europa de Nord, aflată în vecinătatea 
unei secţii de poliţie. O oportunitate pe care nu o pot rata... 
Amuzant, palpitant şi extrem de captivant, romanul Jaf cu elicopterul 
prezintă povestea adevărată a patru tineri din suburbiile Stockhol- 
mului, autorii „unuia dintre cele mai spectaculoase jafuri comise 
vreodată“ (Time). 


„Jaf cu elicopterul este o poveste antrenantă şi nuanţată, mai matură 
şi mai substanţială decât multe alte romane polițiste.“ 


Berlingske, Danemarca 


„Jaf cu elicopterul este cea mai bună introducere în universul lumii 


criminale de la filmul Obsesia... excelent, creează dependenţă.“ 


Aftenposten, Norvegia 


„O carte imposibil de lăsat din mână... În sfârşit! În sfârșit, un ro- 
man poliţist cu adevărat excelent - şi inspirat dintr-o poveste 
reală! Jaf cu elicopterul de Jonas Bonnier este un tur de forță 

Autorul a scris cea mai mare parte a acestui roman strălucitor 
bazându-se pe interviurile luate hoţilor. Unele evenimente au fost 
eliminate, altele au fost adăugate, evident. Faptul însă rămâne, nu veţi 


putea lăsa din mână această carte.“ 


Ystads Allehanda, Suedia 

